
PREDGOVOR OVOMU TREĆEM IZDANJU 


Prvo i drugo izdanje knjige ubrzo je raspačano. Već sli- 
jedećih godina sve do danas mnogi su je tražili, a nisam 
im mogao želji udovoljiti. To me je potaklo da spremim i 
ovo treće izdanje, pa ga, evo, i objavljujem. 

Predmeti je, uglavnom, ostao isti kao i u dosadanjim 
izdanjima: Božja opstojnost, njegove savršenosti i provid- 
nost i neumorlost duše, te pogledi na naš odnos prema Bo- 
gu, tj. a naš religiozni život. 

Stvar obrađujem kao i u dosadanjim izdanjima, uglav- 
nom u obliku upita prigovora i odgovora. U iskustvu sam 
opazio da se neki ponekada smetu ako čuju ili pročitaju 
kakav prigovor na ono o čemu je ovdje govor, pa im je veo- 
ma drago ako čuju i odgovore na takve prigovore. A i do- 
sadanja izdanja ove knjige, koja su ubrzo raspačana, kao i 
dosadanja dosta jaka potražnja, uvjeravaju me da je knjiga 
postigla ono za čim je išla. Nadam se da će tako i ovo tre- 
će izdanje. 

O Bogu, o njegovim savršenostima i providnosti, o spi- 
ritualnosti i besmrtnosti duše i! o našem odnosu prema 
Bogu ovdje govorim samo jer i ukoliko to spoznajemo na- 
šim prirodnim razumom. Ne govorim o nadnaravnoj objavi, 
ni o posebnim kršćanskim vjerskim istinama. 

U ovom izdanju nešto sam preradio i popunio, posebno 
u vezi s dokazima za Božju opstojnost, kao i u poglavlju o 
vjeri i bezvjerju. To osobito u vezi sa gledanjem Voltaire-a, 
gdje sam naglasio da on, iako je oštro napadao kršćanstvo 
i Crkvu, nije bio bezbožac, kao što sam to pisao u dosada- 
njim izdanjima (u prvom, str. 217. — 218, u drugom, str. 
168, 172), nego je Boga stvarno priznavao. 

Tko ima prigodu dobro bi bilo da pogleda i moju knjigu: 
BOG, ČOVJEK, RELIGIJA, koja je, 1933, izišla u mostarskim 
SAVREMENIM PITANJIMA. lako je predmet isti, ovdje je 
gradivo najvećim dijelom sasvim drugo, a posve drukčiji je 
i način obrađivanja. Stoga će dobro popunjati jedna drugu. 

I. BOŽJA OPSTOJNOST: prigovori i odgovori 


Tiče li se to mene? 


. Jeli vjera u Boga nastala iz strike? 

. Vjeruju li samo neznalice? 

. Vjera u Boga i učenjaci 20. stoljeća . 

. Opet: Vjeruju li učeni ljudi? . 

. Vjerujem li ja samo ono što vidim? 

. Tko je Boga našao? 

. Je li sve učinila priroda i privačled MEK 

. Jesmo li mi našom tehnikom oči ija priro- 


dom i njezinim zakonima?. 


. Je li sve nastalo slučajno? .. ... . 

. Je li sve materija? ; ao , 

. Odgovaraju li prirodne znanosti na sva pitanja? 
. Možemo li Boga spoznati? 


II. BOG OPSTOJI 


. Opći kozmološki dokaz: , . a ET 

. Red i svrhovitost (finalitet) u prirodi 

. Život nije nastao bez Boga 

. Čovjek nije nastao bez Boga Mrav 
. Svi narodi i svaka ljudska plemena vjerovali su i 


vjeruju u Boga. To bi bilo ei kad Boga 
ne bi bilo iva KE rtaAč! pij asa 


III. BOŽJE SAVRŠENOSTI: prigovori i odgovori. 

IV. BOŽJA PROVIDNOST: prigovori i odgovori 


. Zašto bi se Bog brinuo za svijet? . 

. Vjeruje li itko u Providnost? 

. Govore li stvorenja o providnosti? 

. Kad bi bila Providnost ne bi bilo toliko 
nesavršenosti na svijetu .n 

. Ako svijetom upravlja mudri Bog, zašto nam to 
nije jasno? «Fe doo sdaa : 

. Zašto grijeh? 

. Zašto nam onda Bog daje slona volju? . 

. Zašto su zli uvijek sretni, a dobri uvijek nesretni? 

. Zašto nejednakosti? issa 

10. Zašto bolest? 

11. Zašto smrt? IRANA? 

12. Zašto prirodne i druge katastrofe? | zam 

13. Zašto rat? s. ia oli dek 
14. Jesu li to malenkosti? 

15. Navodi li Bog na zlo? 

16. Zašto ja moram trpjeti za drugoga? , 
17. Je li priroda providnost? 

1. DUHOVNOST (SPIRITUALNOST) DUŠE: 
prigovori i odgovori 
1. Zašto dušu ne vidimo? 


2. Kakva je duša? : 
3. Je li duša energija materije? i 

. Po čemu poznajemo da je duša gem gong 
duhovna? , sušu kei GoabJ dru 
. Ako se mijenja. tejelo — zašto se ne mijenje i duša? 
. Zar životinje nemaju dušu? rt 
. Da li psi, konji, majmuni odgovaraju i računaju? 
. Zašto kirurzi, anatomi i fiziolozi ne m 
naći dušu? 


. Je li naš duševni rad u u svemu i ovisan. o materiji? 
. Ako ima duša — ne vrijedi fizika! : A 
. Je li duša zbroj ili sklad molekularnih titraja 


u mozgu 


. Da li mozak izlučuje dušu? | sha pok P zn I 
. Je li opravdano ako se reče: veliki roziovi < 


veliki umnici? 


. Bolestan mozak — bolesna duša! 
. A elektronski mozak, computer? 


JI. BESMRTNOST DUŠE: Prigovori i odgovori 


. Ako se sve raspada — zašto se ne bi raspala i duša? 
. Duša se s tijelom rađa, pa zašto ne bi s tijelom 


i umrla? 


. Zašto bi čovječja duša živjela više nego životinjska? 
. Kako bi duša mogla živjeti bez mozga . 
. Bog je dušu iz ništa stvorio, pa zašto jenebii 


uništio? 


. Sankcija je već ovdje 1 na “zemlji, pa zašto bi trebala 


poslije smrti? 


. Vjeruju li svi narodi i plemena 1 u besmrtnost? . 
. Je li tko dušu ikada vidio? Da je besmrtna, negdje 

Prigovori i odgovori 

. Ja nemam vremena! i šlitke 
. Jeli mi.sve jedno: bio, religiozan, ili ne? Ski 
. Tko nas vodi našemu konačnom cilju:: . 


religija ili znanost? 
Moral časti: 


Je li religija suvišna shto ima ai ljudi hee raise? a 


Je li religija samo za žene? 
Religija je za drugoga — meni ne treba! 
Je li religija pitanje ukusa? :;.. 


Jesu li religiozni ljudi gori od nereKeloznih? £ 


Jesu li religiju izmislili svećenici? 
Je li religija pitanje odgoja i okoline! 

PRVI DIO: 
BOG 


I BOŽJA OPSTOJNOST 


TIČE LI SE TO MENE? 


Prigovor: Što bih ja mislio na Boga! To se mene nimalo 
ne tiče! Ja sam i dosada živio bez njega, pa ću i u buduće. 
Ima i drugih pitanja koja su mi bliža pa ću se njima i baviti 
radije nego gubiti vrijeme pitajući se: ima li Bog? 


Odgovor: 1. Ne možemo reći da nas se ne tiče pitanje: 
opstoji li Bog, prije svega zato jer je on, ako opstoji, a vidjet 
ćemo da opstoji, stvorio svijet, a s njime i nas. Tim je on 
naš Otac. A jer je Otac, niti je prekinuo, niti je mogao pre- 
kinuti vezu s nama. Budući da nas je stvorio, to je morao i 
odrediti kako ćemo živjeti, morao nam je dati neka pravila 
po kojima ćemo se vladati. A, dakako, da ih nije dao, 
niti ih je mogao dati za to da ih kršimo, da se s njima ru- 
gamo. Budući da je neizmjerno nfudar, mora i paziti da li 
živimo po pravilima koja nam je dao, te mu nije i ne može 
mu biti svejedno kako mi živjeli. Jer je neizmjerno pravedan, 
to on nagrađuje onoga koji izvršuje njegovu volju, a kažnjava 
onoga koji je ne vrši. Dakle, ako Bog opstoji, naš život ima 
sasvim drugačiji smisao, nego kad Boga ne bi bilo (što je, 
kako ćemo vidjeti, besmisao jer u tom slučaju ne bi bilo 
ničega pa, dakako, ni nas). Eto stoga je pitanje: da li Bog 
opstoji? za nas najvažnije pitanje, te nas se tiče više nego 
sve ostalo! 


. 2. Kaže li netko da je dasada živio bez Boga i da nije mi- 
slio na nj pa da mu se ipak nije ništa dogodilo, to još ni naj- 


il 


manje ne dokazuje da Boga nema, kao ni to da čovjek ne bi 
morao misliti na nj. To bi samo bio žalostan znak koliko je 
čovjek, zbog jednih ili drugih okolnosti, ostao zaslijepljen, 
te bi stoga krivo mislio da mu se ipak nije ništa zla dogodilo 
kad je već to tako veliko zlo da ga nešto gore ne može snaći. 
Pa iako je on, kako kaže, živio ne misleći na Boga, ne živi 
Bog ne misleći na nj. A ovo je najvažnije i ovo odlučuje 
o svemu. Bog ne može ne voditi računa o svojim nerazum- 
nim stvorenjima, a kamoli o razumnima. Stoga on vodi raču- 
na i o životu nemarnoga i nezahvalnog čovjeka. I ovaj račun 
će se jednom morati izravnati. Onda će vidjeti kako se je ne- 
milo prevario u računu onaj koji se sada razmeće time da je 
živio ne misleći na Boga pa da mu se ipak nije ništa dogodilo. 


3. Istina je da ima i drugih pitanja kojima se možemo 
i moramo baviti. Ali sva ta pitanja vrte se oko pojedinačnih 
predmeta pa ne traže najdublje odgovore. Dosta nam je ako 
nam se kaže kakvi su ovi predmeti, iz čega su učinjeni, kako 
rade i čemu služe. No nijedno od ovih pitanja en pita odakle 
su i pojedine stvari i čitav svemir, kao ni to koji je konačni 


cilj svega, kamo sve to ide. A ipak, kao razumni ljudi, mora- 


mo pitati: odakle sve ovo i zašto smo na svijetu i mii sve oko 
nas. Na ovo veliko pitanje možemo odgovoriti jedino ako Bog 
opstoji. Stoga, iako ima i drugih pitanja, sva ona zajedno 
nisu tako i toliko važna kao pitanje: opstoji li Bog, kao što 


ni odgovori na sva ta pitanja nisu toliko važni koliko je va-.: 


žan odgovor na pitanje: opstoji li Bog? 


4. Stoga je sasvim heopravdano ako se reče da ima mno- 
go stvari koje bi nam bile bliže pa da bi nas stoga imale više 
zanimati. Premda se' spravom njima zanimamo i tražimo da 
odgovore našim svagdanjim potrebama, ipak Bog bi nam mo- 
rao biti najbliži jer, kao što ćemo to vidjeti, od njega dola- 
zimo i k njemu idemo, i- zato što nam svaka stvar u' nama i 
oko nas govori o Bogu, a on ih je zato i stvorio da nam o 
njemu govore, kao što, na primjer, kip ne može da ne govori 
o kiparu koji ga je isklesao, i knjiga ne može i ne iva 
o piscu koji ju je napisao. 


5. Da je tako, priznaje i sam Nietsche, onaj Nietsche ko- | 


ji je govorio da je Bog umro, da se ne treba njime baviti. Me- 
đutim, kad je malo: bolje razmišljao o svojim riječima te se 
ispitivao: koliko su one opravdane, govorio je sasvim druk- 

. Boga. 


čije. Tad je priznavao da se,u ovakvom razmišljanju šulja na 
grob svoga Boga o komu je govorio da je umro, pa tamo, 
gdje i kada ga nitko ne vidi, prolijeva suze nad grobom svoga 


. . Boga jer mu tada duša dobro osjeća što je izgubila kad se 


zavaravala neobuzdanim mislima da je Bog umro!). 
6. Iz svega ovoga slijedi da gubi i vrijeme i život onaj ko- 


ji znade reći da ga:se Bog.ne tiče, premda se, valjda, bavi sa 
trista drugih poslova, a da se vremenom i životom najbolje 


koristi onaj koji u svemu gleda djelo Božje, te se:preko svih 


stvari penje .k njemu, jer ih je on baš zato i.stvorio. 


. JE LI VJERA U BOGA NASTALA IZ STRAHA? 


Prigovor. — Ponskada se znade reći da je vjera u. Boga 


nastala i iz straha. Prvi ljudi — tako će reći ovaj ili onaj miz 


straha pred grmljavinom, potresom i drugim jezivim prirod- 
nim, pojavama stali su misliti da to čini neko više Biće, pa 
da su ga se. stoga stali bojati, i da bi:tako nastala, sjera u 


I 


Odgovor: 1. Kad bi bilo. tako, onda bi iz p oznake 


slijediti to, kad su .ljudi kasnije saznali za bliže uzroke ovih 


prirodnih pojava, da su ujedno zabacili i vjeru u Boga. A 
je li bilo tako? Nipošto! Danas ljudi vjeruju u Boga jednako 
kao i prije, makar da su otkriveni i sada svakome poznati 
prije nepoznati bliži uzroci potresnih prirodnih, pojava. 

2. Ne smijemo zaboraviti da su prvi ljudi.u Bogu gledali, 
kao što i današnji gledaju, ne toliko onoga koga se imamo 
bojati, koliko onoga koga imamo ljubiti, jer su u njemu gle- 
dali, kao što i danas gledaju, Oca kojemu treba zahvaljivati, 


; jer su u njemu gledali onoga koji nam daje sve, dobro. .Baš 


najprimitivnija plemena Boga su zvala i zovu »Otac«, a ni- 
kada »Gromovnik«. Tako pigmejska plemena Bušmani i Da- 


oma u Africi, Andamani i Semang u Aziji. Samojedi ga zovu 


1) »Um Mitternacht schleicht der Mensch an das Grab:seine$ Gottes, 
dort, wo ihn niemand sieht,.vergiesst er seine Tranen, denn seine 
Seele weiss, was sie verlor.« v. A. L&pple, Waš nennt sich nicht 
alles Religion! U »Wahrheit und Zeugnis«. Aktuelle Themen der 
Gegenwart in theologischer Sicht. Diisseldorf, 1964,.708: 

»naš Otac Nun«, tj. »naš enbeski Otac«. Tako ga zovu i pri- 
mitivci u srednjoj Kaliforniji i Indijanci u istočnoj Indiji. 
Ljudi iz primitivnog plemena Yamana, u Ognjenoj Zemlji u 
Južnoj Americi, zovu ga »moj Otac«, dok ga sva najprimitiv- 
nija plemena u jugoistočnoj Australiji zovu »naš Ota«. Uz na- 
ziv »Otac« primitivci ga najčešće nazivaju »Stvoritelj« ili »O- 
naj koji stanuje u nebesima«, a nikada »Gromovnik«. A imali 
bi ga baš tako nazivati kad bi bila istina da je vjera nastala 
iz straha?2). 

Ne smijemo zaboraviti ni to da je, kako to ističe Max 
Miiller, jedan od najvećih indologa i jezikoslovaca svih vre- 
mena, najveće otkriće 19. stoljeća saznanje da i indogerman- 
ska plemena u svojim najstarijim nazivima kojim nazivaju 
Boga imaju uključen naziv: Otac. Tako nazivi Dyaus Pitar, 
Zeus Pater, Jupiter Tyr3). Što se opet napose vidi kod starih 
Rimljana koji su Jupitera zvali: Jupiter optimus, maximus! 
A iz ovog se vidi da je i prvo, najprimitivnije pleme, ono od 
kojega potječu sva kasnija, bilo pod utiskom da Boga zove 
Ocem, a ne nekakvim Gromovnikom. Poznato je i to da su 
sa vjerskim činima primitivnih plemena uvijek bile vezane 
igre, sviranja, zabave, a to nisu nikakvi znakovi straha! Po- 
jam straha je sporedan: treba da se boji dobroga Oca onaj 
koji ga je uvrijedio. 

3, Kad bi čovjek vjerovao u Boga iz straha pred prirod- 
nim pojavama, u nj bi vjerovale i životinje, jer i one, kao i 
čovjek, vide i čuju strahovite prirodne pojave i plaše ih se. 
One se straše, a vjeri ni traga! Kod čovjeka nije vjera iz stra- 
ha, nego iz poštovanja. 

4. Strah pred prirodnim pojavama može probuditi vjeru 
ako je ona već u čovječjoj duši, ali ne bi je mogao proizvesti 
kad je čovjek ne bi već imao. Prirodne pojave su osjetne 


2) O ovim nazivima piše W. Schmidt, najveći entolog u prvoj polovini 
ovog stoljeća, na mnogim mjestima u šest svezaka svoga velikog 
djela: Der Ursprung der Gottes Idee (1925.1936. Tako, npr. I, 264, 
288—290; Il, 37, 44, 75, 120 sl.; 210, 244, 413, 859 sl.; IV, 434, 737 
sl; V, 32, 73 sl.; 99—101, 415—416, 586—587, 758— 759; VI, 114 

sl.; 324, 350—353, 517 sl.; 563 sl. 

3) Kod W. Koppers, Der Urmensch und sein Weltbild, koš 1949, 
241—424. 

stvari, a vjera je sasvim duhovna, nematerijalna krepost. Ni- 
kada se nije dogodilo niti se može dogoditi da materijalna 
stvar proizvede nešto duhovno. 


5. Strah ne rađa vjeru u Boga, nego strah pred praved- 
nim, strogim Sucem čini tolike da kažu da Boga nema. Bez. 
vjernici priznaju da je'to uzrok njihova bezvjerja, kao što 
ćemo to shdjen kad Pokieano govorili o bezvjerju i bezvjer- 
cima. 


3. VJERUJU LI SAMO NEZNALICE? 


M ovo: Vjera je oznaka neznalica i natražnjaka. Vje- 
ruju samo oni koji ništa ne znadu, dok oni koji su nešto uči- 
nili ne vjeruju ni u što. To, pogotovu, vrijedi za sve velike 
učenjake u svim, napose prirodnim znanostima. To je jasan 
znak da je vjera samo za neznalice. 

Odgovor: 1. Kad se vjera u Boga ne bi mogla složiti sa 
znanjem i znanosti, ili kad se znanost ne bi nikako slagala 
sa vjerom u Boga, slijedilo bi da učen čovjek ne bi mogao 
biti vjernik i obratno, da vjernik ne bi mogao biti učen čov- 
jek. A slijedilo bi i to da, čim bi netko bio veći učenjak tim 
bi manje vjerovao i mogao vjerovati, kao i obratno, što bi 
Be jače vjerovao u Boga da bi time i toliko bio veći nez- 
nalica. 


A je li istina da su učeni ljudi i učenjaci bezvjerci, i jeli 
istina što su veći učenjaci da su to i veći bezvjerci? Da vidi- 
mo što je s time u stvari, bit će dosta ako pogledamo naše 
20. i prošlo 19. stoljeće, koje je razglašeno kao stoljeće bez- 
vjerja. U njima su prirodne znanosti orijaškim korakom poš- 
le naprijed, pa su se neki nadali da će one uništiti svaku vje- 
ru u Boga. Ali ne moramo i nećemo govoriti o svima koji su 
se tada bavili prirodnim znanostima, nego ćemo govoriti o 
onima koji su ih stvorili, osnovali, koji su im dali zamah i 
polet, o onima koji su živjeli za znanost, a nećemo govoriti o 
onima kojima je ona bila samo sredstvo da dođu do kruha i 
lagodna života. Takvih je uvijek bilo i ima ih danas, no to ni- 
su učenjaci! To su kruhoborci! 

2. Prema ozbiljnom  brojenju u 19. stoljeću bilo je 150 
grana osnivača prirodnih znanosti. Oni se dijele ova- 

0: 

Devet matematičara: Gauss;. Cauchy, Poincarć, Lagrange, 
Abel, Galois, Riemann, Weierstrass i, P uiraena 


Dva astronoma: Laplace- i Le (Verrier. 


h Dvadeset i, tri fizičara,. od kojih: 11. za Kečo Seguin, 
Meyer, Joule;.Colding;.Hirn, Sadi-Carnot, Helmholz, Clausius, 

Thomson, Fourier, Reignault;. 5 za svijetlo: Young, Fresnel, 
Fraunhofer, Fizeau i Foucauld; 7 za elektricitet: Volta, Oer- 
sted, Ampčre, Faraday, Maxwell, Hertz i Becquerel. 


Dvadeset i“pet kemičara: Dalton, Gay-Lussac, Avogadro, 
Dulong, Petit, Berzelius, Priestley, Berthollet, Vauquelin, 
“Davy, Mitscherlich, Dumas, Laurent, :Gerhardt, Wurtz, Ke- 
* kule, Thenard, Chevteul, WoGhler, Liebig,' Sainte-Claire Deville, 
' -Berthelot, Bunsćn, Rosćoč ' i Gibbs. ' 


Raznim strukama pripada ih: devet: Cuvier, bitki E. 
. Geoffroy,.Saint-Hilaire, Owen, Van Beneden, J. Miiller, Ch. 
La Darwin, CL. Bernard i Pasteur, 


Dvadeset i četiri geologa: Humbold, “von Buci matt di 

Al. Brogniard, Lyell, E. de Beaumont, Bertrand, Suess, Stop- 

pani, d'Omalius, Dana; Werner, Fuchs, Lapparent, Haiig, Bra- 

* vais, Mallard : d'Orbigny, Barrande, , Agassiz, Heer, Cope, Zittel 
i Gaudry. 


Jedan biolog: Berthez. 


13 botaničara: de Jussieu, de maje  Sekleiden; 'Mir- 
“bel, Mohl, Nagelli,  Strasbunger, Van Tičghem) Koelreuter, 
Sprengel, Sachs, Mendel i Naudin. be 


4 zoologa: Latreille, . Fabre, Dagčs. i Blumenbach, | 


* 13 anatomista: Bičhiat, Schwann, von Baer, Purkinje, Cos- 
te; Meckel, Retzius, de: g romeo (robama ponit - i 
“Gervais. 3 u : . 


me 13. fiziologa: Magendie, Flourenš, Beli, “Tiedemann, H. 
' Milne Edwards, Ludwig, de Cyon, Esquir ol, ' Duchenne, Char- 
cot, Cabanis i Bćrard. 


“< Osam liječnika: aja. Rostan, Pri Šondv Bayle, Du- 
..puytren, Rćcamier, Andral i.Cruveilhier (ovdje su; sama Fra- 
ouzi. 

Šest kirurga: Simpson, Lister, Terrier, Bergmann, Peari 
i Koeberle.“) 

3. Između tih 150 utemeljitelja i osnivača prirodnih zna- 
nosti 13 ih je čije nam vjersko osvjedočenje nije poznato, 9 
ih je ili indiferentnih ili agnonstika. 13 prvih ne možemo ubro- 
jiti među bezvjerce jer ne znamo što su mislili, a ovih 9 već 
time što su indiferentni ili agonstici kažu da njihove znanosti 
nemaju ništa proti Bogu, nego oni neće da se time bave (indi- 
ferentisti), ili kažu da ne znadu ima li Bog (agnostici). 


Ostalih 120 kazali su nam svoje vjersko osvjedočenje, te 
se dijele ovako: 5 ateista: Berthelot, Suess, Strasburger, Ma- 
gendie i Charcot, dakle nešto ispod 4%. Svi ostali, tj. 123, ili 
preko 96% otvoreno priznaju Boga jer kažu da se njihove zna- 
nosti sasvim slažu s vjerom u Boga, da one vode k njemu. 


4. Ne smijemo smetnuti s uma da ovdje govorimo samo 
o utemeljiteljima, osnivačima raznih grana prirodnih znano- 
sti. Pribrojimo li k njima i druge velike učenjake koji su 
mnogo doprinijeli unapređenju raznih znanosti u 19 stoljeću, 
imamo ih usve 432. Ako od ovih odbijemo 34 čije nam vjer- 
sko uvjerenje nije poznato (o kojima stoga ne možemo reći 
da su bezvjerci) i 15 indiferentnih i agnostika (ni ovi još nisu 
proti vjeri), to ih imamo 383. Od ovih se šesnaestorica priz- 
naju ateistima, a 367 osvjedočenim vjernicima. Ovi izjavlju- 
ju da potpuni sklad vlada među vjerom i njihovim znanos- 
tima.) 

5. Kad bismo iz raznih grana prirodnih znanosti: iz ana- 
tomije, fiziologije, mikrobiologije, biologije, seroterapije, mi- 
neralogije, kristalografije, nauke o elektricitetu, medicine, ter- 
modinamike i iz ostalih izbacili ono što su u njima stvorili, 
otkrili i unaprijedili učenjaci koji su vjerovali u Boga, ne bi- 
smo imali ništa od svega onoga čemu zahvaljujemo našu pro- 
svjetu i napredak, kojim se s pravom toliko ponosimo. U me- 


4) v. A. Eymieu, La part des croyants dans les progres de la science 
au XIX sičcle, 1920, Il, 276—278. 

5) A. Eymieu, nav. dj. 724. — Do istih zaključaka dolaze i O. Zčckler, 
Gottes Zeugen im Reich der Natur, 1906, 482—485; E. Dennert, 
Die Religion der Naturforscher, 1900, 48; K. A. Kneller, Das Chris- 
tentum und die Vertreter der neueren Naturwissenschaft, 1904. 

dicini bili bismo kod starog Hipokrata, u kemiji i fizici kod 
starih Grka i Arapa. A treba znati da suioni vjerovali u Boga! 

Ako su, dakle svi veliki osnivači i promicatelji prirodnih 
znanosti, u stoljeću o kome se znade reći da je bilo najbez- 
božnije u povijesti, otvoreno priznavali Boga, znači, a to oni 
otvoreno priznaju, da oni nisu vidjeli nikakve opreke među 
njihovim znanostima i vjerom. A ako je oni nisu vidjeli, znači 
da je i nema jer ako bi je itko mogao vidjeti, to bi je, bez 
ikakve sumnje, prije svega vidjeli oni budući da su baš oni 
osnivači i najveći promicatelji svih prirodoznanstvenih gra- 
na. To opet znači da prirodne i druge znanosti nemaju ništa 
proti vjeri, već, naprotiv, da se snjome najbolje slažu i k njoj 
vode. Zato su njihovi predstavnici bili i najbolji vjernici. Tu 
pristaju riječi velikog Pasteura: »Znanost primiče čovjeka k 
Bogu«*), kao i one povjesničara Alberta Lange-a: »Na pod- 
ručju prirodnih znanosti nisu baš najdublji otkrivači i uče- 
njaci oni koji su zastupali antireligiozna načela«. 7) 

6. Odakle onda ateizam kod onoga veoma malog posto- 
tka prirodoslovaca? Je li tome uzrok njihova znanost? Vi- 
djeli smo da to nije, niti može biti. Tu su po srijedi osjećaji, 
predrasude, neraspoloženo srce, kakve nezgode u životu, ali 
nikada znanost! O tome na drugom mjestu. 


4. VJERA U BOGA I UČENJACI 20. STOLJEĆA 


Prigovor: Priznajemo da su osnivači raznih grana prirod- 
nih znanosti i učenjaci 19. stoljeća vjerovali u Boga i da su 
priznavali da su ih njihove znanosti vodile k njemu. No, tada 
znanosti i tehnika još nisu bile doprle do zamaha i razvitka 
do koga su došle u našem 20. stoljeću. Stoga, iako su Boga 
priznavali učenjaci 19. stoljeća ne priznaju ga naši današnji. 
Znanosti i tehnika nadomjestile su im vjeru u Boga. 

Odgovor 1. Posve je razumljivo što za, 20 stoljeće, koje 
je u toku, nemamo i ne možemo imati svih statističkih po- 
dataka o vjerskom osvjedočenju svih učenjaka prirodozna- 
naca po svemu svijetu. To će biti moguće tek kad ovo naše 


6) V. Vallery—Radot, La vie de Pasteur, 1911, 209, 
7) A. Eymieu, nav, dj. Il, 287 

stoljeće bude na izmaku. No ipak imamo neke stalne po- 
datke iz nekih zemalja po kojima možemo i smijemo dosta si- 
gurno zaključiti kakvo je vjersko gledanje današnjih velikih 
prirodoslovaca i po ostalom svijetu. 


Član Francuske akademije prirodnih znanosti Robert de 
Flers, ravnatelj pariskog dnevnika »Figaro« u broju od 2. svi- 
bnja 1926. objelodanio je rezultate ankete koju je on bio po- 
veo kod svih članova spomenute Francuske akademije o vjer- 
skom osvjedočenju njezinih članova. Od 88 članova 15 ih ni- 
je odgovorilo zbog bolesti, ili jer su bili odsutni. Odgovori 
od 73 člana te najveće znansivene ustanove u Francuskoj 
sasvim se pokrivaju s raspoloženjem velikih prirodoslovaca 
19. stoljeća. Pače još su jači jer među ova 73 učenjaka nema 
niti jednoga koji bi rekao da je znanost proti vjeri. Svi se 
jednoglasno slažu da su znanost i vjera u najljepšem skladu, 
a najveći dio oduševljeno priznaje da znanost vodi k Bogu, 
te sa sažaljivanjem govore o onima koji misle da bi znanost 
bila proti vjeri, tj. da bi učenjaci bili bez vjere. 

Ovi učenjaci, prema raznim znanostima, dijele se ovako: 

Astronomi: H. Andoyer, Bigourdain, R. Bourgeois, E. 
Goursat, P. Puiseux. 


Kemičari: G. Andrć, H. Le Chatelier, Lecornu, L. Lindet, 
C. Matignon, Ch. Moureu, P. Sabatier, G. Urbain. 

fizičari: A, Blondel, Le duc de Broglie, G. Claude, Fer- 
rić, P. Janet, A. Mesnager, J. Perrin, P. Vieille. 

Matematičari: P. Appell, E. Borel, J. Bousssinesq, de la 
Goupilličre, M. d'Ocagne, E. Picard. 

Medicina: A. d'Arsoval, P. Bozy, E. Branly, E. Qućnu, Ch. 
Richet. 

Geolozi: Ch. Barrois, L. Guillet, de Launay, Sćjournć, P. 
Termier. 

Biologija: G. Bertrand, Desgrez. 

Zoologija i botanika: E. L. Bouvier, P. A. Dangeard, H. 
Lecomte. 

Zajedničku izjavu da među prirodnim znanostima i vje- 
rom nema nikakve opreke dali su: Charpy, J. Constantin, C. 
Gravier, Hamy, Henneguy, Joubin, Leclainche, L. Mangin, Ma- 

S njima še potpuno slažu izjave maršala Focha i vice- 
. admirala Fourniera, koje je Francuska akademija, zbog nji- 
*rchal, M. Molliard, P. Viala, Wallerant, Behal, D. Berthelot, H. 
Deslandres, Guignard, G. Koenigs, A. Lacroix, M. Laubeuf, L. 
Lumičre, F. Mesnil, P. Pailevć, Perrier, H. Seberti H. Vincent. 
hovih velikih zasluga i sposobnosti, primila među članove.) 


2. Danas imamo dovoljan broj podataka i o tome kako 
se, na primjer, današnji njemački i američki prvaci u raz- 
nim granama prirodnih znanosti odnose prema religiji. 1 
oni redom izjavljuju da se prirodne znanosti njoj nikako ne 
protive, nego, naprotiv, da one otkrivaju i utvrđuju činje- 
nice iz kojih sigurno zaključujemo da je priroda od Boga 
i da on njome vlada po svojim zakonima. Navest ćemo samo 
neke od njih: 


Fizičari: njemački: M. Planck, Meyerhofer, G. Mie, w. 


Heisenberg, K. Guenther, R. Nacken, O. Urbach, G. Wolf, W. 
Dennert, P. Gruner, Schrodinger, Fr. Dessauer, Pi. Jordan, 
M. von Laue, L. Giinther, C.Fr. von Weizsiicker. — Američki: 
A. Millikan, Th. H. Morgan, A. Thomas, M. Pupin, (rodio se 
kod nas, a živi u USA), A. Compton, R. M. Page, M. St. Cong- 
don, D. H. Porter, G. E. Davis, H. Blount, E. Fast, E. Ch. 
Rex, D. Swartzendruber, — Japanski: P. Tagashi Nagai. — 
Danski: N. Bohr. — Rumunjski: A. Carađa. 


Kemičari: njemački: O. Niedwald, K. G. Bischof, W. von 
Siemens, M. Westermeyer, A. Mittasch, N, Wenzl, Fr, Moeler, 
K. Gruner. — Američki: A. A. Noyes, W. A. Noyes, A. Comp- 
ton, O. L. Brauer, G. CI. Cothran, Th. D. Parks, J. L. Aber- 
nethy, G. Den Hartog, D. R. Carr, J. A. Buehler, O. C. Karka- 
lits, E. C. Kornfeld, E. W. Maurer i W. U. Ault. 


Biolozi: njemački: H. Much, Demoll, E. Barthel, W. 
Behm, E. Becher, L. v. Bertalanffy, O. Meirhof, B. v. Branden- 
stein, Welterek, Hčrschelhalm, Schrčder, A. Flemming, J. 
Reinke, J. v. Uexkiill, E. Spranger, H. Andrć, P. Buchner, H. 
Driesch, B. Bavink, N. Fishel, K. Friedriechs, M. Hartmann, 
H. Muckermann, B. Nachiwey, E. Wasmann, Fr. Brock, H. 
Staudinger, E. Dennert, G. Wolff, E. Abderhalden, J. Kiihnau, 


8) R. de Flers, Le sentiment, religieux et la science. Enqu&te aupras 
des Membres de I'Acadćmie des Sciences, 1928. 

J. Haas. — Američki: F. Allen, P. C. Aebersold, A. Winchester, 
C. B. Hamann i J. W. Knobloch. 


Medicina: O. Kleinchmidt, Westenhčfer, A. Bier, Th. 
Bovet, Fr. Biichner, A. Carrel, V. Franke, Fr. von Gagern, V. 
Gebsattel, H. Hoppeler, A. Jares, W. Leibbrand, E. Liek, H. 
Marsch, Fr. von Miiller, A. Niedermyer, W. Nonnenbruch, E. 
Sauerbruch, R. Siebeck, W. von Siebental i G. Volk. 

Zoologija i fiziologija: A. Fleischmann, J. W., Harms, J. 
Kalin, O. Kleinschmidt, R. Schubert-Solden, E. L. Kessel, R. 
L. Mixter, R. Ehrenberg, W. O. Lundberg, M. B. Kreider, 
J. W. Klotz, L. C. Walker, W. E. Lammerts, A. C. Ivy, L.J. 
Zimmermann. 


Astronomi: J, Meures, H. Vogt, J. Plassmann, P. W. Sto- 
ner, M .G., Smith. Među ove spadaju i dva savremena najveća 
engleska astronoma i astrofizičara: A. St. Eddington i J. H. 
Jeans-James.9) 


Pripominjem da ovdje govorim o velikim ili najvećim 
novijim i današnjim prirodoslovcima, o onima koji su živjeli 
ili sada žive za znanosti i vidno su pridonijeli njihovu na- 
pretku. Svi ovi glasno izjavljuju da njihove znanosti, na je- 
dan ili drugi način, vode k Bogu. 


5. Opet: VJERUJU LI UČENI LJUDI? 


Prigovor: Malo sam čuo govoriti o Bogu, a i ono što sam 
čuo bilo je proti Bogu. Čuo sam gdje se reče da se ne zna 
za kakve izjave velikih učenjaka kojima bi oni priznavali 
Boga. 

Odgovor, — Već sam spomenuo: kada govorim o odnosu 
prirodoznanaca prema Bogu, da govorim o onima koji su 
živjeli za znanost, koji su prvi osnovali jednu ili drugu 


9) Isp.: Die Natur — das Wunder Gottes im Lichte der modernen Na- 
turforschung. Unter Mitarbeit namhafter Naturwissenschaftler, her- 
ausgegeben von W. Dennert, 1950. — A. Gahs, Religija i znanost, 
Zagreb 1952. — J. CI. Monsma, The evidence of God in an expan- 
ding universe, 1958. — H. Muschalek, Gottesbekenntnisse moder- 
nen Naturforscher, 1960. — Fr. Dessauer Die Religion im Lichte 
der modernen Naturwissenschaft, 1951. 

granu prirodnih znanosti, ili su dali novih i jakih poticaja 
novim, većim otkrićima. I govorim samo o novim i najnovi- 
jim današnjim, a ne o prijašnjim prirodoznancima, kao što 
su to bili, npr.: Newton, Kepler, Galileo Galilei, Kopernik, 
Ampčre i drugi, budući da je svakomu poznato da su oni 
Boga priznavali na sva usta. 

2. Ono što nisi čuo tamo gdje si zalazio, kazat ću ti ja 
sada, Iznijet ću ti izjave samo nekih današnjih velikih pri- 
rodoslovaca, jer kad bih govorio o svima, ne bih nikada na 
kraj!19) 

Pruska Prirodoznanstvena akademija, kao i medicinsko pri- 
rodoznanstveno udruženje sveučilišta u Wiirzburgu, dali su 
mu, kao učenjaku, posebna priznanja. Njemu koji izjavljuje 
da su »vjera i prirodne znanosti časni saveznici, i to bi mo- 
rale biti sve to više.«!!) 

M. Planck, dobitnik Nobelove nagrade za fiziku, piše da 
to »nije nikakav slučaj što su baš najveći umovi svih vre- 
mena bili ujedno i duboko religiozni«.!2) 


“LE Schrodinger je dobitnik Nobelove nagrade za fi- 
ziku. Njegovo je duboko uvjerenje da elementi koji izgra- 
đuju živi organizam nisu nikakvo nezgrapno ljudsko djelo, 
nego »najfinije majstorsko djelo koje je nastalo pod vod- 
stvom Božje mehanike kvanta«.!3) 

Prema M. von Laue-u, također Nobelovcu za fiziku, čež- 
nja za znanjem »kroz tisuće godina bila je bitna oznaka čov- 
jeka, bila je znak da on potječe odozgo, od Boga«.!“) 


Nobelovac je i A. Carrel. Kad piše o odnosu koji čovjek 
ima prema svemiru, kaže da je »uza svu svoju ljepotu i 


10) U mojoj knjizi »Jezik današnjih američkih prirodoslovaca« 1966., 
govor je o vjerskom gledanju ovih velikih prirodoslovaca. — O 
vjerskom' gledanju velikih modernih prirodoslovaca govorim li u 
mojoj knjizi: O komu nam govori priroda 1968. 

B. Bavnik napisao je mnogo djela iz područja fizike. 

11) v. nav. dj. »Die Natur — Das Wunder Gottes«, 43. 

12) M. Plank, Wege zur philosophischen Erkenntnis. Rede und Votra- 
ge. 1944, 140—141, 305. 

13) E. Schrčdinger, Was ist das Leben? 1951, 151. 

14) M. v. Laue, Geschichte der Physik, 1959, 10. 

veličinu svijet materije za čovjeka premalen; on mu ne od- 
govara. Makar da čovjek živi u ovom kozmosu, on u isto 
vrijeme pripada drugom svijetu... svijetu koji se diže iz- 
nad prostora ivremena,« tj. on pripada Bogu.15) 

Nobelovu nagradu za fiziku dobio jei A. H. Comptom. On 
piše da »nas je Stvoritelj stvorio kao slobodne ljude te nam 
je u ruke dao moć da ovaj svijet uređujemo. A sada ovisi 
o nama hoćemo li ovu moć iskoristiti za to... da izgradimo 
takav svijet u komu će se svaki moći iskazati kao pravo di- 
jete Božje«. 16) 

Njemačka Savezna Republika dala je Fr. Dessauer-u po- 
sebna odlikovanja zbog njegovih velikih djela. U ovim on 
ističe misao da »podizanje od prirodnih pojava k zakonima 
po kojima se odvijaju jest put: bliže k Stvoritelju, k Zako- 
nodavaocu, k Bogu... Kad otkrivamo prirodne zakone, susre- 
ćemo se s Bogom. Tim putem su se susreli s Bogom mnogi 
istraživači«.17) 

P. Jordan je sa W. Heisenbergom osnovao »mehaniku 
kvanta«. Posebno se je bavio i bavi pitanjima iz teorije re- 
lativiteta, kozmologijom i biofizikom. Za svoje radove odli- 
kovan je medaljama M, Plancka i K. Fr. Gaussa. Posve otvo- 
reno ističe da »današnje prirodne znanosti nemaju ništa pro- 
ti vjeri u Boga stvoritelja. Nemoguće je iznijeti ikakav do- 
kaz za to«. »Danas su porušene sve prepreke, svi zidovi koje 
su prirodne znanosti prije dizale na putu k religiji«. 19) 

M. Hartmann, upravitelj Instituta cara Vilima za biolo- 
giju, jedan je od najvećih današnjih biologa. Govoreći o to- 
me kako zakoni po kojima mi umujemo, potpuno odgovara- 
ju zakonima po kojima je svijet izgrađen, naglasuje da »je 
sve to tako da i prirodoslovac koji kritički gleda, u svemu 
tome vidi kako nam se Bog objavljuje u prirodi«. 19) 


15) A. Carrel, Der Mensch, das unbekannte Wesen, 1950, 243—244, 
16) v. časopis »Universitas« 6/1975, 612—615. 


17) Fr. Dessauer, Religion im Lichte der heutigen Naturwissenschaft, 
1951, 44—45. 


18) P. Jordan, Der Naturwissenhaftler vor der religičšsen Frage 1964, 
457. V. »Kirchanzeitung fir das Bistum Achen« 27/1950., 3. 


19) M. Hartmann, Atomphysik, Biologie und Religion. 1947, 42. 

K. W. Wagner član je Njemačke prirodoznanstvene aka- 
demije u Berlinu, počasni član Američke akademije znanosti 
i umjetnosti i član Švedske kraljevske akademije. I on na- 
glasuje da su ljudi kojima imamo zahvaliti to što su došli 
do najdubljih prirodoznanstvenih spoznaja i veličajnih teh- 
ničkih djela bili religiozni ljudi. »Prirodne znanosti i tehnika 
nemaju ništa proti religiji, one vode k njoj ako se njime tko 
površno ne bavi.«2) 

Fr. von Huene paleontolog je svjetskog glasa. U razvoju 
živog svijeta gleda prst Božji, Božje stvaranje kad piše da 
je »put povijesti života kroz geološke periode Božje stvara- 
nje, koji život izgrađuje s ciljem da se ovaj razvije u čov- 
jeka... Tako radi Bog koji sve planira, unaprijed zamišlja 
i svime upravlja« 2!) 


Fr. Allen, fiziolog i profesor, odlikovan je zlatnom me- 


daljom od Royal Society of Canada. On svraća pozornost na 
to da »proteini i kemijski elementi nemaju života u sebi. 
Oni Žive tek onda kada u njih dođe tajanstveni život. Samo 
beskrajni Um, Bog mogao je predvidjeti da bi takva mole- 
kula mogla živjeti, samo on ju je mogao izgraditi i dati joj 
da živi«.22) 

M. St. Congdon član je društva američkih fizičara i ne- 
kih drugih prirodoznanstvenih udruženja. Bavi se i pitanjem 
kako se priroda odnosi prema Bogu te iznosi da se »u ovom 
tajnovitom svemiru nije našlo ništa što bi bilo kako govorilo 
proti Bogu i da on umno radi. Naprotiv, kada kao ozbiljni 
prirodoslovci ispitujemo činjenice u prirodi oko nas, vidimo 
da tu radi ovo nevidljivo Biće... Jer prirodne znanosti stvar- 
no gledaju kako Bog radi«.23) 

J. CI. Cothran, predsjednik udruženja matematičara i ke- 
mičara u državi Minnesota, USA, i profesor sveučilišta u 
Kansas-City piše da je lord Kelvin, jedan od najvećih fi- 
zičara svijeta, dao slijedeću važnu izjavu: »Ako umujete 
dosta ozbiljno, prirodne znanosti će vas prisiliti da priznate 
Boga« pa nastavlja: »Ja moram izjaviti da se sasvim sla- 


20) K. W. Wagner, Bau und Entstehung des Weltalls, 1949, 56—57. 
21) v. nav. dj. »Die Natur — Das Wunder Gottes«, 272. 

22) v. nav. dj. Monsma, The Evidence of God, 24. 

23) kod Monsma, The Evidence of God, 35—36. 

žem s ovom izjavom... Napredak koji je učinjen u prirod- 
nim znanostima od vremena lorda Kelvina, dao bi mu pravo 
da izjavi zanosnije nego ikada: »Ako umujete dosta ozbiljno, 
prirodne znanosti će vas prisiliti da vjerujete u Boga«.24) 

D. H. Porter, matematičar i fizičar, izjavljuje da je »kao 
prirodoslovac zadovoljan samo ako i kada Bogu daje vodeće 
mjesto. On je centralno Biće u kojoj mu drago zamisli o 
prirodi. Jedino on odgovara na sva pitanja na koja nemamo 
odgovora«.25) 

E. L. Kessel, zoolog i poznati stručnjak u entomologiji, 
profesor u S. Franciscu u Kaliforniji duboko je uvjeren da 
»onaj koji bez predrasuda proučava prirodne znanosti, ne 
može a da ne prizna da ono što tamo vidi ne može biti bez 
prvog Uzroka, bez Boga... Sve nas sili da zaključimo da je 
ovaj mehanizam razvoja bio unaprijed zamišljen i planiran, 
a to traži umnog Inžinjera... Što više proučavam prirodu 
sve mi ovo biva sve jasnije... Opet kažemo da onaj koji 
bez predrasuda proučava prirodne znanosti nužno dolazi 
Bogu«.25) 

P. CI. Aebersold stručnjak u biofizici i nuklearnoj fizici, 
sjeća se riječi koje je Franjo Bacon, engleski filozof i držav- 
nik, rekao pred više od trista godina, a te riječi glase: »Plitko 
znanje naginje čovjeka da ne vjeruje, ali ga duboko znanje 
vraća k vjeri pa nadodaje: »Bacon je bio sasvim u pravu!«?7) 

Posve je jasno da »prirodne znanosti mogu dokazati da 
sistem silnih zakona na kojima je sagrađen svemir ne može 
doći od nikoga drugoga, nego od Božje mudrosti« ističe O. L. 
Brauer, veoma poznati američki stručnjak u organskoj ke- 
miji.28) 


24) kod: Monsma, nav. dj. 37, 42. 

25) D. H. Porter, The answer to the unanswered questions, kod Mon- 
sma, nav. dj. 48. 

26) E. L. Kessel, Let's look at facts, without bent or bias, kod: Monsa- 
ma, nav. dj. 52—53. 

27) PP .CI. Aebersold, Physical evidence of God, kod: Monsma, nav. 
jd. 59. 


28) O. L. Brauer, The most vital question confronting us, kod: Mon- 
sma, 84. 

R. L. Mixter, predsjednik Američke  prirodozntnstvene 
akademije, sa zanosom piše o sebi da ga »negov rad, kao pri- 
rodoslovca, drži u tijesnoj vezi s prirodom i s Bogom od koga 
priroda dolazi. Tko logično misli, ne može odijeliti prirodu 
od Boga... Isto logično zaključivanje koje nam kaže da 
ljudska pamet izgrađuje zamršene predmete zaključuje da je 
Božji neizmjerni Um izgradio zamršena organska bića... 
Bog Biblije govori mi kroz brda, kroz svemirske prostore, 
kroz more. Njegov mi glas ugodno šaputa preko nježnih li- 
vada, svježeg zelenila, preko ptica koje pjevuckaju i preko 
živahnih životinja koje poskakuju naokolo« 29) 

»Kamo god pogledam na području prirodnih znanosti, 
sve mi govori o planovima, o zakonima i sređenosti, sve mi 
govori o neizmjernom Bogu« govori o sebi _C. B. Hamann, 
član američkog instituta za nuklearna istraživanja. »Do ove 
tvrde vjere dovode prirodoznanstvena opažanja čudesa u pri- 
rodi... Kad bi svi ljudi htjeli shvatiti da i kako sva ova 
nova otkrivanja zakona u prirodi jasno govore o neizmjer- 
nom Božjem Umu! ... Iza sve ove sređenosti u stvarima i u 
svemiru mora biti neizmjerno Biće, jer ne može biti ovog 
reda i zakona bez neizmjernog Uma. Zar svaki novi zakon, 
kad ga otkrijemo, ne viče nam: »Bog me je postavio, čovjek 
me samo otikriva!«3) 

»Religija i moderna fizika ne samo da se ne protive jed- 
na drugoj nego su među sobom veoma blizu i pomažu se« 
kaže Ch. Townes, dobitnik Nobelove nagrade za fiziku god. 
1964.31) 


000 


Onomu koji bi od nekoga na _ ulici ili od nekoga koji je 
bio u kakvoj: školi da bi time došao do kruha, čuo što reći 
proti Bogu, iznio sam nekoliko izjava današnjih najnovijih, 


29) R. L. Mixter, A young mystic proceeds to clear thinking, kod Mon- 
sma 98—99. 


30) C. B. Haman, Of flowers and the Baltimore oriole, kod: Monsma, 
219—222. 


31) v. S. Miller—Markus, Sind Physik und Religion vereinbar? u »Ruhr 
—Wort«, 9/1964. 10. 

svemu svijetu poznatih prirodoslovaca, onih koji za znanost 
žive te su tako uvelike pomogli i pomažu da se ove znanosti 
snažno razvijaju u raznim pravcima. Ovo su izjave samo ne- 
kih od njih. Kad bih sve iznio, morao bih napisati debele knj- 
ige. Kao spomenuti tako i najveća većina, njih gotovo sto-po- 
sto po svijetu otvoreno priznaju da priroda svojom sređenos- 
ti, harmonijom i zakonima na kojim je sagrađena, koji pro- 
žimlju svaki i najmanji njezin dio, jasnim i glasnim jezikom 
govori o Bogu. 


6. VJERUJEM LI JA SAMO ONO šTO VIDIM? 


Prigovor: Pametan čovjek vjeruje samo ono što vidi! 
Boga nisam vidio ni ja niti itko drugi. Stoga ga i nema, pa 
u nj i ne vjerujem! 

Odgovor. 1. Prije svega moramo biti načistu sa znače- 
njem riječi znati i vjerovati. U našemu, kao i u svakom je- 
ziku, vjerovati znači primiti kao istinu nešto što nam jamči 
vjerodostojan svjedok, dakle zbog svjedočanstva vjerodostoj- 
na svjedoka, a ne stoga što bismo to mi svojim očima vid- 
jeli. Ono što svojim očima vidimo to znademo, a ne vjeru- 
jemo. Makar da ja to svojim očima nisam vidio, ipak sam 
uvjeren da je to istina, ito baš radi toga što mi to kaže 
vjerodostojan svjedok. Stoga onaj koji kaže da vjeruje samo 
ono što vidi, ne govori posve pametno. Ako li zbilja stoji na 
tome da vjeruje samo ono što vidi, onda ne vjeruje ni u šta, 
ili, radije, onda vjeruje više nego svi pametni ljudi jer onda 
vjeruje u besmisao, u koji nitko pametan ne vjeruje. 


2. A ipak dotični koji kaže da ne vjeruje nego u ono što 
svojim očima vidi vjeruje daleko više nego i misli! Valjda 
neće reći da nije bilo onoga o čemu nam povijest govori. I 
on drži da je istina, i to s pravom! A ipak ne bi smio, ako 
Stoji na svome! Ta on nije, valjda, vidio ni egipatske, ni asir- 
Ske, ni rimske kraljeve i careve, kao što nije vidio ništa od 
pa poaja o kojima nam govori povijest do njegovih 

ana! 


Na isto dolazimo i u geografiji. Onaj koji kaže da ne 


Vjeruje nego što vidi, siguran je da opstoji i Azija, i Afrika, 


Amerika i drugi kontinenti i zemlje makar da ih svojim 

očima nikada nije vidio. A kad bi bio dosljedan svome na- 
čelu, morao bi reći da ne opstoji ništa od toga, a to s »ne- 
oborivog« svog iačela: jer on to nije vidio! I, dakako, morao 
bi se rugati svakomu koji drži da ima išta od toga! 

3. A i vas naš život zasnovan je na vjeri: sin vjeruje ocu, 
bolesnik liječniku, učenik fizike i kemije vjeruje da su is- 
tinite kemijske formule i fizikalni pokusi makar da sam nije 
gledao kako su izvađeni. 

4. Onaj koji kaže da ne vjeruje nego što vidi, morao bi 
se rugati svim prirodoslovcima kao što su to fizičari, kemi- 
čari, botaničari, biolozi, fiziolozi, astronomi i ostali, budući 
da ovi preko pojava koje vide traže zakone koje, dakako, ne 
vide. Isto tako i svim logičarima, estetičarima, noetičarima i 
metafizičarima jer i oni nam neprestano govore o zakonima 


koji vladaju na njihovim područjima, a da te zakone nikada . 


nisu vidjeli. 

5. Ovaj o komu govorimo, baš isto kao i ja, kaže, npr., 
da je kamen tvrd, da je mraz studen, da je vatra vruća, 
da je jabuka slatka, da pjevač pjeva, a da svojim očima ni- 
kada nije vidio ni tvrdoću, ni vrućinu, ni studen, ni slast, 
niti je kada vidio glas pjevača. On jednostavno zaboravlja 
ono što svaki pametan čovjek dobro znade a to je da vanjski 
svijet spoznajemo ne samo očima nego i drugim osjetilima: 
uhom, opipom, okusom, nosom. Odsutne predmete priziv- 
ljemo u pamet maštom, a prošaste sjećanjem i povijesnim 
dokazivanjima, premda očima ne vidimo ni maštu, ni sje- 
ćanje, ni dokaze. I on nikako ne da da mu se reče da nije 
pametan makar da svoju pamet nikada nije očima vidio. 
Jednom je glasoviti A. Einstein raspravljao o teoriji relativi- 
teta koju, dakako, nije očima gledao. Na prigovor nekoga da 
njegova zdrava ljudska pamet odbacuje sve što očima ne 
može vidjeti, Einstein je ostao miran i mirno mu je odgo- 
vorio: »Dobro, vi govorite uvjerljivo! A sada dajte stavite 
vašu zdravu ljudsku pamet ovdje na stol, pa ću vjerovati da 
je imatel«32) Nešto slično tomu kaže i književnik Gardoniy: 
»Tko sve vjeruje, biva sumnjiv da je bolestan, a tko ne vjeruje 
ništa nego ono što svojim očima može vidjeti, o tomu se 
više ne može sumnjati«, tj. on je već gotov bedak133) 


32) v. Milller—Markus, nav. mj. 
33) Isp. T. Toth, Mit offenen Augen durch die Gottesnatur, 1931, 141. 


28 


1. TKO JE BOGA NAŠAO? 


Prigovor: Ako Bog postoji, morali bismo ga negdje i 
naći. A eto su razni ispitivači prirode sve pretražili i preko- 
pali, a Boga nigdje! Dakle ga i nema! 


Odgovor: — To bi bilo isto kao kad bi netko ovako mu- 
drovao: Evo sam svu ovu knjigu pročitao, a pisca ne nađoh 
nigdje; dakle ga ni nema! Gledao sam i pretražio spomenike 
i kralja Tomislava i fra Andrije Kačića i biskupa Strosma- 
jera u Zagrebu, a ni na njima, ni u njima ne nađoh kipara; 
dakle ih nije ni bilo! Luđak je tko bi rekao da su ih klesali 
ili salijevali Rendić, Frangeš, Meštrović, ili tko drugi! Pre- 
tražio sam zgradu, a nigdje zidara; sat, a nigdje urara; da- 
kle ih i nema! Evo ovako umovanje bilo bi nadlaku jednako 
umovanju onoga koji veli da su ljudi pretražili sve, a Boga 
nigdje! Stoga da ga ni nema! A mi znademo veoma dobro 
da ima netko tko je isklesao kip, napisao knjigu, sazidao 
kuću, načinio sat i druge izume i umjetnine, iako ni u njima 
ni na njima ne nalazimo njihove pisce i graditelje. Njihova 
nam djela govore o njima. Isto tako, premda Boga ne mo- 
žemo naći našim ljudskim instrumentima, on jest jer nam 
fo) njemu na sav glas govori veličanstveni svemir i vas tako 
savršeno izgrađen  bilinski i životinjski svijet, napose maš 
ljudski organizam i umni život, što je sve neopisivo savrše- 
nije i zamišljeno i izgrađeno nego sve naše knjige, i kipovi, i 
zgrade i sve umjetnine! 


A znademo dobro da Bog nema tijela niti kakvih mate- 
rijalnih svojstava, nego da je neizmjerno, sasvim duhovno 
Biće. Pa stoga nikakvo čudo što ga ljudi ne mogu naći svo- 
jim ljudskim osjetilima i materijalnim sredstvima. Ipak ga 
nalazimo umnim zaključivanjem, budući da savršeno umno 
zamišljenih i izvedenih učinaka, kakvih je puna sva, a oso- 
bito živa priroda, nema bez neizmjerno savršenog Uma. 


Iz ovoga vidimo kako je neslan i plitak bio upit što ga 
je netko bio upravio astronautu Gagarinu kad se ovaj po- 
vratio iz svemira. Onaj ga je upitao je li svojim  fotograf- 
skim aparatom Boga negdje uhvatio! Isto tako s istih raz- 
loga neslana je i izjava astronauta Germana Tetova koji je 
izjavio da Boga nije sreo kad je 1966. letio po svemiru. 

8. JE LI SVE UČINILA PRIRODA I NJEZINI ZAKONI? 


Prigovor: Ponekada se čuje i ovaj prigovor: Kakav Bog! 
Sve je učinila i čini priroda i njezini zakoni, stoga je ne- 
nepotrbno pozivati se na Boga. On ne opstoji. Priroda je sve! 


Odgovor. 1. Ako itko priznaje prirodu, to je priznajemo 
mi i naša kršćanska filozofija. Ona ne sumnja u njezinu 
opstojnost, kao što su sumnjali neki idealisti, ali ni ne 
ograničuje na nju sve što opstoji, kao što to rade senzu- 
alisti i njima slični. 

2. Ali priroda ne radi sve budući da je ona prva morala 
biti učinjena od drugoga. Ništa u nama i oko nas nije tako 
nužno da ne bi moglo i ne opstojati. Naprotiv, sve u nama 
i oko nas: dakle, u prirodi je sve nenužno, kontingentnon: 
opstoji, ali ne mora opstojati. Nas nedavno nije bilo, brzo 
nas ovdje neće biti: rađamo se i umiremo. Dakle, nismo nuž- 
ni, jer da smo nužni, ne bismo se mogli ni roditi ni umrijeti: 
bili bismo bez početka i svršetka. Sve se oko nas mijenja: 
sad je ovdje, a sad ondje, sad je ovako, a sad onako. A što 
se tako mijenja nije nužno. Jer što je nužno ne može biti 
drukčije negoli jest. A iz toga slijedi da ni mi niti ijedna 
stvar u prirodi u sebi, tj. u onomu po čemu jest ono što jest, 
u svojoj biti nema razlog svog opstojanja. Kad bi razlog 
našeg bivovanja i prirodnih pojava bio u nama samim i u 
prirodnim pojavama, opet mi ne bismo mogli imati ni po- 
četka, niti biti promjenljivi: snagom naše nužne biti opsto- 
jali bismo uvijek, i to uvijek na isti način. A jer razlog 
našeg postanka i bivovanja nemamo u nama samima, a ipak 
opstojimo, to razlog zašto jesmo i opstojimo mora biti i 
jest u nekomu drugomu izvan nas i izvan prirode, a to je 
Bog koji je bez početka i svršetka, koji se nikako ne mi- 
jenja. Dakle, budući da je sama priroda jednom morala biti 
proizvedena, učinjena od drugoga, je li pametno reći da ona 
radi sve, da ne treba drugoga kad je i ona sama proizve- 
dena od drugoga! 

3. Pa što bi to proizvela priroda i njezini zakoni? Zar 
da stabla, trava, povrće i cvijeće rastu, da voda izvire, da 
se Sunce, Mjesec, Zemlja i zvijezde okreću, da se životinje 
množe itd.? Svi znademo da to u prirodi biva, ali to nikako 
ne znači da to priroda radi sama od sebe. Inače to bi bilo 

isto tako pametno kao kad bismo rekli da sjekira siječe 
stablo, da pero piše knjigu, da čekić i dlijeto klešu kip, a 
da s time čovjek nema ništa! 


4. Posve je neosnovano utjecati sa prirodnim zakonima, 
kao što bi se njima utekao onaj koji bi rekao: to su učinili 
prirodni zakoni, stoga ne treba Boga! Jer kad govorimo o 
prirodnim zakonima, ne smijemo zaboraviti da oni ne op- 
stoje neovisno o samim prirodnim stvarima. Oni su apstrak- 
cija našeg uma, a u stvari to su sami prirodni objekti, za- 
mišljeni i ostvareni na neki posve određeni način, sa sasvim 
određenim svojstvima i neumoljivim sklonostima da rade, 
odvijaju i razvijaju se na sasvim odrerđeni način. Drugim ri- 
ječima: prirodni zakoni su sama narav prirodnih objekata, 
zamišljena i ostvarena na onaj način kakve pojedine stvari 
ili vrste pojedinih stvari već jesu. Bez veze s time, kao ap- 
strakcije, oni ni ne postoje. Istina je, dakle, da na sada spo- 
menuti način opstoje prirodni zakoni i da oni proizvode sva 
ona zamjerna djela u nama i oko nas, kojima se ne možemo 
dosta nadiviti. No, ne smijemo smetnuti s uma apsolutnu is- 
tinu da, kako nema ništa bez svoga dovoljnog razloga tako 
nema ni zakona bez zakonodavaoca. Gdje je kuća, tu je i zi- 
dar, gdje je knjiga, tu je i pisac, gdje je sat, tu je i urar, gdje 
je šala, tu je i šaljivdžija, a gdje su općinski, društveni, državni 
zakoni tu su i općinski, društveni i državni zakonodavaoci, 
jer gdje je zakon tu je i zakonodavaoc. U to nitko nikada ni- 
je posumnjao. Stoga po istoj logici i po istoj nuždi moramo 
zaključiti da, čim opstoje prirodni zakoni, mora biti i jesti 
Zakonodaavaoc koji ih je postavio. 


5. A tko je taj Zakonodavaoc? Zar sama priroda? Bes- 
misao! Vidjeli smo malo prije da je priroda nenužna, kontin- 
genina, tj. u sebi nema razlog svoga opstojanja, te baš sto- 
ga, kad jedanput već opstoji, opstoji jedino stoga što je bila 
proizvedena, učinjena od drugoga. A kakva je priroda takvi 
su i njezini zakoni: nenužni, kontingentni, možemo zamisliti 
da bi mogli biti i drukčiji negoli jesu, pače da bi ih moglo 
i ne biti. Stoga baš kao što priroda tako su i prirodni zakoni 
od drugoga. Ovi zakoni su tek hipotetski nužni, tj. kad već 
jedanput oni opstoje i rađe, ali nisu takvi da bi sami po sebi 
morali opstojati i raditi. Stoga prirodni zakoni moraju imati 
i imaju svoga Zakonodavaoca koji je izvan prirode. 

6. A da sama priroda nije sebi zakonodavaoc, jasno je 
iiztoga što priroda nije nigdje i nikada mijenjala niti 
mijenja svoje zakone. Prirodni zakoni sasvim jednako nuž- 
no rade na svim mjestima i u svim vremenima, ako su iste 
okolnosti i uvjeti. Tu nema premišljanja, odlučivanja, izabi- 
ranja: hoću li ili neću, danas ću ovako, a sutra onako; ovdje 
ovako, a ondje onako. A znademo dobro da naši zakonoda- 
vaoci rade drukčije: oni koji su zakone stvarali mijenjaju ih 
i dokidaju te stavljaju nove. A budući da priroda to nigdje 
i nikada ne radi, znak je da to ni ne može, da nije sama sebi 
zakonodavaoc, nego da joj je zakone nametnuo drugi. 

7. Ne smije nas prevariti ni to što vidimo da prirodni 
zakoni tako umno rade i proizvode djela čiju ljepotu i sa- 
vršenost, u najviše slučajeva, ne možemo dokučiti, nego im 
se samo divimo. Oni divno i umno rade, ali ne stoga kao da 
bi sami umovali i dokučivali jer bi, u tom slučaju, ciljeve 
koji se u njima ostvaruju mogli modificirati i mijenjati. No 
oni to ne rade, nego rade tako stoga što je za njih i mjesto 
njih mislio netko drugi, tj. Onaj koji ih je stvorio i posta- 
vio. I sat tako točno pokazuje vrijeme, i radio tako lijepo 
hvata valove, i zrakoplov tako brzo leti, i strojevi broda, vla- 
ka, pa brzojav i telefon tako savršeno rade. A je li to stoga 
što bi sami umovali i dokučivali? Ako je tako onda i pri- 
rodni zakoni sami misle i dokučuju i sami su sebe stvorili. 
Ako li je, naprotiv, za sve ove strojeve mislio netko drugii u 
tančine im odredio svaki: kret dok oni samo slijepo slušaju 
onda je i za prirodne zakone mislio netko drugi i odredio 
im sve što i kako imaju raditi. I to tim neizmjerno više 
ukoliko su ovi neopisivo savršeniji, jači, veličanstveniji, traj- 
niji i gospodare neizmjerno većim područjima. Naše strojeve 
zamišljaju i izrađuju naši ljudski umovi, a za prirodne za- 
kone i bezbrojne najsavršenije, najkompliciranije prirodne 
uređaje trebao je neizmjerni Um, Božji Um. Dakle, priroda 
umno radi i stvara, ali utoliko ukoliko je sredstvo u rukama 
Božjim, kao što pero piše jer je i ukoliko je u rukama pisca 
ili kao što sjekira siječe ukoliko je i jer u rukama čovjeka. 
Ovdje bi dobro pristajale riječi Voltaire-a. Promatrajući kako 
prirodni zakoni savršeno rade, nije mogao a da ne reče: »Što 
više razmišljam to manje mogu pomisliti da ovaj sat (tj. ne- 

opisivo savršeni svemir) opstoji a da nema Urara«34) Ili što 
je drugom zgodom uskliknuo: »Vjerovati u Boga jest kao i 
vjerovati u Sunce: dosta je da otvoriš oči!«35) tj. ako gledaš 
kako se u prirodi sve tako savršeno odvija, ne možeš a da 
svojim umom ne gledaš Boga koji preko prirodnih zakona 
tako savršeno radi. 


8. Tako je to sa svim bićima u prirodi ispod čovjeka. A 
valjda čovjek nije vezan na zakone prirode, valjda ih on 
može mijenjati i bez njih raditi, načiniti, npr. kuću, paro- 
brod, sat odijelo, cipelu, papir za cigarete ili bilo što, a bez 
obzira na prirodne zakone i bez njih? Ni najmanje! Čovjek 
uvijek samo pretpostavlja prirodne zakone, samo njihovom 
pomoću radi. On ih ne mijenja. On mijenja samo oblik, po- 
ložaj prirodnih tjelesa, ali ne može mijenjati ili uništiti ni- 
jedan prirodni zakon i nijedno prirodno tijelo. Sve što radi, 
radi stoga što znade da opstoje prirodni zakoni, zna kako 
djeluju te se njima koristi i na njima gradi; i to je sve! Niti 
ih stvara niti ih mijenja. Eto na to je vezan i čovjek koji je 
kruna prirode, jedini u njoj slobodan, i koji jedini može 
umovati. Koliko li su više vezana ostala bića u prirodi, koja 
nemaju ni uma, ni slobodne volje! 

9. Prirodne znanosti, baš stoga što su to prirodne zna- 
nosti, imaju i svoj posebni postupak, svoju metodu. One 
opažaju, mjere i utvrđuju prirodne činjenice, opisuju priro- 
du, njezina svojstva, harmoniju i zakone. One nam kažu kako 
rade priroda i prirodni zakoni. One se bave osjetnim svije- 
tom i njegovim vlastitostima. Kao takve, dok ostaju na svom 
području, prirodne znanosti ne govore o Bogu, jer Bog je 
čisti Duh. On nema nikakvih osjetnih svojstava. No, pri- 
rodne znanosti stavljaju tvrdu podlogu s koje se prirodo- 
slovci, a dakako i drugi koji nisu prirodoslovci, kao filozofi, 
jer i oni mogu biti, a često i jesu i filozofi, penju do Boga 
Ova čvrsta podloga koju otkrivaju i postavljaju prirodne zna- 
nosti, jest sklad i red koji prožimlje sve prirodne pojave, te 


34) »Plus jypense moins je puis songer que cette -horloge 
existe et n'ait pas d'horloger«, kod: P. Buysse, Vers la croyance, 
1926, |, 105. 


35) »On croit en Dieu comme au soleil. II suffit d'ouvrir les yeux«. 
Kod: P. Chanson, Comment parler_ aux incroyants, 1957, naslovna st. 

neopisivo umno zamišljeni i u stvarima ostvareni zakoni koji 
vladaju svom prirodom. Prirodoslovci, ne samo što opisuju 
ove pojave, nego se mogu pitati te se i pitaju odakle ovaj 
veličajni red i sklad, odakle ovi neopisivo umni i snažni za- 
koni? I tako, budući da sve ovo mora imati i svoga odgova- 
rajućeg Uzročnika koji jedini sve to objašnjava, najsigurni- 
jim korakom penju se do svemogućega i premudrog Boga. 

Sve nam ovo kaže da priroda i njezini zakoni, sami po 
sebi, neovisno od Boga, niti su što učinili niti čine, nego da 
su i priroda i njezini zakoni od Boga i da Bog preko ovih 
zakona, kao preko svojih izaslanika, sve proizvodi. 

Uz ovo čini mi se da je posve jasno da, kad govorimo 
o zakonima ostvarenim u prirodi, govorimo o organizaciji 
u prirodi, a kad govorimo o organizaciji govorimo o umu, jer 
samo um može organizirati, dakako, o umu koji je u prirodi 
na poslu prije uma prirodoslovca, koji su sretni ako bar po- 
nešto naslute, a osobito ako otkriju po koji prirodni zakon 
i saznadu kako i zašto nešto biva. A ovaj Um jest prije i 
samih prirodnih objekata, prije same materije, jer On je 
organizira. Proti svojoj volji to je morao priznati i Julijan 
Huxley kad kaže da je »na kraju jedina tajna to što opstoji 
opća materija u evoluciji u kojoj se vidi ono što umno biće 
može činiti«. To još jače naglašuje A. Einstein kad kaže da 
»smatra kao čudo ili kao vječnu tajnu to što prirodu može- 
mo razumjeti... Uspjeh neke teorije koju čovjek postavlja 
pretpostavlja visoki red u prirodi koji, ako gledamo na mate- 
riju kao takovu, nemamo nikakva prava očekivati. Ovo »čudo« 
biva sve to jače što se više razvijaju naše spoznaje. Evo ovdje 
je slaba točka pozitivista i profesionalnih ateista«. 36) 

10. Pomislimo malo i ovo: koga ljudi smatraju velikim 
i učenim ,komu se dive, na primjer, u prirodnim znanostima, 
u iznašašćima? Zar onomu koji je stvorio kakav novi pri- 
rodni zakon? Nikada i nipošto! Za nas je velik čovjek i 
učenjak onaj koji je, ne stvorio, nego naslutio, otkrio kakav 
zakon koji već opstoji u prirodi, ili onaj koji je na novi 
način primjenio već poznati prirodni zakon ili se njime oko- 
irstio. Evo u ovome je sva veličina svih naših astronoma, 


36) v. J. Girard,—Reydet, Le problame de Dieu dans le monde actuel, 
u časopisu: »Pr&tre et apOtre«, 15 X 1960., 229. 

fizičara, kemičara, biologa, fiziologa, kirurga i svih otkriva- 
ča! To su za nas veliki ljudi. Dakle oni koji su, poslije toli- 
koga truda i znoja, samo  naslutili ili otkrili nešto što već 
opstoji, a nisu ništa stvorili. Kad, dakle, umni čovjek nije 
mogao i ne može ništa stvoriti u prirodi, kako bi to mogla 
ostala bića ispod čovjeka, kako se može reći da je nešto 
stvorila priroda i njezini zakoni! 

11, Kad bi prirodni zakoni stvarali sve i bili vrhovni go- 
spodari svega, prvi koji bi to znali bili bi veliki prirodoznan- 
ci, pa bi oni prvi i svi redom bili bezvjernici. No, baš pro- 
tivno je istina: njih 97% javno priznaju da su prirodni za- 
koni ovisni o svom Zakonodavaocu, o Bogu, 

12. A da čovjek nije nikakav stvoritelj reda u svijetu, 
jasno je i iz toga što je red u svijetu bio davno prije čovjeka, 
što je i danas u svijetu izvan čovjeka i u samom čovjeku i 
ondje gdje nema čovjeka, posve neovisno o njegovoj volji, 
pa i proti njegovoj volji. 

Dakle ni priroda i čovjek ne rade ništa neovisno o Bogu. 
Oni rade utoliko, ukoliko ih je Bog uredio da tako rade, oni 
su sredstvo u Božjim rukama i odraz njegove neizmjerne 
mudrosti i svemogućstva. Pravo stoga kaže Eddington, jedan ' 
od najvećih modernih prirodoslovaca, da moramo napusti 
ti misao da bi prirodni zakoni mogli progutati religiju.37) Ili, 
kako sve ovo ukratko izražava filozof Lachelier, a to je da je 
»svemir misao koja ne misli, obješena o Misli koja misli«.38) 
Ni prema riječima  Novalisa, svemir je »djelo beskrajnog 
Uma«.39) Ili, kakono se izrazuje James Jeans, jedan od naj- 
većih modernih engleskih fizičara i astronoma, a to je da pri- 
Todne znanosti možemo sebi predočiti kao zakone koji do- 
laze od beskrajnog Duha... Budući da je svemir izgrađen 
na neopisivo umnim zamislima i po planovima koje mi tek 
malo pomalo počinjemo otkrivati, to on mora biti djelo bes- 
krajnog Uma.40) 


37) kod: Lunn, The flight from Reason, 1957., 126. 
38) »L'univers est une penće qui ne pense pas, suspendu a une Pen- 
sće qui se pense«, kod: A. D. Sertillanges, Dieu ou rien? 
1933, 83. 
39) Svemir je »le resultat d'une Entente inginie.« 
40) J. Jeans, Der Welteronum und seine Ratsel, 1945., 134, 141, 145. 

Kad bismo iznosili sve kako se o ovom pitanju izrazuju 
današnji veliki prirodoslovci, a sve u ovom duhu, morali 
bismo napisati debelu knjigu. A mislim da je ovim što sam 
iznio odgovoreno na postavljeni prigovor. Priroda i njezini 
zakoni niti su od sebe, niti što rade sami od sebe, neovisno 
o Bogu, nego jesu što i kakvi jesu, i rade kako rade baš sto- 
ga što ih je premudri i svemogući Bog takve zamislio, takve 
ostvario i odredio da tako rade, pa oni stoga na vas glas go- 
vore o svome Stvoritelju. 


9. JESMO LI MI NAŠOM TEHNIKOM ZAGOSPODARILI 
PRIRODOM I NJEZINIM ZAKONIMA? 


Prigovor: Uvijek nam se kaže da je priroda od Boga, da 
je on gospodar i njezin i njezinih zakona. Međutim, mi smo 
našom tehnikom zagospodarili i prirodom i njezinim zako- 
nima, te se njima služimo kako nas volja. To znači da pri- 
roda ne govori o Bogu. 

Odgovor 1. Iz onoga što je rečeno malo prije, vidi se ko- 
liko je opravdan ovaj prigovor. Mi znademo kakva je narav 
prirodnih objekata kojim hoćemo da se poslužimo, znade- 
mo da tim i tim objektima vladaju takvi i takvi prirodni za- 
koni, pa uvijek, bez izuzetka, prema tomu i moramo raditi i 
radimo kad hoćemo da nešto učinimo. Mi samo mijenjamo 
oblike i položaje dotičnih objekata, stavljamo ih u nove po- 
ložaje i nove odnose, u kojima su dotični objekti već unapri- 
jed spremni proizvesti učinke koje mi želimo. Ovi_ objekti 
spremni su proizvesti i mnoge druge učinke ako ih mi na to 
podražimo, tj. ako im dademo druge oblike i stavimo ih u 
druge međusobne odnose. A proizvode te i te učinke baš sto- 
ga što smo ih mi na to izazvali time što smo ih stavili u takve 
odnose u kojima će proizvesti baš te i te učinke. Kad njihove 
naravi, tj. zakoni koji njima vladaju, ne bi bili takovi da će 
u tim određenim oblicima, položajima i međusobnim odno- 
.sima proizvesti te i te određene učinke, uzalud bi bila sva 
naša vrinja oko njih, ne bi izišlo ništa! 

2. Da je to tako, potvrđuje nam sve čega se hvatamo. 
I kad ne bi bilo tako, kad bismo mi gospodarili prirodom i 
njezinim zakonima, mogli bismo na primjer, mjesto u tanki 
papir, zamatati duhan u limene pločice, pa tako imati cigare- 

te; ili, mjesto motikom i plugom, kopati i orati cigaretom, 
papirom ili olovkom; ili mljeti željezo, pa tako imati tjeste- 
ninu i kruh; ili iz platna praviti šivaće strojeve, brodove, avi- 
one ii sve druge vrste aparata! To bi sve moglo i moralo biti 
moguće kad bismo mi našom tehnikom gospodarili prirodom 
i njezinim zakonima. No, takve stvari pametnu čovjeku nisu 
nikada padale na pamet, jer svi dobro znademo da samo ta- 
da i toliko uspijevamo, ako i ukoliko slušamo prirodu i nje- 
zine zakone. i 

3. Prije nego netko rekne da smo našom tehnikom za- 
gospodarili prirodom i njezinim zakonima, imao bi malo pro- 
misliti što je to tehnka. A kad bi to dobro promislio uvidio 
bi da je sva naša tehnika u tome što istražujemo prirodne 
zakone, pa onda kad smo ih upoznali, primjenjujemo ih na 
neke određene predmete oko sebe s namjerom da postigne- 
mo neke učinke koje želimo.41) 

Stoga se i danas u svemu našem tehničkom napretku po- 
sve obistinjuju riječi poznatoga francuskog biologa CI. Ber- 
narda, a te su da mi samo donosimo mat. u radionu prirode, 
a ona nam onda izrađuje i dalje ono što je već unaprijed 
odreidla učiniti, ako joj donesemo taj, takav i toliki materi- 
jal; kao i riječi engleskog filozofa Bacona Verumlanskoga, a 
te su da »mi ne možemo gospodariti prirodom nego ako i 
ukoliko joj se pokoravamo«.42) A to je ono što je drugim 
riječima izrazio Werner von Braun, tvorac rakete »Apolo 11«, 
koja je 16. VII 1969. letjela na Mjesec. »Sve ono što mi u 
svemiru radimo, kaže on, nije ništa drugo nego osluškivanje, 
otkrivanje Njegovih (Božjih) zakona. Radeći točno po tim 
zakonima, mi smo u stanju putovati na Mjesec«, On još kaže 
da bismo time, što bolje upoznajemo stvorenja, morali bolje 
upoznati i Stvoritelja. Letenja u svemir su fantastčina djela, 
no ona su do sada otvorila samo jedan mali prozorčić u sve- 
mir. A ono što mi od beskrajnih tajna u svemiru možemo 
Vidjeti kroz ovaj mali prozorčić jača naše uvjerenje da ima 
Stvoritelj svemira.43) 


41) H. Dolch, Machet euch die Erde untertan! u nav. dj. »Wahrheit und 
Zeugnnis, 781; H. Beck, Philosophie der Techanik, 1969., 28. 

42) »We can not dominate the nature except by obeying her«. 

43) v. »Nene Bildpost«, 28. IX 1969., 3. 

Prema tomu, svu našu tehniku imamo utoliko, ukoliko 
smo nešto malo učili, kopirali iz savršene tehnike kojom pri- 
roda tako savršeno radi već milijunima i milijardama godi- 
na. Mi smo, npr. tek u ovom stoljeću izradili zrakoplov, a 
ptica, taj nenatkrivljivi zrakoplov, leti otkad se za nju zna- 
de, a aerodroma ima na vrh trske, na vrh stabla, na vrh kro- 
va i na širokom polju: gdje god hoće! U zadnje vrijeme iz- 
mislili smo i izradili tankove, a gusjenica, taj tako savršeni 
tank, previja se i po zemlji, i uz list, i uz stablo, i uza zid: 
kud god hoće! Da bismo nadvladali otpor vode, Josip Russel 
je. 1812., napravio nacrt i izradio propeler, vijak, kojim go- 
nimo parobrode, a sada i zrakoplove. Pri ovom izrađivanju 
Russelu je zapeo za oči vijak kojim se već milijunima godi- 
na okreće i pomoću koga pliva sitni bičaš (flagelat) »Gyrono- 
mas ambulans«. Prema tom vijku, propeleru, Russel je izradio 
ovaj svoj, naš vijak, kojim gonimo parobrode. No, naši su 
vijci veoma, veoma daleko od savršenosti vijka u koji se je 
Russel ugledao. Ovaj sitni bičaš u jednoj sekundi, pomoću 
svog vijka, pliva 20 milimetara naprijed. A to znači, dakako, 
razmjerno, relativno prema svojoj veličini, da plovi 18000 
puta brže nego naši najbrži prekooceanski parobrodi. A to 
opet znači, kad bi ovaj sitni bičaš bio velik kao ovi prekoo- 
ceanski parobrodi, da bi preko oceana preplovio »samo« 
18000 puta brže nego ovi naši najbrži parobrodi. 

Mi smo pred koju stotinu godina izmislili i sat, a Sun- 
čani sustav, ovaj svemirski, orijaški sat, radi već milijunima 
i milijardama godina, i to tako savršeno da ne kasni ni dana, 
ni sata, ni minute, ni sekunde. On tako savršeno točno radi 
premda mu je kazaljka, a to je naša Zemlja, njezina udalje- 
nost od svoga središta tj. od Sunca, duga »samo« 150 mili- 
juna km., a oko svoje osi, tj. oko Sunca okreće se brzinom 
od 30 km. u sekundi, tako da u godini dana učini kružnicu 
od blizu jednu milijardu km! Ipak se kreće tako savršeno 
točno da, kako smo rekli, ne kasni ni minute, ni sekunde, 
te mi naše satove navijamo prema ovom svemirskom satu. 
Oni su dobri utoliko, ukoliko njemu odgovaraju. Ne dadu li 
se naviti prema njemu, bacamo ih u staro gvožđe! Mi smo 
pred kratko vrijeme iznašli električne žarulje, a Sunce, ova 
svemirska žarulja, svijetli nam i grije nas već milijunima 
godina! Na sve ovo nas je upozorio A. Einstein, jedan od 
najvećih modernih fizičara, kad je rekao da je sva naša teh- 

nika samo blijedi odraz ove savršene tehnike kojom radi 
priroda. S njime nas na ovo upozoravaju i H. Poincarć, poz- 
nati francuski matematičar, kao i P. Jordan, danas po svemu 
svijetu poznati i priznati stručnjak u teorijskoj fizici.44) 


4. Prirodne zakone, prema kojima izrađujemo našu teh- 
niku, saznajemo iz kretanja svemirskih tjelesa, napose pla- 
neta, a osobito iz našega živog organizma i iz organizma dru- 
gih živih bića oko nas. Naš i svaki živi organizam zamišljen 
je i izgrađen prema neopisivo savršenim zamislima i plano- 
vima, koje mi poslije velikih nastojanja, tek malo pomalo 
otkrivamo. I, ukoliko ih saznajemo i primjenjujemo na pred- 
mete oko sebe, utoliko izgrađujemo našu tehniku. Uz vas naš 
napredak u thenici, kojim se mi toliko ponosimo, moramo 
priznati da smo još neopisivo daleko iza tehnike koja je u 
našim i u svim živim organizmima, u svakom od njihovih 
organa, kao i u najsitnijim stanicama. Na to nas tim više 
upozoravaju današnji prirodoslovci, osobito biolozi, što du- 
blje zalaze u sve čudesne uređaje, »strojeve« u našim orga- 
nizmima, u živim biljkama, i u načine po kojima oni rade. 
To je dobro zapažao čuveni prof. 1. Đaja kad je govorio da 
je u listu biljke toliko tvornica koliko je u njemu živih sta- 
nica, a svaka od ovih je savršenija nego sve naše tvornice.45) 
Do istog zaključka dolazi i G. T. den Hartog, američki struč- 
njak za biostatistiku, kad piše o složenosti u izgradnji i radu 
naših tehničkih strojeva. On ističe da se ovi, pod tim vidom, 
nikako ne mogu usporediti sa složenostima po kojima se od- 
vija izgradnja, rad, rast i množenje i najjednostavnije 
biljke. Isto tako ovo naglasuju i R. Ch. Artist, član Prirodo- 
znansivene akademije u američkoj državi Indijana, kao i A. 
Me Combs, predsjednik Prirodoznanstvene akademije na Flo- 
ridi. Oni nam na sva usta _dovikuju da je, na primjer, list 
djeteline pokraj puta živi »stroj«, u komu se svaki dan zbiva 
na hiljade zamršenih kemijskih i fizikalnih reakcija, a svi- 
ma upravlja protoplazma. Među našim najsavršenijim stro- 
jevima nema nijednoga koji bi se mogao usporediti s ovim 


44) v. časopis »Orizonti« 20. IV 1965., 42 — P. Jordan, Der Naturwis- 
senschaftler vor der religišsen Frage, 1964, 285. 


45) J. Đaja, Pogled u život, 1955, 14. 

u listu djeteline. Isporedimo li ga s njime nijedan naš i naj- 
savršeniji sat nije niti kao dječja igračka.46) 

Kažu da je H. Helmoholtz (1821—1849) jednom rekao da 
bi optičaru povratio aparat kad bi mu ga ovaj izradio sa 
svim manjkavostima koje su u našem oku. Ako je to rekao, 
mogao je reći samo stoga što mu još nije bio poznat sastav 
i rad našeg oka. A danas kad su biolozi dosta dobro u to 
ušli, kažu da bi optičari, koji bi izradili aparat čija bi se 
izgradnja i rad mogli donekle isporediti s izgradnjom i ra- 
dom našeg oka, bili pred našom današnjom tehnikom barem 
za sto, a pred našim današnjim znanjem o biološkoj izgrad- 
nji i radu oka za hiljadu godina naprijed.47) 


5. Danas često čujemo govoriti o elektronskim kompju- 
terima (computer), a i znademo kakva su to čudesa današnje 
tehnike. Međutim, neopisivo savršeniji su kompjuteri u sva- 
kom živom organizmu, pa i u svakom njegovom i najsitnijem 
dijelu, kako to ističe Cl. M. Hatway, američki specijalist za 
izgradnju elektronskih strojeva.48) O tomu nam govori i naš 
mozak, Jer, da bismo dobili donekle punu sliku o uređaju 
i radu našeg mozga, morali bismo zamisliti da se negdje za- 
jedno nalazi hiljadu telefonskih centrala, od kojih svaka po- 
služuje grad velik kao Pariz, a svaka od njih svom brzinonm 
naređuje, pita i odgovara.49) Na isto nas dovodi i ono kako 
nam H. H. Vogt opisuje »stroj« našeg mozga. I on ga ispo- 
ređuje s kakvom velikom telefonskom centralom. Tko je za- 
lazio u koju ovakvu centralu i gledao one brojne namješta- 
je, kojima su telefonske žice tako povezane da nas vežu sa 
svim stranama svijeta, ne može se oteti dubokom utisku 
koji sve to na nj čini u njemu ostavlja. A ipak sve su naše, 
pa i najveće telefonske centrale, kako to on kaže, kao dječje 
igračke ako ih isporedimo s telefonskom centralom koju 


46) Monsma, nav. dj. 104, 122, 166; A. Niklitschek, Technik des Lebens, 
1940, 186—187; G. Siegmund, Die Naturordnung als Quelle der 
Gotteserkenntnis, 1965, 190. 

47) K. E. Graebner, Das Auge, Kčnig der Sinnorgane, u časopisu »Kos- 
mosS«, 1967, 37—40. 

48) CI. M. Hathaway, The Great Designer, kod: Monsma, nav. dj. 144-145 

49) B. Bliven, Un merveilleux accumulateur: le cerveaux, u »Selection 
du Readers Digest, Aolt 1954, 42, 

svaki od nas nosi u svojoj glavi. Samo u kori našega velikog 
mozga ima više od 10 milijardi nervnih stanica! Sračunamo 
li dužinu nervnih vlakanaca, ovih »telefonskih žica«, koje 
među sobom povezuju mozgove stanice, to ona iznosi ništa 
manje od 500.000 km! Ova neopisiva komplicirana telefonska 
ploča može stati u našu lubanju stoga što su joj vlakanca 
opet neopisivo tanka, i stanice neopisivo sitne. Ta nas »stroj- 
na« izradba i uredba upravo zapanjuje i zbunjuje. Kad bismo 
htjeli izgraditi telefonsku centralu koja bi obavljala poslove 
koje obavlja naš mozak to bi ona morala biti kao kakva 
višekatna zgrada, ili, kako drugi kažu, kao zgrada s obujmom 
od 40 km3. Učeni biolog, koji bi htio ovu zgradu opisati i 
analizirati, morao bi raditi 40.000 godina! (Rheinischer Mer- 
kur«, 21. 1 1968,13) Kako se čini, ljudi neće nikada do kraja 
ući u tajne ovoga neopisivo umno i isprepleteno zamišljenog 
i izgrađenog »stroja«.50) 

Slična čudesa »tehnike« su i u drugim dijelovima našeg 
i svakog živog organizma, pa i u svakoj živoj stanici. 

6. Iz ovoga vidimo da najumnije zamišljene i evo neopi- 
sivo savršeno izgrađene strojeve nisu izgradili ljudi, nego 


opremudri Bog. O tomu nam govori i najsitniji atom, nevidlji- 


va živa stanica, svako živo organsko biće, kao i veliki svemir. 
Ovi Božji strojevi neopisivo precizno rade već milijardama 
godina. 

Kao što smo rekli, sva naša tehnika je odatle što smo 
nešto naučili iz prirode u nama, iznad nas i oko nas. Sva ona 
je samo neko veoma blijedo oponašanje onoga što tamo biva 
tako da se ona nikako ne može isporediti sa savršenom teh- 
nikom koja prožimlje svu prirodu od nevidljive stanice do 
velikog svemira. 

Koliko je onda opravdano štono se ponekada reče da smo 
mi našim iznašašćima i tehnikom zagospodarili prirodom, 
kad je istina to da smo mi došli i dolazimo do neke tehnike 


50) H. H, Vogt, Reiz—Impuls—Gedanke, 1965, 16, 24—25, 62, 77; W. 
Heitler, Kausalit&t und Teleologie in der Sicht der heutigen Natur- 
wissnenschaft, u časopisu »Universitas« Jan. 1966, 1—10; Mensch 
und Technik. Vortrige und Diskussionen, gehalten anlšsslich der 9. 
Arbeitstagung des Institutes der G&rres—Gesellschaft fur die Beg- 
egnung von Naturwissenschaft und Theologie, Freibrug, 1967. 

stoga što i ukoliko slušamo prirodu i od nje se učimo, kako 
to s pravom kažu prije spomenuti Cl, Bernard i Bacon 
Verumlanski. 

Dakako da sve ovo opet prirodoslovce redom, i to sve 
više one koji se više zadubljuju u čudesa tehnike u prirodi, 
vuče i sili da u tom vide djelo beskrajnog Božjeg Uma. Jer, 
tako oni s pravom zaključuju, ako se za izgradnju ove naše 
tehnike, ovih dječjih »igračaka« hoće toliko domišljanja i 
truda, koliko li je onda beskrajno velik onaj Um koji je svu 
ovu prirodnu tehniku zamislio, izgradio i neprestano izgra- 
đuje. 


10. JE LI SVE NASTALO SLUČAJNO? 


Prigovor: Sve je nastalo slučajno i slučaj svime vlada. 
Eto vidimo kako netko slučajno dođe, nekoga slučajno ne- 
stane, netko slučajno umre, netko nas slučajno udari, nekoga 
slučajno zaboli itd. Kad toliko toga slučajno nastaje i nesta- 
je, to je onda i vas svijet nastao slučajno i sve je sami slu- 
čaj. Stoga nam Bog ne treba. 

Odgovor: 1. Kad govorimo o događajima kao što su to 
gore spomenuti, nikada ne mislimo da su ovi događaji na- 
stali sami od sebe, da ih nitko nije proizveo, da su se zbili 
bez uzroka, već jednostavno time hoćemo reći da su se ovi 
i slični događaji zbili, a da mi to nismo očekivali, ili da nam 
je njihov uzrok nepoznat, ili da su se_ dogodili, a da mi 
nismo išliza tim da ih učinimo. Tu se jednostavno križaju 
dva niza učinaka koji su, svaki u svom nizu, sasvim ovisni 
o svojim uzrocima. Na primjer, ja u noći idem putem i u- 
padnem u jamu. Netko će reći da se je to dogodilo slučajno. 
I jest, uzmemo li slučaj u onom običnom smislu koji mu 
dajemo u svagdanjem životu: upao sam, premda to nisam 
htio ni očekivao. A je li bez uzroka da sam ja tim putem 
prolazio, i baš u to doba? Nije! Promislimo malo pa ćemo 
vidjeti da svoj uzrok ima to što sam ja prolazio baš tim pu- 
tem, a ne drugim, i zašto sam se baš toga časa našao nad 
jamom, a nene ni prije ni kasnije. Sve to ovisi o vremenu kad 
sam pošao, kako sam brzo išao itd, A je li slučajno tj. bez 
uzroka jama nastala nasred puta? Ni to! Netko ju je isko- 
pao sa svojih razloga, možda baš za to da se ja u nju iz- 
vrnem, ili se je zemlja prosjela, opet s razloga što je tlo 

popustilo, a ono je popustilo opet s nekog razloga: jer ga je 
voda podrovala, ili ga je netko potkopao, ili ga je potres 
rastresao itd. Dakle, sve, ama sve ima svoje određene uz- 
roke. Tako i moj pad u jamu, promatran pod ovim stvarnim 
vidom, nije nikakav slučaj nego događaj potpuno i do u 
sitnice ovisan o svojim uzrocima, kao što i svi oni događaji 
koje mi obavljamo sa svom pažnjom. I tako je sa svim os- 
talim našim slučajevima. Nemoguće je i pomisliti da bi se 
neka zgoda mogla zbiti, a da nema svog uzroka, kako smo 
to rekli malo prije. Stoga je i slučaj, tj. učinak bez uzroka 
nemoguć. 


2. Kad bi bila istina da sve nastaje slučajno i da slučaj 
svime vlada, slijedilo bi posve naravno i dosljedno da su sve 
te uređene i najuređenije stvari i pojave koje nas opkoljuju 
sa svih strana nastale pukim slučajem, bez uzroka i cilja. 
Bio bi puki slučaj, na primjer što se kristali onako savršeno 
izgrađuju, i to ne jedan, nego u hiljadama i milijardama pri- 
mjeraka. Bio bi puki slučaj što iz malene klice i pupoljka 
izniče i razvija se lijepa ruža ili ljubica, i to ne jedna, nego 
bezbroj njih, ili što se iz zrna pšenice ili koga mu drago sje- 
mena razvija onako divan klas ili neko povrće itd., i to ne 
samo u jednom primjerku, nego u toliko da im se ni broja 
ne zna, Bio bi puki slučaj što čovjek, kao i životinje, nosi 
tako savršen krvni optok sa srcem u prsima kao sisaljkom 


«i žilama razvedenim na sve strane, s vrha glave do kraja nož- 


nih prstiju, zato da raznose krv i tako hrane tijelo. Puki 
slučaj bi bio i savršeno uređeni probavni ili živčani sustav. 
ili oko, ili uho i svaki drugi organ u našem organizmu. I to 
ne samo u jednom čovjeku ili životinji nego u svim milijar- 
dama ljudi i životinja po svoj Zemlji. Puki slučaj bi bio i 
to što se Zemlja, u svako godišnje doba nalazi u veoma razli- 
čitim, ali u svakoj godišnjoj dobi matematički jednakim uda- 
ljenostima od Sunca, premda se ona oko Sunca, u udalje- 
nosti od blizu 150 milijuna km, vrti brzinom od 30 km u 
svakoj sekundi tako da u godini prevali put malo kraći od 
milijarde km. Isto tako bio bi puki slučaj i neopisivo savrše- 
Ni red koji vlada jednako neopisivo savršenim kretanjem 
Svih ostalih bezbrojnih milijarda svemirskih tjelesa! : 


Recimo da je to puki slučaj. No onda ne smijemo izbje- 
gavati posljedice! Naša ljudska najsavršenija djela samo su 

tamna slika, oponašanje savršenih djela koja su u neizmjer- 
nim množinama rasijana na sve strane po prirodi i po svemu 
svemiru, koja zapravo susrećemo na svakom koraku. Sva na- 
ša umjetnost i tehnika samo su veoma nesavršeno oponaša- 
nje savršene umjeinosti i tehnike u prirodi. Pa ipak tko će 
reći da bi ljudska umjetnička i tehnička djela nastajala pu- 
kim slučajem?! Komu je ikada palo na pamet da reče da su 
zaoštreno drvce ili zaoštrena olovka, koje smo našli na putu, 
nastali pukim slučajem, da ih nitko nije zaoštrio, ili da su 
se zaoštrili sami od sebe, slučajem? Još su to tako jedno- 
stavne stvari! A što li bismo tek rekli o onomu koji bi rekao 
da su slučajno nastali, npr., cipela, hlače, sat, kuća, daleko- 
zor, lokomotiva, zrakoplov, radio ili televizijski aparat! Je 
li ikomu kada palo napamet da nešto takvo i pomisli, a 
kamoli da rekne! Ako li već na prvi mah vidimo da to ne 
možemo ni pomisliti, kako bismo tek mogli pomisliti da je 
pukim slučajem nastala i nastaje priroda sa svim svojim 
bezbrojnim milijardama neopisivo savršenih umjetničkih i 
tehničkih djela, s kojima se naša, kako smo vidjeli, ne mogu 
ni izdaleka usporediti! Ako ne možemo ni pomisliti da je i 
najjednostavnija stvar kao što je to zaoštrena olovka, nastala 
slučajem, da to nitko nije htio i učinio, kako bismo onda 
mogli pomisliti da ovaj neopisivo savršeno izgrađeni svemir 
nije zamislio, planirao i izgradio neizmjerno savršeni Božji 
Um i njegovo svemogućstvo! 


3. Ovo o čemu svakomu od nas svakog časa govori naša 
pamet i što nas uči naše iskustvo, na sva nam usta govore 
i današnji veliki prirodoslovci. Tako F. Allen, profesor za 
biofiziku, piše da su u prirodi 92 elementa. Od ovih hoće ih 
se pet: ugljik, vodik, dušik, kisik i sumpor da bi izgradili 
jednu molekulu proteina, u kojoj ima do 40.000 atoma. Pro- 
tein je bezuvjetno nuždan da bi nastala živa stanica. Izra 
čunali su kako bi velika imala biti masa od ova 92 elementa 
kao i to kako bi se dugo imala miješati ova masa da bi se 
onih pet elemenata sastalo i tako dalo pa i samo jednu mo- 
lekulu proteina u pretpostavci da nitko ne upravlja tim mi- 
ješanjem, dakle da bi se oni sastali pukim slučajem. Masa 
ovih elemenata imala bi biti na milijune puta veća negoli je 
ima u svemu svemiru, a trebalo bi je miješati beskrajne bi- 
lijune godina, zapravo toliko godina koliko iznosi 1024, tj. 

10 233 puta pomnoženo sa samim sobom!51) Ovo ističe iJ.A. 
Buehler, Amerikanac, poznati stručnjak u kimiji i član Pri- 
rodoznanstvene akademije u državi Indiana kad kaže da se 
ovi elementi ne bi mogli slučajem sastati i tako izgraditi pa 
i samo jednu molekulu proteina kad bi ih miješali otkad 
Zemlja postoji, što on procjenjuje na preko tri i pol bilijuna 
godina.52) 

Na ovo se svodi i gledanje među današnjim prirodoslov- 
cima veoma poznatih i priznatih stručnjaka P. Jordana i W. 
Heitlera. Oni govore o tomu koliko bi vremena trebalo da se 
slučajno sastanu svi atomi iz kojih je sastavljen naš organi- 
zam te ga ovako sređena izgrade. Prema ovom jednom i je- 
dino ispravnom načinu prema komu bi se ovi atomi imali 
sastati da bi ga izgradili, toliko ih je neispravnih, krivih da 
sve vrijeme otkada je svemir, a to je po prilici oko 12 mili- 
jardi godina, ne bi bilo dovoljno da se pukim slučajem sas- 
tanu svi ovi atomi i tako nam dadu naš ovako savršeno za- 
mišljen i izgrađen organizam.53) Posve slično o »snazi« sluča- 
jaje uvjereniu svim prirodoznanstv. krugovima veoma priz- 
nati engleski fizičar Eddington.54) Za E. Conklin-a, biologa, 
profesora na Princeton sveučilištu, vjerovatnost da bi na 
primjer, živa stanica nastala slučajno bila bi kao vjerovat- 
nost da koji veliki rječnik nastane eksplozijom u kojoj tiska- 
ri55) ili, kako svoje uvjerenje izrazuje današnji najpoznatiji 
ruski biolog Oparin kao što je vjerovatnost da će pred nama 
osvanuti koja tvornica, a da je nitko nije gradio.56) 


51) Fr. Allen, The origin of the world-by chance or design? kod: Mon- 
sma, nav. dj. 23; W. Heitler, Der Mensch und die naturwissenschaf- 
tliche Erkenntnis, 1964, 49. 


52) P. CI. Aebersold, Physical evidence of God, kod: Monsma, nav. dj. 60 

53) v. W. Buchel, Jenseits von Darwin? u: »Stimmem der Zeit«, Mai, 
1971, 328; CI. Tresmontant, Comment se pose aujourd'hui le prob- 
lame de l'existence de Dieu? 1971, 194, 201. 

54) v. O. C. Karkalits, Naturalism must bow to theism, kod: Monsma, 
nav. dj 172. 

55) v. E. C. Kornfeld, God—Alpha and Omega, kod: Monsma, nav. dj. 
174. 

56) v. P. Martini, Ueber die Reichweite des naturvissenschaftlichen 
Beitrags zu den Gottesbeweisen, u »Gott und Welt«, 1964, II, 
802—803. 

Jer ako neka naša, pa i najjednostavvnija izradba ne biva 
ako je netko ne zamisli i ne izvede, tako umuje i zaključuje 
E. C. Kornfeld, Amerikanac, upravitelj odjela za organsku 
kemiju u Indianopolisu, apsurno je i pomisliti da bi slučajem 
nastalo kakvo živo organsko biće, jer je ono neopisivo slože- 
nije. Stoga, što ja više u ovo ulazim, kaže on, to je moja 
vjera u Boga sve to jača.57) 

Sve to je stoga što je ne samo svaki živi organizam nego 
i svaka živa stanica za nas tako zamršen i delikatan sistem 
da mi još do kraja ne znamo kako ona obavlja svoj rad, pa 
je apsolutno isključeno da bi tako neopisivo veličajan sis- 
tem nastao slučajno, izjavljuje R. Ch. Artist, Amerikanac, 
član Prirodoznanstvenih akademija u državama Indiana, Ten- 
nesse i Texas. Stoga on, kao i svi spomenuti, spravom za- 
ključuje da nam svaka živa stanica, a dakako, još jače svi 
bezbrojni trilijuni ovakvih živih stanica, na sav glas govore 
o neizmjernom Božijem Umu.58) 


4, Uz ovo neka nam i ove dvije žive slike kažu što može 
slučaj.Tipograf, da bi složio molitvu »Pater noster« (Oče naš) 
morao bi pred sobom imati 247 slova, jer toliko ih je u toj 
molitvi. On će to učiniti na prvi mah, i to bez pogreške. 
Zašto? Zato jer znade za čim ide, a ima i potrebna sredstva, 
slova. Stavimo sada slova pred dijete, koje, naravski, ne zna 
ni što je to »Peter noster« ni što, ni za što su slova. Hoće li 


ono složiti »Pater noster« na prvi mah, i hoće li ovu mo-. 


litvu uopće složiti? Prema računima vjerovatnosti ono će se 
prevariti više od devet milijuna puta prije nego mu iziđe i 
prva riječ: »Pater«; a prevarit će se dva kvadrilijuma, 384 tri- 
lijuna, 185 milijarda, 791 milijun, 15 hiljada i 685 puta prije 
nego mu naleti da mu iziđu prve dvije riječi »Pater noster«! 
A_ prije nego bi iz njegova nabacivanja i rasturivanja u redu 
izišlo 50 prvih slova ove molitve — a još ih je 197 — pre- 
varilo bi se tako mnogo puta da bismo to morali izraziti bro- 
jem od 340 brojaka! Koji bi ga matematičar pročitao! A 
imao bi muke dok bi ga napisao! Ovo je dok bi dijete ra- 
dilo sa 50 slova. A koliko li bi se puta prevarilo dok bi mu 


57) E. C. Kornfeld, nav. mj. 176. 
58) R. Ch. Artist, Trillions of living cells speak their message, u: 
Monsma nav. dj. 123—124. 

u redu izišlo svih 247 slova! Zašto je sve to tako? Zato, što 
bi dijete bilo prepušteno slučaju, dok bi tipograf sve to izveo 
na prvi mah, jer bi znao što hoće, i ne bi bio prepušten slu- 
čaju.59) 

A ovo bi bila druga slika, koja nam opet na sličan način 
može predočiti što može slučaj. U prvoj crti Goethe-ova Fa- 
ustmonologa su četiri riječi (»Habe nun, ach! Philosophie«). 
Dakako, onaj koji znade kako glasi ova prva crta i znade što 
su slova, te pred sobom ima kutiju slova, složit će ove riječi 
na prvi mah, i bez pogreške. Dajmo sada ovu kutiju slova 
djetetu koje ne zna što su to slova. Ono će više od deset hi- 
ljada bilijuna puta izvaditi po 21 slovo prije nego mu i samo 
jedanput iziđu navedene četiri riječi.60) Evo što znači i što 
može slučaj! 

Ovo što veliki prirodoslovci i filozofi redom kažu i obraz- 
lažu da slučajem ne može nastati ništa sređeno, odrazuje se 
i u obliku kratkih izreka, kao nekih poslovica. Tako je već 
stari Ovidij rekao da »često zovemo slučajem ono čemu ne 
znamo uzroka«, Ili, kako to izrazuje francuski filozof E. Bou- 
troux, slučaj je »riječ kojom pokrivamo naše neznanje«, ili, 
kad se utičemo slučaju da se, »na neki način, odričemo pa- 
meti«. A to je ono isto što kaže i matematičar H. Poincarć, 
a to je, da je »slučaj odraz našeg neznanja«. Ili, kao što je 
to V. Hugo ukratko izrazio: slučajevi su »zalogaji koje spre- 
maju varalice za bedake koji ih jedu«.61) 


59) E. Duplessy, Apologćtique, 1924, I, 53. 

60) v. W. Heitler, Der Mensch und die naturwiissenschaftliche Erkann- 
inis, 1962, 49.—G. Salet, Hazard et certitude. XXXVII—454, 1972.— 
J, Seiler, Das Dasein Gottes als Denkaufgabe, 1965, 134—135.—B. 
Vuco, Od atoma do svemira, 1964, 118—120, 146—152.—M. B. Ma- 
daule, L'idćologie du hazard et de la n6cessitć, 1972.—G. Salet i M. 
B. Madaule ozbiljno i sasvim uvjerljivo pobijaju na predrasudama 
osnovano, pa stoga posve skučeno i neopravdano gledanje J. Mo- 
nod-a o ulozi slučaja na području molekularne biologije. 

61) »Quia saepe latent causae, fortuna vocatur« (Ovidij).— »Ce mot 
dont nous couvrons notre ignorance ... est en quelque sorte I'ab- 
dication de la pensće« (E. Boutroux). — »Le hazard est la mesure 
de notre ignorance« (H. Poincar6). — »Hazard, mets que font les 
fripons pour les sots qui les mengent«. — V. Hugo, kod E. Dup- 
lessy, Le pain des grands, I, 45. 

11. JE LI SVE MATERIJA? 


Prigovor: Vjerovati da Bog opstoji značilo bi vjerovati 
da ima nešto izvan materije, nešto nematerijalno, nešto što 
ne možemo sebi nikako predočiti, jer kaže se da je Bog pre- 
čisti Duh. No, kad ne možemo sebi predočiti nešto nemateri- 
jalno, onda toga ni nema. Stoga ni Boga nema. 

Odgovor 1, Zaključak je učinjen prebrzo. Nitko ne tvrdi 
da ne opstoji materija, ali nitko ne može ispravno ustvrditi 
da opstoji samo materija, a to s razloga što u svojoj mašti 
ne možemo sebi predočiti nešto što ne bi bila materija. 
U nemilu zabludu upada onaj koji svu spoznaju svodi na 
osjetilnu spoznaju, i koji sva sredstva spoznaje svodi na os- 
jetila, jer sva spoznaja nije osjetilna, niti su sva sredstva 
spoznaje osjetila i mašta. Osjetilima i maštom spoznajemo 
matenijalne, osjetne predmete i njihova svojstva: jesu li bi- 
jeli, crni, žuti, vrući, hladni, meki, tvrdi, veliki, maleni itd. 
I sve ono što ovako osjetilima spoznajemo možemo i u mašti 
sebi predočiti. Ova nam, u budnom stanju kao i u snu, pred- 
stavlja predmete sa spomenutim materijalnim svojstvima. 
Ovu osjetilnu spoznaju u našem jeziku zovemo predodžbom. 
Nju imaju i životinje. I one vide i osjećaju da su predmeti 
takvi i toliki, znadu razlikovati crno i bijelo, slatko i gorko, 
veliko i maleno. Kad bi se naša spoznaja ograničavala na ovu 
osjetilnu, kad bismo imali samo osjetila i maštu, onda ne 
bismo mogli spoznati da Bog opstoji, jer on nema materi- 
jalnih, osjetnih svojstava o kojima smo sada govorili. 


2. No mi, uz osjetilnu imamo i umnu, misaonu spoznaju. 
U njoj i jest sve naše ljudsko dostojanstvo i veličina, zvali 
se mi spiritualisti ili senzualisti, jer i ovi, dakako, sasvim ne- 
dosljedno i bez obzira na svoj sistem, kad god raspravljaju, 
ili pišu, ili tvrde da je nešto istinito, ili krivo, tada umuju, za- 
ključuju, dokučuju, u jednu riječ, tada se ne služe osjeti- 
lima niti maštom, nego umnim, misaonim spoznavanjem i 
zaključivanjem koje sa tvari, materijom nema ništa zajed- 
ničko osim polazne točke. 

Umna naša spoznaja služi se podacima koja nam daju 
osjetila. To je polazna točka. Ali odmah se diže iznad njih. 
S materijalnih, pojedinačnih predmeta koje su nam dala os- 
jetila odbacuje sve što je nebitno, bez čega dotična stvar 

može biti, bez čega je možemo pojmiti, a zadržaje samo ono 
što je bitno, bez čega dotična stvar ne može biti u nijednom 
slučaju, bez čega je ne možemo nikako pojmiti. Na primjer, 
kad tražimo što znači čovjek, dakle pojam čovjeka, naš umni 
rad, u ovom slučaju apstrakcija, odbacuje sve ono bez čega 
čovjek može biti kao, na pr., je li bijel, crn, visok, malen, 
debeo, mršav itd. Sve je ovo kod čovjeka tako promjenljivo 
da to može imati i ne imati, a ipak uvijek je čovjek. Jer kad 
bi bio čovjek samo onaj koji je debeo ili visok, onda maleni 
ili mršavi ne bi bili ljudi. Ili kad bi svojstvo bijele boje bilo 
bitno za čovjeka, nijedan crnac, ni crvenokožac, ni smeđo- 
kožac ne bi bio čovjek. Sve su ovo nebitna svojstva, te ih 
stoga naš um sve odbacuje kada traži pojam čovjeka. A bez 
čega ne možemo pojmiti čovjeka? Ne možemo ga pojmiti bez 
tijela i razumne duše, bez obzira kakvo je i koliko je tijelo 
i bez obzira kakva je duša, je li genijalna, ili je nekog zaosta- 
log patuljka. Stoga filozofi kad označuju pojam čovjeka kažu 
da je on razumna životinja. 

Kao što apstrakcijom dobivamo pojam čovjeka isto ta- 
ko istim putem dobivamo pojmove svih ostalih osjetnih bića: 
kuće, vode, kruha itd. Sve pojmove dobivamo odbacivanjem 
svega nebitnoga, pojedinačnoga, iza čega ostaje bitni pojam 
koji pripisujemo svim bićima dotične vrste. Svi ovi pojmovi 
su nadmaterijalni, nematerijalni, nemaju nijedno materijal- 
no svojstvo, ali ipak su stvarni, realni, nisu ništa, nego su 
nešto. A pošto su nešto stvarno to su od nekoga i proizve- 
deni, te moraju negdje i opstajati. Prozvedeni su od nado- 
sjetnog, nematerijalnog uzroka, opstoje u nematerijalnom su- 
bjektu budući da su sami nematerijalni. Ovaj nadmateri- 
jalni subjekt jest naša duša. 


3. K ovim nematenijalnim pojmovima brojimo i one koji 
s materijom nisu nikada ništa imali, kao što su to, npr. prav- 
da, istina, dobrota itd. Iako ovi pojmovi s materijom nisu 
nikada imali ništa zajedničkoga ipak su stvarni, realni jer 
oni ispunjaju vaš naš moralni život, te sve naše biće k njima 
teži. Pošto nisu tvarni to ne mogu ni biti u nikakvom tvar- 
nom subjektu, tvar ih ne može držati. Stoga stoje u nekom 
nadtvarnom, nadmaterijalnom subjektu, a to je duša. 


Pravo se veli da je netko onakav kako radi. Iz tvarnih 
svojstava kolikoće i ostalih zaključujemo na tvarnog nosioca. 

I ne varamo se. Naša duša, kao što smo to sada vidjeli, u 
sebi nosi pojmove koji nemaju ništa matenijalnoga, koji su 
sasvim nematerijalni, stoga i subjekt koji ih proizvodi inosi, 
tj. duša, ima biti i jest nematerijalan. A ovo je i više nego 
dovoljno da vidimo da je sasvim neosnovano kad se kaže 
da ne opstoji ništa nego tvar, materija: opstoje nadosjetni, 
nadtvarni, a ipak stvarni pojmovi, opstoji duša koja ih nosi. 
O duši ćemo još govoriti kasnije. 


4. Uostalom, zaključak da opstoji samo materija jer da 
duh ne možemo sebi nikako u mašti predočiti isto toliko je 
dosljedan i osnovan kao što bi bio zaključak gluhoga da ne- 
ma zvuka, ni glazbe, a to stoga što on ne može sebi nikako 


predočiti što bi to bilo. Upravo koliko ovaj toliko valja i 


onaj zaključak. Kao što bi neopravdano radio gluhi kad bi 
tražio da se sve što opstoji ima njemu prikazati u bojama 
jer on njih zapaža, inače da ne priznaje ništa, isto tako 
neopravdano rade oni koji, oslanjajući se samo na osjetila, 
kažu da ne opstoji ništa nego materija jer da drugo što mi 
ne možemo sebi predočiti u mašti. Kao što bi neosnovano 
radio gluhi kad bi svu stvarnost mjerio osjetilom vida koje 
mu je još preostalo, isto tako neosnovano rade oni koji svu 
stvarnost mjere osjetilnom spoznajom jer, kako smo to vi- 
djeli, ima stvarnosti do kojih ne možemo doći ovom spo- 
znajom. 


5. Da matenija nije sve, vidimo i iz toga što u njoj ima 
mnogo toga što nije materija. Da spomenemo samo nešto, 
na primjer, kretanje. Materija nije isto što i kretanje, jer 
kad bi bila isto svaka bi se stvar kretala. Uz to materijalnim, 
kemijskim česticama vlada srodnost, afinitet, na primjer, 
dvije molekule vodika traže jednu molekulu kisika i s njome 
se spajaju, a nikada se neće spojiti sa dvije molekule kisika. 
One su među sobom srodne, privlače se, a ove nisu srodne, 
te se odbijaju. Slično je i sa svim ostalim kemijskim česti- 
cama. Sjetimo se kako se međusobom razlikuju kemijske for- 
mule. Dakle materija nije isto što i kemijsko srodstvo, afi- 
nitet. Kad bi bili isto uvijek bi bio isti odnos među svima. 
Do toga nas dovodi i činjenica što se materija mijenja. Neke 
materijalne čestice danas su u ovom, a sutra u onom od- 
nosu i stanju, dok su neke u istom odnosu već stotinama mi- 
lijuna godina, na primjer, kamenje u brdima. Kad bi sve 

bilo samo materija, to bi se i sve čestice jednako, ili se ne 
bi nikako mijenjale. 

6. Posebnim nam jezikom govori život da materija nije 
sve. Neka materija je živa, druga ne. Kad bi materija i život 
bili isto, svaka bi materija bila živa. A to, eto, nije. O tome 
nas uvjerava i to što su neki dijelovi materije upravljeni 
tamo, a drugi ovamo. Na primjer, noge su izgrađene ovako, 
ruke onako, oko, uho i drugi dijelovi opet onako, dok drugi 
dijelovi nisu upravljeni nikamo, te su i danas ondje i onako 
gdje i kako su bili pred stotine milijuna godina. U živoj ma- 
teriji imamo i to da se ona razvija prema nekim određenim 
ciljevima, te izabira i sredstva kojima će postići te ciljeve. To 
je ono što zovemo usmjerenonst, svrhovitost, finalizam: živi 
zametak hoće da se razvije u taj i taj određeni organ, pa se 
u nj, zbilja i razvija. On je usmjeren prema tomu, ide za tim, 
te to i postizava. Živom stanicom i njenim razvojem sada 
upravlja ono što će iz nje biti tek do deset, dvadeset i više 
godina: potpun, razvijen organ i organizam. Dakle usmjere- 
nost, svrhovitost, a toga nema u mrtvoj materiji. 


Kako to vidimo, u materiji imamo dosta toga što nije 
materija: kretanje, srodnost ili afinitet elemenata, mijenja- 
nje, život, odnos sredstava prema cilju, usmjerenost, svrho- 
vitost ili finalizam. 

7. No, ovo su samo neke od pojava u materiji, a koje 
nisu materija. Neka spomenemo još i to da materijom vla- 
daju zakoni. I fizičari i kemičari i astronomi i fizlolozi i 
biolozi i geolozi i svi ostali prirodoslovci rade jer su najtvrđe 
uvjereni da na njihovim područjima vladaju zakoni. Ako ne- 
ke još i ne poznaju, pretpostavljaju da ipak jesu, traže ih 
i otkrivaju. I nikada se ne varaju tako da bi otkrili nešto 
što bi nastajalo i razvijalo se, a da to ne bi_ bivalo po ni- 
kakvom zakonu. No, materija nije isto što i zakoni koji njo- 
me vladaju. Usput spomenimo i to da zakoni ne vise u zraku, 
Oni su u organiziranoj prirodi, oni su sama organizirana pri- 
roda. Stoga zakoni govore o organizaciji, a organizacija go- 
Vori o umu koji organizira, i to o Umu koji je prije našega 
ljudskog uma, jer mi našim umom tek pomalo otkrivamo 
Ove zakone i organizaciju. Dakle materija, prožeta zakonima, 
vodi nas do beskrajnog Uma, do Božjeg Uma, koji preko 
ovih zakona vlada prirodom. 

Iz ovoga što je izneseno vidimo da tvar ili materija nije 
sve, nego da je mnogo toga izvan i iznad nje. A što tek kad 
bi iznosili gledanja današnjih prirodoslovaca koji dolaze do 
zaključka da materije ni nema. Ona ne bi bila nego energija, 
zgusnuta energija.62) No, u to nećemo i ne trebamo ulaziti, 
jer ukoliko je energija i na nju se jednako odnose sve one 
primjedbe koje smo učinili u vezi s materijom. 

Mislim da je iz rečenoga dosta jasno da postavljeni pri- 
govor da bi tvar ili materija bila sve nikako nije opravdan. 
Uz materiju ima dosta toga što nije materija, a najglavnije 
je što materijom vladaju velebni zakoni koji nam govore o 
premudrom i svemogućem Zakonodavcu koji je drži i orga- 
nizira. 


12. JE LI MATERIJA VJEČNA? 


Prigovor: Kaže nam se da matenija ne opstoji sama od 
sebe, sama po sebi, stoga da nije oduvijek, pa treba da ju je 
Bog stvorio. Međutim, mi znademo da materiji nije trebalo 
nikoga da je proizvede, jer nas to uči fizikalni zakon o ustra- 
janosti mase i energije kao i to da se ne vidi zašto svijet 
i materija ne bi bili oduvijek. 


Odgovor: 1. Prije svega moramo znati, a to svi dobro i 
znademo, da ništa ne opstoji niti može opstojati, a da nema 
razloga s kojega opstoji. Ovaj razlog jest ili u samim stva- 
rima, bićima, u njihovoj naravi. To bi značilo da su ta bića 
takva, da im je narav takva da traži da opstoji, da ona, kao 
takva, sa sobom nosi, uključuje opstojanje, da, kao takva, ne 
može ne opstojati. Ili je ovaj razlog u drugome. To jest, ako 
li narav ovih bića nije takva da sa sobom uključuje i opsto- 
janje, a ipak opstoje, to znači da ova bića ne opstoje po sebi, 
od sebe, po svojoj naravi, nego stoga što ih drugi, tj. što ih 
Bog, posredno ili neposredno, proizvodi i stvara. 

A opstoje li bića na svijetu po svojoj naravi, po onome 
što ona jesu? U tom slučaju, na primjer, čovjek bi opstojao 


62) O. Spiilbeck, Der Christ und das Weltbild der modernen Naturwis- 
senschaft, 1957, 50—51. 

po onome što jest, po svojoj naravi, ona bi tražila da opstoji, 
ne bi mogla ne opstojati, i to toliko i u tolikoj mjeri koliko 
god ona znači, sve_ dok se do kraja ne iscrpi. A što bi bilo 
u tom slučaju? Bilo bi to da bi na svijetu bile, ne samo tri 
ili četiri, nego upravo bezbrojne milijarde ljudi, toliko dok 
čovjekova narav ne bi rekla: dosta! Iz mene se je iscrpilo sve 
što čovjekova narav sa sobom nosi! A ljudi, i to još danas, 
pnije bi ispunili i Zemlju i Mjesec i Sunce i vaš beskrajni 
svemir nego bi se iscrpio pojam čovjeka, nego bi čovječja 
narav rekla: dosta! Nema više! 

A gdje bi onda bilo mjesta za druga bića, za konje, vo- 
love, ptice, ribe itd? Jer, vidjeli smo što bi bilo s čovjekom, 
kad bi opstojao po svojoj, čovječjoj naravi, a to bi isto, i 
to s istog razloga, bilo i sa svim drugim bićima na svijetu. 
Sva bi opstojala koliko god bi njihova narav tražila. To bi 
opet značilo da bi svako od ovih bića, a da i ne govorimo 
o svima zajedno, baš kao i čovjek, i to s istog razloga, ispu- 
nilo i Zemlju i vas beskrajni svemir! 


A što je u stvari? Vidimo da ne _opstoje ni bezbrojni 
ljudi, ni bezbrojni konji, ni ptice, niti bezbrojna druga bića. 
Vidimo da od svih vrsta bića opstoji samo neki broj, nekih 
više, nekih manje, neka su ovdje, a neka ondje. A vidimo i 
to, mjesto nas ljudi koji opstojimo danas, da bi mogli biti 
drugi ljudi u ovom, ili većem, ili manjem broju, mjesto ovih 
životinja koje opstoje da bi mogle jednako opstojati druge 
Životinje. A to opet znači, kako smo to vidjeli, da razlog 
svoga opstojanja nemaju u sebi, u svojoj naravi, u onom što 
jesu. To je posve slično činjenici što su, na primjer, te i 
takve sjedalice u nekoj sobi, ili što ih je baš toliko, da nije 
razlog u samim sjedalicama, kao takvim, nego u nečem sa- 
svim drugome, tj. u onome tko ih je donio u tu sobu. 


Budući dakle da bića nemaju u sebi, u svojoj naravi raz- 
log svoga opstojanja, a ipak opstoje, to taj razlog imaju 
izvan sebe, u drugomu i, na kraju, taj razlog je u Bogu. 


Ako li bi nekomu palo na pamet da reče da ne treba Bo- 
ga jer da su prva bića proizvela sama sebe iz ništa, taj bi tre- 
bao znati da iz ništa, samo po sebiiod sebe, ne biva ine može 
biti ništa. Taj bi morao znati i to da nitko i ništa ne može 
Proizvesti sama sebe, a to stoga što, da bi netko mogao raditi, 

mora već prije opstojati. Ne može raditi onaj koga nema, a 
pita se baš to tko je proizveo prva bića kojih još nije bilo. 

Isto tako ništa ne bi riješio ni onaj koji bi rekao da ne 
treba Boga koji bi stvorio materiju i prva bića jer da su pro- 
izvodila jedno drugo: otac sina, djed oca, pradjed djeda itd., 
unazad bez kraja i konca. Taj bi tvrdio da milijarda ili bez- 
brojne milijarde ništica, nula mogu dati jedan cijeli. A taj 
bi griješio proti svoj logici i matematici! Jer sin, ako rađa, 
rađa jer je snagu za to primio od oca, otac rađa jer je snagu 
za to primio od djeda, djed od pradjeda itd. Pretpostavimo 
da sin nema oca, njega nema, i on je, u rađanju, kao i u sve- 
mu drugome, nula, tako i otac ako ga rastavimo od djeda, isto 
i djed ako ga rastavimo od pradjeda itd. Svih njih nema 
i svi su oni samo ništice, nule, makar mi išli unazad bez 
kraja i konca! A iz ovih ništica, kako smo to vidjeli, nikada 
ne može nastati niti jedan cijeli. Stoga kad jednog cijeloga, 
tj. takvoga koji ne bi bio ništica, koji ne bi primio snagu 
od drugoga, nego bi je imao sam od sebe i po sebi, po svojoj 
naravi, kad ovakvog jednog cijeloga ne bi bilo ne bi bilo ni 
nas, ni svijeta, niti igdje išta na svijetu! A budući da jesmo 
i mi i sva tolika bića oko nas, a mi niti svaki za se, niti sva 
bića zajedno, u nama samima nemamo razlog svoga bivo- 
vanja, a bez ovog razloga ne bismo mogli opstojati, to ovaj 
razlog mora i jest izvan nas, imamo ga, posredno ili nepos- 
redno, u premudromu i svemogućem Bogu. 

Mislim da je, kako onda tako i danas, jednako na mjestu 
ono što je u svoje vrijeme pisao A. de Lamartine, mislioc 
i član Francuske akademije, a u vezi je s ovim o čemu govo- 
rimo. »... jane znam što misle drugi ljudi — evo njegovih 
riječi — ali što se mene tiče ja ne bih mogao pogledati, ne 
kažem na zvijezdu, nego ni na mrava, ni na list na stablu, 
ni na zrnce pijeska, a da mu ne rečem: »Tko te je učinio? ... 
Po sebi se razumije da ništa ne može učiniti samo sebe jer 
prije nego ćeš nešto učiniti treba da već jesi, zar ne? A prije 
nego si počeo opstojati, nije te bilo, dakle nisi mogao učiniti 
sam sebe... Eto kako ja gledam na stvar... Učinci bez 
uzroka! Beskrajni lanac koji bi se dizao i spuštao u beskraj- 
nost, donavrh i dodna svemira, koji bi nosio svjetove i svje- 
tove, obješene u svim pravcima na svojim bezbrojnim kolu- 
tima, ana kome ne bi bilo prvog koluta! Evo ovo bi bili 
svjetovi bez Boga...! Apsurdnost koju ti ne bi smio na glas 

reći svome psu od straha da ne bi izazvao njegov životinjski 
osjećaj, zar ne?«63) 

2. Mogao bi netko pomisliti budući da sve na svijetu ima 
u drugome razlog svog opstojanja, da bi i Bog morao u dru- 
gome imati razlog svog opstojanja. Ovome odgovaramo da 
naša početna, temeljna postavka nije da sve ima u drugome 
razlog svog opstojanja, nego da sve mora imati i ima razlog 
svog opstojanja, i to da ga mora _ imati i ima ili u sebi, ili 
u drugome. Ako ga nema u sebi, kao što smo to vidjeli da ga 
nemamo ni mi. niti išta na svijetu, to ga mora imati i ima 
u drugome, pa smo stoga razloga došli do Boga, od kojega, 
posredno ili neposredno, dolazimo i mi i sve_u svijetu. A 
i Bog mora imati i ima razlog svog opstojanja, ali ovaj nije 
izvan njega, nego je u njemu samome, u njegovoj neizmjerno 
savršenoj biti ili naravi. O tome ćemo kasnije. 


3. Ni nauka fizike o postojanosti mase i energije ni naj 
manje ne dokazuje da bi materija bila vječna, da joj ne bi 
trebalo Stvoritelja. Jer ova se fizikalna nauka odnosi na ono 
što i koliko razna bića unutar samoga svijeta i svemira, dje 
lujući jedno na drugo, mogu povećati ili umanjiti masu i 
energiju. Ovaj upliv raznih bića u samom svijetu i svemiru 
samo mijenja oblik mase i energije, ali je ne može ni po 
većati ni umanjiti, dakle ni novu stvoriti, niti je uništiti. 
Utoliko stoji fizikalna tvrdnja da su postojne masa i energija. 
No, time još nije ništa rečeno o odnosu mase i energije, 
dakle i materije, prema Uzroku koji je izvan i iznad 
mase i energije, iznad materije. A gledamo li na taj odnos, 
onda smo već vidjeli da su i materija i energija nenužne, da 
ne opstoje same po sebi i od sebe, tj. da u svojoj biti i na- 
ravi nemaju razlog svoga opstojanja, nego da ovaj razlog, 
posredno ili neposredno, imaju u drugome, u Bogu. 

4. Moglo bi se dogoditi da netko tvrdi da je tvar ili ma- 
terija vječna, misleći da bi time dokazao da Boga ne treba. 
No, to bi bilo veoma plitko umovanje. Ne dokazujemo Božju 
opstojnost time što materija jest ili nije vječna, nego istina 


63) ».,. Voila des mondes sans Dieu, mon pauvre Claude. Une absur- 
ditć que vous ne voudriez pas dire tout haut a votre chien, de peur 
de r&volter l'instinct d'une bšte, n'est ce pas?« kod: P. Descogs, 
Praelectiones theologiae naturalis, 1932, I, 434. 

da Bog opstoji apsolutnom nuždom slijedi iz činjenice što 
materija opstoji, a ne opstoji nužno, tj. što razlog svoga op- 
stojanja nema u sebi i od sebe. Evo s ovog razloga — makar 
kad bi materija i bila bez početka, dakle pod tim vidom 
vječna, što, kako se čini, ne bi bilo nemoguće, jer Bog je 
od sve vječnosti  svemoguć ne bi opstojala po sebi i od 
sebe nego od vječno svemogućeg Boga. 

S iznesenih razloga ničim nije opravdan postavljeni pri- 
govor, jer masa i energija i materija na svoj način govore 
o Bogu koji im je dao početak i koji njima upravlja po 
svojim zakonima. 


13. ODGOVARAJU LI PRIRODNE ZNANOSTI NA SVA 
PITANJA? 


Prigovor: Danas vrijedi samo ono što se dade iskustvom 
utvrditi, a to je predmet i posao prirodnih znanosti. One 
tvrde i dokazuju što tvrde. Drugo sve, osobito filozofija, malo 
vrijedi. 

Odgovor 1. Posve je opravdano kad kažemo da imamo 
priznati da je istina samo ono što se i dokaže da je istina. 
A idu li za tim samo prirodne znanosti? Tko bi to rekao, 
slabo bi počastio ostale znanosti kao što su povijest, pravo, 
filologija, filozofija, teologija, psihologija itd. I ove znanosti 
imaju svoja područja, svoje metode i svoje zaključke, imaju 
sve uslove koje mora imati svaka znanost. A i sebi bi dao 
sladu svjedodžbu jer bi time pokazao da ne zna čim se sve 
znanosti mogu baviti. 

2. Prirodne znanosti često postavljaju hipoteze, pretpo- 
stavke kao da je nešto zbilja činjenica. Traže dokaze kojima 
bi obrazložile te svoje pretpostavke, ali toliko i toliko puta 
ne uspijevaju tako da su prisiljene napustiti ove pretpostav- 
ke i postaviti druge, kojima se opet lako može dogoditi i 
događa ono što se je dogodilo prvima. I tako ima dosta slu- 
čajeva gdje su prirodne znanosti kao astronomija, biologija, 
geologija i druge na svojim područjima napustile i danas 
napuštaju ono što su držale kao najsigurnije činjenice te 
uče nešto sasvim drugo. 


3. Prirodne znanosti ne odgovaraju na mnoga pitanja, ni- 
ti mogu na njih odgovoriti. Tako, na primjer, one govore o 

svijetu i svemiru, a ne znadu kazati odakle ovaj svijet i sve- 
mir, tko ga je i zašto ga je proizveo, koji mu je konačni cilj. 
Fizika govori o kretanju, a zapada u stotinu neprilika kad 
hoće da nam kaže što je to kretanje. Kemija nam govori o 
specifičnoj težini, o srodnosti i privlačnosti elemenata, o 
pretvaranju elemenata jednih u druge, ali ne zna nam kazati 
što je i odakle specifična težina, ni srodonst, ni privlačnost 
elemenata, niti zašto i kako biva pretvaranje. Biologija go- 
vori o živim organskim bićima, a ne zna što je i odakle život, 
kako život surađuje sa fizičkom i kemijskom stranom u Žži- 
vom organizmu, niti odakle to i tko to vodi da se žive stanice 
i organizmi onako sređeno odvijaju prema određenim cilje- 
vima, ne zna nam kazati odakle finalizam, svrhovitost, težnja 
prema cilju, makar da biolog ne može otvoriti oči, a da to 
ne gleda! Ona govori o čovjeku a čovjek nije samo živi orga- 
nizam, nego on ima pojmove, sudi, umuje, slobodno radi, a 
biologija, kao takva, ne zna ni što je pojam, ni sud, ni umo- 
vanje, ni sloboda. Na moralnom području ne možemo se ni 
maknuti, a da ne govorimo o dobru i o zlu. Prirodne znanosti, 
kao takve, ne znadu što je to. 

Na ova i tolika druga pitanja, na primjer, iz područja 
religije i umjetnosti prirodne znanosti ne znadu odgovoriti. 
One to ostavljaju drugim znanostima, osobito filozofiji i teo- 
logiji. Prirodne znanosti ispituju samo vanjsku, osjetnu stra- 
nu prirodnih pojava, mjere ih i vagaju, ispituju bliže uzroke, 
njihove međusobne odnose i ovisnosti. One utvrđuju činje- 
nice i opisuju kakve su stvari i kako se zbivaju i odvijaju, a 
ne znadu ih do kraja objasniti, kazati konačni i zadnji zašto 
to tako biva i kamo sve to ide. Odgovor na ovo i na tolika 
druga pitanja, kako smo rekli prije, one ostavljaju filozofiji 
i teologiji. Polazeći s podataka koje joj daju prirodne zna- 
nosti, filozofija objašnjava odakle narav i takva narav, bit, 
odakle međusobna ovisnost, sređenost, k određenim ciljevi- 
ma upravljeno odvijanje prirodnih pojava. Prirodne znanosti 
istrađuju i utvrđuju najbliže, a filozofija najdublje uzroke 
stvari i pojava. Stoga ne smijemo tražiti da prirodne zna- 
nosti odgovore na pitanja koja na njih ne spadaju, pa stoga 
na koja one ne znadu i neće da odgovaraju. 

4. Da je sve ovo ovako, dokazuju nam i izjave velikih 
Pprirodoslovaca. Prirodne znanosti, kao takve, ne bave se re- 
ligijom, niti rade o Bogu. Ali one se bave onim područjima 

na kojima je Bog ostavio tragove svoje mudrosti i moći. A 
nitko nije zabranio niti zabranjuje prirodoslovcima da budu 
i filozofi, pa smo stoga vidjeli da se mnogi veliki prirodo- 
slovci — koji manje, koji više — dižu iznad materijalnih 
stvari i pojava kojima se bave kao prirodoslovci, pa se penju 
do Boga koji je iznad svih ovih materijalnih pojava. Bez- 
brojne su njihove izjave kojima priznaju da njihove znanosti 
ne mogu odgovoriti na mnoga pitanja, i to na najvažnija. Nji- 
hova gledanja mogli bismo izraziti riječima velikoga novijeg 
engleskog fizičara A. S. Eddingtona koji kaže da »prirodne 
znanosti mogu kušati da pomalo zavire u tajne prirode, ali 
po njima nećemo nikada saznati zašto je svemir takav kakav 
jest. Moderne prirodne znanosti nužno nas vode k Bogu, a 
ne od njega... U onu strahovito veliku i zagonetnu stvar- 
nost, u svemir, do kraja prodire samo Onaj koji ju je planmi- 
rao i stvorio.«64) Ili riječima Lindet-a, člana pariske Prirodo- 
znanstvene Akademije. On ističe da prirodoslovci, poslije 
svih svojih škola i prakse »ne mogu doći do zadnjega zašto? 
Vidim da učenjaci gledaju da bi osvijetlili problem, ali ovaj, 
nedostiživ, uzmiče pred njihovim naporima. I eto baš stoga 
neprestano mi pada na pamet riječ mojih roditelja: »To je 
učinio dobri Bog«.65) 

»Kamo god se okrenem na području prirodnih znanosti 
— piše C. B. Hamann, američki biolog svjetskog glasa — 
vidim planove, zakon i red... Kad bi svi ljudi samo htjeli 
uvidjeti kako sva naša otkrića govore o beskrajnom Božjem 
Umu iznad svemira!«66) J. CI. Cothran izrazuje svoje gledanje 
kad kaže da je »lord Kelvin, jedan od najvećih svjetskih 
fizičara, dao ovu važnu izjavu: »Ako dosta ozbiljno mislite, 
prirodne znanosti će vas dovesti da priznate Boga.« Ja o sebi 
kažem da se potpuno slažem s ovom izjavom... Napredak 
koji je nastao u prinodnim znanostima od dana lorda Kelvina 
naveo bi ga da izjavi zanosnije nego ikada: Ako mislite dosta 
ozbiljno prirodne znanosti će vas dovesti da priznate Boga.«67) 


64) v. J. M. Lenz, Die Himmel niihmen, 1950, 502. 
65) R. de Flers, Le sentament religieux et la science, 1928, 107—108. 
66) nav. mj. 


67) J. CI. Cothran, The inscapable conclusion, kod: Monsma, nav. dj. 
37, 42. X 

Ovu istu misao ističe i CI. M. Hathawy kad kaže da se ne 
može ni pomisliti da bi neopisivo divni red koji prožimlje 
vas svijet oko nas mogao biti išta drugo nego djelo beskraj- 
noga Božjeg Uma koji je sve ovo planirao. On spominje i to 
da je ovo odavno poznata istina, ali da je današnje prirodne 
znanosti potvrđuju jače nego ikada prije.68) 

Mogli bismo još daleko, ali neka ovo bude dosta. Iz ovoga 
vidimo da ima mnogo pitanja na koja prirodne znanosti ne 
mogu i ne znađu odgovoriti. Ona spadaju na druge znanosti, 
osobito na filozofiju, a filozofija nas preko njih upravnim 
putem vodi Bogu. 


14. MOŽEMO LI BOGA SPOZNATI? 


Prigovor: Zašto bismo mislili na Boga i razbijali glavu 
pitajući se da li on opstoji kad to ne možemo doznati! 

Odgovor: — Sasvim je neispravno ako se reče da ne 
možemo spoznati da li Bog opstoji. To će reći onaj koji kaže 
da ne priznaje ništa, nego ono što očima vidi, ili rukama pipa. 
No, taj je zaboravio, ili ne zna da, uz_ oči i opip i ostala 
osjetila, imamo i razum kao spoznajnu moć. Pa, kao što nas 
oči, opip i ostala osjetila vode do sigurne spoznaje onoga 
što na njih spada, dakle u vezi sa stvarima osjetnog svijeta, 
a to je područje prirodnih znanosti, isto tako nas naš razum 
umovanjem i zaključivanjem iz podataka koje nam daju naša 
osjetila, dakle iz podataka koje nam daju prirodne znanosti, 
vodi do sigurnih zaključaka ne samo u onome što spada na 
razne odnose u ovom osjetnom svijetu nego se umnim zaklju- 
čivanjem penje i iznad onoga što nam daju naša osjetila 
Naša osjetila opisuju osjetni svijet, pitaju za bliže uzroke 
pojava i na to odgovaraju, a, jer na njih i ne spada, ne pitaju 
nit! odgovaraju na zadnji odakle i na zadnji zašto u vezi s 
prirodnim pojavama. Odgovor na ta pitanja osjetila ostav- 
ljaju filozofi, a ona nas, kao što smo već ponešto vidjeli 
i kao što ćemo još vidjeti, s ove granitne podloge koju nam 
daju prirodne znanosti, vodeći nas od uzroka do uzroka, naj- 
Sigurnijim putem dovodi do najprvog Uzroka svega što po- 
Stoji, vodi nas do Boga. 


68) CI. M. Hathaway, The Great Designer, nav. mj. 

I tako filozofija znanstvenim postupkom dokazuje da 
Bog jest. No, to nikako ne znači da samo veliki folozofi znadu 
da Bog opstoji i da bismo svi morali biti veliki filozofi da 
bismo se o tome uvjerili. Filozofski dokazi nisu ništa drugo 
nego znanstvenim putem razvijen jednostavni postupak po 
kome su svi, pa i najpriprostiji ljudi, duboko uvjereni o 
Božjoj opstojanosti. Ta ne moramo biti veliki mudraci da bi- 
smo znali da svaka stvar ima i mora imati razlog svog opsto- 
janja, da ništa ne može nastati inije nastalo somo od sebe, da 


red dolazi od umnog bića, da nema zakona bez zakonodavaoca. 


To već na prvi mah shvaćaju i ljudi bez ikakvih škola, pa 
i njih i svakoga to upravnim putem dovodi do Boga. 


6U 


II BOG OPSTOJI 


Mislim da je iz navedenih odgovora na postavljene pri- 
govore posve jasno da Bog opstoji. Ipak, još ćemo se napose 
osvrnuti na neke od poznatih puteva koji nas vode k Bogu. 
Ovi će biti: opći kozmološki dokaz; red i svrhovitost (fina- 
litet) u prirodi; postanak živog svijeta; čovjek nije nastao 
bez Boga; tvrdo uvjerenje svih naroda i svih ljudskih ple- 
mena u svoj povijesti. 


1. OPĆI KOZMOLOŠKI DOKAZ 


Ovaj dokaz osniva se na nefaljivom zakonu, na apsolut- 
nom zahtjevu zdrave pameti da svako biće, sve što opstoji, 
ima i mora imati dovoljan razlog svog opstojanja, bivovanja, 
da mora imati svoj zašto opstoji, odakle je to da opstoji, 
drugim riječima: osniva se na načelu da ništa nije bez do- 
voljnog razloga. Možemo ga ukratko prikazati ovako: 

a) Opstoje neka bića, npr. ljudi, stabla, životinje, svemir. 

b) Svako od ovih i sva zajedno moraju imati dovoljan 
razlog svog opstojanja, razlog zašto opstoje. Ništa nije tu 
samo »onako«, ništa nije tu, a da mu netko nije dao da 
opstoji. 

c) Ovaj dovoljan razlog nije u samim ovim bićima. Da 
bi on bio u njima samima, to bi trebalo da bude na jedan 
od ova dva načina: ova bića morala bi biti ili nužna, tj. tako 
bi opstojala da bi morala opstojati, i to po sebi i od sebe, 
snagom svoje naravi, što opet znači da bi morala tako opsto- 
jati da ne bi mogla ne opstojati. A svaki čas se uvjeravamo 

da bića nisu tako nužna, nego, baš naprotiv, da su nenužna, 
kontigentna, jer se rađaju, umiru, svršavaju, mijenjaju, sad 
ih je više, a sada manje, sad su ovdje, sada ondje, a ne 
vidimo nikakve nemogućnosti ni u tome, da bi ih moglo i ne 
biti, i da bi, mjesto njih, mogla biti druga, različita i po 
vrstama i po vlastitostima i po broju. Na onim bićima koja 
bi bila nužna, tj. koja ne bi mogla ne biti, ne bi se. moglo 
događati ništa od ovoga: niti bi se rađala, niti svršavala, niti 
bi se mijenjala, niti bi mogli ozbiljno pomisliti da bi ih 
moglo ne biti, ili da bi, mjesto ovih, mogla biti druga. 

Sve se ovo odnosi i na primitivnu materiju kao podlogu 
iz koje se izgrađuju sva osjetna bića, jer se i ona mijenja, 
zauzimajući neprestano druge položaje i oblike, i nimalo nas 
ne smeta pomisao da bi je moglo i ne biti, ili da bi, mjesto 
ove, mogla biti druga, u manjoj ili većoj količini, sa sasvim 
drugim svojstvima. 

Iz svega ovog vidimo da ova bića nisu nužna, tj. da u 
sebi, u svojoj naravi nemaju razlog svog opstojanja. A ne- 
maju ga u sebi ni stoga, kao da bi bila proizvela same sebe. 
O tome se uvjeravamo svaki dan, jer vidimo da bića ne pro- 
izvode same sebe, nego, baš naprotiv, da proizvode jedno 
drugo. Svako od njih, ako gledamo na razloge njihova opsto- 
janja, jest nula, jer sve što jest i što ima, ima od drugoga, 
pa kao što nule, makar bile i bezbrojne, nemogu dati jedan 
cijeli broj, isto tako ni bezbrojni nedovoljni razlozi ne mogu 
dati ni jedan dovoljan razlog. A ni prvo od ovih bića nije 
moglo proizvesti samo sebe, jer ga, u ovoj pretpostavci, nije 
bilo, pa kako bi onda moglo raditi kad ga nije bilo! 

d) Dakle, ova bića nemaju u sebi dovoljan razlog svog 
opstojanja. No, budući da ovaj razlog ipak moraju imati, jer 
ništa nije bez dovoljnog razloga, to ga moraju imati i imaju 
izvan sebe, i to u Biću koje ne može ne opstoji, koje opstoji, 
ali ne stoga što bi mu to drugi davali kao što to nama drugi 
daje, nego stoga jer je njegova narav takva da u sebi, bez 
kraja i konca, ima sve odlike i savršenosti, pa stoga i ovu 
savršenost opstojanja. 

Ovako iz ograničenih, nenužnih, kontigentnih bića, bu- 
dući da u sebi nemaju dovoljnog razloga svog opstojanja, 
a ipak ga bezuvjetno moraju imati, dolazimo do Bića koje 
ne može ne opstojati, nego snagom svoje naravi apsolutno 
nužno opstoji. Ovo Biće mi zovemo: Bog. 

2. RED I SVRHOVITOST (FINALITET) U PRIRODI 


O prirodnim zakonima i o tehnici u prirodi već smo 
nešto govorili. Uz ono neka bude i ovo. 

Dok se kozmološki dokaz osniva na bezuvjetnoj nuždi 
da sve što opstoji mora imati dovoljan razlog svog opstoja- 
nja, stoga da i svijet mora imati i ima svoj dovoljan razlog 
u nadsvjetovnom Biću, u Bogu, ovaj se dokaz osniva na redu 


1) U svijetu vlada divan red. To osobito i na prvi mah 
vidimo na organskim živim bićima. Na ovima vidimo da su 
u sebi, i kao cjeline i kao njihovi pojedini veći i manji dije- 
lovi, zamšišljeni i uređeni tako da postignu neke, točno od- 
ređene ciljeve, koje stvarno i postizavaju za to predviđenim, 
veoma smišljenim sredstvima. Sva bića zajedno sačinjavaju 
divno zamišljenu i uređenu cjelinu, svemir. Ovu sređenost u 
bićima i težnju prema određenim ciljevima kao i uređenost 
sredstava da se ovi ciljevi postignu vidimo posvuda u sebi 
i oko sebe tako da nam je to po sebi razumljivo još prije 
nego o tomu stanemo umovati, i tako nam je iz iskustva 
razumljivo da se čudimo i pitamo odakle to ako se slučajno 
namjerimo na nešto što nije u redu. 

a) Kako divan red vlada u svemiru iznad naših glava, 
jasno nam je čim pogledamo Sunce, Mjesec i zvijezde, raza- 
sute na sve strane. Ovaj red nas osobito zadivljuje ako po- 
mislimo na broj i veličinu ovih nebeskih tjelesa, i na brzi- 
nu kojom jure kroz svemir, i kojom se vrste jedna oko 
drugih. Još nitko nije zvijezde prebrojio, a valjda ni ne će. 
Broj koji nam je sada poznat prelazi sve što bismo mogli 
u mašti sebi predočiti. Zvjezdoznanci kažu da ima oko 10 
milijarda mliječnih staza, puteva, a u svakom od ovih oko 
10 milijarda sunaca.69) 


69) H. Hčnl, Notwendigket und Plan im Kosmos, u: Freiburger dies 
Universitatis«, 1948—1949, 34. 


63 


U nekim ih je daleko više. Tako u Andromedinoj Ma- 
glici, koju golim okom jedva vidimo, ima ih oko 200 mili- 
jarda. U vezi s ovim dobro će biti da se sjetimo i koliko 
je svemir velik. Kao što je poznato, svijetlo juri 300 hiljada 
km u sekundi, a da bi obišlo svemir od jednoga kraja do 
drugoga moralo bi ovom brzinom juriti 200 milijarda go- 
dina!70) 

b) Kao što su veliki broj i udaljenosti svemirskih tjelesa 
tako je fantastična i njihova veličina. Sjetimo se da je naša 
Sunce 1,300.000 puta veće od naše Zemlje. A što je opet naše 
Sunce prema Sigma Doradus-u, čiji je promjer 600.000 puta 
veći nego promjer Sunca! 

c) Veličini odgovaraju brzine kojima se kreću. Zemlja, 
na primjer, u jednoj sekundi prevaljuje 29, a u jednoj go- 
dini blizu milijardu km. Mira u Kitu prevaljuje 25, Gamma 
u Lavu 35, Delta u Labudu 37, a Zeta u Herkulu 70 km u 
jednoj sekundi.71) 

d) Pomislimo sada kakav li bi kaos morao nastati u 
kretanju ovih neopisivo brojnih, strahovito brzih i velikih 
kolosa da im nitko nije odredio puteve i red u kretanju! 
A ipak, neka su ovi kolosi tako brojni i tako brzi, iz njihova 
urednog kretanja nastaje takav sklad da mi naš Sunčani su- 
stav zovemo velikim, kolosalnim svemirskim satom. Jer ovaj 
svemirski sat, uza sve svoje neopisivo velike i udaljenosti, i 
veličine i brzine, tako je točan da nam pokazuje godine, mje- 
sece, dane, sate, minute i sekunde: tako je točan da mi pre- 
ma njemu navijamo naše najtočnije satove. Tako je točan da, 
ako se naš sat nikako ne da naviti prema njemu, bacamo 
ga u staro gvožđe. Naši satovi samo su nesavršena slika ovo- 
ga tako savršenog sata, koji makar da se vrti hiljadama i mili- 
junima godina, ne kasni ni minute, ni sekunde! 

e) Kao u svemiru isto tako divan red vlada u živim orga- 
nizmima i u svakom njihovom dijelu. Pa i u onim najsitni- 
jima! Ovo mi još bolje i brže opažamo jer mi smo ovaj živi 
svijet, i ovaj svijet je posvuda oko nas. Dosta bi bilo vidjeti 


70) nav. mj.; J. Jeans Svemir, zvijezde, atomi, 1949, 72; v. časopis 
»Universitas« Nov. 1969, 1228. — O svemiru i zvijezdama našire 
sam pisao u mojim knjigama »Od atoma do svemira« 1964, 169— 
195, i u »Jezik prirode i prirodoslovaca«, 1965, 79—143. 

71) J. M. Lenz, Die Himmel riihmen, 1934, 162, 202. 

što tek mikroskopski vidljiva protoplazma predviđa i podu- 
zimlje da sebi sagradi kućicu, kako za to traži zgodan mate- 
rijal, prerađuje ga, kupi sredstva za obranu i uređuje sve 
da se može uzdržati i množiti.72) A koliko najsavršenije ure- 
đenih strojeva i tvornica nosimo svaki u sebi! Probavni su- 
stav, krvni optok, disaći sustav, naša ruka o kojoj govori 
Hyrtl da »ne možemo zamisliti nikakav uređaj po komu bi 
sve za služiti se rukom moglo biti savršenije dotjerano. Svaki 
dodatak, pa bio on ne znam kako savršeno izveden, prije 
bi smetao nego koristio«.73) A kako li je tek savršeno zami- 
šljeno i uređeno naše oko u komu šest živaca za kretanje 
u svim pravcima, zjenica, leća, bjeloočnica, očna šupljina, 
očni živac i sve ostalo sačinjava ovo djelo komu se dive svi 
koji imalo na nj svraćaju pažnju. »Tko bi mogao zanijekati 
da je kristalna očna leća za tu svrhu uređena da u očnu 
sobicu ubaci sliku predmeta koji su izvan nas? Tko bi mogao 
zanijekati da je ova leća stroj koji se može prilagođavati bli- 
zim i dalekim predmetima? A ništa mije drukčije ni sa svim 
ostalim dijelovima oka; oni rade među sobom i zajedno sa 
živčanim sustavom tako svrsishodno da nam omogućuje gle- 
danje.«74) Naše uho isto je tako čudo umjetnosti! Ono je har- 
fa sa 6.000 žica dugih od dvadesetog dijela milimetra do po 
milimetra, koje nam omogućuje da čujemo sve glasove. A 
jezik? Ovaj je tako savršeno izgrađen da je neki glasoviti 
anatom mogao reći: »Dajte mi jezik kojeg bezbošca pa ću 
vam svakom njegovom žilicom pokazati da je on (tj. jezik) 
bezobrazni lažac!«75) »Biologija je, možemo reći sa Reinke- 
om, tako prožeta svrsishodnošću žive prirode, da držimo sas- 
vim naravnim da je organizam uređen za neki cilj. Namjeri- 
mo li se na nešto što nam se čini da ne odgovara cilju to nam 
se čini kao izuzetak, kao nešto čudnovato tako da se u nama 
budi sumnja da nam cilj još nije dobro poznat«.76) 

f) Svi prirodoslovci koji se bave živom prirodom, kad se 
spremaju da rade na svojim područjima i kad na njima rade, 


72) W.Troll, Das Urzeugungsproblem, u »Neues Abendland« 6/1951, 64. 

73) J. Hyrtl, Lehrbuch der Anatomie, 342. 

74) I. Reinke, Die Welt als Tat, 1951, 71; J. Seiler, Das Dasein Gottes 
als Denkaufdabe, 1965, 93—97. 

75) v. E. Duplessy, Apologćtique, 1924, 1, 50. 

76) I. Reinke, nav. dj. 257. 

pretpostavljaju da su sva živa bića sa svim svojim dijelovima 
i organima sređeno zamišljena i izvedena i da rade i razvija- 
ju se prema određenim ciljevima, Oni se bave istraživanjem 
sređenosti i zakona po kojima je ovaj red izveden. I ne mi- 
ruju dok ih ne iznađu. Ako ih ne nalaze, ne kažu da ih nema, 
nego pretpostavljaju da jesu, ali da ih oni još nisu našli. I ne 


varaju se! Traže neumorno dalje, te ih malo pomalo otkriva- > 


ju! 

2. — Ovaj uređaj prirode isključivo je djelo neizmjerno 
mudroga i svemogućeg Ureditelja. To je po sebi jasno. Jer 
ako nam ni ne pada na pamet da bi pa makar i kako jedno- 
stavno zadjelano drvce koje nađemo na putu zadjelalo samo 
sebe, već odmah mislimo na nekoga koji je to radio; ako 
nam je odmah jasno da je još umniji onaj koji je načinio 
bačvu, a još umniji onaj koji je izmislio i učinio brzojav, 
parobrod, zrakoplov, radio i televizijski aparat, kako li veliki 
genij mora biti onaj koji je zamislio i to u sitnice savršeno 
izveo ovaj tako velik i tako do u sitnice uređen stroj koji mi 
zovemo svemir, kao isto tako do u najmanje tančine savršeno 
uređene bezbrojne milijarde većih i manjih, živih i neživih 
strojeva iz kojih je izgrađen svemir! 

Misleći na sve ovo _ uskliknuo je veliki prirodoslovac 
Linnć: »Izdaleka sam vidio vječnoga, sveznajućega i svemo- 
gućeg Boga gdje prolazi, i divio sam se! Našao sam mnoge 
njegove tragove u stvorenjima, u njima svima i najjedno- 
stavnijima: koja li moć, koja li mudrost, koja li nedokučiva 
savršenost!«77) »Nacrt, svrhu i cilj raspoznajemo posvuda u 
stvorenju, veli veliki prirodoslovac Urbach. Ispred ovih poj- 
mova nalazi se pojam Jednoga koji namjerno radi. To nas 
vodi u područje svjesnog Duha. Tko kaže da su stvorenja 
učinjena po nacrtima, prema ciljevima i svrhama taj priznaje 
da opstoji Bog Stvoritelj.«78) A to je sve u stilu velikog New- 
tona koji je uvjeren da je sve izgrađeno po istom planu, pa 
je stoga sve i podložno jednom neizmjerno savršenom Biću. 
Ili u stilu James Jeans-a, jednoga od najvećih suvremenih 
engleskih fizičara i zvjezdoznanaca. Sa svim  zanosom on 
istče da »svemir više sliči velikoj misli nego velikom stroju. 


77) |. Reinke, nav. dj. 503; S. Zimmermann, Filozofija i religija, 1936, 


283—284. 
78) O. Urbach, Plan, Zweck und Ziel in der Sch&pfrng, 1950, 171—172. 

Duh nam se ne ukazuje kao nekakav nametnik u kraljevstvu 
materije! Imamo ga radije pozdraviti kao Stvoritelja i Upra- 
vitelja u kraljevstvu materije.«79) I E. Kant najodlučnije tvr- 
di da-su »organi u živom organizmu tako umjetnički među- 
sobno povezani da mora biti zloban (jer čovjek ne može biti 
tako bezuman) onaj koji do toga dođe da zaniječe umni Prvi 
Uzrog koji je u tako divan red sredio tvar iz koje je sastav- 
ljeno živo tijelo.«80) Za vrijeme mojih pokusa — tako o sebi 
izjavljuje nobelovac H. Spemann — često imam osjećaj kao 
da se s nekim razgovaram, pri čemu je moj Sugovornik da- 
leko spretniji od mene.«81) 

Do istog uvjerenja došao je i Boris Zarnik, poznati neka- 

dašnji profesor zagrebačkog sveučilišta. Nekadašnji materi- 
jalist, pod uplivom reda i svrhovitosti koje, kao biolog, su- 
sreće na svakom koraku u živoj prirodi, dolazi do uvjerenja 
da slijepi slučaj nije mogao dovesti do razvoja osjetila, moz- 
ga i čovjeka, pa priznaje da to proizvodi viši Faktor, kojim 
se bavi vjera. Nekoliko godina pred smrt izričito priznaje da 
red i svrhovitost u živom svijetu dolaze od Prvog  Uzroka 
komu najbolje pristaje ime: Najviši Um.82) 
I Voltaire sve ovo najotvorenije priznaje. Navodi razgo- 
vor između nekog filozofa (on je ovdje taj filozof) i prirode. 
Evo njihova razgovora: »Drago moje dijete — tako govori 
priroda filozofu — hoćeš li da ti kažem istinu? Ta istina je u 
tomu što su mi dali ime koje mi ne odgovara. Zovu me priro- 
dom, a ja sam sama umjetnost. Na to će filozof: istina je; 
što ja na to više mislim to bolje vidim da ti nisi nego umjet- 
nost nekoga velikoga, veoma moćnog i radinog Bića, koje se 
krije i koje se ukazuju«83) dakako, preko ove neopisive um- 
jetnosti u prirodi. ' ' 

Kao što naši suvremeni tako su već i grčki i rimski stari 
filozofi i mislioci u živoj prirodi gledali djelo Božje. Tako, 
Bpr. Anaksimander, Sokrat, Platon, Aristotel, Stoici, Ciceron 
i drugi. 


79) v. A.D. Sertallanges, Dieu ou rien? 1933,77. 


80) v. J. Seiler, nav. dj. 117—118. 

81) H. Spemann, Forschung und Leben, 1943, 321. 
82) A. Gahs, Religija i magija, 175, 178. 

83) v. A. D. Sertillanges, Dieu ou rien? 1931, 288. 

3. Ako bi tko valjda, pomislio da je slučaj proizveo vas 
ovaj divni red u prirodi, taj neka pogleda tamo gdje smo već 
govorili o slučaju. Tamo će vidjeti da slučaj niti je učinio 
niti može učiniti što sređeno, nego, ako što učini, to je samo 
zbrka i kaos. 

A ako li bi tko pomislio da su svu ovu sređenost proiz- 
veli i proizvode prirodni zakoni, taj neka malo pogleda tamo 
gdje smo govorili o tome što, kako i zašto prirodni zakoni 
rade ono što rade. Tamo će vidjeti da prirodni zakoni, sami 
po sebi i od sebe, ne objašnjuju niti mogu što objasniti, nego 
da njih objašnjava sveznajući i svemogući Zakonodavaoc, 
Bog. 

No, valjda će ipak dobro stati ako k onome nadodamo 
još enkoliko riječi, pa neka bude još i ovo. 

Valjda će netko reći da sve radi priroda, stoga ako nešto 
tako jest ili tako biva da je to stoga što je priroda ili narav 
stvari takova, stoga da to dolazi od same naravi prirodnih 
stvari. Ako bi taj mislio da je time stvar objasnio, trebalo 
bi da se sjeti da njegovo umovanje vrijedi isto toliko koliko 
i umovanje onoga koji bi mislio da je objasnio odakle su 
kolca u satu, zašto ih je toliko, a ne više, zašto su tolika, a 
ne veća ili manjazašto imaju taj i taj oblik i zašto su na 
onim mjestima, a ne drugdje, kad bi rekao da je sve to tako 
stoga jer da je takva narav sata. Dakako da taj ne bi objasnio 
ništa, budući da se baš i pita odakle to da je sat takav kakav 
jest, odakle njegova takova narav, odakle to da su kolca baš 
takva, da ih je baš toliko, da su tolika, da su na tim mjestima 
odakle kazaljke i zašto su tu i takove itd. I sve dok nam na 
pamet ne padne urar koji je zamislio aparat za pokazivanje 
vremena, odredio da ga učini te za to izabrao sva potrebita 
sredstva, nismo ništa objasnili. A jesmo li se sjetili pametnog 
i okretnog urara, sve nam je odmah i posve jasno! 

To nam je isto tako i odmah posve jasno ako stvar pro- 
matramo kao rješavanje zagonetnih, teških pitanja koje rje- 
šava priroda te ih usporedimo sa zagonetnim i teškim pita- 
njima koja je rješavao i rješava čovjek. Ako to činimo odmah 
nam je jasno da se u jednom i drugom slučaju pitanja rješa- 
vaju jer je po srijedi um, s tom razlikom što ih priroda rje- 
šava i brže i spretnije i sigurnije i savršenije i ljepše i uz 
jamstvo da će sama sebe popravljati ako se pokvare i da će 

sama proizvoditi sebi slične. Tako je priroda već pred tolike 
milijune godina riješila veoma teška i zagonetna pitanja u 
koja se ljudi tek sada pomalo ugledavaju i nastoje ih u koje- 
čemu pomalo oponašati. Na primjer, u prirodi je pred mnoge 
i mnoge milijune godina provedeno kretanje Zemlje oko 
Sunca u svim onim fantastičnim udaljenostima i brzinama 
o kojima smo govorili na drugom mjestu, te je tako izgrađen 
svemirski, Sunčani sat, koji u svim ovim milijunima godina 
ne kasni ni minute ni sekunde! Čovjek je izmislio sat, da- 
kako, u neopisivo primitivnijem obliku, tek pred nekoliko 
stotina godina, u 12. stoljeću. Naši najdotjeraniji satovi vri- 
jede nam samo toliko, koliko slušaju onaj svemirski, Sunčani 
sat, prema komu ga svaki dan navijamo. Ne slušaju li ga, 
bacamo ih! Mi smo iznašli radar tek u novije vrijeme, a neke 
ga životinje u sebi nose već milijunima godina i njima se 
savršeno služe. I naša je električna struja tek novijeg datuma 
dok se neke ribe, u napadajima i obrani, njome služe već ta- 
mo od paleozoikuma. I naš fotografski aparat je noviji izum, 
dok ga čovjek i životinje, u obliku oka, u glavama nose otkad 
se za njih znade, i ovaj je tako savršen da se naš s njime ni- 
kako ne može uspoređivati, tek mu je posve blijeda slika! 
I naši avioni spadaju u najnovija iznašašća, a u prirodi su i 
ovi već milijunima godina, zapravo otkad su se pojavile prve 
ptice. Sjetimo se kako ptica brzo leti, kako se u zraku brzo 
okreće na razne strane i u razne pravce, i gore i dolje, i des- 
no i lijevo, spušta se i na zemlju, i na kamen, i na granu, i 
na vrh stabla, i na vrh tornja, i, ako ne leti savija krila tako 
da ih se i ne vidi. Ptici je, kako rekosmo, aerodrom i na vr- 
bu grane, i na vrhu tornja, dok se naši avioni moraju spuš- 
tati na točno određenom i za to pripravljenom mjestu, i samo 
tu! Inače mogu otići u sto komada! Krilima ne mogu ni ma- 
kac! Istoga su oblika i kad lete i kad ne lete! Mislim da se u 
pogledu savršenosti izgradnje i ljepote nikako ne mogu uspo- 
ređivati sa prirodnim avionima, sa pticama, da i ne govorimo 
O tome da prirodni avioni, ptice, popravljaju sami sebe ako 
Se u čemu pokvare, i sami proizvode druge sebi slične! Uz 
ove mogli bismo navesti još bezbroj primjera iz kojih bismo, 
kao i iz navedenih, mogli vidjeti da se u prirodi već miliju- 
nima godina ostvaruju neopisivo umno zamišljene zamisli i 
planovi, iz kojih se mi učimo i sretni smo ako ih malo poma- 
lo možemo odgonetavati i bar ponešto oponašati. 

Mislim da je dobra da se ovdje sjetimo onoga što je 
izneseno kad je bio govor o vjeri liječnika. Tamo smo vidjeli 
da liječnik, prije nego će se dati na posao da liječi čovjeka, 
mora dobro proučiti planove po kojima je građen čovječji 
organizam i njegovi manji i veći dijelovi, organi, kao i puteve 
po kojima se odvijaju radovi u organizmu i njegovim orga- 
nima, kao i to što potpomaže da se ovaj rad u organizmu 
uzdrži i, ako se je u čemu pokvario, kako ga popraviti. Kako 
smo tamo vidjeli, ni najgenijalniji liječnici, ni kao pojedinci 
ni u skupinama, nisu proizveli ni jedan, pa ni najmanji organ, 
nego su sretni ako su saznali bar nešto od neopisivo umnih 
planova u organizmu da bi prema njima mogli udesiti svoj 
rad. 

Mislim da bi se iz ovoga moglo dobro vidjeti da priroda 
i njezini zakoni, kao takovi, baš kao ni sat, neovisno o dru- 
gome ne znače i ne rade ništa, nego da ona ovako umno radi 
stoga što ju je neizmjerni Božji Um uredio da tako umno 
i savršeno radi.84) Iz ovoga vidimo da Boga možemo sigurno 
upoznati jer nam priroda o njemu posve jasnim i glasnim 
glasom govori, 


3. ŽIVOT NIJE NASTAO BEZ BOGA i 


Život na Zemlji nije postao bez posebnoga Božjeg upliva, 
To se dade ukratko prikazati ovako: 

1. Jednom nije bilo života na Zemlji. To je danas siguran 
zaključak prirodnih znanosti. Geologija nas uči da naša Zem- 
lja nije uvijek bila kakva je sada, nego da je bila u užarenom 
stanju iznad 3000 stupnjeva. A život nije moguć u ovako uža- 
renom stanju. Kad je voda ugrijana na 1000 stupnjeva naglo 
se rastvara u svoja počela, a tako se rastvaraju i organska 
tjelesa. Prirodoslovci uče da život ubrzo svršava i na toplini 
od 100 stupnjeva. Dakle prema zaključcima prirodnih zna- 
nosti život na Zemlji jednom nije bio moguć te ga nije bilo. 


84) U vezi sa sređenosti i svrhovitosti u živoj prirodi dobro je pogle- 
dati, npr. J. Haas, Biologie und Gottesglaube, 1961, 197 — 207; J. 
Haas, Der Ursprung des Lebens, 1964, 407—416; G. Siegmund, 
Naturordnung als Quelle der Gotteserkenntnis, 1965, 316—420; L. R. 
Ward, God and world order, 1961. 

2. A danas ima života na Zemlji. Dakle jednom je počeo. 
O tome nema nikakve sumnje jer to nam je najobičnija po- 
java, a živimo i mi sami. Pitanje je samo kako je život nastao. 
Bilo ih je koji su nabacivali mišljenje da bi život bio došao 
iz svemira s drugih zvijezda (Richter, Thomson, Arrhenius). 
Kad bi to i bilo, tim bi pitanje bilo samo prebačeno u drugi 
prostor i u drugo vrijeme, a da na nj ne bi bilo nikako odgo- 
voreno. Opet bi ostalo pitanje: odakle život na drugim zvi- 
jezdama koje su bile, a mnoge su i danas u užarenom stanju 
kao što je jednom bila i Zemlja. No, i sami predstavnici ove 
hipoteze drže je veoma malo vjerovatnom, dok drugi tvrde 
da je nemoguće stoga što bi obilje i snaga ultravioletnih sun- 
čanih zraka uništila sve klice života u svemirskim prosto- 
rima. Treći opet kažu da bi ih i bez toga uništio led u sve- 
miru, kao i pomanjkanje potrebne vlage i vrućina koja bi 
nastala trenjem u našem zraku, 

Neki su se, u 19. stoljeću, utjecali samorodstvu (generatio 
aequivoca, autobiogenesis) te su tvrdili da je prva živa stani- 
ca nastala iz mrtve materije. Tako je engleski fizičar J. Burke 
držao da je pomoću radiuma proizveo žive organizme koje je 
nazvao radiobima, dok je francuski liječnik S. Leduc držao 
da je proizveo umjetnu živu stanicu. Ramsay je dokazao da 
tu nema nikakva života, što je kasnije priznao i sam Burke, 
a Halluin je taj pokus nazvao šaljivom fizikom. Isto se je 
dogodilo i sa Leduc-ovim pokusima. članovi Prirodoznanstve- 
ne Akademije u Parizu utvrdili su da je to obična igra jer, 
kako ove pokuse ocjenjuju Z. Milković i B. Vrtar, »ne može- 
mo te pojave izjednačiti s osobinama i pojavama života. Iz- 
među kapljice ulja u lužnatoj otopini i žive amebe nepremo- 
stiva je razlika... Uzalud teorije o mehanizaciji života koje 
se temelje na ovakvim pokusima. Ulje je mrtvo i ostaje mrt- 
Vo i onda kad se giba, kad pokazuje životne forme. Ameba 
je, naprotiv, živa ne samo onda kad se giba nego i onda kad 
izgleda mrtva, kad nepokretna i zgrčena leži ispod stakalca, 
odgovarajući i reagirajući na podražaje.«85) 

U vezi s ovim poznato je gledanje E. Haeckela, vođe 
skrajnjih evolucionista. Nije mogao svoju tezu dokazati bio- 
loškim dokazima, pa je »dokazuje« ovako: »Ako ne primite 


85) Z. Milković — B. Vrtar, Život i tvar, Zagreb, 1937, 63. 


71 


pretpostavku da se je život razvio iz mrtve tvari tada se 
morate u ovoj jedinoj (!) točci teorije o razvoju uteći čudu 
vrhunaravnog stvaranja.«86) Isti »dokaz« navodi i drugi vođa 
materijalista K. Vogt kad kaže da »treba pripustiti da se je 
život razvio iz mrtve tvari da tako možemo Stvoritelja baciti 
napolje.«87) 

»Ne znamo niti za jedan slučaj — kaže R. Virchow — 
koji bi dokazao da se je anorganska masa, pa makar bila iz 
društva Ugljik & Cie, ikad pretvorila u organsku masu. Pa 
ipak, ako ja neću da vjerujem da je bio posebni Stvoritelj, 
moram se uteći samorodstvu. Trećega nema. Kad si jedanput 
rekao: ne pripuštam stvaranje, a hoću protumačati kako je 
život postao, učinio si prvu tvrdnju; ali htio, ne htio, moraš 
doći i na drugu: dakle, ja pripuštam somorodstvo. No, mi za 
to nemamo nikakva dokaza. Nitko nije nikada vidio da se je 
život razvio iz mrtve tvari. Nisu to teolozi, nego  prirodo- 
slovci, stručnjaci koji ga (samorodstvo) zabacuju... Treba 
izabrati između samorodstva i stvaranja. Da budem iskren, 
mi bismo se malo radije priklonili samorodstvu. Ah! kad bi 
se ukazao kakav mu drago dokaz!.. .«88) 

Nađe se i danas još pokoji koji se tješi ovim neznanstve- 
nim postulatom, kao što su to A. Oparin i Lepešinskaja. 

3. Kao što vidimo pristaše samorodstva ili autobiogeneze, 
koje susrećemo koncem prošloga i u prvom dijelu našega sto- 
ljeća, nemaju nikakvih dokaza za svoju tezu. To im, sa svoje 
strane, u svojim radovima kažu i tadanji poznati biolozi kao, 
npr. Hervey, Flemming, Boveri, H. Fritsche, E. Dacquć, De- 
moli, H, Wohlbold, H. Meierhofen, F. Huneke, A. Mittasch, 
Bertalamffy, J. von Uexkill, Reinke, L. Vialeton, R. Collin, 
H. Driesch, H. Spemann, Wiesner, G. Colosi i drugi. Oni, na 
temelju svojih mnogostrukih eksperimenata, a i iz svog umo- 
vanja, naglasuju ono što je još prije njih L. Pasteur (1822— 
—1895) svojim eksperimentima onako jasno utvrdio, a to je 
da: nema života iz mrtve tvari; da nema života bez života; 
da je svaka stanična jezgra iz druge stanične jezgre; da se 


86) E. Haeckel, Natiirliche Sch&pfungsgeschichte, 1878, 309. 

87) v. E. Duplessy, Apologćtique, 1924, 1, 38. 

88) Duilh€ de Saint Projet — J. B. Senderens, Apologćtique scientifi- 
que de la foi chrćtienne, 1921, 180—181. 

nastanak života pomoću samih sila koje su u mrtvoj tvari 
protivi svemu onomu što nas uči fizika i kemija; da je život 
prapojava koja se ne da protumačiti nikakvim kemijskim 
silama; da samorodstvo nije ničim dokazano, nego da je, iz 
stanovitih razloga, stvoren tzv. znanstveni »postulat«, tj. tako 
jest jer tako mora biti; da bit života i odakle je život nikada 
nećemo protumačiti mebaničkim putem; da se našim mjere- 
njima i vaganjima nikada nećemo primaknuti k sili koja vla- 
da pojavama života; stoga da je nepremostiv jaz između 
mrtve tvari i života. 


U duhu i razlozima koji su, u stvari, isti kao i razlozi 
malo prije navedenih stranih poznatih biologa, samorodstvo 
odbijaju i naši ondašnji biološki stručnjaci. Tako, na primjer, 
ondašnji beogradski profesor poznati I. Džaja. On odlučno 
stoji na tome da nemamo nikakvih dokaza da bi život »pro- 
stim mehaničkim odvijanjem« — kako to on kaže — nastao 
iz neorganskoga svijeta. Kad život nastaje, uvijek nastaje iz 
drugog živog bića.89) 

Isto tako odlučno ovo tvrde i Z. Milković — B. Vrtar kad 
pišu da se ne samo čovjek nego i najprimitivnija živa stanica 
usve i posve razlikuju od nežive tvari. U ovoj stvari ne smi- 
jemo se puno pouzdavati u mikroskop jer bi se mogli lako 
prevariti. Tu nam se pričinja da se kristalizacija nežive tvari 
odvija kao da je živa. Ali to je samo naoko, jer tu ipak nema 
nikakva života. Makar da u neživoj tvari i živoj stanici imamo 
mnogo zajedničkoga, jer su fizikalne i kemijske pojave i za- 
koni isti u jednome i drugome, ipak je nepremostiv jaz iz- 
među živoga i neživoga. Stoga nikako ne možemo zamisliti 
da su se mrtve molekule same po sebi, samom onom snagom 
koja je u njima, pretvorile u život, jednako kao što ne mo- 
žemo zamisliti da bi se masa željeza, sama po sebi, mogla 
pretvoriti u lokomotivu ili u kakav motor. Ovi nastaju stoga 
što ih čovjek zamišlja i onda prema toj zamisli razrađuje. 
razmješta i namješta željezo i drugi materijal. Posve slično 
se odnose neživa tvar i život. Kao što vlastitosti strojeva tako 
i vlastitosti živog bića nikako i nikada ne mogu, same od se- 
be i same po sebi, nastati iz vlastitosti željeza i fizikalnih i 
kemijskih elemenata i spojeva koji su u njima.90) 


89) I. Đaja, Od života do civilizacije, 1933, 5, 9. 
90) nav. dj. 19—23. 

Do istog uvjerenja došao je i ondašnji poznati zagrebački 
profesor B. Zarnik, te je to javno i otvoreno priznavao.91) 

4. Iz ovoga vidimo kako su biolozi sve tamo do oko pred 
tri decenije gledali na postanak života: život niti je nastao 
niti je mogao nastati iz mrtve tvari kao takve, po njezinim 
unutarnjim silama, po onome što je u njoj. 

A poslije toga sve do danas to još jače naglasuju jer su, 
kroz ovo vrijeme, daleko dublje ušli i u mrtvu, neživu tvar 
i u živu stanicu kao i u sve njezine najsitnije sastavne dije- 
love, te su tako još bolje upoznali što može i jedna i druga. 
Za to se ima napose zahvaliti poticajima i istraživanjima da- 
našnjih biologa Goulian-a, Kornberga, Sinsheimera i drugih 
Kao oni prije tako ovi danas još više uviđaju da i zašto mrtva 
tvar nema u sebi nikakve težnje ni nagona da bi se sama po 
sebi izgradila u nekom redu ili da bi najbližu okolinu poticala 
na neki red. Ona je, radije, sklona na nered: ako je i kako je 
složimo takva biva i tako ostaje, ako li je rasturimo i razba- 
camo opet tako i ostaje. Sama po sebi i od sebe neće se ni 
maknuti da bi zauzela kakav sređeni oblik, da bi se u sebi 
kako razradila i izgradila, pa tako spremila na obavljanje 
kakva rada ili kakvih funkcija. 


Sve je drukčije kod žive stanice i kod njezinih najsitnijih, 
sastavnih dijelova. Biolozi, dok opisuju rad žive stanice, ato- 
ma, molekula, jezgre i ostalih čimbenika koji su u njoj, kažu 
da jeu njoj ono što mi hoćemo reći kad govorimo o »izgrađi- 
vanju po planu« ili o »kodeksu« i »informacijama« iz područ- 
ja kibernetike, o usmjerenosti kretanja ili o svrhovitom kre- 
tanju i o izabiranju sredstava, i to baš i samo onih koja odgo- 
varaju da se postignu određeni ciljevi. A svaki od ovih eleme- 
nata, kao i svi zajedno, neumoljivo govore da je tu posrijedi 
nematerijalni, umni faktor. Svaka, pa i najsitnija živa stanica 
ima jezgru, u kojoj su kodeks sa zakonima; koja stvara pla- 
nove i daje informacije, izabire sredstva, upravlja funkcija- 
ma, o čemu smo govorili malo prije. U jezgri žive stanice 
određuju se kako će se izgraditi njezina stanica kao i svi 
bezbrojni milijuni i milijarde stanica koje će se razviti iz 
ove prvotne žive stanice; koja će mjesta zauzimati i kakav 
će im biti oblik; koje oblike, koje i kakve organe će imati 


91) A. Gahs, Religija i magija, 1946, 175, 178. | 

organizam koji će se iz nje razviti, kao i to. koje i kakve 
funkcije će obavljati i svaka pojedina stanica i svaki organ. 
Ova jezgra prve žive zametne stanice sve to planira te ona 
goni i nagoni da se njezini planovi izvrše; ona upravlja izvr- 
šivanjem svih ovih neopisivo umno zamišljenih i neopisivo 
kompliciranih planova sve dok se ne razvije potpuni organi- 
zam sa svim svojim organima, A u svakoj jezgri žive stanice 
koju golim okom ne možemo vidjeti, dok ona sve ovo-planira 
i dok svime upravlja; biva tako neopisivo velik broj najrazli- 
čitijih reakcija da ih čovjek ne može sračunati ni prebrojiti. 
Valjda bi to mogao stroj za izračunavanje (computer), ali 
ovaj izvodi svoje zamršene račune tako i stoga što ga je umni 
čovjek zamislio i uredio da to i tako radi, da tako i tako 
odgovara. A ipak se sve ove bezbrojne reakcije najsavršenije 
odvijaju, te ovo odvijanje ' goni i nagoni na najsavršenije 
učinke, što biva za sve vrijeme razvoja i rasta do potpuno 
razvijenog organizma i svih njegovih mnogih i tako različitih 
organa. 

Ovaj i ovakav rad biva samo u onome što mi zovemo 
živim bićima kao i u svakoj njegovoj i najsitnijoj stanici. Ne- 
živa, mrtva tvar, baš stoga što nije živa, nego mrtva, nema 
u sebi nikakve od spomenutih odlika: u njoj je mrvica do 
mrvice, komadić do komadića, gdje si je stavio tu i stoji 
hiljadama i milijunima godina, ne miče se dok je ne potak- 
neš! A stara je riječ da tko što nema, to ne može ni dati! 
Stoga današnji prirodoslovci, a s njima i filozofi, s još jačim 
i dubljim razlozima nego oni prije, naglasuju da život nije 
nastao niti je mogao nastati iz mrtve tvari, kao takve, tj. po 
samim njezinim. fizikalnim i kemijskim silama. Život je na- 
stao stoga i tako što je premudri i svemogući Stvoritelj, ako 
nije neposredno stvorio prvo živo biće, u samu materiju, 
valjda u prvom času stvaranja, na jedan ili na drugi način 
stavio posebni zamah, posebnu silu, posebne zakone po koji- 
ma će se, u određenom vremenu, u njoj ukazati život. Stoga 
i postanak života na našoj. Zemlji svojim jasnim jezikom 
govori o svome Stvoritelju, o Bogu. 


* * * 


U vezi s ovim pitanjima dobro bi bilo pogledati ovu no- 
Viju literaturu: J, Haas, Leben in Materie, 1956, 81—107. — 

J. Haas, Das Lebensproblem heute, 1958, 94.—113. — A. Haas, 
Die Welt des Lebendigen, u »Weltall, Weltbild, Weltanschau- 
ung«, 1958, 126—128. — J. Haas, Biologie und Gottesglaube, 
1961, 171—178. — J. Haas, Der Ursprung des Lebens, 1964, 
401—415. — J. Haas, Neue Anschauungen iiber den Ursprung 
des Lebens, u »Gott-Mensch-Universum«, 1964, 283—292. — 
J. Haas, An der Basis des Lebens, 1964, 272—295. — H. Hof- 
schneider, Belebte und unbelebte Materie, u časopisu »Orien- 
tierung« 18/1964, 197—198. — J, Seiler, Naturwissenschaft und 
Gotteserkenntnis, u »Orientierung« 17/1965, 193—194. — J. 
Seiler, Das Dasein Gottes als Denkaufgabe, 1965, 163—166. J. 
Haardick, Vom Ursprung des  Lebens, 1965, 42—43. — 
Heitler, Kausalitit und Teleologie in der Sicht der heutigen 
Naturwissenschaft, u »Universitas« Jan. 1966, 1—10. — K. 
Burian, »Mensch aus der Retorte«. Vom Homunculus zu den 
Erkenntnissen der Biologie non heute, u časopisu »Wort und 
Wahrheit« 6/7 1967, 428—434, — Y. Ne'eman, Anordnung und 
Aufbau der Materie. Der Wandel des naturwissenschaftlichen 
Weltbildes und die Atomforschung, u »Universitas«  6/1969, 
655—656. — W, Heitler, Die Physik und die Lebensvorgiinge, 
u »Universitas«  5/1970, 635—638. — A. Kursanow, Moskva 
Die heutige Erforschung der Organismen - Neue Erkenntnisse 
der Naturwissenschaften, u »Uinversitas«, August 1970, 813— 
—816. — CI. Tresmontant, Coment se pose aujourd'hui le 
probleme de l'existence de Dieu? 1971, Paris, Edit. du Seuil. 
— G. Salet, Hasard et certitude, Le transformisme devant la 
biologie actuelle, XXXVII—454, Paris, 1972. — L. R. Ward, 
God and world order. London 1961. 


4. ČOVJEK NIJE NASTAO BEZ BOGA 

I mi ljudi na svoj način govorimo o Bogu. Ne samo na- 
šim jezikom nego i onim po čemu jesmo što jesmo: našim 
duševnim radom i našim tijelom, organizmom. O Bogu nam 
govori naša duša, kao što ćemo to vidjeti kasnije kad budemo 
govorili o spiritualnosti i besmrtnosti naše duše. Ovdje ćemo 
upozoriti samo na naš umni rad, Već smo vidjeli da i kako 
i sama mrtva materija, jer ne opstoji sama od sebe ni po sebi, 
na svoj način i svojim jezikom govori o Bogu, tako i naš 
umni rad još jasnijim i nama bližim jezikom govori o Bogu, 
o njegovom neizmjernom Umu. A onda ćemo vidjeti kako 

nam i naš neopisivo umno zamišljen i izgrađen organizam 
— makar da bi se on, kako to toliki danas hoće, razvio iz 
drugih nižih živih bića — na sva usta jasno i glasno govori 
o beskrajnom Božjem Umu. 


1. Među našim duševnim odlikama prva jest: 


Misao, pojam. — Početak našega znanja i umovanja jesu 
osjetni, materijalni, pojedinačni predmeti, uvijek označeni 
stalnim materijalnim oznakama količine i kakvoće. Da bismo 
spoznali što je stvar u sebi, to od ovih pojedinačnih, osjetnih 
predmeta odbacujemo sve što toj stvari, tom predmetu nije 
bitno, bez čega on može biti, a zadržajemo samo ono bez čega 
on ne može biti. Na primjer, čovjek ne mora biti neke odre- 
đene boje, nego može biti bijel, ili crn, ili žut itd.; niti odre- 
đenog stupnja visine: on je čovjek, pa bio visok ili nizak; 
niti određenog stupnja zdravlja: on je čovjek, pa bio zdrav 
ili bolestan. Te, kao i ostale oznake količine i kakvoće, čovjek 
može imati i ne imati, a ipak je čovjek. Tako, da bismo dobili 
pojam čovjeka, a isto tako bismo postupali kad bismo htjeli 
dobiti pojam o kojemu drugom osjetnom biću, merali bismo 
odbiti sve ono bez čega čovjek ili dotično biće može biti, a 
zadržati samo ono bez čega čovjek ili dotično biće ne može 
biti. Tako bismo, tražeći pojam čovjeka, morali odbaciti sve, 
osim da je on tjelesno razumno biće, drugim riječima, da je 
on razumna životinja. Bez toga čovjeka nema, a to je on, pa 
bio on bijel, crn, zdrav, bolestan, velik, malen itd. To više 
nije pojedinačni čovjek, nego općeniti pojam koji pripada 
svakom čovjeku, i samo čovjeku, i ničemu drugomu. 


Životinja nema ništa od svega ovoga. Ona spoznaje pred- 
mete stalne količine i kakvoće, a nikada i ništa bez toga. Ona 
ima samo osjetnu, a ne umnu spoznaju. Ona poznaje samo 
ovog čovjeka, ovu kuću, ovo stablo itd. a općeg pojma nema 
o ničemu. Ona ne poznaje ništa nadmaterijalno, o ničemu 
nema pojma, ideje, misli. 

Drugi stupanj našega umnog rada jest: 

Sud. — Kad smo iz materijalnih, pojedinačnih predmeta 
dobili nadmaterijalne, duhovne pojmove, ispoređujemo ih, 
tražimo da li jedan drugome odgovara ili ne odgovara. Na 
primjer, od pojedinačnih ljudi dobili smo pojam čovjeka, a 
od pojedinačnih bijelih predmeta pojam bjeline. Ispoređu- 


77 


jući ova dva predmeta stvaramo sud te kažemo: čovjek je 
bijel ili čovjek nije bijel. 

= Životinja niti sudi niti može suditi s: jednostavnog razlo- 
ga što nema pojmova, kako smo vidjeli. A nemoguće je sudi- 
ti bez pojmova, 


Treća odlika našega umnog, rada .jest: 


Umovanje i zaključivanje. — Pomoću dvaju pojmova 
stvaramo sud, a pomoću dvaju ili više sudova umujemo i 
zaključujemo, stičemo nove pojmove, a to je temelj napretka. 
Na primjer, iz triju pojmova: kamen, težak, padati, stvaramo 
dva suda, iz kojih zaključujemo ovako: sve što je teško pada; 
kamen je težak; dakle kamen pada. 


Ovim postupkom stekli smo novi pojam o kamenu, a ta- 
ko stičemo nove pojmove u svim granama znanosti. Životinje 
ne umuje jer nema ni pojmova, ni sudova. U tom je nepre- 
mostiva razlika među čovjekom i životinjom. 


Činjenica da životinje sigurno i savršeno rade sve ono 
što spada na njihov život, na uzdržavanje sebe i vrste, ili što 
se ponekada izvježbaju u nekim kretnjama, nimalo ne slabi 
gornji zaključak. Sve je to znak da životinjskim životom vla- 
da nagon, instikt koji u mnogim slučajevima izazivlje naše 
udivljenje, na primjer, kod mravi ili ptica. No, nagon: nije 
razum. Životinja se po njemu savršeno vlada, a sama toga 
nije svjesna. Ona ne umuje, ne misli, ali zato je za nju mislio 
i misli netko drugi, koji joj daje ove tako savršene nagone. 
A za nju se misli i čovjek, ukoliko je vježbanjem, dresurom 
privikava da, poput stroja, opetuje neke čine. 


Četvrta odlika našega umnog rada jest: 


? Govor. — Spajajući samoglasnike i suglasnike izgovara- 
mo riječi, a ovim izrazujemo sudove i zaključke našeg, umo- 
vanja. Govor uključuje i sva sredstva kojima se služimo da 
izrazimo misao, kao što su to brzojav, telefon, radio itd. 
Čovjek stvara govor po svojoj volji, dogovara se kako će na- 
zivati predmete, po volji mijenja jezik, iste misli izrazuje sa- 
da jednim, a sad mii moMotnI pa znade i zaboraviti svoj 
jezik. Si : 

Životinja ne govori, itko: dai ima govorne. organe kojima 
bi mogla veoma dobro govoriti kad bi znala i kad bi imala 

što govoriti. Ovi su organi u nečemu i savršeniji nego u čo- 
vjeka. Ona ne govori jer nema što govoriti. Papiga opetuje 
riječi, ali ne zna što one znače. Stoga i onaj koji je vježba, 
dresira, ne obraća se na njezin um, jer ga ni nema, nego joj 


vježba osjetila. Životinja ne govori, iako ima govorne organe, 


a čovjek, ako su mu, valjda, i bolesni ovi organi, na primjer, 
gluhonijemi, razumije što mu govorimo i ubrzo nalazi načina 
da nam kaže što misli, barem pokretima ruke. Zašto to? Zato 
što životinja nema što bi rekla, a čovjek ima.92) 

Daljne odlike čovjeka jesu: 

Smijeh. — Čovjek se može smijati, i to samo on. U sto- 
tinu zgoda smijemo se i mi, i ljudi oko nas, dok nitko nikada 
nije vidio da se je ma koja životinja nasmijala. Zašto se samo 
čovjek smije? Zato što samo on zapaža što je smiješno, ko- 
mično, samo on zapaža opreku između onoga što bi moralo 
biti i onoga što stvarno biva, na primjer, kad netko stane 
glasno hrkati za vrijeme predavanja u školi. Ili kad nešto 
iznenada biva drukčije, nego smo očekivali, na primjer, ma- 
len se čovjek slegne kad prolazi kroz visoka vrata itd. Čovjek 
se znade i podrugljivo nasmijati da izrazi kako je on viši od 
drugoga, kako on ne bi učinio pogrešku koju je drugi učinio 
itd, Sve ovo može samo čovjek jer samo on umom vidi u 
čemu je opreka, iznenađenje itd. Životinja to ne zapaža, pa 
se ni ne smije. 

Ćudorednost. — Čovjek, pa i na najnižem stupnju kul- 
ture, u duši nosi glavna ćudoredna načela: zna što je dobro, 
a što zlo; da je dužan dobro činiti, a zlo izbjegavati; da ne 
smije činiti drugome ono što ne bi želio da se njemu učini; 
uvjeren je da će odgovarati za svoja djela; poslije svakoga 
čina savjest ga hvali, ili kori već prema tomu je li učinio 
nešto dobro ili zlo. 

Samo čovjek ima svijest ćudorednosti, vlada se prema 
ćudorednim osjećajima i propisima, dok životinje niti su 
davale niti daju kakvu svijest o ćudorednim osjećajima. 

Religioznost. — Kao što je samo čovjek ćudoredan tako 
je samo on i religiozan. Jedino čovjek, jer može umovati i 


92) v. H. Fritsche, Tierseele und Schčpfungsgeheimnis, 1940, 44 sl, 
154 sl. 

umuje, može spoznavati i spoznaje da nad njim ima više 
Biće, Bog, koga mora priznavati i štovati. Nigdje na svijetu 
nema nikakva, pa ni najzaostalijeg plemena koje ne bi bilo 
religiozno. Današnja etnologija potvrđuje ono što je davno 
rekao stari Plutarh da možeš obići Zemlju te naći gradove 
bez zidina, bez knjiga, bez novca, ali nećeš naći grada ni 
mjesta gdje ne bi bilo hramova i molitve. 

Kao što je posve jasno da je čovjek već po svojoj umnoj 
naravi religiozan isto tako je posve jasno da životinja nema 
nikakve religiozne svijesti. O tomu nitko nikada nije dvojio, 
te se svak smije maštanju nekih koji su iz pasjeg pogleda ili 
mahanja repom htjeli stvoriti nekakvu pasju religiju! 

Napredak. — Neprestano napredovanje u duhovnoj i ma- 
terijalnoj kulturi i civilizaciji čovjeka, kao i to što životinje 
nigdje i nikada nisu pokazivale niti pokazuju ikakav znak 
napretka, opet je jasan dokaz da se čovjek i životinje bitno 
razlikuju. 

Čovjek ima opće pojmove, sudi, umuje i zaključuje te 
tako ide s poznatoga na nepoznato; jedan drugome saopćuje 
svoje misli, koristi se tekovinama prijašnjih ljudi i tako ne- 
prestano otvara nove poglede, stvara nove tekovine, napre- 
duje. Kad bi se digao netko koji je umro pred sto godina 
imao bi dosta posla i muke dok bi se snašao među iznašašći- 
ma do kojih su ljudi došli poslije njegove smrti. A što li tek 
kad bi se digao koji stari Grk ili Rimljanin pa vidio naše tis- 
kare, knjige, parobrode, podmornice, zrakoplove, lokomotive 
i vlakove, brzojav, telefon, radio, televiziju itd! Ovaj bi teško 
povjerovao da se nalazi na onoj istoj Zemlji po kojoj je i on 
jednom hodao! 

Dok čovjek ovako velikim korakom ide naprijed, živo- 
tinje nigdje ne pokazuju nikakva napretka. Stari grčki pisac 
i filozof Aristotel, rimski pisac Plinije i davno prije njega 
kralj Salomon, te spisi našasti u egipatskim grobnicama opi- 
suju nam životinje iz tih dalekih vremena pred 2, 3 i 4 tisuće 
godina. I sve što oni kažu o pticama, pčelama, psima, zmija- 
ma, lavovima i ostalim domaćim i divljim ondašnjim životi- 
njama nadlaku se slaže s onim kako danas žive ove životinje. 
Nigdje ama ni najmanjeg napretka! 

Kad bi životinje uopće bile sposobne napredovati, to bi 
napredovale bar one koje su uvijek sa čovjekom, pa gledaju 

što i kako on radi. Takve šu, npr. pas, mačka, konj. Ali pas, 
makar da je i više puta gledao kako čovjek gradi pasju ku- 
ćicu, nikad nije ni pokušao da je on sagradi, pa da bi i crkao 
od leda! Mačke svaki dan, kroz hiljadu godina, gledaju kako 
im gospodarice užižu vatru, ali na ognjištu bi prije crknule 
od leda, nego bi se maknule da vatru upale, iako su im pred 
očima i žigice, i drva i slama! Konj se ljeti ne će ni maknuti 
da nakupi sijena za zimu, pa da bi zimi krepao od gladi! I 
tako je sa svim ostalim životinjama: nigdje nikakva napretka! 
Sve, kao začarane, drže se istog načina života kroz tisuće i 
tisuće godina, zapravo sve tamo otkad se za njih znade! 


Da se čovjek i životinja ovako bitno razlikuju praktično 
priznaje i onaj koji bi, valjda, u neopravdanom zanosu znao 
reći da je i čovjek životinja kao što su i druge. Ni ovaj se, 
u praksi, ne pozivlje na pravo životinja, kao ni na to da se za 
njih stvori posebni zakonik, sud, tamnica, država. Nijedan 
od ovakvih nije se nikada pobrinuo da se dokinu lovačka 
društva, puške i klaonice, kao ni za. to da se dokinu 
posebni predjeli i šume u kojima se čuvaju životinje određe- 
ne jedino za lov, ili da se ne smiju čuvati životinje, pojedi- 
načno i u jatima, stadima, krdima jedino s tom namjerorm 
da ih se, kad podrastu, sve redom smakne u klaonici. 


Sve što smo do sada rekli iznijeli smo stoga što to sve 
skupa, kao i svaki od ovih pogleda napose, dokazuju da se 
čovjek i životinja, ne samo stupnjevno nego i bitno razlikuju 
u vezi s duševnim životom, jer životinje ovog života i nemaju. 
A budući da se u duševnom životu bitno razlikuje i diže iz- 
nad životinja, to se on, bez obzira na to je li se mogao razviti 
i je li se stvarno razvio obzirom na organizam (ako se je st- 
Varno razvio obzirom na organizam, što danas toliki hoće, ti- 
me još jače odskače Božje sveznanje i svemogućstvo, koji je u 
živi biološki svijet, kad ga je stvarao, stvorio takove zakone 
po kojima je, na kraju, imao nastati i ovaj razvoj), u dušev- 
nom životu nije mogao iz nje razviti, jer više ne može izići 
iz nižega. Premda stupnjevno možemo prijeći iz jedne boje 
u drugu, po nikakvom stupnjevanju ne možemo prijeći iz bo- 
je u zvuk, jer se boja i zvuk bitno razlikuju. Slično je i u na- 

šoj stvari: naš duševni život nije se mogao razviti iz životinje 
s jednostavnog razloga jer ona ovog života i nema.93) 

A ipak čovjek obavlja duševne, umne čine, kao što smo 
to vidjeli. Dakle čovjek ima duševni, umni život. Odakle je 
ovaj? Sam sebe nije proizveo, učinio, budući da ništa ne mo- 
že sama sebe učiniti, proizvesti. Od roditelja nije jer, iako 
mu oni daju tijelo, ne mogu mu dati dušu budući da ona 
nema dijelova te se stoga ne da dijeliti. I biće naših roditelja 
je nenužno, kontingentno: rađanjem nastaje, za Života se 
mijenja, stiče više ili manje znanja itd. Stoga ne opstoji od 
sebe ni po sebi, nego traži nužno Biće Boga, kao što smo to 
vidjeli kad smo govorili o nenužnosti, kontingentnosti, da ga 
iraže sva nenužna bića kao i čitavi svijet, koji i nije drugo 
nego skup nenužnih bića. Osim toga, naš duševni umni rad, 
ne samo da je u nenužnom, kontigentnom biću, kao što je to 
naša duša, te je i sam nenuždan, nego ovaj rad je i neki uči- 
nak, i to umni učinak. A jer je umni učinak, koji nije mogao 
nastati iz nižega, životinjskog svijeta, budući da životinje 
nemaju umnog života, kako smo to vidjeli, to nam i naš umni, 
duševni život govori o beskrajnom Božjem Umu kao o Uzro- 
ku od koga dolazi. 

2. — Naš duševni život tako nam jasno govori o Bogu, 
a o Bogu nam na vas glas govori i naš organizam. Da bismo 
to vidjeli, sjetimo se koliko umnog rada moraju ulagati i ula- 
žu naši veliki i najveći umovi, a to ne da bi izgradili naš orga- 
nizam ili koji njegov, pa i najmanji organ ili dio organa, ne- 
go smo za to da bi ga, ukoliko uzmognu, sačuvali da ne oboli, 
ili, ako je obolio, da se opet u zdravlju popravi. U tomu svo- 
me nastojanju uspijevaju manje ili više, a ima slučajeva da 
i u tome nikako ne uspijevaju. 

Da bi u svome radu uspio, čovjek, budući liječnik, po- 
slije nego je pamet vježbao u kojoj osnovnoj školi, ide na 
najviše od ljudi osnovane škole da tamo i dalje svoju pamet 
ulaže, ali sada za to da bi proučavao kako je izgrađen naš 
organizam i njegovi pojedini dijelovi, kako se u njima rad 
odvija, o čemu ovisi da se ovaj rad u redu odvija, kao i to 


93) G. Siegmund, Tier und Mensch, 1958, 189—214, 287—298; H. Mus- 
chalek, Der Christ und die Schčpfung. Die Welt der Tiere, 1957, 38 
—50. 

što ga ometa i što se ima poduzeti da se organizam ili odvi- 
janje rada poprave ako je kakva bolest nastupila. Ako se sve 
ovo dobro ne prouči, čovjek, tj. liječnik ne smije se hvatati 
liječničkog posla. 

Da bi se ljudi mogli pripraviti za ovaj posao, osnovani su 


i osnivaju se medicinski fakulteti na mnogo mjesta po svim 


stranama svijeta. Na ovim fakultetima osnivaju se posebna 
odjeljenja za proučavanje pojedinih dijelova našeg organiz- 
ma, pojedinih orgnaa: oka, uha, nosa i grla, disaćeg, probav- 
nog sustava, srca | krvnog optoka i ostalih. Naš organizam 
tako je umno i isprepleteno zamišljen i izgrađen da jedan 
čovjek ne može ući u sve zakone koji njime vladaju. Dosta 
je ako se, bar donekle, upozna sa zakonima po kojima je iz- 
građen makar jedan od njegovih dijelova. Eto, baš zato su 
fakulteti i na njima pojedina odjeljenja, a za to i specijali- 
zacije. 

Baš stoga i prema tome izgrađuju se i posebne bolnice 
za liječenje pojedinih organa našeg organizma. U ovima rade 
i poučavaju stručnjaci, koji su sav svoj um posvetili i posve- 
ćuju proučavanju i liječenju jednoga ili drugog od ovih orga- 
na. I u svaki od ovih odjeljenja postavljeni su i posebni apa- 
rati. U planiranje i izrađivanje jednoga ili drugoga od ovih 
aparata stručnjaci i genijalni ljudi uložili su i ulažu godina- 
ma i desetljećima sve svoje velike, često genijilne umne spo- 
sobnosti, pa su sretni ako, malo pomalo, bar nešto iznađu, 
a svijet ih stoga slavi, nagrađuje Planckovim, Nobelovim i 
drugim nagradama, diže im spomenike i ime im ne zabo- 
ravlja. 

Ne smijemo zaboraviti ni to da, dok najgenijalniji ljudi 
ulažu svu svoju umnu snagu, ulažu se i velike, zapravo bez- 
brojne milijarde i dinara i dolara za iznalaženje i izgrađiva- 
nje svih ovih veoma umno zamišljenih bezbrojnih vrsta apa- 
rata, kao i za izgrađivanje svih ovih različitih visokih škola 
i bolnica, a to sve za to da bi, koliko je to moguće, što dublje 
svojim umom prodrli do neopisivo umnih zakona, po kojima 
je zamišljen i izgrađen naš organizam i svaki njegov manji 
i veći organ i njegov dio. 

Dobro je da, dok o ovome govorimo, pred očima imamo 
i to da sva naša umna proučavanja na svim medicinskim fa- 
kultetima, da sve ulaganje umnih snaga svih genijalnih ljudi, 

kao i trošenje bezbrojnih milijarda na iznalaženja i izgrađi- 
vanja svih najrazličitijih aparata i izgrađivanje svih bolnica, 
kako smo već rekli, nikada ne ide, niti je ikada ikome palo 
na pamet da bi išao za tim da izmisli i izradi kakav novi or- 


ganizam, ili kakav pa i najmanji njegov organ. Svi veoma. 


dobro znadu da to nadilazi sve njihove i najveće umne snage 
i kao pojedinaca i kao skupina, pa stoga za tim nikada i ni- 
kako i ne idu. Svi su zadovoljni ako spomenutim i drugim 
sredstvima sačuvaju da se zdravlje ne izgubi ili, ako je već 
narušeno, da se, koliko toliko, popravi. 

Što iz ovoga slijedi? Evo što: Naši liječnici svojim umom 
proučavaju naš organizam. Svi oni, kao i toliki drugi najveći 
umovi stoljećima nastoje otkriti biološke i druge zakone po 
kojima su zamišljeni i izgrađeni organizmi i njihovi organi 
i po kojima se rad u njima odvija. I, jedva, malo pomalo, 
ponešto odgonetavaju. I kad su hiljade najgenijalnijih umova 
na ovaj način radili i rade, ne da bi izgradili kakav novi orga- 
nizam ili organ, nego da ga sačuvaju ili bar donekle poprave 
ako je obolio, može li se, sa imalo logike, pomisilti i reći da 
je naš organizam, ovako savršeno umno zamišljeno i izve- 
deno djelo, sa isto tako najumnije zamišljenim i izvedenim 
dijelovima, koliko je u njemu organa, nastao, nastaje i raz- 
vija se, a da nikakav um na to nije mislio, da nije odredio 
da to i tako biva? Ili, naprotiv, kad se svi naši i najgenijalniji 
umovi ne mogu nadiviti savršenosti izgradnje i zakona koji 
vladaju ovom izgradnjom i odvijanjem rada koji u njoj biva, 
ne traži li neumoljiva logika da u ovako neopisivo umno za- 
mišljenom i izgrađenom organizmu gledamo djelo beskrajno 
umnog Graditelja, Božjeg Uma? Stoga su ovo veliki fiziolozi, 
biolozi i liječnici svih naroda na sva usta priznavali i prizna- 
ju, jer oni, netom otvore oči, u ovako neopisivo umnom djelu 
gledaju djelo neizmjerno umnog Umjetnika, baš onako kao 
što u kipu, bez ikakva premišljanja, na prvi mah i nefaljivo 
gledaju djelo kipara; i što god je kip dotjeraniji to u njemu 
gledaju djelo umnijega, genijalnijeg umjetnika. Što oni rade 
kad misle izraditi kip? Uzimlju komad kovine ili kakva ka- 
mena i daju mu više ili manje dotjeran izvanji oblik našeg 
tijela. A je li i jedan od naših, pa i najvećih umjetnika u 
samom kipu izradio kakav živac, koju krvnu žilu, očnu leću, 
srce, mozak u glavi, ili koji mu drago, živi organ ili njegov 
dio? Ni jedan, nikada! A ipak sav svijet ih slavi, nagradama 

nagrađuje, imena im urezuju u kamene ploče i spomen knji- 
ge o njima piše; a sve stoga što su komađima kovine ili ka- 
mena dali manje ili više dotjeran izanji oblik našeg tijela. 
Ovako obrađeni komadi kovine ili kamena, kipova naših 
umjetnika, stotinama i hiljadama godina nepomično stoje na 
onim mjestima na koja su postavljeni, a da se ne miču, niti 
se znađu niti mogu rukama niti nogama braniti ako netko 
hoće da ih sruši. A kojima li bi imenima nazivali i kakvim li 
bi nagradama darivali naše umjetnike kad bi oni i takove 
kipove izrađivali! 

Mi, međutim, imamo i takove kipove, a to su naša živa 
tjelesa, naši organizmi. Na ovima inje samo izvanji oblik, niti 
oni negdje stoje nepomično, nego su u svakome bezbrojni 
neopisivo umno zamišljeni, izgrađeni i u tako međusobnu sa- 
vršenu vezu smješteni veći i manji organi i njihovi dijelovi 
da svi zajedno, makar da su među sobom veoma različiti i 
na najrazličitija mjesta smješteni, sačinjavaju jedinstvene 
cjeline, ove »kipove«, baš ove naše organizme. Oni, kako smo 
već rekli, ne stoje negdje nepomično, naprotiv, razvijaju se 
iz nevidljive stanice, rastu, leže, trču, vrte se na prstima ili 
na peti, takmiče se koji će brže trkati ili koji će dalje odsko- 
čiti, veru se po jamama, penju se po stablima, plivaju po 
vodi, izvrću se i, mjesto na nogama, dube na glavama itd! 

Iz ovoga se sam po sebi neumoljivo nameće ovaj zaklju- 
čak: ako, na prvi mah, bez ikakva domišljanja i straha da 
ćemo se prevariti, u nepomičnom kamenom ili metalnom ki- 
Pu, koji je, kako smo vidjeli, samo izvanja, blijeda slika na- 
šeg organizma, gledamo djela umnih, genijalnih umjetnnika,; 
to u ovakvim kipovima, kao što su to naši živi organizmi, ako 
imamo imalo dobre volje, neumoljivom logikom gledamo i 
moramo gledati djela neopisivo, beskrajno velikog Uma i 
Umjetnika, a on je Bog! 


5. SVI NARODI I SVA LJUDSKA PLEMENA VJEROVALI 
SU I VJERUJU U BOGA. TO BI BILO NEMOGUĆE KAD 
BOGA NE BI BILO 


U prošlom vijeku našao se je jedan ili drugi koji je znao 
reći da na Zemlji ima pokoje pleme koje ne bi vjtrovalo u 
Boga. To je bio koji turist, a nikakav ozbiljan pisac i istra- 

živač. Predhistoriske znanosti i etnologija, koje su se u zad- 
njim desetljećima razvile u prave znanosti, utvrdile su da na 
kugli zemaljskoj niti je bilo niti gdje ima ijednoga, makako 
neznatnoga, ne samo naroda nego ni plemena koje ne bi vje- 
rovalo u Boga. Pogledajmo ih ukratko, 


1. Predhistorijski ljudi. — Što smo rekli vrijedi već i za 
pretpovijesne ljude. Iz načina kako su pokopavali svoje mr- 
tve, kao i iz nekih crteža u špiljama u kojima su stanovali, 
te iz života današnjih najprimitivnijih plemena, čiji su život 
i običaji veoma slični životu i običajima  predhistorijskih 
ljudi, etnolozi zaključuju sa svom sigurnošću da su predhi- 
storijski ljudi vjerovali u Boga. 

Današnja primitivna plemena. — Etnolozi, sa svim do- 
kazima u ruci, tvrde da na svih pet kontinenata nema niti 
jednog plemena koje ne bi vjerovalo u Boga. Afrički ga Ban- 
tuanci nazivlju Urediteljem, Gospodarom, Velikim, Živim. Za 
Hotentote on je Otac otaca, a za druga crnačka plemena on 
je Gospodar neba. Pod raznim imenima i na razne načine 
Boga danas priznaju i časte bez izuzetka i sva ostala primi- 
tivna plemena u Africi, Aziji, Polineziji i Americi. Veoma va- 
žno je i ovo: Premda neka od ovih plemena priznaju i neke 
niže duhove, sva bez izuzeika priznaju da opstoji jedno naj- 
više Biće. Etnologija je utvrdila i to da je štovanje ovih nižih 
duhova, radi raznih okolnosti, nastalo tek kasnije, a da su u 
početku sva plemena priznavala samo jednoga Boga, bez ovih 
nižih duhova. Pošto su, prema vjeri današnjih primitivnih 
plemena, niži duhovi, gdje ih uopće i priznaju, stvoreni od 
jednog Boga, koji im povjerava razne službe i koji su mu u 
svemu pokorni, to s pravom religiju današnjih primitivnih 
plemena možemo zvati monoteizmom, jednoboštvom. 


Historijski narodi. — Daleko nam je bolje poznat život 
historijskih naroda, onih koji su za sobom ostavili pisane i 
druge spomenike, nego život predhistorijskih i primitivnih 
plemena. Stoga nam je daleko bolje poznat i njihov: religiozni 
život. Pa tko bi mogao sumnjati da su, npr. stari Grci, Egip- 
ćani, Rimljani, Kinezi, Asirci, Germani, naši Slaveni itd. vje- 
rovali da Bog opstoji, kad im je vas obiteljski i društveni 
život bio prožet vjerskim obredima. Ovi su priznavali i neka 
niža božanstva, ali je nad njima uvijek bio jedan o komu su 
svi drugi bili ovisni. Tako je kod Grka bio Zeus, kod Rimlja- 

na Jupiter, kod Germana Donar, a kod naših starih Slavena 
Perun. 

Svima nam je dobro poznato da i svi današnji narodi 
vjeruju u Boga. Bezvjerje nekih pojedinaca, više u praktič- 
nom životu, nego u uvjerenju, nimalo ne slabi vjeru naroda 
kao cjeline. 

Proučavajući religijski život predhistorijskih,  primitiv- 
nih, historijskih i današnjih ljudi možemo ukratko utvrditi 
ove dvije činjenice: sva plemena/i svi narodi bez izuzetka 
vjerovali su i vjeruju da opstoji najviše Biće, Bog, od koga 
je vas svijet i sve što je na njemu. U tomu se svi slažu. A kao 
što je ova činjenica i sigurna i važna, tako je zanimljiva i 
druga, a ta je da se narodi tijekom povijesti veoma razilaze 
u načinu kojim Boga priznaju i štuju. 

2. Zašto su u Boga vjerovala i vjeruju sva plemena i na- 
rodi? — Ova, kao i svaka druga činjenica, mora imati i svoj 
uzrok, svoj razlog. Mora biti nešto što je vodilo i što vodi 
ljude k Bogu. 

Ovdje se moramo osvrnuti na prigovor koji neki čine kad 
je govor o ovom pitanju. Odgovarajući na prigovor, ujedno 
rješavamo i naše pitanje. Prigovor bi glasio ovako: Ljudi su 
se općenito vladali kao da su uvjereni i u nekim drugim po- 
gledima, a što se je kasnije pokazalo neispravnim, te je nji- 
hovo držanje bilo krivo i netačno. Na primjer, ljudi su držali 
da se Sunce okreće oko Zemlje, da izlazi i zalazi, a da Zemlja 
miruje. To se je, međutim, pokazalo  neispravnim. Bila je 
optička varka, prevarili su se. Neka su plemena držala da je 
dozvoljena krađa ili krvna osveta kod neprijateljskih pleme- 
na. To je, međutim, izlazilo iz strasti koja čovjeka navodi na 
jedno i na drugo. Iz strastvenog raspoloženja lako se dolazi 
do uvjerenja da je dozvoljena i krađa i krvna osveta. A to 
je ipak knivo uvjerenje. Ne osniva li se i vjera čovječanstva 
da opstoji jedno najviše Biće na isto tako labavim temeljima 
kao i uvjerenje u spomenutim primjerima? 

Da na to odgovorimo, moramo spomenuti da sva naša 
uvjerenja dolaze iz jednoga od slijedeća četiri izvora: iz sje- 
tilnih opažanja, iz naših sklonosti, iz umnog spoznanja i za- 
ključivanja i iz nadnaravne objave. 

Niti je nemoguće, niti je čudno da se ljudi mogu preva- 
riti kad se oslanjaju na osjetilno opažanje. Naša osjetila neće 

nas prevariti ako su zdrava, ako im je predmet u razmjernoj 
blizini, odnosno udaljenosti, ako zvuk ima određenu snagu itd. 
Ako je predmet, s nekog razloga, u nerazmjernom odnosu 
prema osjetilima, naravno je da će im se krivo prikazati. 
Uši čuju zvuk, ako ovaj ima određeni broj tatraja. Oči vide u 
redu, ako je predmet u određenoj udaljenosti. Ako li je pred- 
met preveć blizu ili preveć daleko oči ga vide, ali ne u redu, 
ili ga ne vide nikako. Ako je broj zvučnih titraja ispod, ili 
iznad određenog broja, uho ne čuje zvuka makar da žica 
stvarno titra i zvuči. 

Eto što je bilo u mišljenju ljudi da Zemlja miruje, a da 
se Sunce oko nje okreće. Ovi predmeti su ili preveć veliki, 
na_.primjer, Zemlja, ili preveć daleki, u našem primjeru Sun- 
ce, ili i preveć veliki i preveć daleki, u našem slučaju Sunce, 
a da bi naše oči mogle vidjeti kako je sve u stvari. Tu je ono 
što u fizici zovemo optičkom varkom. 

Nije nemoguće niti je čudno da i ono na što čovjeka vu- 
ku slabe sklonosti postane nekakvo uvjerenje, napose kod 
slabo poučenih ljudi. Poznata je riječ da srce ima svoje raz- 
loge koje pamet ne shvaća. Eto to je razlog da su neka pri- 
mitivna plemena držala da je dozvoljena krvna osveta i kra- 
đa. Tu je pitanje strasti i sklonosti srca. 


No, općenito uvjerenje svih plemena i naroda da ima 
Bog ne osniva se ni na osjetilima, ni na strastima, nego na 
umnom zaključivanju. Da ovaj divni svemir iznad naših gla- 
va, o čijoj nam  sređenosti na sva usta govori ovaj velebni 
svemirski sat, naš Sunčani sustav, i da vas tako neopisivo 
umno zamišljen i ostvarivan bilinski i životinjski svijet oko 
nas mora imati svoj odgovarajući uzrok, ljudi su zaključi- 
vali i zaključuju radi sasvim opravdanog umnog razloga koji 
vlada svim našim životom i radom, a taj je da svaki učinak 
mora imati i svoj dovoljan razlog, koji ga sasvim opravdava, 
da sve što je uređeno mora imati, kao što stvarno uvijek i 
ima, i svoga ureditelja. Eto to je ono pravilo i načelo, priro- 
đeno našem zdravom razumu, koje je ljude s pravom sililo i 
sili da priznaju Boga kao uzrok i ureditelja svijeta. 

Um je najveća naša odlika, najveća moć koju imamo. 
Ako se slučajno u čemu i prevarimo, ako nas, na primjer, 
naša osjetila zavedu u kakvu zabludu, kao što je to bilo u 
pitanju okretanja Sunca oko Zemlje, ili ako nas slabe sklo- 

nosti i srce navedu da zastranimo uvijek nam može pomoći 
razum koji može ispraviti i ispravlja pogrešku, kao što je 
ispravno i krivo mišljenje o okretanju Sunca oko Zemlje, o 
krvnoj osveti i krađi, i još koje drugo. 

Ali ako bi i sam naš um u svom prirođenom zaključiva- 
nju zašao u tako opću, trajnu i neiskorjenljivu zabludu kao 
što bi, u pretpostavci, bilo ovo opće, neprestano i neiskorjen- 
ljivo uvjerenje svih plemena i naroda da ima Bog, tko bi to 
ispravio? Nitko, jer nemamo nikakve jače moći nego je naš 
razum. Mi bismo bili najbjednija bića. Moć kojom se inače 
ponosimo, o kojoj smo uvjereni da je imamo za to da nam u 
svemu svijetli i ukazuje gdje je istina, ona ista bi nas bacila 
u zabludu u ovoj najvažnijoj stvari. Ona bi bila prvi i nepo- 
sredni uzrok ove zablude jer, kako rekosmo, samo um, i nitko 
drugi, svojim prirođenim silama silio je i sili ljude da pri- 
znaju Boga kao stvoritelja svijeta i kao onoga koji ga je ova- 
ko divno uredio i uređuje. A tko bi ikada mogao pomisliti i 
pripustiti da mi imamo pamet za to da nas vodi u laž, u ne- 
popravljivu zabludu! 


Stoga i vjera svih plemena i naroda da zbilja opstoji Bog, 
budući da se osniva na zakonima zdravog mišljenja, potpuno 
je siguran dokaz da Bog zbilja i opstoji. 


Dakle, da Bog opstoji, sigurni smo i stoga što su u nj 
oduvijek, od predhistorije sve do sada vjerovala sva plemena 
i narodi. 

3, Poslije ovoga neka još samo ukratko spomenemo ne- 
što iz čega također slijedi da se nikako ne može uspoređivati 
držanje ljudi, na primjer, o okretanju Sunca oko Zemlju i 
opće uvjerenje o Božjoj opstojnosti. 


Prije svega ljude, kao zajednicu, nije nikada zanimalo 
kao što ih, kao zajednicu, ne zanima ni danas što se oko čega 
okreće: Sunce oko Zemlje, ili Zemlja oko Sunca. Govorili su 
i govore onako kako im se na prvi mah pričinja očima. Tako, 
u običnom razgovoru, govore, a i pišu, i sami astronomi, iako 
veoma dobro znadu da Sunce niti izlazi, niti zalazi, niti se 
okreće oko Zemlje. 

Sasvim je drukčije kad govorimo o vjeri u Boga. Da su 
ljudi uopće mislili na Boga, da ih je uvijek veoma zanimalo 
i zanima da li on opstoji ili ne opstoji vidi se i iz toga što je 

tvrdo uvjerenje da on opstoji prožimalo vas njihov privatni 
i javni život. 

Istina je i to da ljudi rado prihvaćaju ono što pogoduje 
njihovim strastima, pa makar to i ne bila istina, a odbacuju 
ono što obuzdaje slabe sklonosti. A radi toga da li se okreće 
Sunce ili Zemlja, ljudi se ne moraju odreći nikakve slabe 
sklonosti. No, nije isto ako Bog opstoji. Sama misao na nj 
dozivlje čovjeku u pamet da mora obuzdavati svoje slabe 
sklonosti i da će prestupci biti kažnjeni. Pa iako su ljudi to 
dobro znali i znadu ipak svi ljudi, kao zajednica,)nepokoleb- 
ljivo su stali i stoje uz Boga. 


A tko je ljude, kao zajednicu, ikada odvraćao od uvjere- 
nja da se Sunce okreće oko Zemlje? Nitko nikada! I sami 
astronomi, od Kopernika i Galileja do danas, ono što su napi- 
sali, napisali su kao znanstvene teze za uski krug odabranika, 
bez ikakve propagandističke svrhe. A je li itko odvraćao lju- 
de od vjere u Boga? Sjetimo se tolikih iz 18. i 19. i ovoga na- 
šeg stoljeća, koji su pokušavali ljude uvjeriti da nema 
ništa izvan i iznad ovog svijeta koji očima gledamo i rukama 
pipamo, da nema Boga. Pa jesu li uspjeli? Nipošto! Toliki od 
njih, na kraju, i sami su priznavali da im dokazi ne vrijede, 
pa su se i oni opet vraćali Bogu.94) 


I iz ovoga što smo rekli vidi se da spomenuta usporedba 
nikako ne stoji. Vjera svih naroda da ima Bog osniva se na 
svim zakonima zdravog mišljenja. I s ovog razloga istina je 
da Bog opstoji. 


Na kraju svega što smo iznijeli o Božjoj opstojnosti veo- 
ma dobro stoje riječi pjesnika Mate Topalovića (1812 — 
—1862). U pjesmi: BOG i MOLITVA DOMORODCA ILIRSKO- 
GA. Topalović pjeva: 


94) W. Koppers, Der Urmensch und sein Weltbild, 1949, 241—242; M. 
Gusinde, Urmenschen im Feuerland, 1946, 288—290; H. de Lubac 
L'onigine de la religion, u: Essai sur Dieu, l'homme et. I'univers, 
publić sous la direction de J. de Bivort de la Saudće, 1957,293— 
—5304. 

A tko smije reć, da te nije? 

Tko I' je reko, da nije odteko? 
Sve, što niče, što se samo miče 
Sve, što cvate, opominje na te, 
Sve, što rodi, od tebe dohodi, 
Sve, što zrije, bez tebe nam nije.« 

II BOŽJE SAVRŠENOSTI 


1. NEIZMJERNOST 


Prigovor: Netko će, valjda, reći da Bog ne može biti ne- 
izmjeran, a to stoga što sve što god svojim očima vidimo, i 
ušima čujemo, i sebi u mašti predočujemo uvijek je ili toliko, 
ili takvo, ili koliko, ili što o svemu možemo sebi stvoriti sliku, 
a o Bogu, eto, nikako ne možemo. Osim toga, kad bi Bog bio 
neizmjeran, morao bi biti i ono što smo mi i svijet oko nas 
A mi nismo Bog. Prema tome slijedilo bi da Bog nije neiz- 
mjeran. 


Odgovor 1. Bog je duhovno Biće. Stoga to što ne mo- 
žemo sebi u mašti predočiti njegovu sliku kao ni to što ga 
ne možemo dohvatiti našim osjetilima nije nikakav znka da 
on ne opstoji. Osjetila, kao i mašta, mogu nam dati i daju 
nam samo osjetilnu spoznaju, prikazuju nam bića koja su ili 
kakva ili kolika, dakle materijalna, a ne duhovna bića, kao 
što je Bog duhovno biće. 


2. Ne možemo sebi stvoriti sliku ni o svim osjetnim pred- 
metima. Na primjer, tko će sebi stvoriti sliku višekuta od 
tisuću kutova, miriagona! Pokušajmo, pa ćemo vidjeti kako 
se sve to vrti u glavi i u mašti! Kad to ne možemo, kako bi- 
smo mogli sebi stvoriti sliku o duhovnim bićima, o Bogu, 
pa da prema tomu sudimo da li on opstoji i kakav je! Dakako 
da duhovna bića nisu ni kakva ni kolika, pa stoga ni ne mo- 
gu imati slike. Kako bi je onda mogli sebi stvoriti u glavi! 

3. lako ne možemo sebi u mašti predočiti, možemo lako 
shvatiti, pojmiti što je tisućokut. Tim više možemo lako poj- 
miti da je Bog neizmjeran, iako naš pojam sasvim ne obu- 
hvata Boga, a to stoga što je naš um ograničen, Bog iima sve 
savršenosti, i to bez kraja i konca. Kad bi ih imao ograniče- 
ne, ne bi bio Bog, nego stvorenje, kao što i mi imamo savr- 
šenosti, ali u ograničenom broju i u više ili manje ograniče- 
nom stupnju. A ove naše ograničene savršenosti, već stoga 
što su ograničene, nemaju u sebi ni od sebe dovoljan razlog 
svoga opstojanja, nisu od sebe, nego od drugoga. Ovaj drugi, 
opet, ako je ograničen jednako kao i mi, na kraju, traži ne- 
ograničeno Biće da ono dade dovoljan razlog opstojanja nje- 
govih ograničenih savršenosti. To neograničeno Biće je Bog. 


4. U svijetu smo i mi i stvari oko nas. Imamo i neke sa- 
vršenosti, ali takve kojih nije bilo, pa u nama nastaju, razvi- 
jaju se i rastu, mijenjaju se, a i gubimo ih. Stoga su one u 
.nama nesavršene savršenosti. U njima ima nešto dobra, a ne 
možemo reći da. Bog, jer je naš uzrok, nema onakvo dobro 
kakvo je u našim savršenostima. Mi ih imamo samo utoliko, 
ukoliko nam ih je Bog dao i daje. Stoga su one sasvim ovisne 
o Bogu kao o svom uzroku, one su samo odraz i kao neki 
odsjev njegovih beskrajnih savršenosti. Naše savršenosti su 
ograničene, pa stoga, kako smo rekli, nesavršene savršenosti, 
te ih Bog, kao takve, ne može imati. Ali to nikako ne znači da 
Bog nema sve ono što je u njima dobro i savršeno. Sve to 
Bog ionako ima, te sve naše savršenosti kad bismo ih nado- 
dali Božjim neizmjernim savršenostima ne bi davale neku ve- 
ću savršenost nego je ona koju Bog već ima. To je nekako 
isto kao što znanje koje učitelj ima, kad bi mu nadodali zna- 
nje koje su učenici od njega primili, ne bi bilo neko veće 
znanje nego je znanje koje učitelj već ima. Ili kao kad bi sva 
ovlaštenja koja su primili niži upravitelji pribrojili vlasti ko- 
ju ima onaj koji im je dao ovlaštenje, ne bi dobili neku veću 
snagu vlasti. Sve to stoga što i učenici i niži upravitelji imaju 
znanje i ovlaštenje samo stoga, i tako, i utoliko jer i ukoliko 
im to daje onaj koji to već ima. Tako.i Bog ima sve što je 
dobro u našim nesavršenim savršenstvima, jer sve što je u 
njima dobro od njega je, pa je on stoga i bez njih neizmjerno 
savršen. | 

2. OPSTOJI LI BOG NUŽNO? 


Prigovor: Čini se da Bog ne bi morao nužno opstojati. 
Ništa od onoga što oko sebe vidimo nije nužno; jest, a moglo 
bi i ne biti. To vidimo na ljudima, biljkama, životinjama i 
svemu drugome: stvari nastaju, mijenjaju se, i nestaje ih. 
To će reći da nisu nužne, da mogu biti, i ne biti. Tako bi i 
Boga moglo ne biti, a to bi značilo da nije nuždan. 

Odgovor. — U pretpostavci da Bog ne bi nužno opstojao, 
tj. da bi mogao biti i ne biti, ništa ne bi opstojalo, niti bi mo- 
glo opstojati. Ništa na svijetu nije nužno, sve može biti i ne 
biti. Kao takovo ništa na svijetu nema u sebi razlog s kojega 
opstoji, ništa nije sebi uzrok, tj. ništa ne opstoji samo od se- 
be, po svojoj naravi, po onome što jest, jer inače ne bi se 
ljudi ni uopće živa bića rađala, umirila ni svršavala. stvari 
uopće ne bi počinjale, ni mijenjile se, nego bi uvijek opsto- 
jale onakve kakve jesu. No, pošto ništa ne opstoji samo po 
sebi, od sebe, a ipak opstoji, to razlog svoga opstojanja mora 
imati u drugome: sin nema u sebi razlog svog opstojanja, ima 
ga u ocu, a ni otac nema u sebi, nego u djedu, djed u pra- 
djedu itd. Ali ne možemo tako ići bez kraja i konca jer onda, 
budući da nitko i ništa ne bi u sebi i od sebe imalo razlog 
svoga opstojanja, ne bi nigdje ništa opstojalo. Svaka stvar, 
što se tiče opstojanja, bila bi ništa, nula, jer ako zbrojimo 
milijune i bezbrojne milijarde ništica, nula, nema li među 
njima ni jednoga cijelog broja, to ćemo, kao zbroj, dobiti 
samo ništice, nule. A stara je riječ da iz ništa nema ništa! I 
tako, budući da svijet ipak postoji, a u sebi nema razlog svo- 
ga postojanja, a ovaj razlog ipak mora imati, to, na kraju 
moramo doći do nekoga koji sam u sebi ima razlog svoga 
opstojanja, tj. koji opstoji sam od sebe, po svojoj naravi, po 
svojoj biti, koji ne može ne opstojati, te od koga dolazi sve 
što opstoji. Tako vidimo da nas baš nenužne stvari OVOg Svi- 
jeta nužno dovode do jednong Bića koje ne može opstojati, 
Bića koje nužno opstoji, a to je Bog. 


3. JEDAN BOG 
Prigovor: Zašto ne bi bila dva ili više Bogova? Vidimo da 


u svim vrstama bića na svijetu ima po više jedinka i pojedi- 
naca, pa zašto ne bi tako bilo i više Bogova? 

Odgovor: 1. Vidjeli smo da je Bog neizmjeran, da ima 
sve savršenosti bez kraja i konca, bez primjese naših nesavr- 
šenosti. Kad bi bila dva ili još više Bogova, nijedan ne bi bio 
neizmjerno savršen jer bi tada savršenosti bile podijeljene 
i ograničene na dva ili više dijelova. A onda bismo imali ne 
Boga, nego stvorenja, jer mi imamo tako ograničene i podije- 
ljene savršenosti. U tom slučaju bio bi jedan ovisan o dru- 
gomu. A Bog, ovisan o nekome, nije nikakav Bog jer bi bio 
ograničen od drugoga, a što je ograničeno u savršenosti nije 
Bog, nego stvorenje. Stoga ne mogu biti dva Boga. 

2. Da je samo jedan Bog, kaže nam i jedinstvenost i sklad 
u svemiru. Sve sačinjava jednu veliku cjelinu, posvuda vla- 
daju isti prirodni zakoni koji su u najvećem skladu među 
sobom, To ne bi bilo kad bi bila dva ili više Bogova. Radili 
bi i uređivali jedan ovako, drugi onako, kao što to uvijek bi- 
va ondje gdje ih više upravlja i zapovijeda. 


4. SVEMOGUĆSTVO 


Prigovor: Kažemo da je Bog svemoguć. Time hoćemo reći 
da on može sve učiniti. Ako je tako onda bi on mogao učiniti 
da 2 više 2 bude 5, ili bi mogao učiniti četverouglastu kruž- 
nicu, ili kakvo zlo djelo. A sve to je besmisao, pa to Bog ne 
može činiti. Dakle nije svemoguć. 

1.2+2=5 jest besmisao koji slijedi iz jednostavne či- 
njice što ista stvar u isto vrijeme ne može biti i ne biti, ili 
što jedna te ista stvar ili jest ili nije. U isto vrijeme ne može 
biti i ne biti. Zbroj jedinica 2+2 jest 4, a nikada 5. Besmisle- 
no bi bilo reći da to može biti. Isto takav besmisao je i četve- 
rouglasta kružnica. To ne bi bila kružnica, ni četverokut, jer 
kružnica jest i zove se stoga što je okrugla, a četverokut jest 
i zove se jer ima četiri kuta, i nije okrugao. Dakle četverou- 
glasta kružnica jest ništa! Istina je stoga da Bog, premda je 
svemoguć, ne može učiniti da 2+2 bude 5, niti može učiniti 
četverouglastu kružnicu, a to stoga što je sve to besmisao, 
apsurd, ništa! A Bog, kada radi, radi mudro i radi nešto, a ne 
radi besmislice i ništa. 

2. Isto tako, iako je svemoguć, Bog ne može učiniti zlo 
jer zlo nije savršenost, nego nesavršenost nekog čina. A tko 
će reći da Bog može činiti nesavršenost! Osim toga, činiti 

zlo nije znak moći, nego slabosti. Dokaz moći i snage jest 
oprijeti se zlu, i što se netko bolje opire time dokazuje da 
je jači. A Bog ne može učiniti nikakvo zlo jer je neizmjerno 
jak, jer je svemoguć. 


5. NEPROMJENLJIVOST 


Prigovor: O Bogu se kaže da je nepromjenljiv. A zašto 
onda molimo Boga u našim potrebama ako ne baš za to da 
promijeni svoju odluku? A nije li se Bog promijenio kad je 
stvorio svijet, jer Stvoritelj je stoga što je stvorio svijet, a on 
je bio Bog i prije nego ga je stvorio? I tu je u Bogu nastala 
promjena. A i sv. Pismo i mi velimo da se Bog rasrđuje i 
smiluje. Sve su to promjene. Sa svega toga čini se da Bog 
nije nepromjenljiv. 


Odgovor 1. Bog je od sve vječnosti predvidio sve naše 
potrebe i nevolje, npr. bolesti, i od sve vječnosti odredio je 
da će u toj potrebi pomoći da bolesnik ozdravi, i to baš radi 
naše molitve koju je isto tako predvidio od sve vječnosti, i 
radi koje nas je odredio pomoći. Od sve vječnosti on je vodio 
računa o našoj današnjoj molitvi jer je od sve vječnosti od- 
redio da će je uslišiti. 


2. Spomenute promjene, kao i stvaranje svijeta, izvanj- 
ske su promjene, promjene u nama, a ne u Bogu. On u sebi 
jest i ostaje uvijek isti. Stvorenje, koje je prije samo moglo 
biti, stvaranjem izlazi iz mogućnosti i počinje opstojati. Sto- 
ga nije promjena u Bogu, koji je oduvijek odlučio da će toga 
časa stvoriti, nego samo u stvorenju koje iz mogućnosti pre- 
lazi u stvarnost. 


3. Kad kažemo da se je Bog razljutio, smilovao, to je 
naš način govorenja, kome se je prilagodilo sv. Pismo, koje 
mas našim ljudskim jezikom uči Božje istine. To sve jedno- 
stavno označuje drukčiji odnošaj prema Božjem milosrđu 
ili pravdi. Čovjek je bio u grijehu, i obratio se je. Promijenio 
se je u svom duševnom stanju, drukčiji je sada negoli je bio 
prije. I mi velimo da se je Bog prije na nj srdio, a da ga 
sada ljubi. To znači da se je čovjek prije bio stavio u odnošaj 
prema Božjoj pravdi, a sada prema Božjem milosrđu, koji 
su ostali nepromijenjeni. Nekako, kao što nam ogledalo po- 

kazuje veselo, ili žalosno lice već prema tome kako preda nj 
stanemo. Tko se je promijenio? Mi, ili ogledalo? 


4. Jer je nepromjenljiv, Bog ne mijenja svojih vječnih 
odluka. A i ne treba da ih mijenja. Sve što bismo mi željeli 
da bude promijenjeno i sve što molimo da Bog promijeni, on 
je oduvijek vidio i oduvijek odredio da će se danas dogoditi 
ovo ili ono baš radi naših današnjih molitava, te je prema 
tomu uredio razvoj i život svijeta. Stoga mijenjamo se samo 
mi, a Bog je nepromjenljiv. 


6. VJEČNOST 


Teško je shvatiti kako Bog može i mora biti vječan. Kad 
vidimo da sve postaje, ne bi li bolje bilo reći da je i Bog jed- 
nom postao i da će ga jednom nestati? 


Odgovor 1. Ali od koga bi postao? Vidjeli smo da sve što 
nastaje nije i ne može biti Bog jer u sebi nema razloga svoga 
bivovanja, ne opstoji od sebe, nego je nastalo ili nastaje od 
drugoga. Da bi objasnili i protumačili stvari koje postaju, 
nužno moramo doći do Jednoga koji nije postao, nego po 
sebi, iz sebe, od sebe, tj. snagom svoje naravi, svoga bića po- 
stoji oduvijek. To je Bog, koji je stoga vječan. 


2. Bog nije mogao postati ni stoga što je on neizmjerno 
savršen, kako smo to vidjeli. Da je on jednom postao, bio bi 
početkom ograničen. A nije postao ni stoga što on nužno 
opstoji. I to smo vidjeli. Tko nužno opstoji taj nema ni po- 
četka ni svršetka. Nije mogao postati ni stoga što je nepro- 
mjenljiv. I to smo vidjeli. Da je jednom postao bio bi prešao 
iz ništa u bivovanje i time pretrpio najveću promjenu. Iz 
svega slijedi da Bog nema ni početka ni svršetka, da je vje- 
čan. 


7. MUDROST 


Prigovor: Kad bi Bog bio neizmjerno mudar, ne bi činio 
da u prirodi nastanu tolike stvari koje idu u ništa, na prim- 
jer, toliko sjemenje, pupovlje, koje dobrim dijelom ne dolazi 
do ploda, nego propada. Osim toga, ne bi bio stvorio tolike 
grabežljive zvijeri, otrovne životinje i biljke od kojih stradaju 

tolike životinje, a i ljudi. Ne bi dao da nastanu potresi ni po- 
plave, od kojih opet tragično ginu tolike hiljade ljudi. Mudar 
ne radi tako. 


Odgovor. Mudrost ne znači škrtost i nemoć. Najmanje to 
znači neizmjerna mudrost. A to bi značila kad bi, na primjer, 
brojila koliko će pupova, ili koliko će zrnja donijeti cvijet, 
ili klas te samo njih stvorila. Gdje bi onda bila ljepota pri- 
rode koja nas osvaja, iz koje poznajemo Božju ljepotu i ko- 
joj se stoga divimo? Bi li Bog morao postaviti nekoga neka 
čuva da vjetrovi, kiše i oluje ne bi uništile nadlaku određeni 
broj sjemenja i životinja? Što bi onda ptice, leptiri i pčele? 
Tko bi onda njih hranio, gdje li bi onda pčele kupile med 
koji nam je toliko koristan i drag? Sve bi to bilo nemoguće 
da je prirodu uređivala škrtost i nemoć. Ali, pošto je tu radio 
svemogući i premudri Bog imamo se čemu i diviti, vjetrovi 
mogu slobodno bjesniti, leptiri, ptice i pčele slobodno i obi- 
lato se hraniti i kupiti med i sok, a ipak, na kraju, u izobilju 
ostaje za oplodnju. Bog nije škrt, kako to mi znademo biti! 


Kad je govor o grabežljivim i otrovnim životinjama i 
biljkama, mogli bi si dovesti u pamet kako su se neki pozi- 
vali na »beskorisne« žlijezde i organe u našem tijelu. Što su 
ovi držali štetnim i nekorisnim, znanost je dokazala da je i 
korisno i nužno za život, da ima svoju svrhu. Baš tako je i 
ovdje. Jer da nije, na primjer, grabežljivih zvijeri, biljožderi 
bi se ubrzo tako razmnožili da bi uništili sve biljke i povrće. 
O čemu bi onda živio i čovjek i tolike životinje koje se biljem 
hrane? A danas nam je dobro poznato koliko su nam korisne 
zmije otrovnice. Iz njih dobivamo serum, protuotrov koji je 
milijunima spasio i spašava život, Otrovne trave i biljke po 
livadama kojih se životinja, po nagonu, tako vješto čuva, 
također daju veoma važne lijekove, a neke od ovih, kad sa- 
zore, daju med i zrnje, što je na korist i čovjeku i pticama. 
Lišće krompirova busa iznad žemlje je ponešto otrovno, dok 
krompir ispod zemlje nije otrovan. Da nije otrova u tom 
lišću, kukci i životinje bi ga napali čim poviri iz zemlje i mi 
bismo ostali bez krompira, a to je danas glavna hrana kod 
raznih naroda. ik i 

Dakle, ni obilno sjemenje, ni pupovlje, kao ni otrovne 
biljke i životinje ne govore protiv Božjoj mudrosti, nego je 
propovijedaju. 

8. DOBROTA 


Prigovor: Kako Bog može biti i zvati se dobar kad čini 
da podnosimo tolike jade i nevolje kao glad, poplave, ratove 
i druge katastrofe pa, na kraju, kažnjava i na onom svijetu! 


Odgovor. 1, Baš stoga što je dobar, i to neizmjerno do- 
bar, Bog, koliko je do njega, hoće da čovjek poslije smrti 
dođe k njemu i s njime bude zauvijek sretan i presretan. 
I baš stoga što je neizmjerno dobar, Bog je učinio i čini sve 
da se čovjek ne izgubi: kazao mu je čega će se držati, čega 
će se čuvati, kazao mu je put kojim će ići, dao mu je i daje 
sve potrebne pomoći. Tko je vidio veće dobrote! Stoga se ne 
osuđuje i ne gubi nego onaj koji hoće da se izgubi, jer ho- 
timice neće da vrši Božju volju. Bog poštuje slobodu koju 
nam je dao, pa stoga neće da nasilu spašava čovjeka ako ovaj 
hoće da ostane njegov neprijatelj. Dakle, Bog je dobar, i to 
neizmjerno, jer je učinio i čini sve da čovjek bude zauvijek 
s njime sretan. Ako se netko ipak izgubi, krivac je sam sebi. 


2. Ni glad, ratovi, poplave ni druge katastrofe ništa ne 
govore proti Božjoj dobroti, jer ako i ukoliko čovjek od njih 
trpi sam je tomu kriv, kao što ćemo to vidjeti kad budemo 
govorili o Božjoj providnosti. 


9. STVORITELJ 


Prigovor: Stvoriti znači učiniti nešto iz ničega. A to je 
nemoguće jer stara je riječ da iz ništa nema ništa. A i teško 
je sebi predočiti prelaz iz ničega u nešto. Pa koja korist Bogu 
od svijeta! Ta on je dovoljan sam sebi! Stoga, pošto stvara- 
nje uključuje toliko nemogućnosti, svijet nije stvoren, nego 
je sam od sebe i vječan. 


Odgovor 1. Istina je da iz ništa _ nema ništa, ako nema 
ništa iz čega bi se nešto učinilo, niti ima tko bi to _ učinio. 
A to znači stara, netom spomenuta izreka. Ali, ako ima tko 
bi učinio, pa da i nema iz čega bi učinio, stvar je sasvim 
drukčija. Mi ljudi ne možemo ni tada jer sva nam je moć u 
tome da prerađujemo stvari koje su već tu, da im mijenjamo 
oblik. No, Božja svemoć nije ograničena na to, engo proizvo- 
di, stvara i samu stvar iz ništa. 

2. Istina je i to da nama nije lako pojmiti kako nešto 
biva iz ništa. To je stoga što mi pred očima uvijek imamo 
našu ograničenu moć. A budući da su stvari u samoj svojoj 
naravi, u svojoj biti ovisne o Bogu, to su one mogle nastati 
jedino stvaranjem. Makar da je to teško sebi predočiti u 
mašti, ipak nije nemoguće, nego je jedino moguće, i tako je 
bilo. Kad mi ljudi možemo učiniti i činimo tolike stvari, isti- 
na, mijenjajući im oblik, zašto svemogući Bog ne bi mogao 
stvoriti i samu stvar! 


3. Govoreći o Božjoj nepromjenljivosti vidjeli smo da se 
Bog stvaranjem nije promijenio. U njemu je oduvijek odluka 
da će u vremenu jednom stvoriti svijet tako da promjena 
nastaje samo u vanjskim stvarima, u učinku Božjega vječnog, 
stvaralačkog čina. Vanjskih stvari nije bilo, nastale su, a Bo- 
žja stvaralačka odluka je vječna. 


4. Bog nema koristi od stvaranja. Ali on ni nije stvarao 
da bi se time okoristio. No, zato imamo korist mi! A Bog, 
jer je neizmjerno dobar, htio je da i nama bude dobro, te je 
i to jedan od razloga radi kojih je stvorio i svijet i nas s 
njime. Mi smo ga dužni slaviti i za to mu zahvaljivati, pa stva- 
ranje time postizava svoju svrhu. 

IV BOŽJA PROVIDNOST 


1. ZAŠTO BI SE BOG BRINUO ZA SVIJET? 


Prigovor: Kaže se da se Bog brine za svijet i da njime 
upravlja. A zašto bi on to radio? U svijetu nema ništa što bi 
ga gonilo na to. Stoga Bog sebi, a svijet sebi! 


Odgovor 1. Govoreći o Božjim savršenostima, među nji- 
ma smo našli neke koje u sebi nužno uključuju i to da se on 
brine i da se mora brinuti za svijet. Bog je mudar, i to neiz- 
mjerno, a tko je mudar ne radi ništa bez razloga. Stoga Bog 
stvarajući bića. morao je i mora im odrediti cilj i dati im 
sredstva kojima će ga postići. Drugim riječima: morao im je 
dati i dao im je zakone. A tko određuje zakone taj se brine 
za dotične stvari, taj im proviđa. 


2. Vlast koja radi mudro ne zadovoljava se time da pro- 
piše zakone: ona se brine i za to da se zakoni izvršuju, uprav- 
lja podložnke da se pokoravaju zakonima, a kažnjava prekr- 
šaje. Možemo li zamisliti građansku vlast koja bi proglasila 
zakone, a onda izjavila: ako ćete ih vršiti, vršite, ako li nećete, 
nikomu ništa! To bi značilo propast. vlasti, a ubrzo i propast 
naroda. A kad to ne možemo reći o ljudskoj mudrosti, kako 
bi to mogli reći o premudrom Bogu! 


3. Bog je sveznajuć, stoga vidi i znade sve potrebe svojih 
stvorova. Zašto im onda ne bi pomogao? To bi bilo stoga ili 
jer ne bi htio, ili jer ne bi znao, ili jer ne bi mogao. No, on to 
hoće jer je neizmjerno dobar. On to znade jer je sveznajuć. 

On to može jer je svemoguć. Stoga se on brine za potrebe 
svojih stvorenja, tj. proviđa im. 

4. Bog je neizmjerno pravedan. Stoga treba da je i sank- 
cija za naša djela, da Bog posreduje bilo da nagradi, bilo da 
kazni. Gdje i kako će sankcija nastupiti? Ovdje nam je dosta 
ako vidimo da sankcija mora biti i da se mora izvršiti, a već 
to znači providnost. Iako sve uvijek ne vidimo i ne shvaćamo, 
ipak dnevno svojim očima i ušima vidimo i čujemo gdje se 
ona vrši i na pojedincima i na narodima. 

Tako providnost nužno slijedi iz Božjih savršenosti, a 
ove nužnno slijede iz njegove opstojnosti. Iz ovoga je jasno i 
to da je gornji prigovor sasvim neopravdan. Bog je mudar, 
sveznajuć i pravedan, stoga ne može, a da se za svijet ne 
brine. Stoga je to pravo i sažeto izrazio poznati V. Hugo: 
»Bog živi. Tkogod jede sjedi za njegovim stolom.«95) 


2. VJERUJE LI TKO U PROVIDNOST? 


Prigovor: Kad bi Bog upravljao svijetom to ne bi svijetu 
bilo nepoznato, pa bi svijet i vjerovao u njegovu providnost. 
A pošto se ta vjera ne opaža, znak je da je i nema. 

Odgovor 1. Možemo i moramo reći baš sasvim protivno. 
To nas uči i život našega naroda. U njegovu je životu mnogo 
načina i zgoda u kojima on ispovijeda svoju vjeru u Božju 
providnonst. Tako, na primjer, veoma često čujemo gdje naš 
svijet kaže: »U ruke Božje!« ili »Što Bog dade!« ili »Kako 
Bog hoćel« ili »Bogu hvala!« Isto je i kod drugih naroda. A 
što to sve znači ako ne izričito priznavati da je sve u Božjim 
rukama i da on svime upravlja! 

2. Ovo raspoloženje u tijesnoj je vezi s molitvom, koju 
posvuda susrećemo kod kulturnih i nekulturnih naroda. Svi 
oni u svim vremenima upravljali su i upravljaju molitve Bo- 
gu, kojim u njega pitaju razne pomoći, kao i za to da mu 
zahvale za primljena dobra. Vas svijet ne bi se složio u ovom 
uvjerenju kad ne bi vjerovao da se Bog zbilja za nj brine i 
uslišava mu molitve. 

Poslije ćemo govoriti o opravdanosti molitve. Ali sama 
činjenica što se uvijek i svagdje moli dovoljan je dokaz da 


95) »Dieu vit. Quiconque mange est assis a sa table«, 

svijet vjeruje u providnost. Stoga je istina samo to da su 
velike iznimke, bijele vrane, oni koji ne vjeruju u Božju pro- 
vidnost. 


3. GOVORE LI STVORENJA O PROVIDNOSTI? 


Prigovor: Kad bi Bog upravljao svijetom to bi se vidjelo 
na stvorenjima, osobito na svemiru. Ako čovjek nečim uprav- 
lja, odmah se tu vidi i njegov prst, makar je ova uprava 
nesavršena. Tim više bi se morao vidjeti prst Božji na onomu 
čime bi on upravljao. A gdje se vidi taj prst? 


Odgovor. — Kad bi mrtva stvorenja i nerazumna bića 
ispod čovjeka imala razum kao što ga ima čovjek, ona bi na 
sva usta govorila o Božjem sveznanju, svemogućstvu i do- 
broti koji tako lijepo njima upravljaju. No, pošto nemaju 
našeg razuma ni jezika, sva stvorenja ipak o tome govore 
svojim jezikom i na svoj način. 

Jezik kojim sva stvorenja govore jest red koji njima 
vlada. A gdje god je reda, pa bio on kako mu drago neznatan, 
znak je da se netko za to brine, da netko time upravlja. Ako 
ima reda u našim obiteljima, poduzećima, državi, pa makar 
on bio i nesavršen, odmah, bez ikakva mudrovanja, zaklju- 
čujemo, i to sigurno, da netko tu upravlja. 


A što je vas ovaj red u našim ljudskim ustanovama, pa 
bio on ma kako dotjeran, ako ga usporedimo s redom koji 
vlada posvuda u stvorenjima, u svemiru! Svako stvorenje, pa 
bilo ono, naoko, ne znam kako sitno i neznatno, uređeno je 
na tako savršen način da mu se mi samo divimo, a ne znamo 
učiniti nešto slično. Ovaj red upada nam u oči tim više što 
su stvorenja veća i brojnija i što se uvijek i posvuda poko- 
ravaju stalnim, nepromjenljivim zakonima. A takova su sva 
stvorenja i sav veliki svemir. 


Ovaj red vlada u sva tri prirodna carstva: u mrtvoj pri- 
rodi, u bilinskom i životinjskom carstvu. Mnogi, veoma ra- 
zličiti zakoni sudjeluju kod organiziranja same materije, ži- 
Vih bića i svemira. Dosta bi bilo znati kako je uređen život 
sitnih, nevidljivih bića u kaplji vode, te koji red vlada u na- 
šem organizmu i u organizmu bilo koje životinje i biljke i 
baciti pogled u svemir iznad naših glava. Sjetimo se malo 

reda o kome smo govorili kad smo radili o Božjoj opstoj- 
nosti. 

Ako nam dakle red u našim ustanovama govori i jamči 
da ima netko koji njima upravlja, koliko nam onda više vas 
svijet svojim divnim jezikom, tj. neusporedivo većim, savr- 
šenim redom govori o Jednomu koji sve to uređuje i vodi, 
koji svemu tome proviđa. 


4. KAD BI BILA PROVIDNOST NE BI BILO TOLIKO 
NESAVRŠENOSTI U SVIJETU 


Prigovor: Gdje Bog vlada sve bi moralo biti savršeno, 
stoga i savršen red. U svijetu nije tako kad u njemu vidimo 
toliko nesavršenosti. Dakle Bog ne upravlja svijetom. 

Odgovor 1, Samo Bog po svojoj naravi, ima sve  savrše- 
nosti, a nema nikakve nesavršenosti. Sva druga bića, jer su 
stvorena, nužno su ovisna i time ograničena, a to će reći da 
su nužno, po svojoj naravi nesavršena. Takav je ovaj naš sa- 
dašnji svijet, a više ili manje, s istog razloga, bio bi nesavr- 
šen i svaki drugi svijet koji bi Bog stvorio. A svijet, po svojoj 
naravi nesavršen, izvor je tolikih nevolja koje u njemu vi- 
dimo. 


2. Osim toga što svijet, jer je stvoren, mora biti nesa- 
vršen, istina je i to da Bog, redovito, ne upravlja svijetom 
neposredno, kao da bi on sam, bez ičijeg sudjelovanja, vodio 
svaki događaj i svaki kret svojih stvorenja. On upravlja svi- 
jetom preko svojih izaslanika i zastupnika. On je prvi Uzrok 
jer je stvorio svijet, a njime redovito upravlja preko drugih 
uzroka, upravlja jednim stvorenjima preko drugih, nižim 
preko viših. Svim neživim i živim svijetom do umnog i slo- 
bodnog čovječjeg rada najvećim dijelom upravlja preko fizi- 
kalnih i bioloških zakona, a umnim i slobodnim  čovječjim 
radom preko umnih i moralnih zakona. Bog je čovjeku, koji 
jedini među svim stvorenjima ima razum i slobodnu volju, 
podložio sva ostala zemaljska bića, neka njima upravlja. Ali 
i čovjek je nesavršen već po tomu što je stvoren, a time ogra- 
ničeno biće. 

Koje čudo onda što u svijetu ima nesavršenosti, kad Bog 
njime ne upravlja neposredno, nego preko nesavršenih stvo- 
renja, osobito preko slobodnog čovjeka, koji se, jer je slobo- 

dan, može dignuti i proti onome što Boo hoće, kao što se 
često i diže. 

= Kad bismo htjeli da u svijetu ne bude nevolja, morao bi 
slobodnog čovjeka u njegovu radu. A bi li onda čovjek bio 
zadovoljan kad bi mu tako sloboda bila ometana na svakom 
koraku? Sudimo po sebi kako nam je milo kad nam 


netko krati slobodu! Pa iko bi mogao tražiti da Bog tako 


radi! Što bismo rekli o majstoru koji bi svaki čas morao po- 
pravljati svoje djelo? Jednostavno bismo rekli da nije maj- 
stor i da mu djelo ne valja! Svijet, jer je djelo Božje, divno 
je zamišljen i uređen, makar se u njemu znadu pojavljivati 
kojekakve nevolje, kojima je redovito uzrok čovječja slobod- 
na volja. No, neka za to čovjek krivi samoga sebe, a ne pre- 
mudroga Stvoritelja. 

Dakle, u svijetu ima nesavršenosti, ali njih ne možemo 
pripisivati Bogu nego stvorenjima, osobito slobodnom čo- 
vjeku. 


5. AKO SVIJETOM UPRAVLJA PREMUDRI BOG, 
ZAŠTO NAM TO NIJE JASNO? 


Odgovor 1. Bog je mudrost i svjetlo, ali, po svojoj naravi, 
neizmjerna mudrost, dok je naša, po svojoj naravi, ograni- 
čena jer je stvorena, malo pomalo stečena. Koje onda čudo 
što u neizmjernom Bogu ima tajna koje mi ne shvaćamo, 
te što i u radu ovoga neizmjernog Bića ima tajna koje naš 
ograničeni um dokraja ne shvaća, niti može shvatiti! Naravno 
je onda da i u Božjem upravljanju svijetom ima tajnih pute- 
va koje mi ne shvaćamo, niti ćemo shvatiti dok smo ovdje. 


2. Tajni putevi kojima Bog često, po prirodnim zakoni- 
ma, dovodi do učinka na koje ljudi, u svojim plitkim raču- 
nima, nisu ni mislili, morali bi nas radije navesti na misao 
kako je neizmjerno mudar onaj koji tolikom mudrosti i vje- 
štinom upravlja svijetom, nego da se dižemo proti njemu. 
Neka nam za primjer posluži i ovo: ljudi se, kada grmi, zna- 
du ponekada pitat čemu to, koja nam korist od grmljavine 
i gromova? U britanskom ministarstvu avijacije, međutim, 
izračunali su da na svoj Zemlji godišnje bude oko 16 miliju- 
na oluja s grmljavinom, od čega bi otpadalo oko 44000 na 

svaki dan. Pri svakom udaru groma u zraku se razvijaju ve- 
like količine dušičnih kiselina koje su neophodno potrebne 
za uzgajanje bilja. Izračunali su da se prigodom ovih grmlja- 
vina godišnje proizvede oko 100 milijuna tona ovih dušičnih 
kiselina, a to je daleko iznad količine umjetnog gnojiva što 
ga ljudi proizvedu u godini dana. 96) 


3. Dobro je da se ovdje sjetimo i toga da Bog, uz redoviti 
cilj koji, po svom toku, ima postići neki događaj, znade ve- 
zati i koji drugi, pa i više sporednih ciljeva. Na primjer, vje- 
tar puše jer je negdje velik pritisak zraka. Ali, Bog može s 
time imati i namjeru da ovim vjetrom odvrati grješnika od 
zle namjere koju bi inače bio izveo; ili da kazni ljude za gri- 
jehe; ili/da nevinom dade zgodu da se sakrije itd. Slično je 
i s ratom. Bog, pripuštajući rat, može imati i više namjera, 
dok onaj koji zameće rat može misliti nešto sasvim drugo. 
Od ovih Božjih namjera mi redovito znademo malo ili ništa, 
za nas su tajne, dok su one jasne u Božjim očima. 


4. Daljni razlog zašto nam toliko toga nije jasno u Bož- 
jem upravljanju jest to što je naš život veoma kratak, pa ne 
vidimo nego jedan mali isječak vremena i događaja. Ne vi- 
dimo ni daleku prošlost ni daleku budućnost, a to bismo mo- 
rali znati da bi nam stvari bile jasne. Uzrok nekog učinka 
može na stotine godina biti rastavljen od samog učinka, do 
kojega se može doći raznim i mnogim sredstvima. Mi, jer 
živimo kratko vrijeme, toliko puta vidimo učinak, a ne vidi- 
mo uzrok, vidimo sredstvo, a ne vidimo cilj, ili obratno. Sto- 
ga to za nas mogu biti tajne, dok je u sebi sve mudro uređe- 
no. Stoga čovjek ne radi dobro kad se proti tomu buni nego 
ima priznati svoju ograničenost i neznanje. 


6. ZAŠTO GRIJEH? 
Prigovor: I grijeh bi mogao biti neki znak da Bog ne 
upravlja svijetom. Stojimo li na tomu da Bog zbilja upravlja 


onda bi i gnijeh morao biti njegovo djelo. A to neće reći nitko 
tko Boga priznaje. Stoga je i grijeh znak da nema providnosti. 


96) A. Hamilton When lightning strikes, u »Readers  Digest«, Sept. 
1952, 137—138. 


108 


Odgovor 1. Velika odlika po kojoj se čovjek diže iznad 
svih životinja na zemlji jest razum i slobodna volja. Slobo- 
dom se čovjek odlučuje da radi ili ne radi, da radi ovo ili ono, 
da radi ovako ili onako. Nijedno neživo biće i nijedna živo- 
tinja ne mogu se tako odlučivati s jednostavnog razloga što 
nemaju slobodne volje. Njima upravljaju slijepi prirodni za- 
koni i slijepi nagoni, a ovi ne dadu izabirati, nego gone da se 
radi u nekom određenom pravcu. 


A kao što se slobodno odlučujemo da radimo ovo ili ono, 
tako se slobodno odlučujemo da radimo dobro ili zlo. Na to 
se odlučujemo mi sami, a da nas nitko ne sili. Odlučujemo 
se onom slobodom kojom se toliko ponosimo i koju volimo 
kao oči u glavi, i još više. Da je baš sloboda čovjeku tako 
draga, dokazuje sva povijest borba i među pojedincima i me- 
đu narodima. I jedni i drugi tuku se i ginu prije nego se 
odriču slobode. Slobode su svakomu puna usta! 


No, kao što se sve dade zlorabiti, tako se dade zlorabiti 
i sloboda. I čovjek je zlorabi kad izabire zlo, a zabacuje do- 
bro. Zlorabi je slobodnim izborom i odlučivanjem. No, onda 
bi moralo biti jasno da je on sam odgovoran za zlo koje je 
izabrao. ' 


2. U svakom grješnom činu možemo i moramo razliko- 
vati dvoje: njegovu fizičku stranu, i ono što čini da je čin 
grješan. Svaki čin, pa i onaj grješni, jest nešto, ima svoju 
fizičku stranu i, kao takav, učinjen je po stalnim fizičkim 
zakonima koji su dobri. Na primjer, da bih nosio punu torbu 
moram se držati nekih zakona: treba je dignuti sa zemlje na 
leđa, prihvatiti je i držati rukama da ne padne. Kao _ svaki 
čin, i ovo je jedan prirodan čin, te kao svaki drugi, tako i 
ovaj: nositi punu torbu biva po određenim zakonima, i uto- 
liko je od Boga. No, puna torba može biti tuđa, ukradena. 
Ako je tako onda je to nedostatak, manjak na onome, inače 
dobrom fizičkom činu, i utoliko je onda ovo nošenje grješno. 


Ali svaki ljudski čin može biti grješan i stoga što nije 
učinjen u vrijeme kada, ili na mjestu gdje, ili na način kako, 
ili od osoba od kojih Bog hoće da bude učinjen, ili uopće 
nije učinjen po Božjem zakonu. Fizička strana čina može u 
sebi biti dobra i Bog s njome surađuje, ali ukoliko je na činu 
jedan ili drugi od spomenutih nedostataka, čin nije dobar, 

nego grješan, ali ovo je od _ čovjeka, pa je čovjek za to od- 
govoran. 


3. Kad je govor o grijehu treba znati i to da Bog ne čini 
grijeh, niti ga dopušta, nego ga samo  pripušta, tj. neće da 
ga nasilu spriječi. No, on ga ne bi mogao ni pripustiti kad i 
zlo ne bi znao i mogao okrenuti na dobro, kad, poslije svega, 
i grješnik ne bi morao priznati i proslaviti Boga: obrati li se, 
slavit će njegovu dobrotu i milosrđe; ne obrati li se, to će ili 
ovdje ili na drugom svijetu priznavati njegovu pravdu. 


7. ZAŠTO NAM ONDA BOG DAJE SLOBODNU VOLJU? 


Prigovor: Zašto nam Bog daje slobodu kad znade da će- 
mo se njome naopako služiti? Bolje bi bilo da nam je nije 
dao, ili bar da čovjeku digne slobodu u času kad se ima od- 
lučiti na grijeh. 


Odgovor 1, Malo prije smo vidjel koliko vrijede gornje 
riječi. Čovjek će prije pregoriti i imanje, i čast, pa i sami 
život, nego slobodu. Neda da je itko ograničuje, pa ni sami 
Bog. Grijeh je u tomu što čovjek znajući i slobodno radi 
proti Božjoj volji i zakonu. 


2. Posve krivo bi bilo misliti da Bog nije ništa učinio 
i da ništa ne poduzimlje da bi spriječio grijeh. Učinio je i či- 
ni sve što za to treba. Prije svega dao je svoje naredbe što čov- 
jek ima raditi, a zabranama je kazao što čovjek ne smije raditi. 
Pametan čovjek zna dobro da je Bog onaj čiju volju imamo 
slušati. Zar već time nije Bog mnogo učinio da spriječi grijeh 
i pokazao koliko mu je grijeh mrzak? 


«Bog nam daje i sve potrebne pomoći i milosti da bi mogli 
dobro činiti i zla se čuvati. Što je prigoda za grijeh veća, 
veće su i njegove pomoći i milosti. Zar i time Bog ne radi 
da spriječi grijeh? ' 

Mnogi grijesi lični, obiteljski, društveni primaju kaznu 
već ovdje na zemlji. Iz povijesti i iz današnjice imamo na 
stotine primjera koji nam jasno govore kako stradaju baš 
radi svojih grijeha i pojedinci radi ličnih, i obitelji radi obi- 
teljskih, kao i zajednice radi zajedničkih. Zar i to nije snažna 
opomena da se čuvamo grijeha, i da ga Bog neće! 


110 


I vječna sankcija na onom svijetu gdje će do kraja biti 


kažnjen svaki grijeh i nagrađeno svako dobro djelo velika je 


Božja opomena da se čuvamo grijeha. Već ona sama po sebi 
morala bi nam biti dovoljna da nas odvrati od grijeha. 


3. Kad bi Bog morao čovjeku dignuti slobodu prije nego 
ovaj učini grijeh, značilo bi učiniti da grijeh i griješnik budu 
jači od Boga. Grješnikovo raspoloženje toga časa bilo bi po 
prilici ovako: ili mi, Bože, digni slobodu, ili ću te uvrijediti. 
Nemaš drugoga sredstva da me kazniš! A grješnik, po nijed- 
nom zakonu, ne smije biti jači od Boga! Bog čovjeku pušta 
da radi što hoće, ali ne dokle hoće! Na kraju, ako ne i prije, 
dolazi sankcija kakvu hoće Bog, a kakvu ne bi htio grješnik. 


4. Tražiti da Bog digne slobodu da je čovjek ne bi zlo- 
rabio i griješio bilo bi isto kao kad bi tražili da se dokinu 
saobraćajna sredstva jer se njima netko služi da učini neko 
zlo djelo, ili kao kad bismo tražili da ne smijemo učiti ni 
čitati, ni pisati jer bi se time netko mogao naopako služiti. 
Međutim, to nitko ne traži! 


Dakle samo čovjek je odgovoran za grijeh, a Bog je uči- 
nio i čini sve što treba da bi čovjeka očuvao od grijeha. 


8. ZAŠTO SU ZLI LJUDI UVIJEK SRETNI, A DOBRI 
UVIJEK NESRETNI? 


Prigovor: Vidimo da su zli ljudi uvijek sretni, da im sve 
ide za rukom, a da su dobri uvijek nesretni, progonjeni, da 
im ništa ne ide kako bi htjeli. Kad bi Bog upravljao, učinio 
bi baš protivno, jer je svet i pravedan: zle bi uvijek kažnja- 
vao, a dobre nagrađivao. Pošto toga nema, znak je da on ne 
upravlja svijetom. 


Odgovor 1. Ljudi u nevolji lako reknu da dobri trpe, a 
zli uživaju, jer svatko sebe drži dobrim. Ova sklonost da sebe 
držimo dobrima, a druge zlima, potiče nas da uvećamo stvar- 
ne nevolje, pa onda kažemo da dobri uvijek trpe, da se sve 
nevolje i progonstva svaljuju samo na njih i, naprotiv, da zli 
uvijek uživaju, da ih ne snalazi nikakva nevolja. A istina je 
da uživaju i trpe i dobri i zli. Nema nijedne nevolje koja bi 
snalazila samo dobra, a ne i zla čovjeka. Ukoliko je tu neka 

razlika ona je u korist dobroga, jer će on znati podnijeti ovu 
nevolju, pa će mu ona biti lakša, dok je zao čovjek neće znati 
podnijeti, pa će mu ona biti teža. Dakle, uopće govoreći, ne- 
volje spopadaju i dobre i zle ljude. 


2. Druga je vrsta nevolja koje snalaze samo opake ljude. 
Razni grijesi neminovno sa sobom nose kaznu. Na primjer, 
pijanica redovito ruši i zdravlje i imanje, upropašćuje i sebe 
i obitelj, dok radi umjerenosti nitko nikada nije propao. Blu- 
dnik ruši i zdravlje, i imanje, i sreću i obiteljski mir, a 
pošten čovjek neće doživjeti ništa od toga. Igrač, lijenčina 
upropašćuje sve svoje, a radišan čovjek nikada. U tamnici 
redovito tražimo zločince, a pošten čovjek može tamo samo 
slučajno zabasati. Dakle ima ljudi koji čine zlo, pa ih već 
ovdje uvijek prati kazna i nevolja, što nikada ne snalazi do- 
bre, radišne i poštene. 


3. Kao što tjelesnu tako, pa i još jače, Bog kažnjava du- 
ševnu lijenost. Dao nam je pamet da prirodu proučavamo, 
istražujemo, pa da se tim saznanjima koristimo. Ne opleme- 
njujemo li naš um i ne slušamo li pametnijega, kao što to 
često biva, neće slijediti dobro, nego zlo; a tomu smo krivi 
samo mi. Koliko puta ne dolazi siromaštvo stoga što se ne 
pazi na savjete onih koji se razumiju u napredno gospodar- 
jo ki i bolest i smrt stoga što se ne pazi na savjete liječ- 
nika; 


' 4. Mnogo puta nevolje nastaju i stoga što se rad ne podu- 
zimlje s dobrom namjerom, ili jer se dovoljno ne promišlja 
što se radi. Na primjer, netko se daje na trgovinu bez dovolj- 
ne spreme. On redovito strada, a tko je tomu kriv? Djevojka 
se udaje, a pred očima joj je ili bogatstvo, ili ljepota, ili ime 
itd., a ne plemenita ljubav. Ona će se sigurno razočarati, a 
tko je tomu kri? Tisuće je takvih slučajeva. Tko je kriv tako- 
vim nesrećama, Bog ili njihova lakomislenost? 


5. U našem suđenju mi znademo pretjerivati time što 
mislimo da onaj koji nam se čini dobar nema na sebi nikakva 
grijeha, kao i time što znademo držati da onaj koji nam se 
čini zao nema u sebi ništa dobra. A istina je da i dobri imaju 
svojih pogrešaka kao i da zli mogu imati i imaju i dobrih 
djela. Bog kažnjava i dobra čovjeka, ali radi njegovih pogre- 

šaka, dok zloga nagrađuje radi njegovih dobrih djela, osobito 
onoga koji će poslije smrti biti teško suđen radi svojih veli- 
kih zlih djela. Stoga Bog hoće da ga odmah ovdje nagradi za 
ono malo dobra što je učinio. 


6. Naše umovanje da bi dobri imali biti uvijek i odmah 
već ovdje nagrađeni, a zli uvijek i omdđah ovdje kažnjeni uči- 
nilo bi nas služnicima, strojevima koji rade jer su prisiljeni 
neposrednom nagradom ili kaznom, dok Bog hoće da mi veli- 
kodušno i slobodno radimo te tako zaslužimo nagradu. Slijedi 
i nagrada i kazna, ali često je ovdje nepotpuna, a potpuna je 
tek poslije smrti. 


7. Tko bi tražio da Bog odmah nagradi sva dobra i kazni 
sva zla djela tražio bi da Bog neprestano čini čudesa. Na 
primjer kad bi požar zahvatio koje polje, Bog bi imao uči- 
niti da izgore svi usjevi zlih ljudi, a da oganj obiđe sve njive 
dobrih. Krupa bi imala obići vinograde dobrih, a satrti vino- 
grade zlih ljudi. U slučaju potresa, brodoloma, željezničke, 
avionske i drugih nesreća imali bi se podušiti i izginuti svi 
grješnici, a svi dobri isplivati i ostati netaknuti! Pa tko bi 
mogao tražiti da premudri Bog čini sve ove besmislice! A 
tražio bi ih onaj koji bi htio da zli ljudi budu odmah ovdje 
kažnjeni, a dobri odmah nagrađeni. 


9, Nije sve zlo za zlo, pa tako ni naše nevolje nisu uvijek 
za zlo. One su i potrebne: drže nas na oprezu, sjećaju nas da 
nije sve ovdje. Pogibeljno je trajno uživanje i trajna sreća 
jer se u tomu lako zaboravi na Boga i na život poslije smrti, 
pa u tomu čovjek postane mekušcem. A Bog hoće hrabre 
duše koje znadu i podnositi, pa stoga dopušta da nevolje 
snađu i dobre ljude. 


9, Mi znademo misliti da je siromaštvo nesreća, a bogat- 
stvo da je sreća. Istina je, međutim, da ni siromaštvo nije 
uvijek nesreća, kao i to da bogatstvo nije uvijek sreća. Da 
siromasi nisu uvijek nesretni, znademo iz dnevnog iskustva. 
Koliko li siromaha svaki od nas nije susreo koji, ma što bilo, 
uvijek vesela lica vele: »Hvala Bogu!« Imaju li najnužnije, 
drugo ni ne traže. A za koliko li nesreća dnevno čujemo, i to 
baš u bogataškim kućama! Zašto tolike svađe, ubojstva, oso- 
bito samoubojstva baš u bogataškim kućama ako je bogat- 
stvo sreća? 


113 


10. Ako dobri i pravedni ponekada i trpe oni se za to 
redovito ni ne tuže jer znadu da trpe po primirju Onoga koji 
je onako nevin trpio, uvjereni da će od njega primiti nagra- 
du određenu onima koji trpe radi pravde: »Blaženi koji su 
progonjeni radi pravde jer je njihovo kraljevstvo nebesko.97) 


9. ZAŠTO NEJEDNAKOST? 


Prigovor: Kad bi Bog upravljao svijetom ne bi bilo toli- 
kih nejednakosti u svijetu. Svima bi bilo jednako: svi jedna- 
ko bogati, svi jednako pametni itd. No, pošto su neki bogati, 
neki siromašni, jedni težaci, drugi gospoda, jedni bankari, 
drugi prosjaci, to znači da Bog, koji ljubi sve jednako, ne 
upravlja svijetom. 


Odgovor 1. Stojimo li na tomu da bi svima moralo biti 
jednako, to bi najprije morali upitati prirodu zašto ona ne 
čini sve jednako. Zašto se, na primjer, djeca ne rađaju ili sva 
muška, ili sva ženska, jer ovo je i te kako velika razlika! A 
ipak ova razlika je apsolutno nužna da bi čovječanstvo mogla 
opstojati, pa tko bi pametan mogao tražiti da je ne bude! 
Sve biljke mogle bi se tužiti zašto nisu hrast, sve voćke zašto 
nisu jabuka, sve vrste žitarica zašto nisu pšenica, sve cvijeće 
zašto nije ruža itd. A pošto bi sve imalo biti jednako zašto 
ne bi i sve žitarice i sve cvijeće, i sve voćke tražile da budu 
hrast? A što bismo onda jeli! Gdje li bi nam onda bilo povrće 
i gdje voće! Nije li bolje ovako kako jest, pa imamo biljke 
koje nam daju i jelo, i piće, i ogrijev, i građevni materijal, 
i ogradu, i hlad itd. Pa bi se i sve životinje mogle tužiti zašto 
nisu lavovi! A što onda? Tko bi orao, tko bi potezao teret, 
tko bi nam davao mlijeko, i sir, i mast, i vunu, i meso, i osta- 
lo, jer od lava mala i nikakva korist! A mogle bi sve tražiti 
da budu paun ili slavuj, pa gdje bismo onda stigli! 

Slično je i s ljudima. Svi bi se mogli tužiti što nisu kra- 
ljevi, ili predsjednici, a kime bi onda upravljali, i komu Ji bi 
onda zapovijedali! Ili zašto svi nisu vojskovođe, a tko bi im 
onda bio vojska, i tko bi nosio pušku! Ili zašto svi nisu težaci, 
a tko bi im onda iznalazio plug, vršilicu, umjetni đubar, stroj 
za polijevanje itd! Ili zašto svi nisu tvorničari, a tko bi im 


97) Mt. 5, 10. 


114 


onda kopao, orao i sijao? Pa ni svi kraljevi, vjerovatno, ne 


bi bili zadovoljni jer bi svi htjeli biti, recimo, kao Ljudevit 
XIV. Ni svi vojskovođe, jer bi svi htjeli biti Aleksandar Veli- 
ki. Ni svi vojnici, jer bi svi htjeli biti kao najhrabriji među 
njima. A ni svi težaci, jer bi svi _ htjeli biti kao najbogatiji 
imeđu njima! Itd. 

Sa zahtjevom da svi budemo u svemu jednaci, ne bismo 
se mogli maknuti u društvenom životu. Na primjer, kad mi- 
slim putovati ne bih morao sjedati u tuđi auto, u tuđi paro- 
brod, u tuđi vlak. Ta, jednaci smo! Morao bih i ja imati svoj 
auto, i svoj vlak, i parobrod, i znati voziti i upravljati vozilom 
posve jednako kao i drugi! Ili kad putujemo svi bismo morali 
putovati kao putnici, ili svi kao vlakovođe, ili svi kao strojari, 
ili svi kao preglednici, ili svi kao prometnici vlakova. Inače 
propada jednakost! 


Dakle nemoguća je potpuna i posvemašnja jednakost, a 
nije ni potrebna, pače iz rečenoga vidimo da je nejednakost 
apsolutno nužna! , 

2. No, ova nejednakost može biti pretjerana na razne 
načine, kao što je zbilja pertjerana u mnogo čemu. Ali za 
ovu nejednakost imamo se tužiti na se, a ne na Boga. Ona 
je od nas, a ne od njega. Kad bi ljudi slušali Boga, ne bi ni- 
kada bilo pretjerane nejednakosti. Ona nastaje jedino i uto- 
liko koliko čovjek radi proti Božjoj volji. Na primjer, on neće 
da čovjek stavlja sve svoje brige i rad u novac i bogatstvo, a 
čovjek to hoće, te gomila blago, bez obzira na Boga, kradući 
i noseći tuđe na sto načina. Tu se jedan bogati, a drugi ostaje 
bez onoga što mu treba, ali tko je tomu kriv? Bog hoće 
da se onome koji radi daje nagrada koja radu odgovara, ali 
ima lakomih poslodavaca koji ne dadu nego jedan dio. Ovi 
se time bogate, a oni propadaju. Tko je tomu kriv? Bog za- 
branjuje pijančevanje, rasipnost, lijenost, bludnost. Čovjek 
ipak hoće jedno ili drugo, ili treće, ili sve zajedno, pa kad 
oboli, osiromaši i on i obitelj, te sve izgubi, što kod ovakvih 
redovito biva, dakako da nastaje velika razlika među njima 
i pametnim, radišnim, štedljivim i poštenim ljudima. Ali tko 
je tome kriv! 

3, Pretjerana nejednakost, uz veoma male izuzetke, naj- 
češće nastaje čovječjom krivnjom, na spomenute načine. 
Ponekada, ali to je veoma rijetko, i igrom prirodnih sila, 

kojima ne možemo uvijek i u svemu doskočiti. Na primjer, 
iznenada navali poplava, nastane potres, bukne požar. No, 
i ovome je dosta puta kriv sam čovjek time što se ne ogra- 
đuje proti poplavi, što ne izbjegava mjesta koja su podložna 
potresu, što se ne opskrbi potrebnim proti požaru itd. A može 
ponešto biti i bez njegove krivnje. Znak da na ovome svijetu 
nema potpune jednakosti.98) 


10. ZAŠTO BOLEST? 


Prigovor; Da bar nema bolesti, bilo bi nam daleko lakše 
vjerovati u Božju providnost. Čemu bolest i kako je Bog mo- 
že pripustiti kad ona samo muči čovjeka? 

Odgovor 1. Čovjek često navlači bolest na se pijančeva- 
njem, bludnošću itd. baš radeći proti Božjem zakonu. 

2. Uz dušu čovjek ima i tijelo, koje se do neke dobi raz- 
vija, a onda, poslije nekoliko vremena, slabi i opada. Nešto 
može smetati tijelu u razvijanju, a čovjek, budući da je osje- 
ino biće, to osjeća, boli ga. Zemlja, kamen, pa ni biljka to ne 
osjećaju, stoga ih i ne boli. Zašto? Jer nisu osjetna bića. Ipak 
neka ga i boli, čovjek voli biti čovjek, nego zemlja, kamen 
ili biljka. 

3. To što mi osjećamo bolest, nije za zlo, nego za dobro. 
Kad se čovjek ne bi bojao bolesti, u što se ne bi bacao, čemu 
li se ne bi izlagao! No, bojeći se bolesti bježi od svega što bi 
ga u nju strovalilo. Dakle bolest nije uvijek za zlo, nego je 
veoma često za dobro. 


4. Na bolest možemo i moramo gledati i s nadnaravnog 
stanovišta. Bog je pripušta da bi čovjek osjetio da Zemlja 
nije njegova konačna domovina, da bi osjetio da je ovdje 
samo kao putnik. Bezbrojni su se baš u bolesti obratili Bogu. 
Adolf Rettć govoreći o svojoj bolesti kaže da bi na svijetu 
vladalo samo zlo, kad nas Bog ne bi k sebi dovodio i po našim 
bolestima, pa stoga blagoslivlje Boga što je pripustio da na 
nj dođe boles.99) Bolest nam neprestano dozivlje u pamet da 


98) v. A. d'Ales, Providence, u »Dictionnaire _ Apologćtique de la foi 
catholique, 437; A. D. Sertillanges, Les grandes thčses de la philo- 
sophie tomiste, 1928, 133—134, 

99) A. Rettć, K Svjetlosti vječnoj, 1916, 71. 

»ovdje nemamo trajno boravište već da tražimo ono što će 
doći«, »jer ovo malo sadanje žalosti proizvodi u nama vječnu 
slavu koja nadilazi svaku mjeru.«100) 

5, Sveci bi nam najbolje znali kazati kako su postigli 
veliku slavu baš stoga što su bolesti primali i podnosili veli- 
kodušno i ustrpljivo. 


11. ZAŠTO SMRT? 


Prigovor: Zašto moramo umrijeti? Kad bi Bog zbilja 
upravljao svijetom, ne bi dao da čovjek mora podnijeti i ovu 
muku koja je veća od svih ostalih. 


Odgovor 1. Smrt je naravna svakom živom biću na ovom 
svijetu. Tijelo raste, razvija se do neke dobi, onda se stane 
trošiti, opadati i na kraju, kad se istroši, umire. Kao što sva- 
ko živo tijelo, tako i čovječje. Jedini način da čovjek ne bi 
morao umrijeti bio bi da ne počne živjeti. A ipak svakomu 
je drago da je živ, pa makar jedanput i umro! 

2. Ali, reći će netko, smrt čini da ostavimo život i tolika 
dobra. Jest, ali nas i razum i vjera uče da sa smrti prestaje 
samo ovozemni, propadljivi život, a da baš tada počinje život 
koji nikada ne svršava. Stoga s te strane, smrt je dobitak. 
Istina je da sa smrti ostavljamo tolika dobra, ali nas i razum 
i vjera uče da poslije smrti i jedino preko smrti stičemo vje- 
čna dobra, s kojima se nikako ne mogu usporediti ova pro- 
padljiva koja ostavljamo. Eto, i tu je dobitak, 

. Ali, reći će se opet, umiremo sigurno, a nismo tako 
sigurni da ćemo dobiti vječni život i vječna dobra. Mogla bi 
nas zateći vječna osuda, pa gdje smo onda! Evo što: smrt je 
baš i za to da nas uvijek sjeća da na svijetu sve prolazi, da 
ćemo jedanput sve ostaviti, stoga da za ničiju ljubav ne smi- 
jemo zaboraviti Boga i njegov zakon. Budemo li ovako vršili 
Božju volju, ne treba nam se plašiti nikakve vječne osude, 
jer naš je vječni život. To nam svojom riječi jamči sam Bog! 
Dakle, smrt nam je i tu veliki dobročinitelj. 


4. Istina je da nam je smrt teška i stoga što se tada 
imamo rastati sa svojima. Ali za vjernika nije to posve veliki 


100) Hebr. 13, 14; II Kor. 4, 17. 

problem. To je nekako kao kad idemo na kakav daleki put 
u tuđi svijet s tvrdom nadom i obećanjem da ćemo se opet 
povratiti i opet vidjeti i zagrliti. Smrt nas rastavlja samo za 
kratko vrijeme. Poslije nas dolaze oni koje sada ostavljamo, 
s njima se tada sastajemo, i to tako da se nikada više ne ras- 
tanemo! Eto, ni s ove strane smrt nije tako strašna. 


12. ZAŠTO PRIRODNE I DRUGE KATASTROFE? 


Prigovor: Zašto tolike prirodne katastrofe? Kad bi Bog 
svijetom vladao, budući da je neizmjerno dobar, mudar i 
svemoguć, ne bi dozvolio da potresi, poplave, brodolomi, su- 
dari raznih prevoznih sredstava, nesreće u rudokopima itd. 
najedanput unište tolike i tolike živote. 


Odgovor 1. Prirodne katastrofe, već time što su prirodne, 
nastaju po prirodnim zakonima, koji svoj rad nužno obav- 
ljaju. Na ovim se zakonima osniva sve što je u materijalnom 
i osjetnom živom svijetu. Dakle vas materijalni i osjet- 
ni prirodni razvoj i napredak. Stoga su oni naše veliko do- 
bro. Bez njih ne bismo imali ništa od svega što imamo! Tko 
će, na primjer, reći da vatra nije naše neprocjenljivo dobro? 
Promislimo malo kako bi bilo da je nemamo! A ipak netko 
hotimice ili iz neopreza baci zapaljenu cigaretu ili iskru u 
suhu šumu, u tuđu kuću, nastane požar, gotova katastrofa, 
gotova nesreća! Je li tomu kriva vatra koja svoj posao obav- 
lja po najnužnijim prirodnim zakonima, ili je kriv netko dru- 
gi? Voda, rijeke, more također su naše veliko dobro. Pomi- 
slimo začas kako bi nam bilo da smo bez njih! No, ljudi ne 
paze dosta da se ograde tamo gdje je pogibao od poplave. 
Nastaje katastrofa! Tko je kriv? Voda, rijeka, ili tko? I želje- 
zo je naše veliko dobro. Bez njega ne možemo pojmiti ništa u 
svemu našemu modernom napretku! Sve usluge koje nam 
čini, čini ih baš stoga jer ima svoje gvozdene, prirodne za- 
kone. Ali netko, da mu se ime pročuje, da se o njemu govori 
i da odnese rekord, preko široke rijeke izgrađuje most s jed- 
nim lukom. Kad se izmjeri i širina rijeke, i visina mosta 
i opetovani teški tereti, koje most mora neprestano izdrža- 
vati, luk nije izgrađen u dovoljnoj otpornosti te se strovali 
i uništi i vlak i stotine putnika. Tko je kriv, željezo ili tko 
drugi? I zemlja i kamenje su dobri, ali i oni imaju granicu 

otpornosti te u rudokopima, iz nemarnosti inžinjera i iz škr- 
tosti poduzetnika, jer nisu dovoljno utvrdili i posvodili ulaz 
i prokop, ili iz neopreza radnika, podrovana zemlja se obori 
i zatrpa na stotine ljudi. Tko je tomu kriv: zemlja i kamenje 
po svojim prirodnim zakonima, ili netko drugi? 


Na prvi mah netko bi mogao reći da su potresi i vulkani 
bez ikakve svrhe i samo štetni. Ali geolozi uče da bi bez njih 
život na Zemlji bio nemoguć još prije nego se je čovjek na 
njoj pojavio. Neprestano zapljuskivanje mora i jezera, tok 
rijeka i potočina ubrzo bi sadrli i odnijeli u more sve meke 
dijelove sa njezine površine te bi se voda razlila po konti- 
nentima. Međutim, potresi i vulkani izdižu iznad Zemlje niža 
i viša brda koja suzbijaju vode te tako omogućuju da se na 
Zemlji stanuje. A poznato je i to da vulkani izbacuju tolike 
kovine, koje su nam tako potrebne. 


2. Kako smo sada vidjeli, sve ove prirodne  katastrose 
nastaju po prirodnim zakonima i silama, koje su nam, uosta- 
lom, veoma korisne. Bog je čovjeku dao razum da se ovim 
silama služi na svoju korist, da ih iskorišćuje, da ih razborito 
svladava i obuzdaje. Ako čovjek neće da istražuje i proučava, 
ako se nerazborito vlada i hoće da se s njima jača, pa se 
dogode katastrofe, tko je tomu kriv? Ljudi, na primjer, uza 
sve katastrofe, hoće da opet i opet obnavljaju sela i gradove 
koje su vulkani uništili, kao što je to bilo s Messinom i Reg- 
giom u južnoj Italiji 1908, gdje je za potresa zaglavilo dvije 
trećine (200.000) stanovnika, ili s građom Saint-Pierre na oto- 
ku Martinique, na Malim Antillama, koji je 8. V 1902. potres 
sasvim srušio (28.000 st.). Odmah poslije potresa odredili su 
iznova graditi Messinu i sagradili su je, a obnovljen je i Saint- 
-Pierre .Pa kad se nesreća opet dogodi, a to može lako, tko 
će tomu biti kriv, potresi, ili nerazboriti ljudi, koji hoće da 
se bore sa prirodnim silama? Nema smisla ovdje se ljutiti 
na Boga, mjesto mu zahvaljivati što je dao tako savršene pri- 
rodne zakone i sile. Čovjek se ima tužiti samo na svoju ne- 
razboritost i lakomislenost, jer se ne služi razumom koji mu 
je Bog dao. 


3. Valjda će netko reći da je Bog sveznajuć i svemoguć, 


pa da bi stoga mogao i morao spriječiti ove i slične prirodne 
katastrofe. 

Istina je da je Bog sveznajuć i svemoguć, ali baš jer je 
takav sptvorio je ove veličanstvene, snažne i nama toliko kori- 
sne prirodne sile i zakone. I baš jer je mudar, i to neizmjerno 
mudar, on neće da svaki čas obustavlja i sprečava svoje mu- 
dro postavljene zakone. Kad bi to radio, značilo bi da ih nije 
mudrro postavio. Bog bi morao često činiti čudesa, a to zato 
da predusretne ili da ispravi pogreške koje nastaju ili bi 
imale nastati iz čovječjeg nemara i nerazboritosti. A to bi 
opet značilo pomagati čovječji nemar. Bog bi onda radio baš 
protivno onomu za što je čovjeku dao pamet: da proučava 
i istražuje, pa da se tako prirodom pametno služi. 


13. ZAŠTO RAT? 


Prigovor: Kad bi Bog upravljao svijetom ne bismo doživ- 
ljavali ratove, u kojima stradavaju tolike tisuće pojedinaca 
i čitavi narodi. Stoga je i rat znak da se Bog ne miješa u 
upravu svijeta. 


Odgovor 1. Bog je odredio sankciju za sva djela bilo 
pojedinaca, bilo naroda: dobro će nagraditi, a zlo će kazniti. 
Pojedinac, nije li dovoljno nagrađen ili kažnjen ovdje, bit će 
to u vječnosti, jer on i tamo živi. Narod mora biti nagrađen 
ili kažnjen već ovdje jer on, kao narod, živi samo ovdje na 
Zemlji. Svaki narod ima svojih grijeha koji se znadu gomilati 
godiama, a i stotinama godina. Mjera grijeha jedanput se 
prepuni, Bog pripušta narodnu kaznu, koja ponekada biva 
i u obliku rata. Narod ju je zaslužio i na se navukao. 


2. Neposredan uzrok rata može biti želja nekoga vladara 
ili vojskovođe da iz sile, ili neka mu ostane ime, pokori oko- 
lišnje narode i države. Sjetimo se Aleksandra Velikoga, Na- 
bukodonozora, Napoleona i Hitlera. Uzrok rata može biti ba- 
hatost iz koje netko hoće da drugomu sjedne za vrat. A može 
biti i to što je neki narod zbilja od.nekoga drugog naroda 
zarobljen i okraden, pa se pravedno buni i hoće da se oslo- 
bodi. Neke od ovih uzroka, one prve, Bog ne odobrava, nego 
osuđuje, ali ih pripušta, najčešće kao kaznu za grijehe koji 
su se dugo nagomilavali. A nastojanje potlačenog naroda da 
se oslobodi, Bog ne zabranjuje i ne osuđuje. A i to može biti 
u rukama Božjim sredstvo da kazni tlačitelja. 

3. Na rat se spremaju i rat zameću ljudi služeći se slobo- 
dnom voljom. Sloboda je veliki dar Božji. On ju je dao i 
neće da je dokida, nego je poštuje. Mi smo najbolji svjedoci 
koliko nam je draga i kako ne damo da tko u nju dira. Kad 
bi je Bog dokidao, morao bi i u pitanju rata činiti čudesa 
svakog časa: jednomu bi morao spriječiti pomisao, drugo- 
mu odlučivanje ili jezik kojim bi htio progovoriti za rat, 
ondje bi morao srušiti tvornicu u kojoj bi imali biti salivani 
topovi i puške ili izgrađeni zrakoplovi i bombe itd. Sve bi to 
bilo proti ljudskoj slobodi i proti zakonima po kojim je sam 
Bog odredio da se čovjek slobodno i pametno odlučuje za svoj 
rad. Stoga Bog ne dokida slobodu, makar se čovjek njome 
služio za zlo. Jedino je to dostojno i Boga i čovjeka: Boga 
koji hoće da mu služimo slobodno, a ne ropski i prisiljeno; 
i čovjeka, jer on bez slobode ne bi bio čovjek. 


Ovdje ne smijemo zaboraviti ni onu narodnu koja veli 
da su onakvi vođe kakav je narod. Narod ih bira prema sebi. 
Ako se onda narod preko svojih vođa na rat sprema i zameće 
ga, neka se ne tuži na Boga, nego na se! 


4. Istina je da uvijek ima pojedinaca koji ne žele rat ine 
daju mu neposredna povoda. Ali, istina je i to da ljudi ne žive 
samo kao pojedinci, nego još više kao zajednice. Kao što svo- 
jatamo i kažemo da su naša dobra koja su nam ostavili naši 
stariji, te kažemo da imamo pravo na njih, kao što zbilja i 
imamo jer smo s njima u vezi; onda, ako ćemo biti pošteni, 
ne možemo reći da nismo njihovi ako su nam spremili i 
ostavili nešto što nam nije drago. Djeca u baštinu primaju i 
dugove roditelja, s njima su solidarni. Dakle radi nužne veze 
djece s roditeljima, mlađih sa starijima, pređima, djeca mo- 
raju kadikada snositi i terete koje su im stariji spremili. U 
ovom slučaju, moraju snositi rat, jer se ovaj, kako to reko- 
smo, ne sprema u jedan dan, nego desecima i stotinama 
godina. 


5. Na kraju, neka rečemo i to: kad bi ljudi i narodi vr- 


ošili Božji zakon, ne bi nikada došlo do rata. Stoga samo je 


čovjek kriv što do njega dolazi, pa ne bi smio svoje pripisi- 
vati Bogu! Bog će na kraju, ako to ne učini i prije, ispuniti 
zadanu riječ i dati najavljenu sankciju: nagradit će sve koji 
nisu krivi za rat i, kao pravedni, snose njegovu težinu, a oš- 


121 


tro će kazniti sve one koji, bez najozbiljnijih razloga, dovode 
do njega. 


14. JESU LI TO MALENKOSTI? 


Prigovor: Bog je neizmjerno velik, pa što bi se on brinuo 
za svaku sitnicu. To bi bilo njega nedostojno. Njemu je dosta 
što je dao opće zakone i što pazi na opći razvoj svijeta, baš 
kao što to rade i drugi veliki upravljači. Ne bi se imao bri- 
nuti za sve malenkosti i pojedinosti, već to prepustiti lju- 
dima. 


Odgovor 1. »Brinuti se« svojstvo je našega slabog, poste- 
penog, ograničenog poznavanja i isto tako slabe volje. Božje 
znanje, kako smo to vidjeli kad smo govorili o njemu, nema 
u sebi ništa nesavršena, kao što to sa sobom nosi naše ne- 
savršeno znanje. Na primjer, kad hoćemo nešto pročitati, 
pošto ne možemo sve odjednom dignuti i pregledati, to čita- 
mo riječ po riječ te tako, na kraju, znademo što je u knjizi. 
Ne znamo koliko je redova konca na komadu platna, makar 
da ih sve vidimo pred sobom, pa da bismo to znali, moramo 
ih, red po red, sve prebrojiti. Kad bismo ovaj način spozna- 
vanja pripisali Bogu, ponizili bi ga. Njegovo znanje najedan- 
put vidi i obuhvata sve od najmanjeg elementa do navrh 
velikog svemira, tj. sve što opstoji, kao i ono što ne opstoji, 
a moglo bi opstojati. Ni Božja volja nema nikakvih smetnja 
u odlučivanju, već on, kao što jednim umnim činom sve spo- 
znaje, tako i samim jednim činom volje hoće sve što god ho- 
će. Stoga u Bogu nema »brinuti se«. To je naše, to su naše 
nesavršenosti, koje ne smijemo njemu pripisivati. 


Prigovor je nastao i stoga što ljudi ponekada mjere 
Božju moć po onomu što oni mogu. Kao što čovjek radi po- 
malo, i pri tom se umara, čovjek bi mogao pomisliti da tako 
i Bog pomalo radi i umara se. Stoga, želeći mu prištedjeti 
umor, pomišlja da se ne bi morao brinuti za pojedinosti i 
malenkosti kad se već brine za cjelinu. Ali, Božja moć je sve- 
moć, baš kao što je njegovo znanje sveznanje. Istom snagom 
i lakoćom proizvodi nevidljivi atom kao što i veliki svemir. 


: 3. A prigovor može biti i stoga što ljudi često ne poznaju 
velika čudesa koja se kriju u kaplji vode, a koja nimalo ne 

zaostaju za velikim čudesima u velikom svemiru. Božja sve- 
moć i sveznanje jednako se očituju u kaplji vode, u zrnu pše- 
nice kao i u velikom svemiru.101) 


4. Iz prigovora bi slijedilo i to da je veći i savršeniji onaj 
vladar koji manje znade i manje može i kojemu je manje 
stalo do onoga što je učinio. Pomisliti i reći to o Bogu značilo 
bi od njega učiniti velika čovjeka, i ništa više! 


5. Istina je da često ne saznajemo kako Bog upravlja i 
najsitnijim stvarima i događajima. No, zato ne možemo reći 
da on njima ne upravlja. To je nekako kao kad gledamo na 
platnu izvezen velik cvijet. Gledamo li s protivne strane ne 
razumijemo čemu svi ti na sve strane protegnuti, zamršeni 
konci. A pogledamo li pravu stranu, vidimo divan cvijet. Mi 
uvijek ne shvaćamo sve pojedinosti, baš kao što ne shvaćamo 
ni zašto svi oni konci s protivne strane platna. No, ako du- 
boko zaronimo u Božji način rada i upravljanja, vidimo da 
je to divan i veličanstven cvijet. Potpuno ćemo ga vidjeti i 
shvatiti tek na onom svijetu. 


Dakle Boga ne ponizuju oni koji kažu da Bog upravlja 
i najmanjim pojedinostima, kao i velikim svimirom, jer time 
priznaju, kao što to i valja, njegovo neizmjerno sveznanje, 
svemoć i veličanstvo. I ne htijući, ponizuju ga oni koji mu 
pripisuju svoje slabosti, misleći da ga time slave. 


15. NAVODI LI BOG NA ZLO? 


Prigovor: Ako Bog upravlja svime onda upravlja i zlim 
djelima. Ako je tako onda on navodi čovjeka na grijeh, pa je 
stoga grijeh više Božje, nego čovječje djelo. 


Odgovor 1. Budući da je Bog sve stvorio, znade on za sve 
što opstoji i što može opstojati, stoga sve ulazi u njegov plan 
upravljanja svijetom, pa i sami zli čini grješnika. I zao čin, 
grijeh, ima u sebi nešto pozitivno, a to je sve ono što je po- 
trebno da taj čin u svojoj vrsti bude u redu izveden. Na pri- 
mjer, krađa, ubojstvo itd. Je li dozvoljeno nositi neku stvar? 


101) E. Dennert, Die Natur — Das Wunder Gottes, 1950; The evidence 
of God in the expanding Univeres, edited by J. Cl. Monsma, 1958. 

Jest, i utoliko je taj čin dobar. Nije dozvoljeno ukoliko je ta 
stvar tuđa, tj. ukradena. Ovo zadnje je ono što ne valja u tom 
činu. No, ovo je od čovjeka, a ne od Boga koji to neće, niti 
dopušta, nego samo pripušta, tj. neće da spriječi silom. Je li 
dozvoljeno ubiti čovjeka? Jest, u samoobrani, ili od zakonite 
vlasti radi zlodjela, ali ne u okolnostima u kojima to čini ubo- 
jica. Stoga Bog sarađuje i s ovim činom ukoliko ovaj čin ima 
i svoju fizičku stranu, tj. ukoliko treba da se na njemu obavi 
sve da čin bude, u svojoj vrsti, u redu izveden. A ukoliko je 
taj čin zao, ukoliko ima svoju zlu stranu, ukoliko je u njemu 
nedostatak, ukoliko je i jer je ubojstvo, samoubojstvo ili 
mučenje nekoga, utoliko Bog u njemu ne surađuje, niti nji- 
me upravlja, nego ga samo  pripušta, tj. neće da ga _ silom 
spriječi. . 

2. Je li onda grijeh djelo Božje? Nipošto! Ono što grijeh 
čini grijehom jest nedostatak, manjak dobra koje bi čin mo- 
rao imati, a nema ga, kao što smo to vidjeli na navedenim 
primjerima. Ovaj nedostatak nije, niti može biti učinak Bož- 
jeg rada ,jer je učinak Božjeg rada uvijek pozitivan i dobar, 
a nikada negativan i zao. Ukoliko čin na sebi ima neki nedo- 
statak, tj. ukoliko je zao, to je stoga što ga čovjek ne izvodi 
onako kako to čin traži po svojoj naravi, tj. kako je to Bog 
odredio. A nedostaci nisu od Boga, nego od čovjeka. Bog ga 
ipak i s ovim nedostacima uvodi u svoj plan upravljanja, a 
ovaj je plan, na kraju, taj da iz grijeha izvuče dobro ili za 
grješnika, ili za nekoga drugoga. 


3, Ne možemo reći da je Boga nedostojno da se u svojim 
planovima služi zlim djelima grješnika. Baš naprotiv, tu se 
vidi njegova neograničena vlast jer i iz zla znade izvući do- 
bro. Kad bi ovo bilo njega nedostojno, ne bi bio mogao stvo- 
riti ni anđele, ni čovjeka jer je unaprijed znao da će sagri- 
ješiti. Pretpostavimo li da ih on ne bi mogao prisiliti da i 
sa svojim grijesima služe njegovim ciljevima, morali bismo 
reći da je onda kad ih je stvorio izgubio vlast nad njima. A 
tko će to reći? Dakle, tu se i vidi njegova svemoć jer i iz zla 
znade izvući dobro. 


4. Cilj koji Bog ima kad pripušta nečiji grijeh redovito 
je taj da kazni samoga grješnika njegovim grijehom, ili da, 
preko jednoga, kazni drugoga grješnika, a na kraju, da tako 

favede grješnika da se ostavi grijeha. Grješnik, kada vidi 
svoj grijeh, lako uviđa da je i koliko je zlo učinio, pa mu je 
to jak poticaj da se opet ne povrati na gnijeh. Koliki li se 
nisu sustegli od grijeha, ili su se popravili baš stoga što su 
na drugomu vidjeli kako je grijeh veliko zlo! 


Dakle Bog, sama svetost, ne može učiniti grijeh, ali, jer 
je svemoguć, znade i može učiniti da mu i grijeh služi. 


16. ZAŠTO JA MORAM TRPJETI RADI DRUGOGA 
I ZA DRUGOGA? 


Prigovor: Kad bi Bog upravljao svijetom ne bi dozvo- 
ljavao da netko trpi radi drugoga i za drugoga. Zašto bih ja 
činio pokoru stoga što je drugi sagriješio! On je pravedan pa 
bi učinio neka svaki okajava svoje grijehe. A pošto mi ipak 
trpimo stoga što su drugi sagriješili prije nas, ili sada griješe 
oko nas, to će reći da Bog ne upravlja svijetom. 


Odgovor 1. Nerijetko čovjek stupa u vezu s drugim lju- 
dima, udružuje se u želji i nadi da će mu to donijeti sreću i 
dobro. No, znade se dogoditi baš protivno: u vezi s ovim lju- 
dima doživi nesreću. To je istina, a istina je i to da je čovjek 
hotimice, svojim izborom stupio u tu vezu. Veoma često je 
on sam sukrivac nesreće koja ga je snašla. A istina je i to, na 
što čovjek u nesreći ne misli, da spomenuta veza s drugima 
često donosi sreću i blagostanje. Na to se ne misli, a to se 
mora posebice naglasiti. Pa ako je u ovim slučajevima za- 
hvalan suradnji s drugima, te ako smatra da je njegovo ono 
što je ovom suradnjom dobio, onda nema prava i nedosljedan 
je kad viče na drugoga i, na kraju, na Boga, ako kada u druš- 
tvu s drugima doživi i kakvu nesreću. 


2. Ponekada moramo činiti pokoru za grijehe drugih s 
kojima smo došli u vezu bez našeg izbiranja, na primjer, jer 
smo se rodili u toj istoj obitelji. Događa se da djeca trpe radi 
grijeha. A i tu vrijedi što smo netom rekli, Kao što nismo 
osobno prouzrokovali spomenute grijehe tako nismo osobito 
zaradili i zaslužili baštinu, imanje koje su nam ostavili dje- 
dovi i roditelji. Pa kao što kažemo da je naravno da je ova 
baština naša makar da je nismo zaslužili tako je isto naravno 
da su naši i roditeljski dugovi. Kako primamo i nasljeđujemo 

baštinu i dobit isto tako naravno nasljeđujemo i dugove. Isto 
vrijedi i za ono što nam je stekao narod u komu smo rođeni. 


Iz rečenoga vidi se da nemamo puno razloga tužiti se da 
trpimo radi tuđih grijeha. Ako li kada zbilja i pravedni trpi- 
mo sjetimo se riječi koja ne vara: »Blaženi koji trpe radi 
pravde!« 102) 


17. JE LI PRIRODA PROVIDNOST? 


Prigovor: Mogli bismo se utjecati Bogu kad sama priroda 
ne bi sobom i s nama upravljala. A mi vidimo da ona to radi: 
zvijezde i zviježđa tako savršeno kreću i okreću, da sve oko 
nas raste i obnavlja se; daje nam sve što trebamo za pre- 
hranu, odijevanje i za sve drugo što nam treba. Dakle, uz 
ovako dobru majku ne treba Božje providnosti! 


Odgovor 1. Prigovor pretpostavlja da bi Bog u upravlja- 
nju svijetom sve morao voditi neposredno, ne služeći se pri 
tomu nikakvim stvorenjima kao svojim izaslanicima, posred- 
nicima. Onaj koji tako misli drži da Bog ne može ono što 
može i što radi čovjek. Ovaj često, veoma često svojim pod- 
ložnicima upravlja preko svojih zamjenika. Zašto Bog to ne 
bi mogao! 


2. Bog stvarno najčešće tako i radi. Kaže se da ne treba 
Božje providnosti jer da svijetom upravljaju mudri, gvozdeni 
zakoni. No, mi smo već govorili o tomu kako je velika nedo- 
sljednost govoriti o zakonima, a zaboraviti da zakona nema 
bez zakonodavaoca, priznavati njih, a ne priznavati njega. To 
bi bilo kao kad bismo priznavali sunčane zrake, a ne bismo 
htjeli priznati da one dolaze od Sunca. Stoga, ako opstoje i 
prirodom upravljaju mudri, tako snažni i sigurni zakoni onda 
oni samo vjerno vrše svoju službu kao zamjenici, zastupnici 
premudroga i svemogućnoga Zakonodavaoca koji preko njih 
upravlja. 


. 3. Istina je da priroda svojim zakonima čini da sve oko 
nas raste i obnavlja se, proviđa nam hranu, odijelo i sve osta- 
lo što nam treba. No, pošto je ona u svojoj opstojnosti i u 


102) Mt. 5, 10. 

švemu ovisna o Bogu, to ona sve to i tako radi stoga jer ju 
je Bog uredio da tako radi, svu ju je izgradio po umnim za- 
konima te ona po ovim zakonima sve ovo proizvodi. Priroda 
radi sve to, ali ne kao da bi sama odlučivala hoće li ili neće 
proizvesti ono što proizvodi, nego stoga što je to u njezinoj 
naravi da tako radi tj. stoga što ju je Bog uredio da tako 
radi. 


4. Već smo govorili o tomu kako i zašto priroda svojim 
divnim uređajima i zakonima, po kojima je sagrađena i koji 
njome vladaju, na sav glas govori o premudromu i svemogu- 
ćem Zakonodavaocu, o Bogu. Dobro će biti da se pogleda što 
smo tamo iznijeli. 

DRUGI DIO 
ČOVJEK 


I DUHOVNOST (SPIRITUAL- 
NOST) DUŠE 


1. ZAŠTO DUŠU NE VIDIMO? 


Prigovor: Kad bi čovjek imao dušu, mogao bi je vidjeti. 
A tko ju je ikada vidio! 


Odgovor: — Kad bi bilo istina da nema duše, a to stoga 
što je mi našim tjelesnim očima ne vidimo, niti možemo 
vidjeti, slijedilo bi da nema ni zvuka, ni mirisa, ni okusa, 
ni tvrdoće, ni vrućine niti šta od onoga što zamjećuju naša 
ostala četiri osjetila osim očiju, kojima ne vidimo nego oblik 
i boju predmeta, i drugo ništa! A je li tako? Dakle, nikako 
nije istina da se sve što opstoji može i mora vidjeti tjeles- 
nim očima. Ima i drugih sredstava i načina kojima  sazna- 
jemo da nešto opstoji. Tu su, uz naše oči, još četiri osjetila, 
a tu je, napose, naša umna spoznaja. Evo, baš ovom umnom 
spoznajom, umnim zaključivanjem saznajemo, na primjer, 
da čovjek ima pamet, makar da je nitko nikada očima nije 
vidio, Nitko, međutim, ne da da je bez pameti, a najmanje 
onaj koji bi htio očima vidjeti sve što opstoji. Već smo 
je negdje spomenuli, a dobro stoji i ovdje ona velikog A, 
Einsteina. Kad je jednom govorio o teoriji relativnosti, koju, 
dakako, očima niti vidimo, niti možemo vidjeti, digao se 
je neki i dobacio mu da njegova zdrava, čovječja pamet od- 
bacuje sve što očima ne može vidjeti. Na to će mu Einstein: 
»Razumijem što govorite, vi govorite uvjerljivo! A sada vašu 

zdravu čovječju pamet stavite ovdje na stol, pa ću vjerovati 
da je imate!«1) 


2. KAKVA JE DUŠA? 


Prigovor: Kad bismo imali dušu, mogli bismo o njoj 
stvoriti neku sliku u mašti, sebi je predočiti, kao što mo- 
žemo predočiti sve što opstoji. 


Odgovor 1. U mašti možemo sebi, donekle, predočiti samo 
one predmete koji imaju materijalne oznake kakvoću i koli- 
čine, koji su kakvi ili koliki. O predmetima koji po svojoj 
naravi nemaju ovih materijalnih svojstava ne možemo sebi 
nikada stvoriti sliku u mašti baš stoga što je slika uvijek 
materijalna te mora imati neki oblik i veličinu, a duša nije 
materijalna. 

2. Duša je po svojoj naravi nematerijalna, pa stoga ne- 
ma nikakvih materijalnih oznaka, nikakvih dijelova, ona je 
jednostavna (simplex). Stoga, kad bi netko htio sebi predo- 
čiti sliku duše u mašti bilo bi isto tako opravdano kao kad 
bi tražio da sebi predoči na primjer, drveno željezno ili hi- 
ljadokutnu kružnicu. Svaki od nas to dobro znade iz svoga 
iskustva, a to je onako dobro slikovito isticao francuski knji- 
ževnik i filozof Taine, a to isto tako naglasuju fizičari i filo- 
zofi sve do danas. Tako nam fizičari kažu da mi ne možemo 
vidjeti ni bilo kako opaziti niti kazati kakvi su najsitniji 
elementarni dijelovi iz kojih su izgrađena naša tjelesna i 
materija oko nas, a ipak _znademo i sigurni smo da smo iz 
njih izgrađeni. Pa kako bi onda mogli opisati i kazati kakva 
je naša duša koja nema inkakvih materijalnih dijelova. 2) 


3. JE LI DUŠA ENERGIJA MATERIJE? 


Prigovor: Nema materije bez energije, ni energije bez 
materije. Misao je, kao vas duševni rad, neka energija koja 
izlazi iz materije. Dakle nema duše. 


1) v. »Ruhr—Wort«, tjednik biskupije, 9/1964, 10. 

2) Kod W. Bichel, Das Weltbild der Physik, u: Weltall, Weltbild, Welt- 
anschauung. Herausgegeben von Guinter  Stachel und Paul Ascher, 
1958, 43—44. 

Odgovor: — Istina je da nema materije bez energije, 
pače danas fizika, kao znanost, svodi i same prvotne dije- 
love materije na raznovrsno kretanje materijalne energije. 
Ali iz toga što materija ima svoje energije zaključiti da je 
svaka energija materijalna daleko je kao od neba do zemlje! 
Kao što je jasno da materijalna energija mora izlaziti iz 
materijalne podloge isto tako je jasno da nematerijalna, 
duševna energija mora izlaziti iz nematerijalne podloge. 
Istom logičnom nuždom zaključujemo i jedno i drugo. A naša 
je misao, naša moć mišljenja, kao i vas duševni rad, nemate- 
rijalna, nadmaterijalna energija, sila, te stoga može i mora 
izlaziti jedino iz nematerijalnog, nadmaterijalnog uzroka, no- 
sioca, podloge, a to je duša. A to je, kako rekosmo, stoga 
što materijalnoj energiji odgovara materija, a nematerijalnoj, 
duševnoj energiji odgovara duša kao uzrok i nosioc ove ener- 
gije i rada. ' 


Istina je, dakle, da nema materije bez energije, ali ni- 
kako ne stoji da nema energije bez materije. Ima nemate- 
rijalna, nadmaterijalna, duševna energija koja izlazi iz duše 
kao iz svoje podloge. 


4. PO ČEMU POZNAJEMO DA JE DUŠA 
NADMATERIJALNA, DUHOVNA? 


Kad bi u nama bila duša, te kad bi ona imala snagu da 
proizvodi neke duhovne učinke, mi bismo to nekako znali. A 
pošto te učinke i ne vidimo, i ne pipamo, i ne čujemo, to ne 
znamo ni gdje su ti učinci, niti što iz njih možemo zaklju- 
čiti. : 

Odgovor 1. Stara je riječ i stara istina da nema učinka 
bez uzroka. Biva li nešto, to mora biti i uzrok koji proizvodi 
to što biva. To je tako jasno da u to nitko ne sumnja. A 
isto tako je stara istina da učinak ne može biti veći i savrše- 
niji od svoga uzroka, da ne može biti bitno drukčiji od uz- 
roka. Tko je ikada brao s trnja grožđe ili s drače smokve! 
Stoga, je li učinak materijalan, materijalan mora biti i uz- 
rok, a je li učinak nematerijalan, duhovan, to i uzrok koji 
ga proizvodi mora biti nematerijalan, duhovan. Kad ne bi 
bilo tako, onda bismo zbilja brali s drače smokve i s trnja 
grožđe! 

2. A učinak našega duhovnog rada je nematerijalan: 
saznajemo predmete kao što su, npr. istina, dobrota, pravda, 
ljubav, krepost, Bog. Nijedan od ovih i drugih predmeta na- 
šega duhovnog rada nema nikakve materijalne oznake, ne 
zamjećujemo ih nikakvim osjetilom, ne mjerimo ih nikak- 
vom tezuljom, niti su crni, niti bijeli, niti vrući, niti veliki, 
niti maleni, niti su kakvi niti koliki. 


Uz ove pojmove koji u sebi nemaju ništa materijalnoga 
imamo i druge koji se, u svom početku, osnivaju na ma- 
teriji, al ise, u svojoj konačnoj izgradnji, toliko dižu iznad 
nje da na sebi nemaju nikakve materijalne, pojedinačne oz- 
nake, te koje stoga možemo primjeniti i primjenjujemo 
svim predmetima iste vrste, makar da se ovi predmeti, kao 
pojedinci, međusobno razlikuju. Tako, na primjer, pojam 
čovjek nastao je odatle što smo vidjeli jednoga, i drugoga 
i trećeg čovjeka, a pri tom smo i od prvoga, i drugoga, i 
od trećega i svakog daljnjega odbili ono što pripada svako- 
mu kao pojedincu, na primjer, da je te boje, te visine, te 
debljine, tih godina itd. a zadržali smo ono što je zajedničko 
svim ljudima, što se svima može i mora pripisata, a to je 
da je čovjek razumna životinja. Ovaj opći pojam, pošto mu 
se ne mogu pripisati nikakve matenijalne oznake, jest ne- 
materijalan, nadmaterijalan. 


Sličnim postupkom dolazimo do općih, nadmaterijalnih 
pojmova iz svih pojedinačnih bića oko nas. 


Dakle, mi imamo ne samo pojmove o predmetima koji 
s materijom nemaju nikakve veze, kao dobrota, pravda itd., 
engo spoznajemo nematerijalno i u samom  materijalnome 


Odakle to da imamo i dobivamo ovakve pojmove? Poj- 
movi, kao što su dobrota, pravda, ljubav itd. nisu ništa, nego 
su nešto, i to nešto, makar da nije materijalno, ipak je 
nešto veoma stvarno, realno. Kao takvo ne može biti nigdje, 
nego je negdje. Pošto ovi pojmovi, kao takvi, nemaju ni- 
kakvih materijalnih oznaka ni svojstava, to u materiji ni ne 
opstoje, niti mogu u njoj opstojati. A budući da ipak op- 
stoje, to opstoje na duhovnoj podlozi, u duhovnom nosiocu, 
a to je naša duša. 

Ni opći pojmovi nisu ništa, nego su i oni nešto, i to 
nešto tako stvarno da bez njih nije moguć naš međusobni 
razgovor, niti ikakav umni rad. Ovi opći pojmovi, koje sti- 
čemo na prije spomenuti način, jesu neki učinci, a budući 
da su učinci, to moraju imati i svoj uzrok, i to kakav je 
učinak takav mora biti i uzrok, radi već prije spomenutog 
razloga. Jer uzrok nižega reda ili drukčije naravi neće ni- 
kada dati učinak višeg reda, kao što ljestvama od jednog 
metra nećemo nikada doseći visinu od pet metara. Stoga, 
pošto spoznajemo i u sebi imamo sasvim nematerijalne, 
opće pojmove neumoljivom loigkom slijedi da mi imamo i 
nematerijalnu dušu kao nosioca ovih općih pojmova. 


3. Do istog zaključka dovodi nas i činjenica što naša 
organska, materijalna osjetila: oči, uši itd. zamjećuju pred- 
mete svako pod svojim vidom: oči zamjećuju boju, uši čuju 
zvuk, opipom osjećamo tvrdoću, mekoću itd. Zvuk ne opstoji 
za oči baš kao ni boja za uši, a tvrdoća, mekoća ni za jedno 
ni za drugo. Kad bi naša duša bila organska, materijalna, 
to bismo zamjećivali samo stanovite predmete s određenim 
materijalnim svojstvima. No, naša duhovna spoznaja, kako 
smo vidjeli, nije vezana na određene predmete niti na nji- 
hove materijalne oznake, već ih spoznaje sve neograničenno 
i bez ikakvih materijalnih oznaka. To opet znači da u sebi 
imamo uzrok i nosioca ovih nematerijalnih, duhovnih spo- 
znaja, a to je naša duša. 


5. AKO SE MIJENJA TIJELO — ZAŠTO SE NE 
MIJENJA I DUŠA? 


Prigovor: Zašto duša ne bi slijedila promjene tijela? Za 
Života tijelo se, malo pomalo, mijenja toliko puta dok se, 
na kraju, ne raspadne. Zašto se ne bi tako mijenjala i ras- 
pala i duša? 


Odgovor. — Nijedan fiziolog danas ne sumnja da se or- 
ganska tjelesa pomalo mijenjaju: stariji dijelovi se pomalo 
troše i gube, a noviji ih nadomještaju. Kroz kratko vrijeme, 
neki vele kroz nekoliko mjeseci, a drugi kroz nekoliko godina, 
naše se je tijelo sasvim izmijenilo. Tako bi se ono do 50, 
godine života sasvim izmjenio 8—10 puta. To je i znanstve- 
nim ispitivanjem posve utvrđena činjenica. 

Što bi sve slijedilo kad bi duša bila usve i posve ovisna 
o tijelu? Slijedilo bi to da se i ona mijenja s tijelom. A što 
bi slijedilo iz toga? Slijedilo bi to da bi u nama, jednih za 
drugima, bilo toliko različitih i sebi nepoznatih subjekata, 
toliko različitih »ja« koliko je bilo tjelesnih promjena. Sli- 
jedilo bi da se u tjelesnoj promjeni koja će biti u idućoj 
periodi više ne bi mogli sjećati onoga što je bilo u prošloj 
periodi jer bi, pošto se je sve izmijenilo, bilo nestalo onoga 
»ja« koji bi se sjećao. 


A što je u stvari? Makar da se je tijelo sasvim izmijenilo 
toliko puta, svaki je od nas sasvim svjestan da se nije izmi- 
jenio subjekt, da se nije izmijenio »ja«. Svaki od nas sasvim 
je svjestan i uvjeren da je on onaj isti koji je bio u petoj, 
desetoj, dvadesetoj, pedesetoj godini. Svatko od nas se sjeća 
doživljaja iz ovih godian, i svaki od nas kaže: to sam »ja« 
doživio, to su moji doživljaji. Sve bi to bilo nemoguće, kad 
bi se subjekt, »ja«, duša mijenjala zajedno s tijelom. 


Dakle, pošto se naša duša ne mijenja zajedno s tijelom, 
znači da ona nije isto što i tijelo, da nije u svemu ovisna 
o tijelu, pa da stoga može opstojati i bez njega. 


I B. Zarnik, prof. biologije na zagrebačkom sveučilištu, 
nekadašnji ateist, sve je ovo otvoreno i jasno priznao nekoli- 
ko godina prije svoje smrti, kad je izjavio da duša ne pro- 
življuje promjene koje bivaju u tijelu. Izjavio je da je »jaz 
između tjelesnih oblika i duševnih sposobnosti naprosto ne- 
premostiv... Potpuno razvijene duševne sposobnosti u vezi 
s tako oprečnim tipovima fosilnih lubanja iz donjeg i sred- 
njeg dilivija očituju svoju izvornu i unutarnju neovisnost od 
tjelesnih oblika, isključuju postepeni razvitak i upućuju na 
neki drugi faktor kao svoj izvor tj. dušu, koja čovjeka čini 
čovjekom.« 3) 


6. ZAR ŽIVOTINJE NEMAJU DUŠU? 
Prigovor: I životinje imaju pamet. Kad je ne bi imale 
zar bi radile onako pometno kako zbilja rade! Dakle i one 
imaju razumnu dušu, a ne samo čovjek. 


3) v. A. Gahs, Religija i magija u povijesti ljudskoga roda, 1946, 176. 

Odgovor: — Nitko ne će reći da životinje ne rade umne, 
često veoma umne čine. Pčela, na primjer, tako vješto sa- 
bire med i sprema ga u košnicu koju je izgradila po najtočni- 
jim geometrijskim i matematičkim zakonima. Kut pod ko- 
jim izgrađuje svoje stanice traži najmanju potrošnju vre- 
mena, prostora i materijala. Mravi kupe hranu i spremaju 
je u za to određeno spremište, zaklonjeno od nevremena i 
neprijatelja. Sve se obavlja uz točnu podjelu rada. Amophila 
(vrsta ose) hrani svoje mlade živim kukcima. Da bi dobila 
živa kukca, ali koji se neće opirati, treba da mu umrtvi 
živce u devet zglobova. Ovo ona izvodi najtočnije: na prvi 
mah ona daje devet sigurnih uboda u devet zglobova, i ku 
kac ostaje živ, ali nepomičan, a njezini mladi imaju svježu, 
živu hranu. Ptice bez premišljanja izabiru materijal koji im 
odgovara za savijanje gnijezda. Na jajima leže određeno vri- 
jeme, hrane svoje mlade i čuvaju ih od neprijatelja. Patka 
pliva na prvi mah, makar da prije nije vidjela ni vodu niti 
drugu patku kako pliva. Kanarinac, slavuj i druge ptice 
savršeno i divno pjevaju, a da nikada nisu učile pjevati niti 
su čule druge kako pjevaju. Ptice selice, kad im dođe vri- 
jeme, sele sigurno prema sjeveru ili jugu, iako nikada tamo 
nisu bile i premda među njima nema nijedne koja bi im 
kazivala put. Golub listonoša vraća se iz devetog kraljevstva 
upravo u domovinu, makar da je onamo bio odnesen u za- 
tvorenoj krletci, te ne zna ni puta, ni staze. Itd. Bez broja 
su primjreri savršenog umnog rada koji vidimo kod životinja. 
O tome se i sami svaki dan na svoje oči uvjeravamo. 


2. Pri ovomu dobro će biti ako pred očima imamo i 
slijedeće: netko radi umno stoga što on sam ima umnu moć 
pa stoga razmišlja i izvodi čine iz vlastite pobude, hoće da 
postigne neki cilj te izabere sredstva kojim će ga postići. 
Tako radimo mi ljudi. 


Drugi izvodi umni čin, ali ne kao da bi on sam mislio, 
odredio cilj i izabirao sredstva koja tomu odgovaraju, nego 
stoga što je drugi već prije stvar tako umno rasporedio i 
uredio da se sada sve tako u redu odvija. Lokomotiva, parni, 
tiskarski, pisaći i drugi strojevi daju umne, veoma sređene 
učinke, no ne stoga kao da bi oni sami umovali, nego stoga 
što je umni čovjek stvar prije tako uredio da se sada sve tako 
umno odvija. Eto, tako je sa životinjama: ništa ne misle, 

ništa ne rade svojom vlastitom umnom pobudom, a ipak sve 
tako savršeno izvode, a da nisu išle niti idu u ikakve škole. 
A zašto to i tako? Zato što se je za to drugi prije mislio i 
njih tako umno uredio da tako savršeno rade. Taj drugi jest 
premudri Bog. 


3. Da životinje zbilja rade bez ikakve vlastite pobude, 
bez svijesti, bez vlastitog umnog sudjelovanja, vidi se i iz 
toga što sve rade bez ikakva promišljanja, bez odlučivanja, 
na prvi mah. Kad bi promišljale mogle bi raditi i drukčije, 
danas ovako, a sutra onako, kao što radimo mi ljudi. No, 
to nikako i nikada ne biva, nego uvijek isto i na isti način. 
Životinja na prvi mah znade sve što spada na njezinu vrstu, 
te sve jednako savršeno radi u početku kao i u starijim go- 
dinama: nikakva napretka i usavršavanja! Ali makar da su 
pravi geniji unutar svoje vrste, potpune su neznalice u svemu 
što spada na druge vrste. One rade i onda kad je to za njih 
pojedinačno štetno, pa i smrtonosno, samo ako je to ko- 
risno za vrstu, kao što to biva kod uboda pčele i ose. Ptice 
hrane svoje mlade u krletci, ali samo tako dugo koliko bi 
ih hranile_ da su na slobodi. Poslije toga ne daju im više 
ništa, iako će sigurno od gladi uginuti. Ili, u svoj svojoj ge- 
nijalnosti, rade sasvim besmislene stvari. Tako pčela, poslije 
nego je najgenijalnije izgradila saće, ne misli da bi ga tre- 
balo popraviti ako joj ga je tko probušio. Ona jednostavno 
unosi med i daje, pa neka ovaj ispada i propada! To nju 
ništa ne zanima! 


Mislim da su ova i slična opažanja jasan znak da živo- 
tinje, iako izvode najgenijalnije čine, ne proizvode ih ni naj- 
manje vlastitim promišljanjem i pobudom. Jer kad bi tako 
radile sve bi bilo drukčije: promišljale bi prije nego će ra- 
diti, pogrešivale i ispravljale bi se, ne bi znale ono što prije 
nisu ni čule ni vidjele, naučile bi se raditi i ono što rade 
životinje druge vrste, napredovale bi, ne bi radile ono što je 
za njih štetno i smrtonosno niti bi radile besmislene stvari, 
kao što je to, npr. nositi med u probušeno saće, i tako ula- 
gale trud uzalud! 

Kako iz ovoga vidimo, životinje pri svom radu nimalo 
ne misle, a ipak tako savršeno rade. To sve biva po instinktu, 
po nagonu koji je duboko usađen u njihove naravi. Ovaj 
nagon usadio je u njihove naravi, kako smo rekli malo prije, 


138 


netko drugi, isto kao što mi našim umom usađujemo u naše 
strojeve ono po čemu oni onako savršeno rade. Ovaj drugi 
koji ih je tako savršeno uredio jest premudri Bog. Stoga 
i ovaj životinjski nagon jedan je od dokaza da opstoji pre- 
mudri Bog. A ovaj i ovakav slijepi nagon ujedno je i dokaz 
da životinje nemaju pameti, umne moći, da nemaju dušu, 
nego da je ima samo čovjek. 4) 


7. DA LI PSI, KONJI, MAJMUNI ODGOVARAJU I 
RAČUNAJU? 


Prigovor: Kaže se da su neke životinje, kao npr., ber- 
linski konj »mudri Hans«, »elberfeldski konji«, »Rolf«, wei- 
marski pas »Seppl«, stuttgarski pas, Lubbok-ov pas »Van« 
i neke druge životinje odgovarale i računale kao čovjek. Ako 
je to istina, ne možemo sumnjati da su životinje pametne 
kao i čovjek, stoga da imaju dušu kao i mi. 


Odgovor 1. — Svaki slučaj gdje se govori o odgovaranju, 
računanju, uopće o umnom radu životinja, treba dobro is- 
Pitati prije nego se to primi. Kad se tako ispita, vidi se da 
iz svega toga nema ništa. Tako je poznati prirodoslovac 
Fabre sasvim opovrgnuo, kao sasvim neistinite, tolike priče 
koje su, kao stvarne, bile poprimili i neki prirodoslovci, kao 
Darwin, E. Blanchard i Pouchet. I sam Flourens povjerovao 
je u koješta što se nije nikada dogodilo. 


2. No, bilo je slučajeva u kojima su psi i konji zbilja 
davali nekakve odgovore tako da je to neiskusnimal davalo 
misliti. Tako se, 1904., bilo pronijelo nadaleko da »mudri 
Hans znade« čitati, računati, da raspoznaje njemački novac, 
igraće karte, da znade njemački itd. A što je u stvari bilo? 
C. Stumpf, direktor psihološkog instituta u Berlinu, zajedno 
sa C. Hornbostel-om i O. Pfungst-om utvrdili su da »mudri 
Hans« ne zna ni čitati, ni brojiti, ni računati, niti išta, nego 
da sve njegovo znanje stoji u tomu što vješto reagira na 


4) G. Siegmund, Tier und Mensch. Beitrag zur \Wesensbestimmung des 
Menschen. 1958, 116—189, 248—287; G. Siegmund, Des Menschen- 
stellung in der Natur im Vergleich zum Tier, u časopisu: Theologie 
und Glaube, 1963, 401—415; P. Muschalek, Der Christ und die Schč- 
pfung. Die Welt der Tiere, 1957. 

znakove koje mu očima, pokretom lica ili ruku daje njegov 
gospodar, koji ga je za to dugo i dugo vježbao. Dakle, obična 
dresura, i ništa drugo! C. Stumpf kaže da je »mudri Hans« 
klasičan primjer koji nedvojbeno utvrđuje da životinje ne 
znadu i ne mogu misliti. 5) 

Nadlaku je isto sa glasovitim »elberfeldskim konjima«. I 
ovi su »znali čitati, računati, znali su njemački, francuski, 
grčki, latinski, i šta li sve nisu!  Edelberg i Maday, među- 
tim, utvrdili su o njima ono što je C. Stumpf dokazao o 
»mudrom Hansu«: poslije dugog i dugog dresiranja konji 
su udaranjem noge reagirali na svjesne ili nesvjesne zna- 
kove koje im je davao njihov gospodar K. Krall. 6) 

Nimalo pametniji nije bio ni manheimski pas »Rolf«, ni 
stuttgartski pas »Seppl«, ni weimarski psi. Ovi su reagirali 
udaranjem šape, baš kao i spomenuti konji kopitom. Dr. W. 
Neumann je utvrdio da »Rolf« nema nikakve pameti, da ne 
zna ništa, te da šapom reagira samo na ono za što bi mu, 
svjesno ili nesvjesno, dao znak netko iz obitelji Moekel, čiji 
je i bio. Drugomu nikomu nije ništa odgovarao jer ga drugi 
nitko nije ni dresirao. Isto je bilo i sa »Sepplom« i sa 
weimarskim psima. Tu se ne radi o životinjskoj, nego o 
čovječjoj pameti, tj. o vještini kako i koliko čovjek može 
uplivati na osjetni život životinje. 7) 

Dosta se je bilo govorilo i o raznim čimpanzama, koje 
da se znadu posluživati štapovima za dobavljanje predmeta, 
da znadu stavljati jedan predmet na drugi da bi se popeli 
na više. U ovom pogledu osobito se je govorilo o čimpan- 
zama koje je prof. Kohler bio doveo na kanarski otok Tene- 
rife i tu proučavao. 

Penjanje po ljestvama i štapovima, potezanje i turanje 
štapom, donašanje kutija i penjanje na njih, sasvim je u 
okviru života čimpanze koji sav svoj život provodi po stabli- 
ma, penjući se po granama i silazeći s jedne na drugu. Pri 
tome mu je, dakako, prihvatanje za grane i dobavljanje 
zgodnijih grana najglavnije sredstvo. A grana i štap u naj- 


5) M. Blažić, Evolucija i razvoj čovjeka, 1939, 206—208. 

6) A. Spesz, Okkultismus und Wunder, 1929, 40—41. 

7) A. Spesz, nav. dj. 35—40; H. Fritsche, Tierseele und Sch&pfungsge- 
heimnis, 1940, 68. 

užoj su vezi, dozivlju istu sliku u maštu. I sam prof. Kčhler 
priznaje da čimpanza nimalo ne misli kad kaže da se ovaj 
poslužuje štapom i kutijom, ali samo onda ako su mu pred 
očima i štap, i kutija, i ono što bi njima imao učiniti. Nije 
li mu sve to na vidiku, čimpanza se neće ni maknuti da štap 
potraži. Dakle, tu nije nikakvo domišljanje, shvaćanje od- 
nosa između cilja i sredstava, nego jedino osjetno sjećanje, 
asocijacija, gdje jedna slika izazivlje drugu. Čimpanza se 
vlada, kaže Poppelbaum, kao umobolnik koji je, čim okrene 
glavu, već zaboravio što je htio učiniti. U ponašanju čim: 
panza nema nikakve »intelektualne  perspektive«, nikakva 
promišljanja, dokučivanja, sve se razvija po osjetilnim sli- 
kama. 8) 


Slično je bilo i sa čimpanzom  »Basso«. O njemu se je 
govorilo da zna računati, a »računao« je stoga, što je spret- 
no zapažao pogled poslužnika, koji bi, kad bi upitao broj, 
i nehotice bacio pogled na dotični broj. To je čimpanzi, po- 
slije dugog dresiranja, dakako, bilo dosta da pogodi što 
poslužnik hoće. Kad bi poslužnik bacio pogled u neodređe- 
nom pravcu, ili kad bi pogledao na dva broja čimpanza nije 
znao odgovoriti ništa. Slično je i sa Wolfe-ovim čimpanzama. 
Ovi su se bili naučili ubacivati u automat kovinske koma- 
diće poput novca jer su vidjeli da poslije ubacivanja ispada 
čokolada. Pred nekim čimpanzama morao je pokus opeto- 
vati 237 puta dok bi se naučili. I tu je bila samo dresura, 
koja govori o spretnosti i ustrpljivosti čovjeka, a ne o umo- 
vanju životinje. 9) 


Dresurom je nastalo i ono što nam B. Schmid pripovije- 
da o svojim jahvanskim majmunima, koji su se služili šta- 
pima; ili što nam N. Koth kaže kako su njezini majmuni 
dobavljali brojeve; ili što nam Yerkes pripovijeda kako su 
njegovi majmuni pogađali kutiju u kojoj je bila hrana; po- 
sebice ono što nam poznati zoolog Brandes priča o svome 
»Busehi«. Ove su životinje spremne da više ili manje opo- 
našaju čovjeka, da vežu sliku sa slikom, ali sve je u njima 


8) H. Fritsche, nav. dj. 58—59; J. Gebbing, Vom Zoo, 1936. 85. 
9) nav. dj. 66—73. 

vezano na osjetno opažanje, a nema ni traga kakvom umo- 
vanju. 10) 


Iz svega ovoga vidimo da su sva govorenja o nekakvim 
»mudrim« konjima, psima i majmunima bile samo časovite 
sensacije, i ništa više, a oni su ostali ono što su i bili: ži- 
votinje, s jačom ili slabijom životinjskom maštom i poseb- 
nim nagonom, ali nesposobne za bilo kakvo umovanje, što 
je samo čovječja odlika. 


8. ZAŠTO KIRURZI, ANATOMI I FIZIOLOZI NE MOGU 
NAĆI DUŠU? 


Prigovor: Kad bi čovjek imao dušu, davno bi se na nju 
namjerili kirurzi, anatomi i fiziolozi, koji su bezbroj puta ra- 
sjekli svaki dio čovječjeg tijela. 


Odgovor 1. Kirurzi, fiziolozi i anatomi, među koje spa- 
daju i Moleschott i Broussais, pa i Virchow, s poznatim svo- 
jim krilaticama tražili su ono čega nema, pa kako bi to i 
našli! Moleshott je govorio da, »ako analiziram čovječje 
tijelo nalazim u njemu ugljika, amonijaka, klora, kalija, fos- 
fata, magneziuma, željeza, sumporne kiseline, siliciuma, a mig- 
dje duše.« 11) Oni su tražili dušu kirurškim i anatomskim no- 
žem, a nisu znali da nema duše koja bi se tim instrumentima 
dala naći! Jer, da bi je tako našli, ona bi morala imati mate- 
rijalne, fiziološke dijelove, morala bi biti kakva i kolika! Ali, 
duša nema nikakvih materijalnih, fizioloških dijelova budući 
da je ona duhovno biće, duh koji, baš jer je takav, nema niti 
može imati materijalnih dijelova. A oni, pošto su tražili 
materijalnu dušu nisu je mogli naći budući da takve duše ni 
nema. Stoga im je pravo dobacivao Erwin Liek, liječnik, 
istraživač raka, kad im je rekao da ono što je rekao Virchow, 
a to je da je »secirao na hiljade čovječjih lješeva, a da se 
nigdje nije namjerio na dušu«, u ušima današnjih liječnika 
zvuči kao besmislica, kao bulaznjenje i psovka. Mi znademo 
da dušu ne možemo dohvatiti ni mikroskopom, niti kakvim 
instrumentima. Jednako može se samo jednakim dohvatiti, 


10) nav .dj. 74—96. 
11) v. P. Buysse, Vers la croyance, |, 171. 

rekao je već Empedokle. Da ima duša, može saznati i doznati 
samo druga duša«. 12) 


2. No, osim toga oni su tražili dušu ondje, gdje je nema. 
Svojim nožima rasjecali su mrtva tjelesa, a iz ovih je duša 
već otišla. Pa kako bi je onda našli ondje, gdje je nema! 
Oni nisu našli ni vida u očima mrtvih tjelesa, pa po kojoj bi 
logici mogli reći da ga nije ni bilo! 


9. JE LI NAŠ DUŠEVNI RAD U SVEMU OVISAN 
O MATERIJI? 


Prigovor: Naš duševni rad u svemu je ovisan o materi- 
jalnim okolnostima organizma, osobito mozga. Stoga je mo- 
zak izvor našega duševnog rada, a ne nekakva duša. 


Odgovor 1. Istina je da je naš umni rad ovisan o mozgu, 
ali samo kao o nužnom uvjetu (conditio sine qua non) svoga 
rada, slično kao što je genij glazbenong umjetnika vezan na 
dobar klavir ili violinu da bi mogao pokazati što može i zna- 
de. Nema li klavira ili violine, od sve genijalnosti glazbenika 
neće se čuti ništa kao i to, ako su glazbala pokvarena, svi- 
ranje će na njima biti manjkavo, pa makar na njima svirao 
najveći umjetnik. Dobar klavir ili drugo glazbalo nužan su 
uvjet da bi umjetnik mogao svirati kako treba. Upravo tako 
je i s našim umom: da bi mogao raditi, ovisan je o mozgu, 
ali samo kao o nužnom uvjetu. Duša, um ne može raditi ako 
joj osjetila preko mozga ne pribave gradivo. Je li ovaj ma- 
terijal pribavljen, duša radi bez obzira na osjetila, i to čine 
koji se dižu iznad sve materije: stvara pojmove, sudi, umuje 
i zaključuje. 


Dakle duševni, umni rad ovisan je o mozgu, ali samo dje- 
lomično, ukoliko preko njega dobiva gradivo za svoj rad,a ne 
tako kao da bez osjetila i mozga ne bi moglo biti nikakva du- 
ševnoga, umnog rada. Naprotiv, kad je um iz predmeta koja 
su mu dala osjetila preko mozga došao do općih pojmova, to 
on, bez obzira na osjetila i mozak, radi dalje time što pomo- 
ću ovih pojmova koji su sasvim nematerijalni, obavlja daljne, 
sasvim nematerijalne čine time što sudi, umuje i zaključuje. 


12) E. Liek, Das Wunder in der Heilkunde, 1951, 189 

Iz svega ovoga slijedi, budući da obavlja ove nematerijalne 
čine bez obzira na mozak, da može i bez njega biti, te da će 
obavljati i kada se od njega rastavi. 


2, Pitamo li se zašto mozak nije uzrok duševnog, umnog 
života, zašto on ne stvara misaoni rad i sav duševni život, 
razlog je tome posve jednostavan. Mozak je sasvim materi- 
jalna, fiziološka tvar, pa stoga ne može proizvesti nešto što je 
savim nematerijalno, kao što su to duša i duševni čini, jer 
uvijek vrijedi pravilo: kakav uzrok takav učinak, i obratno: 
kakav učinak takav uzrok. Kakav je netko, tako on i radi. 
Mozak, jer je materijalni uzrok, proizvest će samo materi- 
jalne učinke, koji spadaju na fiziku, npr. drhtanje; ili na 
kemiju, ukoliko proizvodi kemijske sastavine; ili na termo- 
dinamiku, ukoliko proizvodi vrućinu. Ali mozak, materijalan 
uzrok, ne može proizvesti misao, umni rad, jer se ovi učinci, 
ne samo stupnjevno, nego bitno razlikuju od njega. Stoga 
mozak nije uzrok, nego samo uvjet da bi duša, um mogao 
raditi, kao što ni svijetlo ne stvara vid, ali je nuždan uvjet 
da bi oko moglo vidjeti, ili kao što zvuk ne stvara sluh, ali je 
nuždan uvjet da bi uho moglo čuti, ili kao što glazbalo ne 
stvara glazbenika, ali je nuždan uvjet da bi ovaj mogao 
raditi. 

Iz svega vidimo da duševni, umni čini nisu ovisni o 
materiji kao o svom uzroku, nego samo kao o nužnom uvje- 
tu time što osjetila, preko mozga, dostavljaju našem umu po- 
jedine predmete iz kojih on izgrađuje opće pojmove, pomoću 
kojih sada on, sasvim neovisno o materiji, sudi, umuje i za- 
ključuje, ukratko: razvija sav umni život. 


10. AKO IMA DUŠA — NE VRIJEDI FIZIKA! 


Prigovor: Da ne bi morao priznati dušu, onaj koji kaže 
da je nema, poziva se na prirodne zakone te kaže da nikak- 
vo kretanje u prirodi ne iščezava bez traga, kao i da nikakav 
rad ne nastaje bez uzroka. U našem pitanju to bi značilo da 
mozgovni titraji ne iščezavaju bez traga i da duševni čini ne 
nastaju bez uzroka. Dakle nema druge, nego priznati da se 
mozgovni titraji pretvaraju u duševne, umne čine, da su oni 
uzrok duševnih čina. Prema tome da ne treba drugog uzroka, 
da ne treba duše. 

Odgovor: Istina je da nijedan mozgovni titraj ne išče- 
zava bez traga, samo onaj koji stavlja gornji prigovor, ne zna 
što biva s ovim titrajima, a mi znademo da ih duša preuzim- 
lje te na njihov poticaj proizvodi čine umnog života: stvara 
opće pojmove, sudi i umuje. A istina je i to da ništa ne na- 
staje savim iznova. Samo onaj koji iznosi gornji prigovor ne 
zna otkuda duševni, umni čini, a mi znademo da ih duša pro- 
izvodi služeći se osjetilima i mozgom. 


11. JE LI DUŠA ZBROJ ILI SKLAD MOLEKULARNIH 
TITRAJA U MOZGU? 


Prigovor: Ponekad se reče da duša ne bi bila drugo nego 
zbroj ili sklad molekularnih titraja u mozgu. Fizički titraji 
pretvarali bi se u psihičke doživljaje. Duša bi bila samo po- 
sebni oblik fizičkih titraja. 


Odgovor 1. Možemo reći da sve što biva u svijetu izvan 
nas biva u obliku titraja, kretanja atoma i još nižih sastav- 
nih dijelova materije: trese li se zemlja, atomi titraju; go- 
vori li čovjek, atomi titraju; cvate li cvijet, raste li trava i 
drugo bilje, atomi titraju: sve, ama sve izvan nas odvija se 
u kretanju, titranju. I sva ova kretanja u svijetu izvan nas 
stižu do naših osjetila sluha, vida, opipa i drugih preko atom- 
skog titranja. 


No, ne samo to! Sve ovo kretanje u svijetu izvan nas 
proizvodi i atomsko kretanje u našem mozgu. Kad bismo 
samo mogli zagledati u mozak u času kad gledamo, slušamo 
 pPipamo vidjeli bismo samo munjevito i raznoliko kretanje 
atoma i atomskih skupina. Dakle titraji i kretanje posvuda 
u vanjskom svijetu, u zraku i mozgu. 

2, Eto, to nas uči fizika. Ali, fizika nas uči i to da se ovo 
atomsko kretanje i titraji mogu mjeriti i brojiti, a da oni 
nisu ni bijeli, ni crni, ni zeleni, da oni ne zveče niti grme, 
da nisu ni hladni, ni vrući, ni slatki ni gorki. 13) 

3. Što bi sada moralo biti kad bi duša bila samo skup 
ili sklad atomskog, kretanja u mozgu? Slijedilo bi to da ja 
i vidim, i čujem i osjećam samo titranje atoma, koje je 


13) R. Nachwey, Instikt, Ratsel der Welt, 1950, 31—32. 

kako rekosmo, 1 bez boje, i bez okusa, i bez mirisa i bez 
zvuka. To bi moralo biti radi uvijek važećeg zakona: kakav 
uzrok takav učinak. i obratno. Ali, od svega toga u stvari 
nema ništa: ja ne vidim kretanje atoma kada gledam čo. 
vjeka, cvijet i drugo, nego vidim boju; niti čujem kretanje 
atoma kad slušam potres, govor i pjevanje, nego čujem glas; 
niti osjećam kretanje atoma kada jedem ili pijem, nego 
osjećam slast ili gorčinu, 

Dakle u svijesti onoga koji gleda, sluša, pipa nema ni 
traga kakvom kretanju, kakvim titrajima kojih je pun vanj- 
ski svijet i naš mozak. Kretanje vlada dok dopre do svijesti. 
Tu svršava, a nastaj nešto sasvim novo što se ne da ni 
mjeriti, ni brojiti, nastupa osjećaj, ali ne osjećaj kakva titra. 
nja atoma, nego osjećaj sjajna, tamna, zelena, glasna slatka, 
gorka itd., ukratko: osjećaj boje, glasa, slasti ili gorčine. 
Dakle, nečega iz temelja novoga: u svijetu i u mozgu kre. 
tanje, a u svijesti osjećaj. 

4. Zašto kažemo da osjećaj boje, zvuka, slasti nema 
ništa zajedničkoga s kretanjem, titrajima atoma? Zato što 
su oznake, vlastitosti kretanja atoma i osjećaja u svijesti 
savim različine i oprečne: kretanje mjerimo i brojimo, a 
osjećaj se ne da ni mjeriti ni brojiti, nego baš osjećati. Stoga 
“nisu isto, stoga osjećaj, kao takav, ne može nastati iz kreta- 
nja, kao kretanja. Stoga ni zbroj ili sklad atomskog kreta- 
nja u mozgu ne može objasniti kako nastaje osjećaj u svi- 
jesti. Stoga bi i onaj koji prigovara trebao priznati da tu 
radi drugi čimbenik, a to je duša, koja se služi kretanjima 
atoma u mozgu da iz njega učini nešto sasvim novo. Time 
pada i prigovor da bi titraji u mozgu stvarali dušu. 


5, A ne samo da naša svijest na molekularne titraje u 
svijetu i u mozgu odgovara nečim sasvim novim, tj. osje- 
ćajem nego i na iste molekularne kretnje u mozgu mogu 
nastati savim različiti doživljaji u svijesti. Tim još (jače 
odskače činjenica da duša i njezini umni čini nisu učinak 
molekularnog kretanja u mozgu. 

Kao primjer uzmimo majku koja ima nemarna sina u 
školi. Ovaj je počinio nešto krupno, pa mora na odgovornost 
strogom upravitelju. Njegovi drugovi javljaju to majci kad 
joj kažu: »Ošinuo ti je sina grom!« Uza sve te riječi majka 
će se veseliti jer odmah osjeća da to nije grom koji ubija, 


146 


nego učiteljski ukor koji dovodi na pravi put. Sutradan dru- 
govi su u igri, nastaje strašno nevrijeme, grom puca i po- 
gađa baš onoga nemarnog učenika. Sudrugovi brže bolje trču 
i javljaju majci: »Ošinuo te je sina grom!« Isti broj slova i 
riječi kao i jučer, isto molekularno kretanje i podražaj u 
mozgu, ali majka se sada ne veseli, nego na mjestu pada u 
nesvijest i lije gorke suze. Odakle tako različito i oprečno 
raspoloženje koje u majci stvaraju iste riječi u dva sasvim 
različita slučaja, iako one imaju isti broj slova, te oba puta 
u očima, ušima, živcima i mozgu stvaraju iste molekularne 
podražaje i gibanje? Zato što ove molekularne podražaje 
prima duša, u svojoj biti neovisna i o podražijima i o mozgu, 
te se njima služi kao svojim oruđem, kao što se glazbenik 
služi glazbalom kao sredstvom svoga stvaranja. 

Ovo nam rasvjetljuje i ovaj primjer. Neki od učenika 
koji slušaju predavanje u školi na kraju ne sjećaju se niti 
čega, ne znaju ni riječi od onoga što su slušali, dok se drugi 
sjećaju svega, a ima ih koji upamte sve od riječi do riječi. 
Kad bi molekularni titraji bili isto _ što 1 misao, ili kad bi 
je baš oni proizvodili to bi svi učenici morali znati sve jed. 
nako jer je zvuk jednako podraživao uši sviju i jednako je 
titrao mozak sviju. Međutim uza sve iste molekularne titra- 
je u mozgu, neki su mislili na nešto sasvim drugo. Bili su 
»rastreseni«. 

Sve ovo je nerješiva zagonetka za onoga koji bi tvrdo 
stao na tomu da je duša samo zbroj molekularnih titraja. 
On je ne zna i ne može riješiti. 14) 

6. Svaki od nas svjestan je da poznaje neki predmet. Ovo 
znanje može biti predmet novog čina naše oznaje, tj. 
svjesni smo svoga vlastitog umnog čina VENE da zna- 
demo to i to, kao što i opet možemo biti svjesni da smo 
svjesni da poznajemo svoj umni čin o spoznaji nekog pred- 
meta. Mi našim umom možemo misliti o našem vlastitom 
umnom, nadu, možemo misliti o našoj vlastitoj misli, mo- 
žemo misliti o misli naše misli, i misliti kako mislimo o 
misli naše misli, itd. Svaki nas je svjestan svoga »ja«, i sva- 


24) J. R. Oppenheimer, Wissenschaft und allgemeines Denken 1958, 
77-78; G. Siegmund, Naturwissenschaft als Quelle der Gotteserken- 


ntnis, 1965, 182-184. 

ki nas je svjestan da je svjestan svoga »ja«, i svaki nas je 
svjestan svijesti da je svjestan svoga »ja« itd. 

Ovog nema u svijetu izvan nas, u materiji. Nijedno ma- 
terijalno tijelo ne može biti predmet svoga vlastitoga rada, 
ne može djelovati samo na se. Ono djeluje ili na drugo ti- 
jelo, ili jedan njegov dio djeluje na drugi dio, ali nikada 
ne može ući samo u se ili djelovati samo na se. 

7. Mjesto koje zauzimlje jedno materijalno tijelo ne mo- 
že u isto vrijeme zauzimati i drugo. Stoga gdje je jedno, ni- 
kako ne može biti drugo, Ovo vrijedi, bez izuzetaka, za sav 
materijalni svijet od nevidljivih atoma do svemirskih goro- 
stasa. 

U duševnom svijetu je drukčije. U našoj duši su bez- 
brojne predočbe o materijalnom i duševnom svijetu: o čo- 
vjeku, o životinji, o vodi, o kamenu, o zvijezdama, o do- 
broti, o pravdi, o svemu i svačemu. Sve je ovo u jednoj te 
istoj duši. Pače sve ove predodžbe, osjećaji i slike, pojmovi 
itd. sve je jedno u drugome, bez posebnog prostora za sva- 
ko od njih, pače bez ikakva prostora. Niti im je tijesno što 
ih je više, niti im je šire kad ih je manje. 

8. Kad bi duša bila zbroj molekularnog kretanja u mo- 
zgu, tko bi mogao shvatiti i protumačiti jedinstvo svijesti. 
Koliko podražaja i pokretača, toliko bi moralo biti i onih 
koji bi osjećali ove podražaje. Ali neka je toliko molekular- 
nih podražaja na svih pet sjetila, jedan je koji ih prima, 
zapaža i osjeća, jedan te isti kaže: »ja« sam onaj kojii 
čujem, i vidim, i pipam, i mirišem i kušam sve  najrazliči- 
tije predmete. 

Sve ovo što smo dosada spomenuli dokazuje da duša 
nije nikakav zbroj ili sklad molekularnih ili bilo kojih dru- 
gih titraja i podražaja, nego da se ona samo služi ovim po- 
dražajima da proizvede duševne, umne čine. 


12. DA LI MOZAK IZLUČUJE DUŠU? 


Prigovor: K. Vogt je jednom rekao da mozak izlučuje 
misao kao što jetra izlučuju žuć. Dakako da onda ne bi 
trebalo duše. 

Odgovor 1. Kao što ova izreka nimalo nije vrijedila u vri- 
jeme K. Vogta, tako ne vrijedi ni danas. Jer, ako mozak 

izlučuje misao, znači da je proizvodi. No, makar da je to 
Vogt tako samopouzdano ustvrdio, a može se dogoditi da to 
još iko ponovi, ni on niti tko poslije njega nisu nam nikada 
i nimalo kazali kako nastaje misao u mozgu, koji je, kako 
oni kažu, izlučuje; nisu nam nikako razjasnili kako bi se 
materijalni mozak pretvarao u nematerijalnu misao i dušu. 
A sve dok ovo ne dokažu, vas govor o nekakvu izlučivanju 
samo je izmicanje pred činjenicama. . 


2. Da bi spasili »izlučivanje«, prisiljeni su tvrditi da je 
mozak isto što i misao, duša. Mozak, međutim, ima sva 
svojstva materije, tvari: težinu, oblik, količinu, a misao i 
duša nemaju nijedno od ovih materijalnih svojstva: niti je 
kolika, niti kakva. Njihova tvrdnja isto je toliko opravdana 
kao kad bi rekli: drveno govožđe, ili studena vatra. Ako je 
istina da je mozak isto što i misao i duša, onda je istina 
da je gvožđe drveno i vatra studena! Jer neoborivo i vječno 
je načelo koje priznaju i Biichner i Vogt i Wundt i drugi 
da je svako biće onakvo kako radi. Mi smo o tome već go- 
vorili. Misao, pojam, dobrota, pravda, krepost, ljubav sasvim 
su nematerijalne vrednote, te kao takve mogu nastajati i! 
nalaziti se samo u nematerijalnom subjektu, a ne mogu se 
izvijati iz materije, tvari na koju spada i mozak. 


3, Kao što čitavo naše tijelo tako se mozak, tokom ži- 
vota, savim mijenja, i to više puta, tako da je već davno 
nestalo one mozgovne tvari koju smo imali kad smo bili 
djeca. O tomu smo već jednom nešto govorili. Kad bi duša 
bila isto što i mozak, ili iz njega izlazila, pa stoga o njemu 
bila ovisna kao o svome proizvođaču, moralo bi je davno 
nestati, bila bi morala slijediti promjene mozga pa se baš 
toliko puta promijeniti koliko se je puta i mozak promije- 
nio. A, kad bi to bilo, mi se ne bismo mogli sjećati niti bi 
se sjećali ičega iz djetinjih i mladih dana. No, u stvari sve 
je drukčije. Mi se dobro sjećamo svega što smo doživljavali 
u sedmoj, osmoj i drugim mladim godinama, makar da nam 
je sada sedamdeset ili osamdeset; svaki od nas:je potpuno 
svjestan da je on onaj isti koji je i onda bio. 

4. Kad bi mozak bio isto što i misao i duša, ili kad bi 
on dušu izlučivao, to bi onda i mrtvac mogao i morao mi- 
sliti jer bi u njemu bila duša, a to s jednostavnog razloga 
što je i u njega još mozak, i to veoma često i zdrav i čitav. 

Ako je duša sila i snaga koju on izlučuje, kamo te sile na- 
jedamput nestade, kad je tu još neozlijeđeni mozak! 

5. Netko se je pozivao na fosfor u mozgu pa je govorio 
da je duša fosfor što ga mozak izlučuje. No, sve je to uza- 
lud! Fosfor je tvar, materija sa svim svojstvima materije, 
dok duša i misao nemaju ništa od ovih, nego baš sva opreč- 
na svojstva. Stoga fosfor ne može biti, niti jest misao ni 
duša. Uostalom, fosfora ima i u kosti, i u nozi. Zašto onda 
ne misli kosti noga? A mozak s fosforom imaju i životinje, 
pa zašto one ne misle i ne umuju? 

K. Vogt koji je izbacio spomenutu krilaticu da bi mozak 
izlučivao dušu i misao kao što jetra izlučuju žuć, zaboravio 
je posve jednostavnu stvar, a ta je da je žuć materijalna 
tvar kao što je materijalan i sok što ga izlučuje želudac. 
Možemo ih vidjeti i pipati. A je li ikada Vogt, Biichner ili 
tko vidio ili opipao dušu koju bi izlučivao mozak! To je 
obična krilatica, i ništa više! 

Dakle mozak niti izlučuje, niti može izlučivati dušu i 
misao. On je samo sredstvo kojim se duša služi u svome 
radu. 


13. JE LI OPRAVDANO AKO SE REČE: VELIKI MOZGOVI 
— VELIKI UMNICI? 


Prigovor: Vidimo da su oni koji imaju veći mozak na- 
dareniji i pametniji, nego ljudi s malim mozgom. A to opet 
znači da su mozak i pamet i duša jedna te ista stvar. Stoga 
ne bi trebalo duše. 


Odgovor 1. Otkako je K. Vogt bacio poznatu krilaticu: 
veliki mozgovi — veliki umnici (grosse K&pfe — grosse Geis- 
ter) bilo ih je koji su se prihvatili posla da bi zbilja do- 
kazali da čovječja umna snaga ovisi o veličini mozga. Pošto 
idu sa pretpostavke da su duša i mozak jedno te isto, mo- 
rali bi dokraja provoditi načelo o tako tijesnoj vezi između 
duševnih sposobnosti i mozgovne mase, pa ga onda primi- 
jeniti ne samo na čovjeka nego, s jednakim pravom i jedna- 
kom logikom, i na životinje budući da i one imaju mozak. 
Po tomu bi čovjek, jer se pameću diže iznad svih životinja, 
pače jedini pametan, ako ga stavimo među nje, morao imati 
najveći mozak, kao što bi, opet pametniji među ljudima, 

morali imati veće mozgove u glavi. Slijedilo bi i to da bi 
životinje, jer imaju mozak, morale imati i pamet, kao i to 
da bi one koje imaju mozak veći nego ga ima čovjek morale 
biti pametnije od njega. 

Međutim, u stvari nije tako. Isporedimo li težinu i ve- 
ličinu čovječjeg mozga sa životinjskim, vidimo da je ovaj u 
tolikih životinja i teži i veći. Tako je slonov daleko teži 
nego čovječiji. Kitov mozak teži 7 kg, a čovječiji prosječno 
1,375 gr. Po Vogtovu načelu kit bi bio pet puta pametniji, 
nego čovjek, a čovjek pet puta tupastiji nego kit. A je li 
tako? 

2. Dakle apsolutna težina i veličina mozga (razni moze 
govi, ispoređeni među sobom) sasvim pobija Vogtovu tvrd- 
nju. Stoga se neki utječu relativnoj težini te kažu da bi ona 
živa bića bila pametnija koja imaju najveću relativnu te- 
žinu mozga, koju dobivamo kad isporedimo obujam mozga 
s obujmom ostalog dijela tijela. Ali ni ovdje nisu bolje 
sreće. Ni tu čovjek nije na prvom mjestu, što bi moralo biti 
kad bi bilo istina što oni vele. U ovom pogledu pred čo- 
vjekom su i vrabac i sjenica i kanarinac i evropske ptice 
pjevice s relativnom težinom mozga 1:12 (do 28) dok je re- 
lativna težina mozga u Evropejca 1:40, dakle gotovo ista kao 
u krtice u koje je 1:36. I mali južno američki majmun bio 
bi pametniji nego čovjek jer mu je relativna težina 1:15. 15) 
3. Drugi opet hoće da spase tezu ispoređujući ljude među 
sobom, pa kažu da su pametniji ljudi s većim, a tupastiji 
oni s manjim mozgom. No, itu su slabe sreće. Ima ve- 
likih genija s relativno malim, a zaostalih ljudi s relativno 
velikim mozgom. Tako, npr. Ciceron, Dante, Rafael, Napo 
leon imali su mali mozak, a bili su velikih umnih sposob- 
nosti. 

4. Kao što o pameti ne odlučuje težina i veličina čovječ- 
jeg i životinjskog mozga ako ih isporedimo među sobom; 
tako ne odlučuje ni težina, ako među sobom isporedimo mo- 
Zak raznih ljudi. Istina bilo je genija čiji je mozak bio iz- 
nad srednje težine, ali bilo ih je (npr. poznati francuski dr- 
žavnik Gambetta) čija bi se glava, po težini, mogla takmiti 


15) W. Finkler, Das Menschengehirn — ein Zufallsprodukt?, u časopisu: 
»Natur und Kultur«, Okt. 1934, 397—398. 


151 


's glavom kojega djeteta. Fiziolog R., Wagner izmjerio je il 
klasificirao mozak 964-rice ljudi. Brojeve 1 i 2 dobila su dva 
bolesnika. Broj 3 i 4 dobili su učenjaci Cuvjer (1861 gr) i 
Byron (1807 gr.), dok se je glasoviti liječnik Dupuytren mo- 
rao zadovoljiti s brojem 170 (1437 gr.), a mjnerolog Haus- 
mann tek sa brojem 641 (1226 gr.). Koji li bi broj bio zapao 
državnika Gambettu sa djetinjim mozgom od 1161 gr. dok 
je neki zidarski radnik imao mozak od 1700, a neki zidarski 
pomoćnik od 1925 gr! 16) 


5. Kad bi mozak stvarao dušu i misao onda bi duševni 
život uvijek slijedio njihov razvoj. A to nije. U prvim godi- 
nama mozak se razvija na sav mah, a duševnom razvoju g0- 
tovo ni traga. Umni život se pojavljuje i počinje se razvijati 
tek onda kad brzina mozgovnog razvoja stane sporiti i sla- 
biti. Poslije muževne dobi mozak se počinje smanjivati, ula- 
ziti u se. A je li tako uvijek i sa duševnim životom? Da i 
jest, to još ne bi bio nikakav dokaz da je mozak i duša jedno 
te isto, pošto je mozak kako smo već rekli, sredstvo kojim 
se duža služi u svome radu. Ali, to nije uvijek. Svaki od nas 
poznaje bezbrojne ljude koji su već ušli ili ulaze u staračku 
dobu života, a duševni im je život u svoj snazi, pače znade 
biti i bistriji što im se više primiče kraj. 


14. AKO JE BOLESTAN MOZAK, JE LI BOLESNA DUŠA? 


Prigovor: S manjom ili većom bolesti mozga vezana je 
manja ili jača duševna bolest. To je znak da je mozak sve, 
a da duše nema. 


Odgovor 1. Istina je da duševna oslabljenja i bolesti zna- 
du nastati s kakvih nedostataka u velikom mozgu. No, to nije 
ništa čudno, jer, kako smo već Vidjeli, mozak je sredstvo, 
oruđe kojim se duša služi. On je duši ono što su orgulje i kla- 
vir glazbeniku, olovka onomu koji piše, ili puška lovcu. Ne 
valja li glazbalo, najbolji glazbenik meće učiniti ništa; ne 
valja li olovka, najbolji stenograf bit će kao kakav pučko- 
školac; ne valja li puška, najbolji lovac vratit će se kući 


16) v. E. Duplessy, Apologćtique, 1924, |, 182; P. Buysse, Vers la cro- 
yance, I, 169. ' 

prazne torbe! A, zar, uza sve ove nedostatke, nema ni glazbe- 
nika, ni stenografa, ni lovca! 

2. Višestruka je uloga koju mozak igra u našem dušev- 
nom životu. Prije svega on, preko pet osjetila, prima utiske o 
vanjskom svijetu. Ovu osjetnu spoznaju duša razrađuje i ta- 
ko dolazi do umne spoznaje. No, ova umna spoznaja sređena 
je samo onda kad su sređeni i osjetni podražaji. Dogodi li 
se da je osjetni živac na svom putu do mozga podražen od ka. 
kvog neobičnog, nerazmjernog, mjesta od razmjernog predme- 
ta, toćeiu mozak stići isti podržaj kao da je od redovitog, 
dotičnom osjetilu razmjernog predmeta, premda u stvari to 
nije. Mozak će, stoga, dobiti utisak, podražaja da je vani nešto 
čega u stvri nema. Eto to se sada odrazuje i u duševnom ži- 
votu, jer je mozak sredstvo kojim se duša služi u svom radu. 

Dok ovi neredovilti podražaji mogu nastati na živcima 
svih pet osjetila i tako u mozgu stvoriti slike koje u stvari 
ne opstoje, najbrže i s najtežim posljedicama to biva u vidu 
i sluhu. Je li čiji očni ili slušni živac tako podražen, taj »vidi« 
čega u stvari nema, i »čuje« što nitko ne čuje. Tu je i dušev- 
na zabuna gotova! 

3. Poslije ovako bolesnih utisaka i slika u mozgu, daka- 
ko da se ne može zdravo misliti ni umovati. Da bismo mogli 
umovati, trebamo imati opće pojmove, a da dobijemo poj- 
move ili da u pamet prizovemo već prije stečene pojmove, 
moramo u duši izazvati slike predmeta na koje se pojmovi 
odnose. No, urednu sliku predmeta ne možemo izazvati bez 
zdravog mozga. Eto to je razlog zašto čovjek bolesna mozga 
ne može zdravo misliti i zašto nije pri zdravoj pameti. 

4. Volja će razborito zapovijedati samo onda kad joj ra- 
zum kazuje pravi put. Nije li pamet na mjestu — a nije na 
mjestu u slučajevima o kojima smo sada govorili jer živci 
i mozak ne rađe u redu — onda ni volja ne će zapovijedati u 
redu, nego baš protivno, budući da je na to navode nesre- 
đene slike i predodžbe koje su u mozgu nastale radi nesre- 
đenih podražaja. 

5. I duševne nastranosti kod pijanaca i bolesnika u veli- 
koj ognjici, zaboravljanje kod staraca nastaju stoga što mo- 
zak ne radi u redu. U ognjici, u pijanom stanju srce radi 
brže te krv u mozak navaljuje više i jače nego bi morala. To 
priječi mozak da radi kako treba, te on stoga ne može uredno 

primati utiske i slike, pa stoga nije sređen umni rad, sva 
pamet nije na mjestu. 


Slično je i kod staraca. Mozak im nije više u snazi u ko- 
joj je bio, kao što nije ni ostali život. Oslabio je kao što osla- 
bi olovka, puška i glazbalo, pa stoga nikakvo čudo što ne 
daje ono što je jednom davao. Stoga se ponekad događa da 
se starci ne sjećaju tako lako prošlih, a još manje novijih 
događaja. Ove posljednje lakše zaboravljaju baš stoga što su 
na njih činili slabije utiske, a ovi su bili slabiji stoga što su 
oslabili živci i mozak. Nije im se lako zasjeklo u pamet, pa 
lako s nje i smetnu. Stoga, kad bi to i uvijek bivalo kod 
staraca, bilo bi razumljivo, budući da je mozak oruđe kojim 
se pamet služi. Ali to ne biva uvijek, kao što to znademo iz 
iskustva. 


6. Kako to vidimo, duševni je rad ovisan o mozgu, A je 
li ova ovisnost takova da bi mozak proizvodio dušu, da bi on 
bio isto što i duša, da duše bez njega ni nema? Ako činje- 
nica što pisac ne može pisati s istrošenom olovkom dokazuje 
da nema pisca; ili što lovac s iskrivljenom puškom ne može 
ubiti zeca dokazuje da nema lovca; ili što razbijeno glazbalo 
ne može svirati dokazuje da nema glazbenika: ako sve to 
stoji onda i činjenica što je s bolesnim mozgom ponekada 
vezan i bolestan duševni, umni život dokazuje da nema duše 
nego da je mozak proizvodi. Ako sve ono možemo reći, pa 
ipak ostati pametni, onda možemo reći i ovo, pa ipak ostati 
pametni! Ali, ne možemo li ono, onda ne možemo ni ovo! 


Već prije smo vidjeli da duša i materija imaju sasvim 
oprečna svojstva, pa da se stoga nikako ne može razviti 
jedno iz drugoga. Stoga, premda pisac ne može pisati bez 
pisaljke, ni glazbenik svirati bez glazbala, ni lovac loviti bez 
puške, ipak pametno, logično, stoga nužno zaključujemo da 
su tu i pisac, i glazbenik i lovac, pa makar da su im se sva 
sredstva porazbijala, jer ona i nisu mego sredstva pomoću 
kojih oni rade. Isto tako pametno, i logično i nužno zaključu- 
jemo da je tu duša, makar da joj se je pokvarilo sredstvo 
pomoću kojega radi te njime ne može raditi kako bi trebalo. 
Ona je o mozgu samo donekle ovisna u svom radu, a ne u 
svom opstojanju. Stoga to što joj je oslabilo ili se pokvarilo 
sredstvo pomoću kojega radi,nije nikakav dokaz da je ona 
oslabila ili, pače, da je nema. 

15. A ELEKTRONSKI MOZAK, COMPUTER? 


Prigovor: Kad bi to što možemo misliti i umovati bio 
znak da imamo dušu, jer da samo duhovno biće može misliti 
i umovati, onda bi i »elektronski mozak« ili kompjuter (com- 
puter) imao dušu jer i on daje pametne i veoma umne od- 
govore. 


Odgovor 1. U prirodi je još mnogo i mnogo toga što je i 
samim velikim prirodoslovcima sasvim nepoznato, o mnogo- 
čemu i oni sami samo ponešto nagađaju, a posve malo je 
toga o čemu imaju savim bistre pojmove, na što bi mogli 
sasvim sigurno odgovoriti. Dakako da je to kod običnih ljudi 
u daleko višem stupnju. Ovi vide neke učinke, a i čuju da to 
odnekuda dolazi, ali nemaju nikakva jasna pojma odakle bi 
dolazili ovi učinci. Tako je to u bezbroj slučajeva, a eto tako 
je to, na primjer, i sa električnom strujom, i sa elektronima. 
Svaki dan se čuje gdje se o tome govori, ali najveća većina 
ljudi nemaju o tomu ispravna pojma. Stoga je za njih elek- 
trična struja, da i ne govorimo o elektronima, neka nepozna- 
nica, kao neko neodređeno, magično biće, neki neodređeni 
pojam. Pa, kao što u drugim slučajevima, baš tako i ovdje: 
ljudi čuju za neke aparate koji da rješavaju računske, pa i 
zamršene zadatke, da odgovaraju na razne upite, a nikako ne 
znadu zašto ovi aparati tako vješto računaju i odgovaraju. A 
pošto znadu da se mi, kao pomagalom, služimo našim moz- 
gom dok računamo i odgovaramo na pitanja, to onda i ove 
aparate, ove nepoznanice, ova nova »magična« bića označuju 
drugim nepoznanicama, drugim magičnim nazivima, te ih 
nazivaju »elektronskim mozgom«. 


2. Pa, zbilja, što to radi »elektronski mozak«, elektronski 
kompjuter (computer), da je mogao tolike povući da ga tako 
nazivlju? Prije svega i najviše mu je posao u tome da rješava 
matematske zadatke, ali samo onda ako su ovi zadaci točno 
postavljeni, utisnuti u za to spremljene mehaničke, tehničke 
uređaje. A budući da je u ovim »mozgovima« i više takvih, 
među sobom dobro i točno povezanih mehanizama, to znadu 
rješavati i dosta zamršene računske zadatke. Odgovaraju na 
upite o činjenicama koje su već bile, ili koje će biti, no samo 
onda ako im je na te upite mehaničkim, tehničkim putem, 
kako smo to netom rekli, odgovor unaprijed utisnut u meha- 

nizam. Njihovi odgovori imaju značenje informacije, te su, 
možemo reći, kvantitativnog, a ne kvalitativnog karaktera. 
Odgovaraju na pitanja o činjenicama i uopće na upite ukoli- 
ko se na njih može odgovoriti sa da ili ne. 


A odgovara li na misaone zadatke? Može odgovoriti i na 
ove, ali opet samo ako su odgovori na ove zadatke već una- 
prijed uneseni u materijalne, mehaničke podloge. 


Budući dakle da ovi aparati odgovaraju ma spomenute 
vrste zadataka, nazivaju ih »elektronskim  mozgom«, kom- 
pjuterom. 


3. A je li ovo pravo mišljenje i umovanje? Nipošto! Ovaj 
»mozak« ne zna sam doći do općih pojmova; ne zna povezi- 
vati ove pojmove i tako saznavati da li i koliko odgovaraju 
jedni drugima; ne zna suditi, ni zaključivati. Ne zna birati 
između više mogućnosti, a to stoga što ne zna prosuditi što 
je više, a što manje vrijedno, a ovo neće nikada ni naučiti 
jer nije sposoban prosuđivati, a to opet stoga što nema nika- 
kve inicijative. Ne zna niti može odlučivati: ovo hoću, a ovo 
neću. Ne može sebe kritizirati niti ispravljati. Ne zna za eti- 
čka, moralna pravila, niti zna što je sloboda i osjećaj. »Elek- 
tronski mozak«, kako vidimo, ne oslobađa čovjeka ni od spoz- 
navanja, ni od umovanja, nego ponekada od mehaničkog izvr- 
šivanja onoga, što je čovjek već odlučio učiniti. »Elektronski 
mozak« nije nikakav vođa, nego samo izvršilac onoga što mu 
čovjek naredi. 


4. U ovom izvršavanju »elektronski mozak« može zamije- 
niti čovjeka, pače i učiniti daleko više nego čovjek. No, to ne 
radi samo ovaj »mozak«, nego i toliki drugi aparati. Na prim- 
jer, u autu su tako smišljeno izgrađeni i međusobno povezani 
toliki mehanički dijelovi, te veoma spretno izvršavaju ono za 
što su tu. Da li sam auto umuje i odlučuje se na rad? Ni naj- 
manje, nego tako radi jer ga je svojim umom čovjek tako za- 
mislio i takvim izradio da tako radi. Isto je i sa svim drugim 
aparatima, kao što su, npr., šivaći i pisaći stroj, lokomotiva, 
radio, televizijski aparat, avion itd.:spretno i okretno obav- 
ljaju svoje radove i povećavaju čovjekovu snagu, ali ne stoga 
kao da bi se sami na to odlučivali, nego stoga što je čovjek 
za njih prije mislio i umovao, te njih tako uredio da tako 

rade. Baš to je ono na što je jasno upozorio dr. Norbert 
Wiener, koji je prvi zamislio »elektronski mozak« i stavio 
mu temelje. Ovaj »mozak«, kompjuteri i uopće kibernetika, 
kaže on, samo toliko uspijeva koliko je on, s onim koji su 
mu pomogali (CI. Channon, Bigelow, Vannevar Bush, Yuk 
Wing Lee, Arturo Rosenblueth) svojim računanjem, domiš- 
ljanjem, ispoređivanjem sa radom nekih drugih aparata i sa 
radom našega živčanog sustava, uspio da stavi, uturi, usiječe 
u mehanizam ovoga »elektronskog mozga«. Koliko su oni u 
aparat utiskivali, toliko je aparat vraćao. 1, ukoliko se ljudi 
budu trudili da daljnim dokučivanjem u njegov mehanizam 
više stave, toliko, ali i samo toliko će ovaj »elektronski mo- 
zak« više i vraćati. 17) 


Iz ovoga vidimo da u »elektronskom mozgu« enma pa- 
meti ni umovanja više nego, na primjer, u električnom apa- 
ratu za brijanje. Pamet je samo u čovjeku, koji ih zamišlja 
i izrađuje. 


17) N. Wiener, Die Kybernetik — eine neue Wissenschaft, u časopisu: 
»Universitas«, Dez. 1964, 1251—1256. 

II BESMRINOST DUŠE 


1. AKO SE SVE RASPADA — ZAŠTO SE NE BI RASPALA 
I DUŠA? 


Prigovor: Sve se na svijetu raspada, pa će tako raspa. 
sti i duša. Stoga ona nije besmrtna. 


Odgovor 1. Ne raspada se na svijetu sve, nego samo ono 
što je raspadljivo, tj. što je sastavljeno iz dijelova. Ovi dije- 
lovi mogu biti kvantitativni, kao što su to dijelovi iz kojih 
su sastavljena sva tjelesa, a mogu biti i nužna, osnovna po- 
čela, elementi iz kojih se sastoji neko tijelo, kao što se voda 
sastoji iz vodika i kisika. Sva ova i ovakva bića mogu se 
rastaviti na dijelove iz kojih su sastavljena, i kad se tako 
rastave prestaju biti ono što su do tada bila. 


Ovaj bi zakon vrijedio i za našu dušu kad bi i ona bila 
sastavljena iz dijelova. No, ona nije sastavljena iz dijelova, 
pa se stoga ne može ni raspasti na dijelove kojih nema. To 
se u psihologiji, nauci o duši izrazuje time što se o njoj 
kaže da je jednostavna. O ovoj odlici naše duše govorili smo 
prije kad je bio govor o njezinoj spiritualnosti. 

2. Ljudi rado pirznaju ono što nas uči fizika, a to je da 
ni na Zemlji, ni u svemiru ni jedan atom, niti ikakva fizi- 
kalna energija ne propada tragom bez obzira. Je li nešto 
prestalo bivovati pod jednim oblikom, ne ide u ništa, nego 
nastavlja bivovati pod drugim oblikom. To se lako i rado 
pripušta. A zašto i kako bi onda mogli pripustiti da će se 
raspasti, i tako propasti duša, ova najveća i najplemenitija 

energija na svijetu, ova energija koja svojim umnim radom 
i saznanjima prodire od kraja do kraja svemira! Kad ni- 
kakve energije ne nestaje, zar i kako bi moglo nestati one du- 
ševne energije učenjaka koji svojim duševnim radom stvara 
tako velika djela: ili umjetnika, čijim se umjetninama divi- 
mo; ili glazbenika, čiji nas zvukovi očaravaju? Zovemo ih 
genijima, i to s pravom, a što se je dogodilo od njihova ge- 
nija? Ako se i lako naglasuje da nikakva energija ne išče- 
zava bez traga, kako bi i zašto bi čovjek najedanput bio ta- 
ko nelogičan kad se radi o najvećoj i najplemenitoj ener- 
giji? Ako ćemo biti logični do kraja, a to moramo, onda 
moramo priznati i to da se naša duša ne raspada i ne pro- 
pada. 


Bezbrojni umnici na tomu su tvrdo stali i stoje. Tako, 
na primjer, i Wernher von Braun, jedan od najvećih današ- 
njih sarađivača na iznalaženju i izrađivanju svemirskih ra- 
keta, u vezi s neraspadljivosti duše kaže da su »prirodne 
znanosti utvrdile da ničega u prirodi ne nestaje bez traga. 
Priroda ne zna za uništavanje, nego za promjenjivanje. Pa, 
ako se Bog drži ovoga temeljnog principa kad se radi i o 
najmanjem i najneznatnijem dijelu u svemiru, nije li onda 
posve logično kad stojimo na tome da se ovog principa drži 
i onda kad se radi o majstorskom djelu njegova stvaranja, 
hoću reći kad se radi o čovječjoj duši? Ja sam uvjeren da 
on tako radi.« 18) 


2. DUŠA SE S TIJELOM RAĐA, PA ZAŠTO NE BI 
S TIJELOM I UMRLA? 


Prigovor: Duša se s tijelom rađa, s njim se razvija, s njim 
slabi, stari, slijedi sve njegove promjene, pa stoga s njime 
i umire. 


Odgovor 1. Već je bilo govora o tome da duša ne sli- 
jedi sve promjene koje bivaju na tijelu i u tijelu. To je či- 
njenica koju opažamo svakog dana. Poslije rođenja tijelo se 
s mozgom brzo razvija, dok se duševni život pokazuje tek 
oko pete ili šeste godine. Razvoj mozga sad se pomalo za- 


18) v. »Neue Bildpost«, 20. IX 1969, 3. 

ustavlja, a duševni se Život razvija sve to jače. Nešto slično 
opažama i kod ljudi u starijim godinama. Tada tijelo sve 
to više slabi, ulazi u se, propada, ali duša ga u tomu uvijek 
ne slijedi. Svaki dan susrećemo starce koji j edva lizu po 
zemlji, a duševno su svježi i jaki kao u mladim godinama. 
Sve to ne bi moglo biti kad bi duša u svemu bila ovisna o 
tijelu i slijedila sve njegove promjene. 


No, ipak duša je u mnogo čemu ovisna o tijelu, pa stoga 
vidimo da u mnogo čemu slijedi i njegove promjene. Tijelo 
je sredstvo preko koga je duša u vezi s vanjskim svijetom. 
Stoga je posve razumljivo ako se i duševni rad pokazuje sla- 
bijim kad sredstvo, oruđe slabi, kao što će sviranje umjetni- 
ka na orguljama ili klaviru biti tim slabije što je slabije 
glazbalo. 


Kao što umjetnik ovisi o glazbalu da bi mogao pokazati 
svoju vještinu, isto tako je i duša ovisi o tjelu da bi mogla 
pokazati svoj rad. Pa, koliko god imamo prava reći da je 
umjetnika nestalo kad mu se razbilo glazbalo isto toliko 
imamo prava reći da je i duše nestalo kad su oči prestale 
gledati, uho slušati, jezik govoriti, kad joj se je razbilo oru- 
đe ili sredstvo pomoću kojeg je radila, kad je umrlo tijelo. 
A kad nitko pametan nikad nije zaključio i rekao da je s 
glazbalom nestalo i glazbenika, tko bi pametan mogao pa- 
metno i logično reći da je s tijelom umrla i duša! 


3. ZAŠTO BI ČOVJEČJA DUŠA ŽIVJELA VIŠE 
NEGO ŽIVOTINJSKA? 


Prigovor: Duša bi morala svršiti s tijelom jer, pošto je 
izvršila svoju zadaću, više nema zašto bi živjela. Baš kao i 
životinjska! 


Odgovor 1. Tako govore oni koji bi htjeli da čovječiji i 
životinjski život imaju isti cilj pa da stoga i jedan i drugi 
jednako svršavaju: kad prestaje živjeti tijelo prestaje i duša. 
Oni rado pripuštaju da je životinji cilj jedino u tomu da 
uzdržava sebe i vrstu te, kad je ovo izvršila, svršava jer je 
time ispunila svoju životnu zadaću pa, budući da njezin ži- 
vot nema drugog sadržaja, ie može dalje živjeti, mora sa- 
svim svišiti. 

Tako je, kažu oni, i s čovječjom dušom. Je li čovjek 
proživio neko vrijeme i time pripomogao uzdržavanju vrste, 
izvršio je svoju zadaću, njegov život nema nikakva drugog 
sadržaja ni svrhe; stoga nema smisla da mu duša preživ- 
ljuje tijelo, nema se čime dalje baviti, pa mora i svršiti 
zajedno s njime. 


Kad bi bilo istina da naša duša nema druge svrhe nego 
uzdržavati tijelo i s tijelom vrstu, baš kao i životinjska, imali 
bi puno pravo oni koji bi rekli da s tijelom svršava i duša. 
Ali, u stvari je sve drukčije. Oni neće da vide bitnu razliku 
između čovječje i životinjske duše, između životnoga sadrža- 
ja i svrhe koju ima i jedna i druga. Životinjska duša zbilja 
izvršuje svu svoju zadaću dok uzdržava tijelo dotične ži- 
votinje i pripomaže uzdržavanju vrste, jer životinje nigdje 
ne pokazuju kakav znak višega, nadmaterijalnog života. Je 
li se najela, napila i zadovoljila svoj seksualni: nagon, ona; 
dalje ne traži. Životinja se ne pita odakle ona i svijet, i 
kamo ide, ne _ pada joj na pamet, jer je ni nema, da što 
istražuje, ne poznaje nikakvih problema, ne pita se ni za 
prošlost, ni za budućnost, nema nikakve svoje povijesti, niti 
se za nju zanima, ne poznaje mikakve opće pojmove, pa 
stoga nema nikakve filozofije ni umovanja, nikakvilh izna+H 
šašća, nikakva napretka, ne poznaje nikakve moralne pro- 
pise ni osjećaje, ne poznaje što je dobro ni što zlo, nema 
nikakve religije. Ovo su najjasniji dokazi da životinja nema 
umne, razumne duše, koja bi se bavila životom koji nadma- 
šuje tjelesne potrebe. Stoga je i posve naravno da ovakva 
duša, jer i nije nego neka osjetna energija, određena samo 
za tijelo, s tijelom i svršava. 


2. Kad bi bila istina da je i naša duša bila samo osjetna 
tj. određena samo za uzdržavanje tijela i vrste, ne bi se nima- 
lo razlikovala od životinjske, pa je naravno da bi s tijelom i 
svršavala. No, dok je vas rad životinjske duše u tijelu i za 
tijelo, naša se duša diže iznad tijela i tvarnog svijeta, ona 
njima gospodari i upravlja ih kako i kamo hoće. Naša duša 
umnim svojim radom istražuje visinu i širinu svemira, broj i 
veličinu, sastav i brzinu svemirskih tjelesa, istražuje dubinu 
mora i sve što se u njemu krije, istražuje najniže elemente iz 
kojih se tjelesa sastoje, probija planine te sebi tako otvara 
puteve, sastavlja obale širokih rijeka, razgovara se s kraja 

na kraj svijeta, gospodari zrakom, zemljom, podzemljem i 
morem, prema svojim zamislima svu silnu prirodu okreće 
u svoju korist. Pa, po kojoj bi se onda logici moglo reći da 
ova duša, gospodarica svega tvarnoga, tjelesnog svijeta, 
svršava zajedno s ovim tijelom, kao da bi se njezin život i 
rad završio u uzdržavanju tijela i vrste! 


Čovječja duša, dakako, uzdrži tijelo, ali ona neodoljivo 
teži za višim životom i to, prije svega, za spoznanjem istine. 
Čim je dijete počelo dolaziti k razumu odmah pita: zašto 
ovo, zašto ono. Ova se pitanja protežu sve do smrti, jer čo- 
vjeku nikada dosta pameti i spoznaje. Čovjek podnosi i glad 
i žeđu, pače žrtvuje i sam život za ljubav istine. Ovo carstvo 
istina, carstvo spoznaja duša je nakupila dok je bila za- 
jedno s tijelom. Ali ona ne mora umrijeti zajedno s tijelom, 
kao da je za nj živjela, nego za ovo i u ovom carstvu istina 
mora živjeti i poslije nego je tijelo umrlo budući da je za 
ovo carstvo istina i živjela. Poslije smrti tijela čeka je još 
jasnije i bogatije spoznanje istina do kojih nije mogla doći 
baš stoga što je bila vezana s tijelom. To je prvi dio nje- 
zina životnog sadržaja. 


3, Da naša duša nije sva samo za tijelo, vidi se i po 
tomu što ona zna što je zlo, a što dobro, zna i priznaje da 
je dužna činiti dobro, a bježati od zla. Da bi izvršio ovu 
dužnost, čovjek žrtvuje svoja fizička dobra, pa i samo ti- 
jelo. Ovp je drugi dio životnog sadržaja naše duše: spoz: 
naja moralnog dobra i zla, te dužnost živjeti prema ovoj 
spoznaji. Životinje nemaju nikakve spoznaje o moralnomi 
dobru i moralnom zlu. 


4. Uz to čovjek traži sreću koja nadmašuje svu tjelesnu 
sreću. Ako je tijelo i našlo sve što mu treba, duša ide dalje 
jer nije time zadovoljna. Ona traži sreću koja će zadovoljiti 
svim težnjama uma, srca i volje. Pošto svi nagoni u čovjeku 
i u drugim bićima imaju i odgovarajuće predmete kojji. će 
ih zadovoljiti, tako i ovi nagoni koji nedoljivo gone našu 
dušu k punoj spoznaji istine, k potpunom moralnom savršen- 
stvu i k potpunoj sreći moraju imati i naći svoj objekat ko- 
ji će ih potpuno zadovoljiti. A pošto iz iskustva dobro zna- 
demo da ništa na svijetu sasvim ne zadovoljava ove priro- 
ene čežnje našeg uma, srca i volje, to ih potpuno zadovo- 

ljenje čeka poslije smrti. Ove uzvišene težnje nama ne daju 
mira, a životinje o njima ne znadu ništa. 


5. Dakle, je li istina da naša duša ima svršiti s tijelom jer 
da bi bila izvršila svu svoju ulogu, te da ne bi imala više 
što raditi? To je plitka krilatica! Služba tijelu i vrsti samo 
je jedan, i to manji dio njezinog rada. Još u vezi s tijelom 
kako rekosmo, duša stiče posebni životni sadržaj spoznajom 
carstva istina, moralnim obogaćivanjem i težnjom za konač- 
nom srećom. Veoma često, zaboravljajući tijelo i proti nje- 
govim težnjama, duša je, dok je još bila u vezi s njime, 
živjela u ovom carstvu visokih duhovnih vrednota, pa je po- 
sve naravno da će i poslije smrti tijela ovaj život nastaviti 
na još savršeniji način. To će biti jer to traži njezina priro- 
đena težnja koja se nikako ne vara. 


Kod životinja je sve i sasvim drukčije. One nigdje ne 
pokazuju nikakva nadtjelesnog, nadmaterijalnog, duhovnog 
života, nikakve umne spoznaje, nikakve težnje za istinom, 
za nadtjelesnom srećom, za duševnim usavršavanjem. One 
nemaju nikakva višeg duhovnog smisla ni sadržaja. Stoga je 
posve naravno da s tijelom svršava i životinjska duša — uko- 
liko se ova uopće i može zvati dušom — jer je samo za ti- 
jelo i živjela. Kod nas je, kako smo to vidjeli, sve, baš sve 
protivno. Stoga, budući da nam nikako nisu jednaci život i 
težnje, to ne moramo jednako ni svršiti, 


4. KAKO BI DUŠA MOGLA ŽIVJETI BEZ MOZGA? 


Prigovor: Duša mora s tijelom svršiti jer, kad mozak i 
živci prestanu raditi, ona ne može više biti u vezi s vanjskim 
svijetom, pa kako bi onda mogla išta saznavati i raditi? 


Odgovor: — Istina je da duša, dok je u vezi s tijelom, 
vanjski svijet upoznaje preko osjetila. No, s kojim bismo 
pravom mogli reći da su osjetila jedini put i način kojim 
duša može biti u vezi s vanjskim svijetom? S kojim pravom 
bismo mogli reći da vanjski svijet neće u još jačoj mjeri 
djelovati na dušu baš stoga što se je oslobodila tijela? Sada 
su samo osjetila, a onda će biti i drugih puteva kojima ona 
može i hoće stupiti u vezu sa svijetom. Jer, u svemu ovomu 
glavno je pitanje kako vanjski sviiet može djelovati na dušu. 

No, ova nam stvar nije nimalo jasnija ni kad je govor o 
djelovanju osjetila na dušu. Znademo da vanjski svijet na 
nju djeluje preko osjetila, ali nitko ne zna potanko kazati 
kako biva ovo djelovanje. 


Vas gornji prigovor polazi s pretpostavke da se ne može 
živjeti bez ovoga tjelesnog, tvarnog svijeta u nama i oko nas. 
Sasvim kriva pretpostavka! Jer, duša je dok je bila s tije- 
lom, stvorila čitavi unutarnji život spoznaja i istina, čitavo 
duhovno carstvo u komu može živjeti bez daljnje veze sa 
svijetom. A ovo carstvo spoznaja opet će se beskrajno pro- 
širiti, obogatiti kad poslije rastanka s tijelom ugleda novi, 
duhovni svijet. Stoga može i hoće živjeti i bez veze s moz- 
gom i živcima. 


5, BOG JE DUŠU IZ NIŠTA STVORIO, PA ZAŠTO JE 
NE BI I UNIŠTIO? 


Prigovor: Duša neće biti besmrtna jer Bog koji je iz ni- 
šta stvara opet će je u ništa i povratiti. Tim više što bi Bog 
inače morao tolike duše zauvijek osuditi radi grijeha. A to 
on neće, i ne može učiniti. 


Odgovor 1. Bog neće uništiti ništa od onoga što je stvo- 
rio, pa ni sami tvarni i tjelesni svijet, nego će ga obnoviti 
i očistiti od nereda koji je grijeh u nj unio. Pa zašto bi 
onda on uništio najljepše i najplemenitije među svojim stvo- 
renjima, čovječju dušu? 


2. Bog neće dušu uništiti ni s drugih razloga. Jedan od 
ovih je njegova neizmjerna mudrost kojom neizmjerno mud- 
ro radi sve što radi. Ova Božja mudrost hoće da s bićima 
postupa prema naravi koju i kakvu im je dao. A narav naše 
duše je takova da može uvijek živjeti jer, kako smo to prije 
rekli, ona nema nikakvih dijelova, pa se, po svojoj naravi, 
sama po sebi ne može ni raspasti, ni propasti. Ova narav, 
i to baš jer je ovakova, bez dijelova, i jer joj ju je Bog ova- 
kovu dao, i traži da živi uvijek. Stoga će ona uvijek i živjeti 
jer Bog ništa ne radi uzalud, bez razloga. 


3. Duša je besmrtna i stoga što to traži Božja pravda. 
Svaki dan se iznova uvjeravamo da na svijetu nema potpune 

pravde, svaki čas iznova vidimo da dobro nije uvijek nagra- 
đeno, ni zlo kažnjeno. Naprotiv, često se je događalo da su 
zli uživali dobra ovoga svijeta: imanje, slavu, zabave i ostalo 
dok su bogobojazni ljudi često trpjeli radi svojih dobrih 
djela. A budući da je Bog pravedan, i to neizmjerno prave- 
dan, neće on duše uništiti ni stoga razloga da ih poslije smrti 
u svemu pravedno nagradi prema njihovim djelima. 


4. I Božja nam odbrota jamči da je duša besmrtna. Bog 
je u nju usadio težnju i čežnju za dobrom bez kraja i konca, 
za neizmjernim dobrom, i to ne samo u veličini nego i u 
trajanju. Čim bismo znali da će svršiti ovo dobro, ono već 
time ne bi bilo potpuno dobro, niti bi moglo zadovoljiti na- 
šu težnju i čežnju. Ono, jednostavno, ne bi bilo ono dobro 
za kojim naša duša, po svojoj naravi, teži. A znademo i to da 
Bog, baš radi svoje dobrote i mudrosti, nije mogao usaditi 
u našu dušu neodoljivu težnju za neizmjernim dobrom bez 
kraja i konca, pa ipak, uza sve to, uništiti je pri rastanku 
s tijelom. Kad bi to bilo, Bog ne bi bio dobar, nego nemilo- 
srdan. A pošto Bog takav nije, niti može biti, to će duša 
živjeti ikad tijelo _ umre, i uživati će dobro koje joj je 
dobri Bog odredio. 


5. Bog nikoga ne osuđuje na vječne kazne zato što on 
hoće da ga osudi, nego zato što takav čovjek neće da živi 
s Bogom, zato što on hoće da snosi sve posljedice grješnog 
života, jer mu savjest uvijek govori da za grijehe neće biti 
nagrađen, nego kažnjen. Budući da ga je stvorio slobodnim, 
Bog ga zove da se ostavi zla, ali neće da ga sili. No, pošto 
griješnik neće da čuje Božji poziv, već izabire grijeh sa svim 
njegovim posljedicama, Bog potvrđuje ono što je grješnik! 
već izabrao. 


Ne smijemo, međutim, imati pred očima samo one koji 
poslije smrti bivaju osuđeni, nego još više one, daleko broj- 
nije, koji se spasavaju. Ovi su, vršeći Božji zakon, zaslužili 
vječnu sreću. Kad bi Bog na smrti ništio duše stoga da nd! 
ne bi bili navijeke osuđeni, morao bi ništiti i one bezbrojne 
koje bi imale _navijeke uživati. A kako bi to bilo da radi 
onih nekih opakih nepregledna vojska drugih izgubi svoju, 
vječnu sreću! Ne bi li onda oni koji bi imali biti osuđeni 
rugali se i Bogu i svima koji bi imali biti blaženi da su ih 

oni nadjačali i da su im oni spriječili vječnu sreću! Pa tko 
će reći da bi Bog to mogao dopustiti! 


I iz ovoga vidimo da naša duša živi i poslije nego se ras- 
tane s tijelom, i to u svoj vječnosti. 


6. SANKCIJA JE VEĆ OVDJE NA ZEMLJI, PA ZAŠTO 
BI TREBALA POSLIJE SMRTI? 


Prigovor: Duša ne mora biti besmrtna stoga što bi Božja 
pravda tražila da u vječnosti nagradi dobro, a_kazni zlo. To 
se sve izvršava već ovdje na zemlji, pa stoga ne treba besmrt- 
nosti. 


Odgovor 1. Neki će reći da svako djelo već ovdje na 
zemlji prima nagradu, ili kaznu. Oni to kažu, ali ne doka- 
zuju. Jer, kakvu bi nagradu, na primjer, u tom slučaju pri- 
mio onaj koji gubi glavu za kakvu dobru stvar, ili onaj koji 
se preko svega života muči da se sačuva u dobru? Istina je 
da već ovdje biva kažnjen onaj koji, na primjer, sa svoga; 
nemoralnog života navlači na se bolest i u njoj umire, ali 
čime je nagrađena majka koja navlači na se bolest i od nje 
umire, a to stoga što se kroz sav svoj život, dan i noć, mu- 
čila da prehrani svoje sirote? Stoga, makar da i sami čin, 
kao takav, često sa sobom nosi i sankciju, ova nikada nije 
potpuna, a mnogo puta je nikakva. 


2. Drugi, jer vide da sama narav dovoljno ne nagrađuje 
i ne kažnjava kakvim izvanjim dobrima i kaznama, kažu da 
to već ovdje radi savjest koja hvali i odobrava dobra djela, 
a progoni onoga koji čini zlo. Istina je da nas savjest hvali 
ako smo učinili dobro, a ne da mira ako smo učinili kakvo 
zlo. Ali to biva stoga što duša zna da nagrada, ili kazna čeka 
djelo pred Božjim sudom, Eto stoga savjest hvali, ili kori! 
A istina je i to da savjest hvali i kori samo do neke mjere 
Bogobojazna duša osjeća grizodušje i za najmanje pogreške, 
a netko će time što neprestano zanemaruje ukor savjesti po- 
malo doći dotle da će mu ona otupiti i pred najvećim zlo- 
djelima. To mi ponekada vidimo. Pa gdje je tu sankcija! 


3. Neki opet, nezadovoljni i time, kažu da ljudski zakoni 
jamče za sankciju, da oni dijele po zaslugama. No, ne smi- 

jemo ispred očiju izgubiti to da ljudska pravda gleda na, 
vanjske čine, a malo na unutarnje naše raspoloženje, pa je 
već stoga posve nedovoljna. A zar ona hvata i dostiže i sva 
vanjska zlodjela! Koliko li ih je koja su u duši zasnovana, 
a nije bilo prilike da budu i izvedena! Tko će njih kazniti! 
Veoma važno je i to što ljudski zakon samo kažnjava, a ri- 
jetko nagrađuje. Je li to sankcija! 


5. Neki opet vjeruju u javno mnijenje, jer da ono iz- 
vršuje sankciju. Ali, javno mnijenje ne zna zal unutarnje 
čine, a veoma često ni za vanjske, osobito za potajne. Pa, ka- 
ko će ih onda hvaliti ili kuditi! 


Sankcija ipak mora biti jer _ opstoji pravedni Bog A 
pošto je nema ni u samom činu, ni u savjesti, ni u ljudskoj 
pravdi, ni u javnom mnijenju to ona čeka dušu poslije smrti 
kod pravednog Boga. I stoga će duša živjeti i poslije nego 
se rastane s tijelom. 


7. VJERUJU LI SVI NARODI I PLEMENA 
U BESMRTNOST? 


Prigovor: Kad bi duša bila besmrtna to bi za nju bila 
tako velika odlika i to bi za ljude bilo od tako velikog zna- 
čenja da bi svi nekulturni i kulturni narodi to znali i u to 
vjerovali. A znadu li sva plemena i narodi da je duša be- 
smrtna, i vjeruju li u to? 


Odgovor 1. Kao što ima ljudi koji žive tako kao da 
Boga ni nema, isto tako ih ima koji žive tako kao da bi s 
tijelom svršavala i duša. Takovih je uvijek bilo, a takovih 
ima i danas. Zovemo ih praktičnim bezvjercima. A zašto se 
oni tako vladaju? Razni su tomu uzroci: oholost, slabi kućni 
odgoj, okolina u kojoj žive, a najčešće to što misao na ne- 
umrlost smeta čovjeka da slobodno živi i nagoni ga da vrši 
neke dužnosti koje nisu uvijek posve ugodne. I onda drži 
da je najbolje ne misliti na život poslije smrti da bi se tako 
mogao pustiti kamo ga srce poteže. I eto gotova praktičnog 
bezvjerca! 


' Ž. A je li takav čovjek odmah ujedno i teorijski bez- 
vjerac, je li on zbilja uvjeren da, zajedno s tijelom, svršava 

i duša? Kao što nema čovjeka koji bi dokazao da nema Boga, 
tako nema čovjeka koji bi dokazao da nema duše i da ona 
nije besmrtna, Takav se čovjek još nije rodio, a i neće, jer 
besmrtnost izlazi iz same naravi naše duše, a naša duša je 
naš »ja«! Pa, je li onda čudo što se čovjek ne može trajno 
dignuti proti svojoj naravi, proti samom sebi i zanijekati 
samog sebe! 


3. Kao što nema nijednog naroda ni plemena, pabilo ono 
kako mu drago maleno i neznatno, koje ne bi vjerovalo u 
Boga, isto tako ga nema koje ne bi bilo tvrdo uvjereno da 
je naša duša besmrtna. Bio je, istina, jedan ili drugi pisac 
koji je znao reći da neka zaostala plemena po Africi, Aziji, 
Australiji i drugdje ne znadu ni za Boga, ni za besmrtnu dušu. 
No, to su bili turisti i romanopisci koji su dolazili i brzo pro- 
lazili, pa nisu mogli zalaziti u duše ljudi. Ozbiljni moderni 
etnolozi redom bez izuzetka priznaju da nema nijednoga tako 
zaostalog plemena koje ne bi znalo za besmrtnu dušu. 19) 


4. Tvrdo uvjerenje svih naroda i plemena da je duša 
besmrtna vidi se ne samo iz njihova držanja i naučavanja 
da duša živi i poslije nego se rastane s tijelom nego i iz toga 
što je već pretpovijesni čovjek svoje mrtve pokopavao po- 
sebnom brigom i na posebna mjesta koja je on držao sve- 
tima. Isto tako su radila i rade i sva današnja primitivna 
plemena i prosvijetljeni narodi. Što znači sve ovo, vidimo 
još bolje ako se sjetimo da ljudima nikada nije padalo na 
pamet da bi tako postupali sa životinjama. 


8. JE LI TKO DUŠU IKADA VIDIO? 
DA JE BESMRTNA NEGDJE BI SE UKAZALA! 
Prigovor: Kad bi duša živjela i poslije nego se rastane 
s tijelom, negdje bismo je vidjeli ili čuli, a i ona bi se i 


19) Kako su sva primitivna plemena vjerovala | vjeruju u besmrtnost, 
P. W. Schmidt, jedan od najvećih modernih etnologa, izvješćuje na 
mnogim mjestima u šest svezaka svakog velikog djela »Der Ur- 
sprung der Gottesidee« 1926—1935). Tako, npr., I, 408, 453—456; II, 
82, 105, 133, 136 sl., 140—141, 451, 841, 999, III, 508; IV, 570 571 
694; V, 44, 103—104, 244, 360, 381—382, 660; VI, 151—152, 399— 
400. 

sama, bar negdje ukazala, pa bi se to znanstveno utvrdilo. 
A, pošto to ne biva, znači da je ni nema. 


Odgovor 1. Kao što smo to već spomenuli, duša je spi- 
ritualno, tj. nematerijalno biće koje nema nikakvih tvarnih 
svojstava, pa stoga nije moguće da je, onakovu kakova jest, 
vidimo našim tjelesnim očima, No, iako je ne vidimo tjeles. 
nim očima, to nije nikakv znak da je stoga ni nema, kao 
što nije nikakav znak da nemamo pameti makar da je ne 
vidimo tjelesnim očima. Uz naše tjelesne imamo i duhovne 
oči, pamet, um, pa po njima znademo da duša jest i da živi 
i poslije nego se rastane s tijelom. 


“ 2. Pa da se nijedna duša i nije poslije smrti ukazala, 
. spomenuti razlozi bi nam nedvojbeno dokazivali da ona ipak 
Živi. No, duše pokojnika i stvarno su se ukazivale nebro- 
jeno puta. Istina je da ima slučajeva koji nisu usve i posve 
zajamčeni, te koji ne bi, valjda, odoljeli kritici. Ali, ima 
mnogo ukazanja u životima svetaca, i inače u Crkvi, o ko- 
jima ne možemo sumnjati budući da nam za njih jamče 
najvjerodostojniji svjedoci, te su ova ukazanja zajamčena 
svim potrebnim povijesnim dokumentima. Za ovo pitanje 
veoma su važni znakovi koje su, na raznim predmetima, za 
sobom ostavile duše umrlih prigodom ukazivanja. 20) 


3. Prirodne znanosti, budući da se bave samo opipnim 
predmetima i njihovim svojstvima i pojavama, ne mogu go- 
voriti o čisto spinitualnim, duhovnim bićima, kao što je to 
naša duša. Njom se bave druge, isto tako prave znanosti, 
kao što su filozofija i teologija, te one utvrđuju sve ono 
što smo dosada rekli. Ali i eksperimentalne znanosti mogu 
dokazati da duša živi i poslije nego se rastane s tijelom ako 
se opet ukaže, te na kojem predmetu oko sebe ostavi kakav 
znak, kao što je to bivalo u ukazanjima o kojima smo go- 
vorili malo prije. 


20) Marin Max, L'&4me humaine It sa vie future, 1930, 251 sl.; K. Rah 
ner, Visionen und Prophezeiungen, 1958. 

TREĆI DIO 
VJERA I BEZVJERJE 


1. IMA LI UVJERENIH BEZVJERACA? 


Prigovor: Čuje se ponekada gdje netko rekne da nema 
Boga. Je li moguće da bi ga on tako nijekao kad bi Bog zbilja 
opstojao? 

Odgovor 1. Pisci koji istražuju ima li i može li biti ljudi 
koji bi bili uvjereni da Boga nema dolazili su i dolaze do 
sasvim opravdanih zaključaka da takvih ljudi nema, niti može 
biti. Glavni razlog je taj što čovjek zdrave pametiine može 
biti, a da se ne pita: odakle on i svijet oko njega i iznad 
njega, kao i to: odakle zakonitost, red i sređenost u njemu 
i u svijetu. A čim se to upita odmah mu se silom nameće od- 
govor da opstoji više Biće, Bog od koga sve to dolazi. Jer o 
neopisivo zamišljenoj i izvedenoj sređenosti govori nam ne 
samo veliki svemir iznad naših glava i nama veoma dobro 
poznati Sunčani sustav, ovaj kolosalni svemirski sat, prema 
komu svi naši i najsavršeniji izrađeni satovi nisu nego veo- 
ma blijeda slika; o ovoj sređenosti, kako smo to već vidjeli, 
glasno nam govore ne samo svi živi organizmi i svaki od nji- 
hovih većih i manjih organa nego i svaka žilica u ovim orga- 
nima, jer ni umovi najvećih anatoma ne mogu da do kraja 
opišu svu savršeno zamišljenu i izvedenu izgradnju niti ovih 
najsitnijih žilica. Stoga ne samo gotovi organi i organizmi 
nego i svaka od ovih najsitnijih žilica glasno govorni o Božjem 
Umu koji ih je zamislio i po svojim zakonima izgrađuje. 
Onomu jeziku koji bi rekao da Bog nema, svaka od bezbroj- 
nih žilica iz kojih je on izrađen na sav glas bi doviknula da 
nije istina što govori. Pa kako bi netko mogao biti uvjeren 
da Boga nema kad on u svom organizmu nosi na milijune i 
milijarde ovih tako glasnih zvučnika koji mu na sav glas go- 
vore * heskrajnom Božjem Umu! 

2. Da nema uvjerenih bezvjeraca kažu nam i sami »uvje- 
reni« bezvjerci. Sve njihovo uvjerenje možemo izraziti riječi- 
ma Arthura Schopenhauera, također jednoga od njih. On, teš- 
ko bolestan, uzdisao je: »Moj Bože, o moj Bože!« Kad ga li- 
ječnik upita da li ipak za filozofe opstoji Bog, Schopenhauer 
mu odgovori: »Filozofija bez Boga u bolesti ne vrijedi ništa; 
ako ozdravim, sve će biti drukčije!l« 1) v 


3. Dakle, niti ima, niti može biti uvjerenih bezvjeraca, 
jer se, kako rekosmo, proti bezvjerju buni zdrava pamet. No, 
može ih biti koji za koje vrijeme sumnjaju da li Bog opstoji. 
A to opet nikada kao da bi za to imali kakve umne razloge, 
nego uvijek radi drugih izlika, na primjer, čuju kakve prigo- 
vore proti vjeri koje ne znadu odmah riješiti, ili jer su se ro- 
dili u obitelji u kojoj se malo misli na Boga, ili jer čitaju 
kakvo slabo štivo, itd. S ovih i sličnih razloga može, za koje 
vrijeme, nastati kakva sumnja, a valjda i želja da Boga ne 
bi bilo, osobito ako je po srijedi razuzdan život, jer se ovaj, 
dakako, plaši strogog Suca. No, to nisu nikakvi pametni raz- 
lozi, nego samo smjicalice, kojih nestaje čim čovjek stane; 
malo ozbiljnije misliti. 

4. Kad bi bezvjerci bili uvjereni da Boga nema, ne bi ga 
mrzili i proti njemu govorili onako kao što samo oni znadu, 
a ne bi ga mrzili i proti njemu govorili stoga, jer, prema nji- 
hovu uvjerenju, ne bi ga bilo, pa onda ne bi imali koga mrziti, 
ni proti komu govoriti. Besmisleno, a i smiješno je boriti se 
proti onomu koga nema. Tu dobro dolazi ono što je Gandi 
odgovorio nekom bezvjercu. Ovaj jednom Gandija upita da 
mu kaže koje je najbolje oružje da bi se njime borio proti 
Bogu. Čudno je to, odgovori mu Gandi, što tražite oružje za 
borbu proti onomu koga nema! I onaj nije više pitao! J. Ri- 
chepin, dok je sam bio nekakav »bezvjerac« i time se hvalio, 
u isto vrijeme priznaje da je neiskreno i njegovo i svačije 
bezvjerje, jer »ako Boga nema, zašto mu  pokazuješ šaku? 
Ako on nije nego magla koja je obavila našu dušu, zašto tući 
sabljom po ovoj magli?... To je smiješno! Ako Bog ne op- 
stoji, vi igrate ulogu luđaka...»2) Slično priznaje i »bezvje- 


1) v. T. Toth, Religion, 1931, 20. 
2) »Si Dieu n'est rien, pourquoix lui montrez-vous le point?« Les Bla- 


sphemes: »L'Apologie du diable«. 

rac« Zamacois: »Na dnu moje duše - tako on - u ovaj čas kad 
ja ne vjerujem u ništa, kada sumnjam o svemu, kada kažem 
da me ne sluša nikakav milosrdni Bog, ono o čemu najviše 
sumnjam jest moja sumnja!« 3) O bezvjerskoj periodi svog 
života slično su govorili i naši obraćenici pjesnik Marin Šabić, 
dr Hinko Hinković i prof. Boris Zarnik. 


U dosadanjim izdanjima ove knjige pisao sam da je Vol- 
taire bio bezvjerac (1972, 168, 172). No, sada sam uvjeren da 
on to mije bio. On je napadao kršćanstvo i mrzio Crkvu, ali 
nije bio bezvjerac, pače, otvoreno priznaje Boga kao stvori- 
telja svijeta i svemira, a to s tako jasnog razloga, koji sva- 
kom tobožnjem bezvjercu kaže da njegovi razlozi nisu, i ne 
mogu biti uvjerljivi. Ovaj razlog je red i sređenost u nama, 
oko nas i iznad nas, što tako jasno i snažno udara u oči sva- 
komu koji ih otvori, »Svemir mi ne da mira — kaže on — te 
ja ne mogu pomisliti da ovaj sat opstoji, a ta on nema Urara 
koji ga je učinio.« 4) Ili ono što kaže drugom zgodom: »U 
Boga vjerujemo kao u Sunce. Dosta je da otvoriš oči.« 5) Kao 
i ono: »Zar nije skrajnja ludost reći da se zvijezde pokora- 
vaju geometrijskim zakonima, a da ih je proizveo slučaj? 
Treba, ili da su zvijezde veliki geometri, ili da ih je uredio 
jedan Veliki Geometar.« 6) 


3) »Dans ce moment oli mon espćrance est a bout, Ou je ne crois 
a rien, odu je doute de tout, Oi je dis qu'aucun Dieu de pitić ne 
m'&coute, Ce dont je doute encore le plus, c'est de mon doute«. 
La Fleur merveilleuse, acte I. 

4) »L'univers m' enbarasse et je ne puis songer, que cet horloge exis- 
te, et n'ait pas d'Horloger«. v. P. Chanson, Comment parler aux 
incroyants? 1957, 15. 

5) »On croit en Dieu comme au soleil. II suffit d'ouvrir les yeux«. 
v. P. Buysse, Vers la croyance, 1926, I, 105. 

6) »N'est-ce pas une extr&me folie de dire que les astres obćissent 
a des lois gćometriques et qu'ils ont 6te cr&6s par le hazard? ll 
faut:ou que les astres soient de grand gćomčtres, ou qu'un Grand 
Gćometre ait arrangć les astres«. v. P. Chanson, nav. dj., 14. 

2. JESU LI UČENJACI BEZVJERCI? 


: Prigovor: Bezvjerje je opravdano pošto vidimo da su bez 
vjere mnogi učeni ljudi, ne vjeruju, i to stoga što su učeni. 
To znači da znanje vodi k bezvjerju. 


Odgovor 1. Da nijedna znanost, a pogotovu da prirodne 
znanosti ne vode u bezvjerje već, naprotiv, da baš one stavlja- 
ju tvrde temelje s kojih upravnim putem idemo k Bogu, vi- 
djeli smo kad smo _ govorili o Božjoj opstojnosti. Tu smo 
vidjeli da su veliki učenjaci, osnivači i veliki unapreditelji u 
svim granama znanosti, a opet napose veliki prirodoslavci u 
19. i u našem 20. stoljeću u 96—97%/ slučajeva osvjedočeni 
vjernici. Ne možemo reći ni da svi od onih 3—4% nisu prizna- 
vali Boga, jer ih među njima ima čiji nam odnos prema Bogu 
nije poznat. Da sve ovo stoji, vidjeli smo kad smo, u prvom 
dijelu, govorili o vjeri velikih i najvećih, novih i najnovijih 
prirodoslovaca, pa je dobro opet pogledati što je tamo izne- 
seno. 


2. Među onima koji su nešto učili da bi došli do namješ- 
tenja i do kruha, a to nisu nikakvi učenjaci, nađe se praktič- 
nih bezvjeraca, tj. onih koji žive kao da Boga nema, a to s 
nekih razloga koji ne uvjeravaju ni njih same, i kojima, da- 
kako, ne mogu uvjeriti drugoga da Boga ne bi bilo. Najčešće 
od ovih razloga je krivo filozofiranje da ne opstoji ništa nego 
materija u raznim oblicima. Dakako da i sama misao koju 
nose u glavi opovrgava to gledanje. Jer materija sa sobom i 
na sebi uvijek nosi materijalne iznake, uvijek je ili kakva, ili 
kolika, ili i jedno i drugo od ovih, a naša misao nema nikak- 
vih od ovih ili drugih tvarnih, materijalnih oznaka. Osim toga 
materijom vladaju zakoni, a gdje su zakoni tu je i organiza- 
zacija, a gdje je organizacija tu je i um, i to neovisno o našem 
umu i prije njega, jer naš um tek malo pomalo otkriva ove 
zakone i organizaciju; i taj um je i prije materije, jer materi- 
je nema bez organizacije, i jer je on po zakonima organizira. 
Kad nešto pomišljaju, ovo lako uviđaju i oni koji znadu što 
reći proti Bogu, pa se ni oni sami puno ne pouzdavaju u ono 
kad ponekada reknu da nema ni Boga ni duše, nego sama 
kruta tvar, a time, dakako, mogu nekoga neopreznoga ponešto 
pomesti, ali nikoga ne mogu uvjeriti. 

O ovoj stvari već prije smo donijeli neke od bezbrojnih 
izjava današnjih velikih prirodoslovaca. Dobro je da ih se 
ovom prigodom opet pogleda. I iz njih je veoma jasno kako 
je usve i posve neosnovano što ponekada proti Bogu znadu 
reći neki koji posve malo znadu i o prirodnim znanostima i 
o ozbiljnoj, zdravoj filozofiji. Iz njih se vidi i to da su veliki 
i najveći učenjaci, njih najveća većina, kako smo to malo pri- 
je rekli, bili i jesu redom i duboko religiozni. 


3. RAZLOZI BEZVJERACA 


Prigovor: Čini se da bi svatko imao priznati da su oni 
koji znadu govoriti proti Bogu uvjereni da su njihovi razlozi 
nepokolebljivi, da ih nikada ne napuštaju, da ih ne nameću 
drugomu, sigurni da će, prije ili poslije, svatko ionako prista- 
ti uz njih. ' 


Odgovor 1. Bezvjerci nisu nikako uvejreni da su im raz- 
lozi nepokolebljivi. A, i ne mogu to biti, kao što smo to vi- 
djeli malo prije. Koliko li je raznih sistema izniklo i opet 
iščezlo u povijesti filozofije koji su išli za tim da bi dokazali 
da nema ništa izvan i iznad ovoga materijalnog svijeta! Kao 
što to znademo iz ove povijesti, za tim su išle razne struje 
koje su tvrdile da nema ništa osim krute materije, pa onda 
panteizam svih boja, monoizam, i mnoge druge struje. Jedan 
sistem ne vjeruje drugomu, jedan pobija razloge drugoga, 
jedan nadomješta drugi, jer da mu razlozi ništa ne vrijede, 
a svaki bi htio dokazati da ne treba misliti na Boga, jer da 
ga ni nema! Eto koliko vjeruju i sami sebi i svojim »doka- 
zima«. Oni svojim postupcima uvelike olakšavaju trud vjer- 
nicima, jer sami međusobno pobijaju razloge jedan drugoga 
i dokazuju da ne vrijedi ništa tako da nama ne treba nego 
upozoriti na to. Bezvjerstvo, stoga, nije teza koju su oni do- 
kazali, nego je to teza koju bi oni željeli dokazati, ali im to 
nikako ne ide, niti može ići za rukom. 


2. Da tzv. bezvjerci nisu uvjereni u svoje bezvjerje, vidi 
se iz onoga što biva kad im se smrt primiče. Ne samo da se 
na smrti s Bogom izmiruju praktični bezvjernici, tj. oni koji 
su uvijek Boga priznavali, ali su živjeli kao da ga nema, nego 
se tada k Bogu obraćaju i oni koji su svoje bezvjerje javno 

ispovijedali i pokušavali dokazati da poslije smrti ništa nema. 
Ova je činjenica dovoljan dokaz da oni nisu nikada bili uvje- 
reni u svoje bezvjerje, a živjeli su kao bezvjerci, ne računa- 
jući da će smrt pokucati i na njihova vrata, Poznati njemački 
pjesnik Heine, dok je bio zdrav i mlad vjerovao je samo u 
ovaj svijet, a kad se približava smrt piše ovako: »Četiri su 
godine što sam ostavio filozofsku tamu i povratio se k vjer- 
skim istinama, k jedinom Bogu. Ja umirem vjerujući u Stvo- 
ritelja svijeta čiju milost ponizno molim.« 6) Francuski 
bezvjerac H. Lavedan, kad 1914. mora u rat, opozivlje svoje 
bezvjerstvo u javnom pismu francuskom narodu ovim riječi- 
ma: »Izrugivao sam vjeru i držao sam da sam mudar... 
Varao sam i sebe i vas koji ste čitali moje knjige i pjevali 
moje pjesme. To je bila zabluda, obmana, prazno sanjanje. 
Ostaviti Boga znači propasti. Ne znam hoću li još sutra biti 
živ. Ali svojim prijateljima moram reći: Lavedan se ne usu- 
đuje umrijeti kao bezbožac. Raduj se, moja dušo, jer sam, 
eto, mogao dočekati čas da padnem na koljena i rečem: Ja 
vjerujem u Boga, ja vjerujem, ja vjerujem!« 7) 

U našim stranama po svom bezvjerskom gledanju bio je 
poznati dr. Hinko Hinković. To je bilo prije smrti. A kad se 
ona stala primicati sve je opozvao i umro skrušeno i raska- 
jano. 8) 

Kao ovi tako su se i bezbrojni drugi pred smrt opet po- 
vratili k vjeri, jer ih je malo jače počela mučiti misao da će 
morati polagati račun za svoj život. A to i jest znak da vjera 
nije bila uništena nego samo manje ili više uspavana u nji- 
hovim dušama dok su bili mladi i zdravi. Tako i smrt poka- 
zuje da »bezvjerci« nisu uvjereni da je istina ono što pone- 
kada znadu reći ili napisati proti Bogu i našem odnosu pre- 
ma njemu. 


4. ZADOVOLJSTVO BEZVJERACA 


Prigovor: Uopće je poznato da su bezvjerci sretni i za- 
dovoljni, da znadu za što žive. Ta i svijet znade reći da oni 


6) T. Toth, nav. dj. 20. 
7) nav. dj. 21—22. 
8) M. Beluhan, Obraćenje dra H. Hinkovića, Zagreb 1934. 

koji su daleko od Boga plivaju u svakom dobru, a da svako 
zlo dolazi samo na dobre. 


Odgovor 1. Kad bi to bilo istina ne bi bilo istina ono što 
kaže sv. Pismo, a to je da »nema mira bezbošcima«. 9) A ove 
riječi potvrdila je sva prošlost, a potvrđuje ih i sadašnjost. 
Već smo vidjeli iz priznanja tzv. bezvjeraca kad im je dolazila 
smrt na vrata što se ima reći o tom zadovoljstvu, 


2. Kao što su spomenuti i bezbrojni drugi to priznavali 
uoči smrti tako su to isto drugi priznavali i priznaju u raz- 
nim zgodama života. Joufroy opisuje kako mu je bilo teško 
pri duši kad je bio izgubio vjeru. Tada je nastala, veli on, 
užasna, strašna noć; noć bez zvijezda, bez sutra, bez svanu- 
ća; noć koja ga je imala ostaviti u očaju sve do konca života, 
kao lađu kojoj su polomljeni jarboli, raskidana jedra; noć 
koja mu je istrgla ove riječi: »Ah... svi filozofski sistemi ne 
vrijede koliko jedan dobar čin kršćanske vjere.« 10) P. Bour- 
get, kad je bio daleko od Boga sjećao se je kako je bio sre- 
tan kad je bio blizu Bogu, i plakao je. Obratio se je, pa je 
opet uživao prijašnju sreću. 11) 


Ne biti s Bogom, boriti se proti njemu, bježati od nje- 
ga to je već pakao, i pakao je u svakom onomu koji nije s 
Bogom, veli obraćenik P. Claudel. 12) A. Rettć opisuje kata- 
strofu u duši onih koji su bez veze s Bogom. To je osjetio 
onda kad je opet okusio slast vjere, kad se je opet k Bogu 
obratio. 13) 


I njemački pjesnik Lenau opisuje kako mu je jezovito 
bilo pri duši kad je bio izgubio vjeru. Svijet mu je bio kao 
grad s dugim, pustim ulicama, u komu je sve izumrlo, a po 
komu on mora tumarati. Smrt se na nj kesila sa svakog pro- 
zora. 14) Fr. Nitsche je rastrgan u duši, te pjeva pjesmu »Ne- 
poznatom Bogu«, pa, makar da je još u četi zlikovaca, hoće 


9) Prov. 28, 1; Iz 48, 22. 

10) Poulin-Loutil, Confćrences de Saint-Roch: La Religion, 61. 

11) nav. mj. 61. 

12) Th. Mainage, Les t&moins du renouveau catholique, 1919, 55. 

13) A. Rett6, K Svjetlosti vječnoj (»Od đavla k Bogu«) 1916, 34, 112. 
14) T. Toth, nav. dje. 19. 

da Boga upozna, da mu se približi i da mu služi. 15) A jedan 
od onih koji su se najviše izrugivali vjeri, A. France, kaže o 
sebi da bi se prestrašio onaj koji bi mu zavirio u srce. Ne 
vjeruje da na svijetu ima tko nesretniji od njega. Mnogi su 
mu zavidjeli jer da je sretan, a on kaže da nikada nije znao 
što je to sreća, pa niti jednog dana, niti jedne minute. 16) 
L. Tolstoj, poslije nego je opisao bogatstvo i slavu koja ga 
je čekala, govori, rekao bih, riječima sv. Filipa Neri-ja: »Eh, 
dobro, pa što onda?.., »Zatim kaže da mu se je, i proti nje- 
govoj volji, samoubistvo nametalo kao nešto tako naravno, 
kao što mu je prije bila želja za životom. 17) Jednako su nad 
pustoši duše bez vjere plakali A. v. Humboldt, Fr. Schopen- 
hauer, Leopardi i drugi. Za današnjega posvuda čuvenog, 
I. P. Sartre-a, koji se inače priznaje bezvjercem, do skrajnosti 
je teška pomisao da Bog ne bi opstojao. 18) 

Dirljivo je što o svom duševnom stanju pripovijeda naš 
obraćenik H. Hinković. Iako je za života, čini se, sačuvao 
vjeru u Boga, nije znao kako bi mu u redu služio, te je do 
pred smrt prelazio iz jedne zablude u drugu. »Osjećao sam 
— tako on veli — uvijek u životu prazninu u duši i težio za 
spoznanjem istine, ali je sam nisam mogao naći.« Sreću, i 
to pravu, potpunu sreću našao je kad je 1929. ostavio sve 
zablude, poučio se kršćanskim istinama i umro, sav pre- 
dan u ruke Božije. 19) 

Istu sliku nezadovoljstva daje nam i naš pjesnik pk. Ma- 
rin Sabić. Kao dječak bio je veoma dobro odgojen, ali kasni- 
je, zanesen velegradskim životom, zaplovio je liberalnim vo- 
dama i udaljio se od Crkve. Iz njegove duše orila se je pjes- 
ma vragu jezikom zloglasnog Carducci-a. 20) No, dolazi bolest, 
i Sabić pomalo ulazi u se (1897). Na Veliki Petak, za vrijeme 
ophoda sa Presvetim, pada na koljena i moli Božju pomoć. 21) 
Konačno i potpuno obraća se 1908, u Lurdu (Lourdes). Sabić 


15) »Dem unbekannten Gott«, v. »Deutsche Tagespost«, 31 V 1968. 
16) T. Toth, nav. dj. 21. 

17) L. Tolstoj, Meine Beichte, 1929, 27—35, 

18) v. »The Homiletic and Pastoral Review«, 1966, 730. 

19) Dr. M. Beluhan, nav. mj. 

20) Cvj. Skarpa, Marin Sabić. Književna studija, 1927, 10—11. 

21) nav. dj. 13. 


180 


opisuje kako se. je Bogu smililo na njegove gorke suze, očaj- 
nu duša i smrtnu muku, te kako ga je izveo s puta bespuća 
na novu stazu: 

»Ti gledao si sažalnijem okom — 

Ti gledao si smrtnu muku moju 

i moje suze gledao si gorke — 

i jednom zrakom milosti nebesne 

u očajnoj mi sinuo si duši. 

O da si blogoslovljena na vijeke, 

ti ruko sveta, što si mene s puta 

bespuća ravnu dovela na stazu...« 22) 


Nešto slično se je zbivalo i u duši Borisa Zarnika, prof. 
biologije na sveučilištu u Zagrebu. Bio je daleko od Boga, 
pa nije imao mira ni sreće dok se nije k njemu obratio. Tada 
je našao i mir i sreću, te je u tom raspoloženju i umro. 23) 


5. BEZVJERJE I RAZLOZI SRCA 


Prigovor: Posve je neosnovano, čini mi se, kad se reče da 
bezvjerju znadu voditi kakvi drugi, a ne umni razlozi. 


. Odgovor 1. Sami bezvjerci, međutim, priznaju da njiho- 
vo bezvjerje redovito ima, kao neki duboki razlog, jednu ili 
drugu slabu sklonost, skojom se nikada ne da spojiti ono na 
što nas opominje misao na Boga. Tako oholost lako osvoji 
čovjeka, pa ovaj misli da nitko ne smije biti iznad njega, pa 
ni sami Bog. A. Rettć, na primjer, nije htio Isusa zvati Isus, 
nego »Galilejac«, I kaže da bi se kao puran u dvorištu naduo 
svaki put kad bi tako rekao, misleći pri tomu da je kao Ju- 
lijan Apostata (Odmetnik), ili kao oholi Nitsche. 24) Oholost 
lako i brzo osvoji osobito onoga koji je samo nešto učio ili 
pročitao. To su polunaobraženi ljudi, a toliko puta nisu:ni 
to, koji znadu misliti da im nitko nije ni do koljena, pa da 
im ni Bog ne treba. Kod tako plitka znanja tim ljudima neće 
doći na pamet ona staroga grčkog filozofa Sokrata: »Znam 
da ništa ne znam«, kao ni ona njemačka poslovica: »Malo,ih 


22) nav. dj. 15, 17—18. i« (05 
23) v. A. Gahs, Religija i magija, 1946, 175—180. »99 
24) A. Rettć, nav. dj. 33. , [0E 

znade kako se mnogo mora znati da bi se znalo kako se malo 
znade.« 25) Ovi, što više uče i znadu, tim sve to bolje uviđaju 
kako je neizmjerno više onoga što ne znadu. A pri plitkom 
znanju, baš stoga što je plitko, čovjek umišlja da nema ništa 
više što bi trebalo znati, pa sebe stavlja iznad svega. Tu se 
obistinjuje ona J. B. Biot-a: »Znanosti su lijepe kad im Pro- 
direš u dubinu, ali mogu mnogo škoditi ako se ne dolazi do. 
tle... .« 26) kao i ona poznatoga Bacona Verumlanskoga i A 
L Cauchyua, jednog od najvećih matematičara 19. stoljeća, 
a ta je da »malo znanje može odvesti od Boga, ali duboko 
znanje vodi k njemu«.27) kao i ona A, Pope-a, poznatoga en- 
gleskog filozofa i pjesnika, a ta je da je »malo znanje veoma 
pogibeljna stvar«; 28) kao i ona francuskog matematičara i 
prirodoslovca H. Poincarć-a, a ta je da je »proti plitkom 
znanju najbolji lijek više znanja«; 29) kao i ono što je veliki 
L. Pasteur odgovorio na upit nekoga umišljenog svog đaka 
kad ga je ovaj upitao kako on, toliki učenjak, može vjero- 
vati u Boga: »Baš stoga jer sam mnogo razmišljao i učio — 
odgovorio mu je Pasteur — vjerujem kao Bretonac (Pasteur 
je rodom iz francuske provincije: Bretagne), a da sam još 
više razmišljao i učio, vjerovao bih kao Bretonka.« 30) Ovdje 
je na mj ostu iona Fr. W, Weber-a, njemačkog mislioca i pjes- 
nika. On kaže, kad se pita kako se dolazi do bezvjerja, da se 
»najprije Počinje biti nehajan i mlak, zatim se počinje sum- 
njati, onda se protiviti, i na kraju, mrziti i rugati se«. Pri 
svemu tomu veliku ulogu igra polovično znanje, a »polovično 


25) »Wenige wissen wie viel man wissen muss, um zu wissen wie 
wenig man weiss«. 


26) A. Eymieu, La part des croyants. dans les progr&s de sciences dans 
le XIX siacle, 1920, II, 288. 


27) »Un peu de science ćloigne de Dieu, beaucoup y ramčne«. A. 
Eymieu, nav. dj. 289. 


28) »A little science is a dangerous thing«. v. »The Catholic World«, 
Sept. 1928, 665. 


29) »Le meilleur remčde contre une demi-science, c'est plus de scien- 
ce«. Derničres pensćes. 1913,241. 


30) v. A. Eymieu, nav. dj. II, 273. 

znanje vodi k đavlu, dok duboko znanje vodi k Bogu.« 31) Sve 
ovo ukratko sažimlje Goethe kad kaže da »kakav je netko, 
takav je i njegov Bog«. 32) 


Iz ovih izjava vidimo da se do protivjerskog rada i gle- 
danja nikako ne dolazi iz pravog dubokog znanja vjerskih, 
prirodoznanstvenih i drugih istina, nego iz umišljenosti, oho- 
losti i nadutosti. A koliko vrijedi nadutost, naš svijet dobro 
označuje kad kaže da je 0 najnaduveniji broj, ako je se 
uopće može nazvati brojem. 


2. Kad sama važnost stvari ne djeluje na oholicu da se 
ne miješa u tako važna i odsudna pitanja, koja odlučuju 
svim našim životom i vječnošću, a u koja se on nimalo ne 
razumije, imalo bi na nj djelovati ono što biva u svagdanjem 
životu među ljudima. Svak ne zna sve jer svak ne može zna- 
ti sve. Stoga su i stručnjaci u pojedinim strukama i znanos- 
tima, ljudi koji su stvar proučavali, te su stoga u mju dobro 
upućeni. Ljudi, redovito, znadu to, pa stoga, npr. kod nekoga 
boli, ide k liječniku; kad mu treba pravnog savjeta, ide k 
sucu i odvjetniku; treba li mu zidati kuću, ide k arhitektu 
i zidaru itd. Po kome bi onda zakonu samo vjerska pitanja 
svatko morao znati do u tančine! Zar ne bi i tu, baš kao i u 
drugim pitanjima, bilo najlogičnije, pače i jedino logično, kad 
se nešto ne zna, poći k stručnjaku, k svećeniku, čovjeku koji 
je to učio, koji je tu baš za to da ljude poučava u odnosu 
prema Bogu, u vjerskim istinama! Istina je da svaki čovjek 
treba da po vjeri živi i vjeruje što ga vjera uči, baš kao što 
i svaki čovjek treba da je dobar građanin. No, svaki građa- 
nin nije, niti može biti državnik; tako ni svaki vjernik nije 
niti može biti stručnjak u svim religioznim, vjerskim pita- 
njima. Za to je svećenik! 


31) »Erst kommt die Lauheit, dann der Zweifel, 
Dann Widerspruch, dann Hass und Spott; 
Das halbe Denken fiihrt zum Teufel, 
Das ganze Denken fiihrt zu Gott.« v. Nilkes, Schuiz und 
Trutzwaffen, 1922, 177. 

32) »Wie einer ist so ist sein Gott, 
Darum war Gott so oft zu Spott.« v. Hettinger, Apologie des Chris- 
tentums, \ll, 34. 

Oholica i napuhan čovjek malo od ovoga razumije, pa 
stoga, makar da je u drugim stvarima oprezniji, o vjerskim 
Pitanjima govori bez ikakva obzira, premda bi baš o njima 
imao najviše šutjeti, jer ih najmanje razumije. No, kad bi 
tako radio, već ne bi bio _oholica i nadut, pa bi onda i ovo 
Pitanje bilo suvišno. 

. 3. Daljni razlog koji izvire iz srca, a koji vodi k bez. 
vjerju, jest težnja za neovisnosti. Ova je u tijesnoj vezi te 
redovito izvire iz malo prije spomenute oholosti i napuha- 
nosti. »Ni Boga, ni gospodara!« rekao je Proudhon, a ovo za 
njim opetuju toliki, te onda vele da ne vjeruju u Boga, a raz. 
log im je to što neće gospodara nad sobom. Ovaj »razlog«, 
ako bi išta vrijedio, dokazivao bi da treba uništiti svu ljud- 
sku zajednicu, pa i samog čovjeka, jer čovjek, po naravi 
društveno biće, ne može biti i živjeti bez autoriteta; a ne 
bi se smio ni roditi jer, netom se rodi, nalazi nekoga koji 
mu je, po naravi, stariji. 

: Ova težnja za neovisnosti osobito se pokazuje u vjer- 
skim Pitanjima. Bog traži da se čovjek podloži njegovom 
autoritetu. No, on se ne služi fizičkom silom. Čovjek koji 
hoće da bude neovisan ovdje nalazi zgodu da se ispolji i da 
pokaže svoju slobodu, pa kaže: neću služiti, kao što je go- 
vorio i Lucifer, No, to nije nikakav dokaz da on ima pravo 
dizati se proti Bogu, baš kao što ni Luciferova nepokornost 
nije bila nikakav dokaz da se je on smio proti njemu buniti. 
uh 4. Ne bi trebalo ni spominjati koliki se udaljuju od Boga, 
ili ih je strah na nj misliti, radi grijeha sensualnosti. Kad 
bi Bog tražio da čovjek samo vjeruje, a ne bi tražio da i 
djeluje prema njegovim zapovijedima, ne bi se nigdje našao 
niti jedan koji bi bježao od njega. No, Bog traži da vjeru- 
jemo i da djelujemo kako nas on uči, obećajući nagradu za 
posluh i prijeteći strogom kaznom onima koji bi kršili nje- 
govu volju. 

' Oni koji se predaju sensualnosti, imajući ovo pred očima, 
bježe od Boga, još više nego drugi, budući da je čovjek sklo- 
niji na ove, nego na druge grijehe. Pri tome ovakvi ljudi 
misle da će biti mirniji i zadovoljniji, ako budu manje mis- 
lili na Boga. Počinju željeti da ne bi bilo istina ono što Bog 
od njih traži, a iz toga se porađa odvratnost prema njemu 
koji to traži. 

O ovom pitanju veoma su značajne izjave tolikih koji su 
se više ili manje bili podavali sensualnosti, ili su dobro po- 
znavali psihološko raspoloženje ljudi s kojima su živjeli. Po- 
znato je što o sebi kaže veliki pisac i obraćenik Francois 
Coppć. »Kriza mladosti i stid priznati neke stvari — tako on 
o sebi — činili su me, iskreno priznajem, da se odrečem mo- 
jih običajnih pobožnosti. Toliki ljudi koji su u mom polo- 
žaju priznali bi, kad bi bili iskreni, da je ono što ih je naj- 
više odvratilo od vjere bilo strogo pravilo koje vjera stavlja 
u pogledu osjetila, i da su tek kasnije u razumu i u zna- 
nosti tražili metafizičke razloge koji bi im dozvolili da se 
ne uznemiruju.« 33) Neće začuditi nijednoga koji je svršio 
škole u našim licejima — piše P. Bourget — kad rečem da 
rano bezvjerje slobodnih mislilaca u košulji za polaznu toč- 
ku uvijek ima kakvu tjelesnu slabost. ..«34) A veliki književ- 
nik i obraćenik L. Bertrand veli da se »vjera počinje gubiti 
onda kad se stanu buditi strasti. Ne odvraća mladića od 
Boga razum, nego! tijelo. Bezvjerstvo samo: pruža izlike za 
novi život komu se je on podao.« 35) Sve ovo potvrđuju ri- 
ječi glasovitoga J. de La Bryčre-a: »Htio bih vidjeti čovjeka 
umjerena, čedna, čista, pravedna koji bi rekao da nema Bo- 
ga; on bi bar govorio bez interesa. Ali takva čovjeka ne- 
ma. . .« 36) »Razlozi koji potiču da netko zaniječe Boga — veli 
T. Pesch — ne izlaze iz razuma, nego iz strasti srca. Samo 
onaj niječe Boga koji misli da bi mu bila koja korist od 
toga kad Boga nebi bilo...»37) Y A. Weiss naglasuje to da 
iz srca izviru sumnje i nevjere, kao i to da, u čijem srcu 
bjesni, taj ne čuje ni sebe, ni Božjeg glasa. Da bi nestalo svih 
sumnja, treba srce očistiti od strasti. To je jedini put. 38) 
Stoga je pravo rekao Pascal: »Gledaj da se o vječnim isti- 
nama uvjeriš ne hrpom dokaza, nego time da ukrotiš svoje 
strasti.« 39) 


33) v. P. Buysse, nav. dj. |, 20—21. 

34) nav. mj. 

35) nav. mj. 

36) nav. mj. 

37) T. Pesch, Christliche tebensphilosophie, 1923, 45. 

38) A. Weiss, Lebensweisweit in der Tasche, 8. Aufl. 211—212. 
39) T. Toth, Mit offenen Augen durch die Gottesnatur, 1931, 131. 

.Na onima koji radi svoje sensualnosti i slabih sklonosti 
bježe od Boga događa se ono što se, kako kažu, jednom do. 
godilo s nekim prosjacima. Tako se pripovijeda, dok su u ne. 
kom svečanom obhodu nosili kosti sv. Martina da su ozdra. 
vili svi bolesnici koji su se našli na putu. To začuju i dva 
hroma prosjaka koji su stajali u blizini, pa će jedan, sav 
zaprepašten, drugomu: »Bježimo odavde brže bolje; što će 
biti od nas ako i mi ozdravimo! Od čega bismo onda Žživje- 
li!. . .« 40) Tako i onaj koji je podat strastima neće da misli 
na Boga, pače će reći i da ga nema samo da se ne bi morao 
ostaviti svojih slabih sklonosti. 


6. TREBA LI BOG NAŠE RELIGIJE? 


A Prigovor: Kad bi Bog trebao naše religije, našeg štova- 
nja, to bi bio znak da mu mi trebamo, da sam sebi nije do- 
voljan, pa bi bio ovisan o nama, A on je o nama neovisan 
stoga ne treba našega religioznog štovanja. 


Odgovor 1. Istina je da je Bog sam sebi dovoljan i o 
nama sasvim neovisan, te mu ne treba naše časti kao da bi 
njome upotpunio nešto što već ne bi imao, Ali, nije pitanje 
da li Bog treba naše časti, nego je pitanje jesmo li je mi 
dužni njemu iskazivati, iako on može bez nje biti. Odgovor 
je jasan: Bog može biti bez naše časti, ali mi ne smijemo, a 
da mu je ne iskazujemo. I to s mnogo razloga. Spomenut će- 
mo samo neke. Prije svega Bog je naš stvoritelj, nša ne- 
beski Otac, koji nam je dao i daje sve što imamo. A je li sin 
dužan priznavati, štovati oca, mora li mu biti zahvalan? To 
je Pitanje tako jasno da samo ga postaviti znači ujedno na 
nj već i odgovoriti. A Bog nas nije samo stvorio, pa nas os- 
tavio, nego nas i uzdrži. Kad bi on samo za čas od nas uste- 
gao svoju svemoguću desnicu, povratili bismo se u ništa 
odakle smo i uzeti: nestalo bi nas. Eto drugog razloga radi 
kojega imamo Boga štovati, Uz to, on je odredio da na kra- 
ju imamo doći k njemu kao k našoj konačnoj i vječnoj sre- 
ći. Svi ovi razlozi zajedno, kao i svaki napose, jesu temelj 
na kome se osniva naša religija, naše štovanje Boga i zahval- 
nost prema njemu. : 


40) T. Toth, Religion, 1931, 39-—40. 

2. Može li se otac odreći svoga prava da ga sin štuje? 
Ne može, pa se stoga nijedan otac toga prava i ne odriče. 
Ako li bi se i našao tako čudan i rijedak izuzetak, to ne bi bio 
pravi otac. Bog, naš stvoritelj i uzdržavatelj, stoga naš Otac, 
ne može se odreći naše časti, ne može reći da mu nije stalo 
častili ga mi, ili ne, stoga to i nije nikada rekao. A ako li 


.se on ne može odreći naše časti i štovanja, iako mu to ne 


treba, kako bi mu je čovjek mogao uskratiti kad ga, eto, 
sve u njemu sili da mu je iskazuje. 


3. Kad bismo stali na tome da Boga ne moramo častiti 
ni štovati stoga jer da on ne treba naše časti, jer je on neovi- 
san o svemu našemu, morali bismo, onda, dosljedno reći 
da mu nije stalo za ničim što kod nas biva, da mu nije stalo 
ni za dobrim ni za zlim našim djelima, da mu je sve jedno 
bio netko svetac ili zločinac! A tko bi to mogao samo i po- 
misliti! Naša se savjest buni na ovu pomisao! 

Dakle: iako Bog može biti bez nas, ne možemo mi biti 
bez njega; iako Bog može biti bez naše časti, mi ne smijemo 
biti, a da mu je ne iskazujemo. Vidjeli smo neke od razloga 
koji nas na to gone, a neka bude i ovaj. Poznati psihopatolog 
C. G. Jung piše da »među svim njegovim bolesnicima iznad 
srednje dobi života, tj. iznad 35 godina, nije bilo niti jednoga 
koga ne bi najviše prožimala misao o njegovom odnosu pre- 
ma Bogu. 41) Stoga moramo Bogu čast iskazivati, moramo bi- 
ti religiozni. 


7. JA NEMAM VREMENA! 


Prigovor: Vršiti religiozne dužnosti znači u njih trošiti 
mnogo vremena. A ja imam toliko drugih poslova da mi ne 
preostaje mnogo vremena da bih se i time bavio. 


Odgovor 1. Svaki posao je tim važniji i potrebniji šta je 
važniji i potrebniji predmet kojim se taj posao bavi. Nitko 
pametan neće zanijekati da je Bog nad svime što postoji i 
da je vječni život s Bogom važniji od svih poslova, te da su 
svi ostali poslovi utoliko važni i potrebni ukoliko pomažu 
ovaj posao oko našega vječnog dobra i sreće. Stoga, ako se 


41) v. časopis »Erbe und Auftrag«, Jan. 1962, 79. 

ičim imamo baviti, prije svega imamo se baviti Bogom i du- 
šom. Ako za išta drugo imamo vremena, to ga, prije svega, 
moramo imati za ovaj veliki posao, a to znači da moramo 
biti religiozni. 

2. Prigovor polazi sa stanovišta da bi za vršenje religij- 
skih dužnosti trebalo mnogo vremena. Istina je da imamo i 
nekih posebnih vjerskih dužnosti kojima moramo posvetiti 
i posebno vrijeme ako ga ikako imamo. No, biti religiozan ne 
znači da sve naše vrijeme moramo posvetiti čisto religijskim 
činima, nego znači da sve čine našega svagdanjeg života, pa 
makar to bila) na primjer, i trgovina, moramo obavljati u 
sklađu s Božjim zakonima. U nijednom našem činu ne smi. 
je biti nešto što bi bilo proti Božjoj volji. A za to se ne traži 
nikakvo posebno vrijeme, nego se traži malo dobre volje i 
plemenito srce. Stoga je prigovor i s te strane neopravdan. 

3. Nema sumnje da je tobožnji nedostatak vremena samo 
neka izlika, a pravi razlog je u tome što religozno raspolo- 
ženje ipak traži malo samoprijegora i žrtve. Stoga je ovdje 
na mjestu odgovor koji je netko primio kad se tužio da ne 
može biti kod sv. Mise jer da dugo traje. Odgovoreno mu 
je da nije sv. Misa duga, nego da je njegova pobožnost kratka. 


8. JE LI SVE JEDNO: BIO RELIGIOZAN, ILI NE? 


Prigovor: Bog bi morao imati više naklonosti prema oni- 
ma koji su religiozni, koji ga štuju i priznaju, nego prema 
onima kojima nije stalo za njim. A mi vidimo da mu je sve 
jedno: koji ga štuju i časte trpe jednako kao i drugi, pa i 
više. Stoga mi je sve jedno: bio religiozan ili ne. 

Odgovor 1. Vidjeli smo malo prije da smo dužni štovati 
Boga s daleko dubljih razloga, negoli je plaća i nagrada na 
ovom svijetu, A kad je govor o nagradi moramo znati i to 
da baš Bog jamči da je ona potpuna i konačna tek na dru- 
gom svijetu. 

2, No, već i na ovom svijetu Bog one koji ga priznaju 
i štuju nagrađuje dobrima koja ne primaju oni koji se na 
nj ne obaziru. Tu je svijest o izvršenoj dužnosti, pa stoga 
duševni mir za života i na smrti, Ništa od toga nemaju Božji 
protivnici. Tu je i Božji blagoslov koji prati izvršivanje raz- 
nih kreposti: umjerenosti, radinosti, čistoće itd. Protivne 


188 


mane odmah sa sobom nose kazne i za pojedince i za obi- 
telji. A Bog je toliko puta naglasio da će nagrađivati učinjena 
dobra i kažnjavati prekršaje. Svojim očima svaki dan gle- 
damo kako se to izvršuje. 

3. Istina je da trpe i oni koji su religiozni. No, ne smi- 
jemo zaboraviti da i oni imaju svojih pogrešaka. Ove. Bog 
ne može blagosloviti, pa ih kažnjava ovdje da ih ne bi mo- 
rao kazniti poslije smrti. A to im je i opomena da se ostave 
pogrešaka. 

Iz svega ovoga slijedi da nije sve jedno bili mi religiozni, 
ili ne. 


9. TKO NAS VODI NAŠEMU KONAČNOM CILJU: 
RELIGIJA ILI ZNANOST? 


Prigovor: Znanosti, osobito prirodne, uče nas koji je naš 
konačni cilj, stoga je suvišno govoriti da bi nas to učila reli- 
gija, pa je onda religija nepotrebna. 


Odgovor 1. Nikave eksperimentalne znanosti ne znadu, 
niti nam mogu kazati oikuda dolazimo, zašto smo ovdje i 
kamo idemo. A ovo su i te kako važna pitanja, tako važna 
da za nas važnijih nema. Da bismo znali koji je naš ko- 
način cilj, potrebno nam je duboko poznavanje života koje 
nadilazi jednostavno poznavanje i nabrajanje eksperimental- 
nih činjenica. Treba poznavati sve težnje našeg bića, od naj- 
nižih do najviših, da bismo mogli utvrditi koji je najviši 
ideal komu idu sve ove težnje. Čovjek, dok hoće da bude 
čovjek, duboko u duši osjeća moralnu obavezu da nešto da 
ni, i da nešto izbjegava. Odakle ova obaveza, iko je nameće: 
Odgovor na pitanje o našem konačnom! cilju pretpostavlja. 
da je riješeno pitanje naše besmrtnosti. Na sva ova i druga 
pitanja, koja su u vezi s ovima, prirodne znanosti, a ni druge, 
osim ozbiljne filozofije i teologije koje opet na .sva usta, 
govore o Bogu, ne znadu ni riječi. Prirodne znanosti, ukoliko 
to mogu, utvrđuju činjenice, nabrajaju ih, uvijek govore u 
indikativu, nikada u imperativu. A religiozni život, odnos 
prema Bogu i prema drugim ljudima, veoma često nam se 
predstavlja u obliku imperativa: učini to i to, budi takav i 
takav, ne smiješ to i to. Čovjeku treba znati i put kojim će 
ići prema svome konačnom cilju. Prirodne, a ni druge zna- 

nosti, osim ozbiljne filozofije i teologije, kako smo već rekli, 
ne znadu nam ništa odgovoriti na sva ova pitanja, a ne znadu 
stoga jer to i nije njihov posao. 


Eksperimentalne znaonsti idu za drugim. Teleskop, na 
primjer, otkriva svemirske daljine, ali nijedan ne ide za tim 
da otkrije Neizmjernoga, za kojim teži naša duša. Mikro- 
skop otkriva ljepote stanice, ali ne otkriva, niti može otkriti 
ono što joj daje da je živa stanica. Tako ni rezanje, ni bro- 
jenje, ni mjerenje nimalo ne tiču pitanje našega vječnog 
određenja. »Na pitanje: Odakle dolaziš? Kamo ideš? Zašto 
si ovdje? — tako Adolf Harnack jedan od vođa njemačkih 
liberalnih kritičara — današnje znanosti isto tako ne odgo- 
varaju kao što nisu odgovarale ni pred dvije ili tri tisuće 
godina. One nas poučavaju kad se radi o činjenicama, one 
nam razjašnjavaju gdje su nam se! pričinjavale  proturječ- 
nosti, one sređuju pojave i ispravljaju opsjene naše mašte. 
Ali one nam ne kažu gdje počinje tok našeg života, kao ni 
to kamo ide ovaj tok.. .« 42) 


2. Kao što nam eksperimentalne znanosti ne znaju ka- 
zati koji je cilj našeg života tako to ne zna ni ona filozofija 
koja je s vida izgubila načela ozbiljne filozofije, one, zasno- 
vane na nepromjenljivim, vječnim načelima. U takvoj filozo- 
fiji — ako je uopće možemo zvati filozofijom — »je potpuna, 
temeljna sumnja o svim načelima, o dobru i o zlu, o duž 
nosti i o zločinu«, kako se o njoj izrazuje P. Bourget. 43) O 
ovoj filozofiji kaže Th. Jouffroy da »otkako se u njoj kroz 
tri tisuće godina pretresaju filozofska pitanja nema niti jed- 
noga koje bi bilo konačno riješeno.« 44) »Danas nema filozofi- 
je — kaže A.D. Sertillanges, član Instituta u Parizu — hoću 
reći da nema nauke koja bi zajedno okupljala ne znam ka- 
ko malu skupinu duhova. Kladim se da mi se danas neće 
moći pokazati dva poznatija profesora koji bi se slagali u 
najbitnijim načelima. Nama vitla prava intelektualna oluja, 
koja ne samo što diže i goni valove, nego ih pretvara u dim. 
Ovo je propast znanosti.« 


42) P. Buysse, nav. dj. 244—245. 
43) nav. dj. 445. 
44) nav. dj. 445. 

Dakle prirodne znanosti, dok se drže svoje metode i 
svoga objekta, a to je nabrajanje, utvrđivanje i opisivanje 
činjenica, kao ni filozofija koja je s vida izgubila vječna na- 
čela, ništa nam ne znadu niti mogu kazati o našem religioz- 
nom životu, ni o našem konačnom cilju. A to može i to radi 
zdrava filozofija, koja nas ozbiljnim umovanjem, iz činjenica 
koje joj daju prirodne znanosti, upravnim putem vodi k 
Bogu, kao što smo to vidjeli kad smo govorili o Božjoj op- 
stojnosti. 


10. MORAL ČASTI 


Prigovor: Čovjek osjeća i znade da je iznad životinja, 
znade što odgovara njegovoj časti i dostojanstvu. Neka radi 
sve u skladu s time, pa eto moralna čovjeka! Religija mu je 
nepotrebna. 


Odgovor 1. Čast je veoma rastezljiv pojam. Što jedan 
drži da je časno, drugi, valjda, drži da je nečasno. Mi smo 
uvjereni da je sramota nekoga držati kao roba. Međutim, 
stari Rimljani i Grci imali su robove, a još i danas negdje 
ima takvih plemena koja drže da je netko veći i časniji što 
ima više robova. Mi smo uvjereni da žena ima jednako pra- 
vo na čast kao i muškarac, dok još ima predjela gdje je 
žena kao nekakvo oruđe i ropkinja. Stoga čast je riječ koja 
znači malo ili ništa, ako nije u vezi s religijom. 

2. Nađe ih se koji misle da se vladaju kako treba, da su 
časni ako nisu nikoga ubili, ili što zapalili, ili ako nisu osu- 
đeni kao zločinci. No, uz ove, ima i drugih dužnosti koje bi 
čovjek trebao vršiti da bar donekle bude častan. Takove su, 
npr., da bude umjeren, trijezan, pristojan, radišan, da vrši 
svoje staleške dužnosti, oca, majke itd., da poštuje tuđa du- 
hovna i materijalna dobra, da vrši građanske dužnosti i sl. 
A oni koji kažu da se i bez religije vladaju časno znadu se 
ograničiti na ono prvo: nisu ubili ni zapalili, a od svega dru- 
gog malo, i to baš stoga što nemaju religije. I onda kažu da 
se vladaju časno! O ovakovoj časti govori J. J. Rousseau: 
»Čuvaj se ljudske časti; ona ne znači ništa kad Sunce za- 
đe.« 45) 


45) nav. dj. 139. 


191 


3. Osim vanjskih i javnih čina ima mnogo toga što biva 
u privatnom životu, u tajnosti, a ima mnogo čina koji se 
odigravaju u našoj duši kad odobravamo razna djela koja 
znadu biti i zlodjela. I ovo spada na časno ponašanje; pače 
časne misli, želje i raspoloženja izvor su vanjskoga poštenog 
i časnog vladanja. A tolike su prigode, i čovjek je toliko sklon 
na zlo, da će teško biti do kraja častan u mislima, željama i 
raspoloženjima ako pred očima ne drži religiozne istine, jer 
sve ovo traži veliku borbu sa samim sobom, u koju se čovjek 
lako ne upušta ako pred očima nema visokih religijskih 
ideala. 


4. Uostalom, ako i nalazimo ljude koji se časno vladaju, 
a čini nam se da nemaju nikakva religioznong osjećaja, mo- 
ramo se sjetiti da su kreposti na kojima se osniva časno 
vladanje baš kršćanske kreposti. Tako poštivanje tuđih pra- 
va, časno vladanje prema samom sebi, pravednost, samopri- 
jegor itd. Sve je to bilo malo poznato prije Krista. Stoga, 
ako netko bar prilično vrši ove kreposti, tj. ako živi časno, 
ne govori istinu ako veli da mu ne treba religije, pošto živi 
tako jedino stoga što ga je religija naučila da tako živi, samo 
on neće da to prizna, a već to nije časno. Uz to, po svoj 
Prilici, taj se je rodio u religioznoj obitelji, pa je već kao 
dijete naučio religiozne istine, živi u religioznoj sredini, pa 
se stoga, makar i nesvjesno, vlada časno. To ga je, dakle, 
naučila religija. Stoga pravo kaže poznati belgijski pisac Ch. 
J. de Ligne da »bezvjerci žive u sjeni religije«. 46) 


11. JE LI RELIGIJA SUVIŠNA AKO 
IMA LJUDI BEZ RELIGIJE? 


Prigovor: Ima ljudi koji se ne brinu ni otkuda su, ni 
zašto su tu, ni kamo idu; ukratko: ima ih kojima nije stalo 
za religijom. Dakle, ona je suvišna. 


Odgovor 1. Istina je, nažalost, da ih ima koji se ne bri- 
nu za ono što religijski život od njih traži, te žive kao da 
ovakav život od njih ništa i ne traži. No, to nije nikakav 
znak da oni, jer su stvorenja i stoga jer su djeca Božja, ne 
bi morali živjeti onako kako to od njih traži njihov odnos 
prema Bogu, kao prema svome stvoritelju i Ocu, a to je: 


192 


kako od njih traži religija. Oni se udaljuju od religijskog 
života, ne kao da bi to opravdano mogli i smjeli, nego radi 
praktičnih razloga: neće da žive kako religija traži, pa onda 
žive kao da ona od njih ništa ni ne traži. 


2. Ne smijemo, međutim, reći da su nereligiozni oni koji 
nekada nešto i pogriješe, pa, valjda, za neko vrijeme.i za- 
nemare religijske dužnosti. Takovih ima, ali već time što se 
opet poslije nekog vremena povraćaju i priznaju da im ži- 
vot nije bio u redu, priznaju također, da nije istina da se ne 
treba brinuti za velika pitanja koja nas čekaju i na koja 
nam samo religija odgovara. 


3, Čini se da nema čovjeka koji ne bi nikada priznao da 
se mora i stvarno pokloniti Bogu i misliti na konačni cilj, 
za koji ga je Bog stvorio. Nema čovjeka koji neće češće za 
života, osobito u poteškoćama, zazvati i praktično priznati 
Boga. Napose ga nema koji se neće ozbiljnije postarati za 
svoju dušu i za vječnost kad mu smrt pokuca na vrata. 
Dnevno. se doživljava kako pred smrt žale nad svojim proš- 
lim slabim životom oni koje vidimo da žive bez velika obzira 
na religiju. Što je to nego znak da su oni i za života bili 
osvjedočeni da je pametno brinuti se za dušu i za vječnost 
koja ih, evo, sada čeka. Oni su se malo brinuli, ali ne stoga 
kao da to ne bi trebalo, nego jer im se je bilo teško žrtvo- 
vati, a religijski život to ponekada traži. 


12. JE LI RELIGIJA SAMO ZA ŽENE? 


Prigovor: Religija može biti dobra za žene koje, ionako, 
nemaju drugih, važnijih posala; a religija je i pitanje osje- 
ćaja i sanjarenja, što je baš ženski posao. 


“Odgovor 1. Da je Bog stvorio samo žene, da su samo one 
dužne Boga priznavati kao svoga stvoritelja i Oca, da su sa- 
mo one dužne Bogu zahvaljivati za beskrajna dobročinstva; 
da je Bog samo njima dao razum da ga mogu spoznati i srce 
da ga mogu ljubiti, da je samo njima potreban Božja pomoć 
u poteškoćama života, da su samo one dužne sve raditi i tako 


46) R. de Flers, Le sentiment religieux et la science, 1928, 13. 

Živjeti da mogu doći k Bogu kao svome konačnom cilju, da 
je sve to tako onda bi, zbilja, samo žene morale biti religio- 
zne. No, pošto sve ovo jednako vrijedi i za muškarce, to je 
religija je jednako potrebna i ženama i muškarcima. 


2. Muškarci se znadu ispričavati poslom te reći da nema- 
jukada vršiti religijske dužnosti, pa neka ih vrše žene jer, io- 
nako, nemaju drugih posala. No, najprvi i najvažniji pasao za 
muškarce i za žene jest vršiti dužnosti prema Bogu. Svi drugi 
poslovi dolaze poslije toga. Uostalom, svaki naš posao ima 
biti učinjen u skladu s voljom i zakonom Božjim. Ako čovjek 
tako misli pri svom poslu — a to lako i može i mora — već 
je dobro raspoložen prema Bogu: on je religiozan. 


3. Krivo je kad se kaže da žene nemaju drugih poslova, 
kad je, naprotiv, istina da su ženski poslovi jednako brojni 
i raznovrsni kao i muški, a često puta i teži; kao što je krivo 
i to kad se kaže da je muškarac jači, a žena slabija, pa da je 
stoga njoj religija potrebnija. »Ja ne pripuštam da je žena 
slabija nego muškarac — piše neki veoma plodni pisac. Fi- 
zički, da! Za obrađivati zemlju, kovati, zidati kuće) to pri. 
znajem. Ali za podnositi teškoće života, to bez sumnje ne! 
Radije pogledajte oca i majku uz krevet bolesnog i umirućeg 
djeteta. Tko će imati viš snage, ustrajnosti i ustrpljivosti, u 
njezi koja je potrebna svakog časa, u nadi? Sigurno majka. 
Žena se savija, ali se ne lomi. Muškarac se ne savija, ali se 
lomi. Vjerujte mi, muž nije jači od žene nego onda kad ne 
treba biti jak. Kad bi trebalo biti jak, muškarac je tada naj- 
slabiji.« 47) 


4. Sasvim je neispravno reći da su osjećaji i sanjarenja 
bitni dio religije, kad sanjarenja uopće i nikako ne ulaze u 
područje religije, a osjećaji ulaze, ali tek kao drugotni, spo- 
redni čimbenik, Naše moći koje se neposredno bave religij- 
skim činima jesu um i volja. Umom spoznajemo da Bog jest, 
da je on naš stvoritelj te da smo ga dužni štovati i priznavati. 
Voljom pristajemo na izvršivanje svih dužnosti koje proiz- 
laze iz ove spoznaje. Stoga oni koji bi htjeli, u ime muškarač- 
kog uma i volje, odreći se religije i ostaviti je ženama i djeci, 
morali bi prvi, i to baš jer to traži um i volja, pokloniti se 


47) E. Duplessy, Cousins de Matutinaud, 82. 

Bogu i priznavati ga u svemu svom životu da time dadu pri- 
mjer i ženama i djeci. Eto to je religija. 


5. Onaj koji bi rekao da je religija za žene i djecu, za one 
koji sanjaju, u koju bi vrstu ljudi on svrstao velike i najveće 
učenjake prirodoslovce svega svijeta, koje je k iskrenom re- 
ligioznom životu dovodilo i dovodi duboko proučavanje ne- 
opisivo velikog svemira sa bezbrojnim milijardama njegovih 
zvijezda kao i proučavanje svega anorganskoga i organskog 
svijeta u nama i oko nas? A velikih i najvećih učenjaka po 
svemu svijetu, koji su bili i jesu iskreno religiozni baš stoga 
što ih je na to gonilo i goni ovo proučavanje, ima oko 970/, 
O njima smo već govorili. Jesu li ovo žene i djeca!? 


13. RELIGIJA JE ZA DRUGOGA — MENI NE TREBA? 


Prigovor: Religija je za neznalice i siromahe, a nije za 
učene i bogate, jer oni mogu i bez nje pošteno živjeti — reći 
će koji mudrijan i bogataš. Rligija je za bogataše, jer oni 
imaju vremena da se mole — reći će koji siromah. Ona je 
za starce — reći će koji mladić, ili djecu, kako će to, valjda, 
reći koji odrasli. 


Odgovor 1. Ono što smo rekli malo prije, vrijedi i ovdje. 
Da je Bog stvorio samo siromahe, ili neuke, ili bogataše, ili 
mladiće, ili starce te samo jednoj ili drugoj vrsti od ovih dao 
pamet da ga mogu spoznati i srce da ga mogu priznati onda 
bi se moglo, nekako, reći da je religija samo za jedne ili 
druge od njih. No, Bog ih je sve stvorio i svima je dao i 
pamet i srce, pa su stoga svi redom dužni biti religiozni. 


2. Tim što jedan stalež pobija razloge drugoga i hoće da 
tako pokaže da je baš ovomu potrebna religija, svi zajedno 
dokazuju da je religija potrebna svima bez iznimke. Uzrok 
tome jest to što svi dobro osjećaju da su svi ljudi od Boga, 
pa stoga moraju o njemu biti ovisni i njega priznavati. 


3. Netom malo pogledamo pojedine staleže, vidimo da je 
tako. Osim razloga koji je zajednički svima, a koji smo sada 
spomenuli, religija je potrebna siromasima da im pomogne 
nositi poteškoće i da se vesele budućoj nagradi; potrebna je 
bogatašima da ih čuva da ne bi srce zakopali u svoje blago, 

hego da njime pomažu siromahe i tako stiču vječnu angradu; 
mlađima je potrebna da se zarana nauče živjeti po Božjem 
zakonu; a starijima da strpljivo podnose staračke nevolje;; 
neukima je potrebna da ih drži na pravome putu, a učenima 
neka se ne uzohole i neka se sjećaju da je samo Jedan koji 
sve znade. ' 


4. Činjenica što u svim staležima ima mnogo zbilja reli. 
gioznih ljudi dokazuje da im je religija svima potrebna. Isti- 
na je da ih ima i koji nisu tako religiozni. Vidjeli smo zašto 
su takovi. Jedno je sigurno: nikad nisu takovi stoga što im, 
tobože, ne bi trebalo religije, nego je uvijek po srijedi nešto 
sasvim drugo. j 


JE LI RELIGIJA PITANJE UKUSA? 


Prigovor: Kao što toliko drugih stvari u čovječjem životu 
tako je i religija samo pitanje ukusa: ako ti se sviđa, budi 
religiozan, akoli ti se ne sviđa, onda nikomu ništa! 

Odgovor 1. Ako je pitanje ukusa vratiti tuđe dugove; pri- 
znati da od oca i majke imaš život, pa da ih stoga imaš po- 
štovati i biti im zahvalan; da imaš biti zahvalan onomu tko 
ti je učinio dobročinstvo, onda bi nekako mogao reći da je i 
religija, tj. priznati Boga i poštovati ga, samo pitanje ukusa. 
No, ako spomenute dužnosti nisu pitanje ukusa, nego pita- 
nje razuma i poštenja, te ako nitko tko je imalo razuman i 
pošten nikada ni ne pomišlja da ih ne bi izvršivao, tko onda 
može reći da pitanje religije može biti samo pitanje ukusa, 
prepušteno čovječjoj samovolji! 


2. Stoga nikako ne stoji usporedba s nekim drugim stva- 
rima koje nas se mogu malo i nimalo ticati, pa stoga, zbilja, 
može biti pitanje ukusa hoćemo li se njima baviti, ili ne. 
Religija, naprotiv, znači umno spoznanje da je Bog naš stvo- 
ritelj, da od njega imamo sve što imamo, pa da ga stoga ima- 
mo srcem priznavati u svim našim životnim prilikama. To 
može i to mora činiti svaki čovjek. Dakle, religija nije pitanje 
ukusa, nego zdrave pameti-i poštenja. 

15. JESU LI RELIGIOZNI LJUDI GORI OD 
NERELIGIOZNIH? 


Prigovor: Kad bi religija štogod vrijedila, učinila bi reli- 
giozne ljude svecima, ili bar bi ih sačuvala od većih pogre- 
šaka, učinila bi ih boljim od nereligioznih. A dogodi se da i 
religiozni imaju pogrešaka. Dakle religija je nepotrebna. 


Odgovor: 1. Izvršivanje religioznih dužnosti i učinilo je 
tolike svecima: sve one koje štujemo na oltarima i sve druge 
koji su poznati samo Gospodinu Bogu, koji vidi dušu i srce. 
Da i među nama, u svijetu, ima svetački dobrih duša, i to 
baš stoga što su religiozne, vidi svaki čovjek dobre volje. 
Dakle, religija rađa i svece. 


2. Pa makar da ljudi, o kojima kažemo da su religiozni, 
u velikoj većini i nisu sveci u strogom značenju riječi, to 
ipak, dok su religiozni, čuvaju se tolikih mana i zala, u koje 
upadaju i u kojima žive oni koji neće da budu religiozni. O 
tomu se možemo uvjeriti na prvi mah ako usporedimo kakvu 
skupinu religioznih ljudi s nereligioznima, skupivši ih jedne 
i druge onako kako nam nalete, bez ikakva izabiranja. Odmah 
ćemo se uvjeriti o velikoj razlici religioznog i nereligioznog 
života. 


3. Prigovor pretpostavlja da bi religiozan život morao 
čovjeka odmah učiniti svecem. To je kriva pretpostavka. 
Ljudi su dužni težiti k svetosti, tj. nastojati oko što potpu- 
nijeg izvršivanja svih dužnosti prema Bogu, bližnjemu i sebi. 
Netko se u tome popne do nižega, a netko do višeg stupnja. 
Ako je čovjek religiozan, uvijek će se popeti bar do nekog 
stupnja. Nereligiozni ljudi neće se popeti ni do kojeg stupnja, 
nego će, u najboljem slučaju, izvršiti neke čine izvanjske, 
uglađenosti. 


4. Čovjek se zove religioznim zato i utoliko, ukoliko u 
svom životu priznaje Boga i vrši njegovu volju. Ukoliko 
ovako živi, utoliko čini dobro, i ne griješi; i to sve stoga što 
je religiozan. A ukoliko tako ne živi, utoliko griješi, a to ne 
stoga što Boga priznaje i štuje, nego, baš naprotiv, što se u 
nekim časovima zaboravlja te ne živi kako treba. No, sve je 
ovo neusporedivo manje ako se usporedi sa životom nereligi- 

ozna čovjeka jer se ovaj uopće ne obazire na ono što Bog od 
njega traži, te već time čini trajan grijeh. U životu opet, kad 
god i gdje god mu se pruži prigoda, prelazi preko Božjih 
odredaba, a to su opet novi grijesi. Ne smijemo smetnuti s 
pameti da on to sve čini baš stoga što nije religiozan, kao što 
smo vidjeli da religiozan čovjek sve dužnosti vrši zato što je 
religiozan, zato što živi kako Bog hoće. 


9: Koji su plodovi religioznog, a koji nereligioznog života, 
može nam pokazati i ovaj praktični primjer, Propitajmo ui 
bilo kojem zatvoru koliko je tu kažnjenika stoga što su živ- 
jeli prema religijskim načelima, a koliko ih je stoga što su 
radili proti njima. I to će nam jasno pokazati jesu li religi- 
ozni ljudi gori od nereligioznih. 


16. JESU LI RELIGIJU IZMISLILI SVEĆENICI? 


Lo Prigovor: Religije jednom nije bilo. Izmislili su je sveće- 
nici da se imaju čime baviti i o čemu živjeti. 


Odgovor 1. Prigovor je sličan onomu kao kad bi se reklo 
da Boga nema, nego da su ga izmislili svećenici. No, kao što 
riječ svećenik pretpostavlja da Bog već postoji jer je svećenik 
njegov služitelj, tako i sami pojam svećenika pretpostavlja 
da je religija prije njega jer je on samo službenik religije. 
Uostalom, to je isto toliko logično i pametno kao kad bismo 
rekli, na primjer, da su zrakoplov izmislili zrakoplovni piloti, 
ili brod brodski zapovjednici. A istina je da je zrakoplov 
prije pilota, kao i da je brod prije brodskog zapovjednika. 


2. A kad bi to svećenici bili izmislili religiju? Svemu se 
znade početak, pa bi se znalo i tomu, kad bi to bila istina. 


3. Svim se zabludama i neistinama staje na kraj, pa bi se 
stalo i ovoj kad bi to bila neistina i zabluda. A tko je ikada 
oo da je religija zabluda i da je ikada bilo kad je nije 

ilo; 


. 4. Da svećenik ne propovijeda neistinu i kakve izmišljo- 
tine, jasno je i slijepcu kad je svakomu poznato da svećenik 
umire za ono što uči. To nam dokazuju stara i novija pro- 
gonstva. Tako je'u Španjolskoj“ god: 1936—1937. poginulo 
2.400 svećenika radi vjere, a ne bi bilo poginuo nijedan kad bi 

bio samo izjavio da nije istina ono što naučava. Uza sve to 
nije se našao niti jedan koji bi to rekao. Ako li i svećenik 
primi nagradu za ono što trudi i radi, to je sasvim pošteno 
i pravedno, još kad bi to primao posvuda i onoliko koliko 
mu treba za pristojno uzdržavanje! Ta i on je čovjek, te mu 
treba hrana, odijelo, obuća i ostalo. Pa ne mora stoga odmah 
biti neistina ono što uči ako mu se trud nekako i nagradi. 
Nagrađuju i rad učitelja raznih struka, pa zar stoga mora 
biti neistina ono što oni uče! 


17. JE LI RELIGIJA PITANJE ODGOJA I OKOLINE? 


Prigovor: Čovjek je religiozan stoga što su ga religiozno 
odgojili, stoga što se nalazi u religioznoj okolini. Gdje nema 
jednoga ili drugoga, nema ni religije. 


Odgovor 1. Govorimo li o samoj činjenici, danas je zna- 
nost koja istražuje život raznih naroda na Zemlji, etnologija, 
sa svim potrebnim dokumentima utvrdila — o tomu smo već 
govorili u prvom dijelu — da nije bilo, niti ima nijednog, pa 
ni najprimitivnijeg naroda i plemena bez religije. 

2. Pitamo li se zašto su tako religiozni svi narodi, pa i oni 
koji su inače u kulturi najzaostaliji, to je razlog u tome što 
čovjeka sama njegova razumna narav sili da Boga spozna i 
prizna svim svojim životom. Čovjek, umno biće, ne može po- 
gledati na sebe, oko sebe i iznad sebe, a da mu se odmah ne 
nametne misao da sve ovo dolazi od jednoga premudrog i 
svemogućeg Stvoritelja. A tada umno zrelom i moralno česti- 
tom čovjeku ništa nije naravnije nego da se pokloni ovome 
Stvoritelju i da živi onako kako mu on u duši i savjesti pro- 
govara, Čovjek s takvim raspoloženjem već je religiozan. Da- 
kle, sama njegova narav sili čovjeka da bude religiozan. 

3. Istina je da okolina i odgoj mnogo uplivaju na to hoće 
li čovjek živjeti onako kako je spoznao da bi morao živjeti; 
no, nikakva okolina i nikakav odgoj ne mogu čovjeka osvje- 
dočiti o tomu da Boga nema, a to s već navedenog razloga: 
jer nas sama naša umna narav sili da Boga spoznamo iz nje- 
govih djela. Čovjek znade da Bog jest, ali okolina i odgoj 
mogu ga zavesti da ne živi prema ovoj spoznaji. Stoga i jest 
veoma važno imati dobar odgoj i živjeti u dobroj okolini, kao 
što je važno izbjegavati slabi odgoj i slabu okolinu. 

OPĆI KRATKI OSVRT NA ONO ŠTO JE IZNESENO 


Kao što smo to vidjeli, u knjizi se radi o Bogu i o našem 
odnnosu prema njemu, Više je načina po kojima se je to mo- 
glo obrađivati. Uglavnom, izabrao sam ovaj da odgovorim na 
poteškoće koje bi se kod koga mogle pojaviti kad je govor 
o ovome. Svaki od ovih prigovora daje prigodu da upoznamo 
kako je':on posve neosnovan, te da i “u vezi s time upozorimo 
na age ina naš odnos prema njemu. 


1. Tako nam prigovori daju prigodu da se sjetimo da nas 
se Božja opstojnost i ter kako tiče, jer je to za nas važnije 
nego ma koje drugo pitanje; da nas k Bogu ne vodi strah, 
nego razum i slobodna volja;. da priznavati Boga nije znak 
neznalaštva, nego, baš naprotiv, da najveća većina, 96—97%/ 
novih i najnovijih, da i ne govorimo o.starijima, velikih i 
najvećih učenjaka najotvorenije priznaju Boga; da je posve 
plitko ako netko rekne da ne. priznaje nego ono što očima 
vidi; da priroda i njezini zakoni nisu od sebe, nego od Boga, 
te da stoga na sav glas o njemu govore: isto tako i naša teh- 
nika, jer je imamo ukoliko se učimo iz nenadmašive tehnike 
kojom radi priroda; da je slučaj prazna riječ, te, ako išta 
učini, to je nered, kaos, a nikada red kojem se divimo u nama 
i oko nas; da je u materiji toliko toga što nije materija, da 
ona nije od sebe, te nam'o Bogu govori i ona i sve što je u 
njoj; da prirodne znanosti na mnoga pitanja ne znadu i ne 
mogu odgovoriti, pa stoga i neće da odgovaraju; one imaju 
svoj djelokrug, pa teško i potialo odgovaraju i na pitanjaj 
koja na njih spadaju. 


2. Već iz ovih odgovora jasno nam je da Bog odidofi: No, 
ipak sam upozorio i na neke puteve, koji nas upravo vode k 

Bogu. Tako sam upozorio na onu staru istinu da sve što jest 
i što biva mora imati, te i ima, ako ne u sebi, onda svakako 
u drugome, i posve dovoljan razlog zašto jest i zašto tako 
biva. Budući da ga predmeti na svijetu, niti kao pojedini, niti 
svi zajedno nemaju u sebi, to ga onda moraju imati i imaju 
izvan sebe, na kraju, ovaj dovoljan razlog imaju u Bogu. Ne- 
nužne stvari, a takva je svaka pojedina stvar na svijetu, a 
onda i vas svijet kao cjelina, vode nas k Biću koje apsolutno 
nužno opstoji, koje ne može ne opstojati, a to je Bog. 


Kao što nam sređeni naši ljudski radovi, izvedeni za to 
i tako da se postignu neki određeni ciljevi, bezuvjetno govore 
o čovječjem umu, tako nam neopisivo savršeni uređaji u na- 
šem organizmu, oko nas i iznad nas u neživom, a koji osobito 
vidimo u svemu živom, organskom svijetu, jasno i glasno go- 
vore o beskrajnom Božjem Umu. I prvi život i prvi ljudi mo. 
gli su se pojaviti jedino stoga što je beskrajni Božji Um sve 
tako uredio da se jednom pojave, te i oni na vas glas govore 
o Bogu. O Njemu govori i tvrdo uvjerenje i svih povijesnih i 
današnjih naroda i primitivnih plemena. Svi su oni tvrdo 
uvjereni da Bog opstoji, jer su čitali i čitaju njegovo ime upi- 
sano u divno uređenoj prirodi u sebi i oko sebe. 


3. Odgovarajući na neke prigovore svratio sam zatim po- 
gled i na Božju narav, pa smo vidjeli da je Božja narav bes- 
krajno savršena; da Bog apsolutno nužno opstoji, tako da 
ne može ne opstojati; da je Bog jedan, svemoguć, beskrajno 
mudar, dobar i da od njega dolazi sve što opstoji, da je stvo- 
ritelj svega. 


4. Bog je svijet stvorio i nije ga ostavio, nego njime upra- 
vlja i proviđa mu na razne načine koje je on izabrao. I vas 
neživi, a osobito živi organski svijet, a tako i čovjek, zakoni- 
ma po kojima su izgrađeni i koji njima vladaju govore o 
Božjoj providnosti. Ona upravlja svijetom uza sve naše gri- 
jehe, i slobodnu volju, i bolesti, i ratove i katastrofe. 


5. Kad smo vidjeli da Bog jest i da upravlja svijetom, 
držao sam zgodnim da pogledamo i na čovjeka. Kad je bio 
govor o redu i o svrhovitosti u prirodi i o pojavi čovjeka na 
svijetu bilo je govora i o našem organizmu. Tamo smo vidjeli 
kako naš organizam, taj kip svoje vrste, govori o beskrajno 

umnom i vještom Umjetniku. Vidjeli smo kako i zašto on, 
za koga se misle svi naši međecinski fakulteti i bolnice, ali 
samo pod tim vidom da bi sačuvali ili popravili njegovo ošte- 
ćeno zdravlje, traži beskrajno umnog Umjetnika koji ga je 
zamislio i dao zakone po kojima nastaje i razvija se. 


6. Uz tijelo čovjek ima i dušu. Ona nema nikakvih svoj- 
stava koja ima materija, te je spiritualno, nadmaterijatno 
biće, pa je stoga ne možemo opaziti našim osjetilima. Ona 
se služi mozgom kao sredstvom po kome je u vezi s vanjskim 
svijetom. Po njoj se čovjek diže iznad svih životinja. 


7. Vidjeli smo i to da je i zašto je naša duša besmrtna, 
tj. da živi i zašto živi i poslije nego se je rastala s tijelom. 


8. Bog opstoji, stvorio je čovjeka, dao mu je um i volju, 
po kojima ga čovjek može spoznati i priznavati ga. Ako to 
čovjek čini onda je religiozan. Odgovarajući na prigovore vi- 
djeli smo razne razloge s kojih čovjek ima biti religiozan, tj. 
s kojih ima Boga svojim životom priznavati. Vidjeli smo da. 
prigovori nisu nimalo osnovani: čovjek, jer je razumno i slo- 
bodno biće, treba da životom priznaje Onoga od koga dolazi, 
od koga ima sve što ima, i komu će, na kraju doći. 

